BUHAY AT KULTURANG FILIPINO 


2 Filipino Life and Culture and Other Essays 


May kuwento tungkol sa misyonero na nahilingang isulat ang 
kaniyang opinyon hinggil sa mga Filipino at binigyan ng malalaking 
blangkong aklat para pagsulatan niya. Tinanggap ng naturang misyonero ang 
hamon. Sa kaniyang pagpanaw, walang sinayang na panahon at pagsisikap 
upang malaman kung ano ang naisulat ng nabanggit na misyonero. 
Natagpuan ang mga aklat. Ang tanging nakasulat ay: “Narito ang aking 
natuklasan hinggil sa mga Filipino.” 


Sa pagpapatuloy ng kuwento, lubhang nahirapan ang misyonerong 
Espanyol na maunawaan ang mga Filipino, na tila mga blangkong aklat 
para sa kaniya. 


KAILANGANG MAUNAWAAN ANG MGA FILIPINO 


Sa aking palagay, ang kahirapang makilala ang Filipino ay sanhi 
ng pagkakaiba sa paraan ng pag-iisip at pagkilos ng mga taga Kanluran 
at Silangan na pinaligting pa ng katotohanan na kadalasan, kailangan 
nating ipahayag ang ating mga kaisipan at damdamin sa wikang hindi 
atin at kailangang iakma sa nasabing wika ang paraan ng ating pag-iisip 
at pananalita. Ang tinutukoy ko siyempre ay ang nakararaming Filipino at 
hindi ang ilang mula sa bagong henerasyon na handang umangkin sa mga 
kaisipan at gawi ng mga Amerikano. 


RELIHIYON AT MGA PAMANTAYANG MORAL 


Likas na relihiyoso ang mga mamamayan ng kapuluang ito, lalo pa't 
naniniwala silang may sobrenatural na nilalang na higit na makapangyarihan 
kaysa tao at hindi matatalos ng anumang katwiran, at nagtatakda sa kapalaran 
at kahahantungan ng sangkatauhan at ng lahat ng pangyayari sa buhay. 


Ang likas na pagiging relihiyoso ay bahagi ng katauhan ng Filipino at 
namana sa mga ninunong mula sa India at Sumatra. Ang dalawang daloy ng 
migrasyon ang nagdala sa kapuluan ng mga idea at rituwal na Brahmaniko 
na isinabuhay at napanatili hanggang sa kasalukuyan sa ilang relihiyong 
hindi Kristiyano sa Luzon, Mindanaw, at Palawan. Nagkaroon ng malaking 
pagbabago ang mga idea at seremonyang kaugnay ng relihiyon dahil na 
rin sa kawalan ng komunikasyon, sa loob ng maraming siglo, sa pagitan 
ng India at ng mga lumikas mula doon, at dahil na rin sa impluwensiya 
ng kaisipang Hudyo, na mahihinuha sa ilang mitolohikong datos na aking 
ilalahad. 

ANG PANINIWALA NG MGA FILIPINO AT ANG LUMANG TIPAN 


Ang alamat ni Manubo Ango sa Lambak ng Agusan sa Mindanaw, na 
naging bato kasama ang kaniyang mag-anak dahil nais niyang patahimikin 
ang mga palakang kumokokak sa Bundok Binaoy, ay maiuugnay sa nakasaad 
sa Bibliya hinggil sa asawa ni Lot na naging asin dahil sa paglingon sa nag- 
aapoy na Sodoma (Henesis XIX, 26). Sa Silangang Leyte, may paniniwala 
na ang sinumang may kakayahang makipag-usap sa hayop o nakikipagtalik 
sa malapit na kamag-anak ay tatamaan ng kidlat at magiging bato. 


Noong ika-14 na siglo at pagkaraan nito, nag-umpisa ang 
Mohammedanismo sa Mindanaw ngunit nahadlangan ang paglaganap nito 
nang sakupin ng Espanya ang buong kapuluan. 


Nang dumating sa kapuluan ang Katolikong Espanya, natagpuan 
nila ang isang liping tigmak sa mga ideang tila mula sa Lumang Tipan. Ito 
marahil ang dahilan kung bakit madali para sa kanila ang magbago mula 
alamat tungong katotohanan, mula Paganismo tungong Kristiyanismo, na 
nagkaugat at lumago sa bahaging ito ng Silangan at itinuturing na kauna- 
unahang bansang Kristiyano sa Malayong Silangan. 


EKONOMIYA 


Tilan lamang ang pangangailangan ng mga Filipino at mayroon 
silang mayaman na lupaing nagbibigay ng masaganang ani. Bago dumating 
ang mga Espanyol, ang agrikultura ay ang pagtatanim ng palay lamang, 
na pangunahing pangangailangan ng mga Filipino. Kalabaw ang hayop na 
gamit sa pagsasaka. Paghahabi at pangingisda lamang ang industriya noon. 
Ang pakikipag-ugnayang pangkalakalan sa mga dayuhan ay kalimitang sa 
mga mangangalakal na Tsino, at marami sa kanila ang nanirahan na sa bansa, 
dala ang kanilang kaalaman sa karpenteriya, agrikultura, pagpapanday, at 
maging ang kanilang mga pamahiin. Kaya naman maraming salitang Tsino 
ang naisama na sa ating wika. Ang salitang uysit (masuwerte) at buysit 
(malas) ay mga salitang Tsino na madalas gamitin sa wikang Tagalog. Ang 
buysit ay ginagamit din minsan upang ipakahulugang magulo, mapaminsala, 
o maligalig. Ang salitang Tsino na sinke (bago), tampowd o tampo (sobra 
ng isang bagay) ay malimit ding gamitin sa Bisaya ng mga taga Leyte. Ang 
ilang pangalang Tagalog para sa pagkakamag-anak tulad ng koya, ditse, 
at iba pa ay mga purong salitang Tsino. Ang tighoy (lampara) at pothaw 
(palakol) ay pawang Tsino rin. 

Sa mgaunang siglo ng rehimeng Espanyol, kontrolado ng pamahalaan 
ang ugnayang pangkalakalan ng Filipinas sa ibang bansa. Nagkaroon ng 
pakikipagkalakan sa Mexico, at sa daungan ng Acapulco dinadala ang mga 
produktong mula sa Filipinas. 


PANITIKANG FILIPINO 


Kailangang pansinin na ang kasalukuyang kultura ng mga Filipino ay 
bunga ng dalawang pangunahing elemento. Una, ang katutubong kultura sa 
loob ng maraming siglo ay hindi gaanong umunlad sa Filipinas gaya sa India 
na pinagmulan nito dahil ang mga lumikas na Malay ay nawalay sa kanilang 
sentro, sa kanilang tunay na lupang sinilangan. Gayunman, umunlad sila sa 
sarili nilang pagsisikap kahit pa kakaiba ang kalagayang kinasadlakan. Ang 
pangalawang elemento ng ating kultura ay ang impluwensiya ng Kanluran 
na dala ng mga mananakop na Espanyol at kalaunan, ng mga Amerikano. 


Sa pagtalakay sa panitikang Filipino, marapat lamang na simulan ito 
sa konsepto at estilo ang diwa ng panitikan. Kung kaya tatalakayin ko ang 
paraan ng pag-iisip at pagpapahayag ng idea ng mga Filipino na halaw sa 
mga taga Silangan at iba sa mga taga-Kanluran. 


PAG-IISIP AT MGA SINTEMIYENTO 
KONSEPTO/KAISIPAN AT DAMDAMIN/DIWA/KAHULUGAN 


Kadalasang hindi lubos na nauunawaan ang Filipino kapag sila'y 
nakikipag-usap sa taga Kanluran. Ang mga Filipino na sa pangkalahatan 
ay magiliw, magalang, likas na tahimik, at madalas ngiti ang tugon sa 
anumang puna ukol sa kaniya---kahit pa hindi ito kaaya-aya. Kahit pa alam 
niyang mali ang kaibigang Kanluranin, at kahit pa nasa kaniyang panig ang 
katuwiran, madalas tumatahimik na lamang siya. 


Siyempre pa, ang ganitong ugali ay nagbabago na dahil sa 
pagkikipag-ugnayan sa mga Amerikano. Ang likas na pagiging tahimik at 
hindi palaimik ng Filipino ay hindi na gaanong makikita sa ilang indibidwal, 
lalo sa kabataan. Sa ilang pagkakataon, ang pagbabago ay gayon na lamang 
at napapalitan ang pagkamahiyain ng kapahangasan na tiyak na ikagugulat 
ng mga Amerikano. Gayunman, ang pagbabagong ito'y hindi pa marahil 
malawakan. Ang higit na nakararaming Filipino ay nananatiling likas na 
tahimik at hindi palaimik at matatagalan pa marahil bago nila ito tuluyang 
mabago, kung mababago man nila ito. 

Dahil sa likas na pagiging tahimik, karaniwang ang Filipino na may 
sariling pamilya ay nakatali sa kaniyang tahanan kung saan pakiramdam 
niya naroon na ang lahat. Kung kaya hindi na kailangan pang humanap 
ng libangan sa labas. Ito ang dahilan, maliban sa mga Filipinong sanay na 
sa mas malawak na buhay panlipunan, kung bakit hindi mahilig pumunta 
ang mga Filipino sa mga klab araw-araw at gawin itong bahagi ng kanilang 
araw-araw na pamumuhay. 


ANG MAYAMANG IMAHINASYON NG TAGA-SILANGAN 


Sa konsepto at estilo sa panitikan, may pagkakaiba ang Filipino 
at ang mga taga-Kanluran. Isa sa kakaibang katangian ng kaisipan at 
damdaming Filipino, na talagang maituturing na Silanganin ay ang lalim ng 
imahinasyon---gaya ng mamamalas sa malimit na paggamit ng matalinghaga 
at simbolikong wika. 


Ang pinakamahusay na halimbawa ng panitikang Silanganin para sa 
akin ay ang Bibliya---hitik sa mga simbolo at parabola. Taglay ng mga wika 
sa Filipinas ang mga nasabing katangian ng Silanganin na walang dudang 
sanhi ng katotohanang ang sibilisasyon sa Malapit na Silangan, gayundin 
sa Malayong Silangan, ay kapuwa sanga ng mga sinaunang kulturang 
Silanganin na nag-ugat sa sentro ng Asya na siya namang pinagmulan ng 
malawakang paglikas ng sangkatauhan tungo sa iba't ibang panig. 


Para sa kanluraning babasa ng Bibliya sa unang pagkakataon, 
maaaring ituring nitong malaya ang estilo ng aklat. At kung relihiyoso 
ang mambabasa, maaaring isipin nito na dulot iyon ng katototohanang ang 
Bibliya ay sinaunang aklat na mula sa Diyos. Siyempre pa, totoo ito. Ngunit 
naniniwala akong bunga rin ito ng katotohanan na ang Kanluranin ay hindi 
nag-iisip at nagpapahayag ng idea sa paraang gaya ng mga taga-Silangan. 
(Ang wikang Hebreo, ang orihinal na wika ng Bibliya, ay Silanganin.) 


Karaniwang halimbawa ng ganitong pagkakaiba sa pag-iisip at 
damdamin ng mga Europeo at Filipino ang sumusunod: Sa Espanyol, 
sinasabi nilang “Buenos dias,” sa Ingles “Good morning,” sa Pranses 
“Bonjour,” sa Aleman “Guten tag” o “Guten morgen,” ngunit sa Tagalog, 
sinasabi nating, “Magandang araw po” (beautiful day, sir/madam). Pansinin 
natin na sa Espanyol, Ingles, at Pranses, sinasabi nilang “magandang araw.” 
Ibig sabihin, mas hangad nila ang kapakinabangan at kabutihan samantalang 

mas nais ng mga Tagalog ang kagandahan at sinasabing “magandang araw” 
(beautiful day) at sa halip na “mabuting araw” (good day). 


ANG MGAWIKASA FILIPINAS 


Sinasabing napakaraming wika sa Filipinas. Subalit kung susuriin 
ang mga wikang ito sa paraang siyentipiko, matutuklasang iisa lamang 
ang pinagmulan ng mga ito. Hindi kailangang ng mahabang panahon para 
matutong magsalita ng Bikol o Bisaya ang Ilokano, o ng Kapampangan ang 
isang Bagobo. Hindi rin nahirapang magtagalog ang mga Bisaya, Bikolano, 
Kapampangan, Pangasinan, Iloko, at taga-Cagayan na naninirahan na sa 
Maynila. Ito ay dahil sa iisa lamang ang pinagmulan ng mga wikang ito. 


Siyempre pa, may ilang hindi inaasahan at mababaw na pagkakaiba 
na sa aking palagay ay dulot ng dalawang bagay. Una ay dulot ito ng 
katotohananan na ang populasyon ng kapuluan ay dulot ng tiyak at sunod- 
sunod na migrasyon. Kahit pa mula sa iisang yugto ng migrasyon, mayroong 
iba't ibang pangkat, bukod sa nagkaniya-kaniyang pangkat ang mga 
barangay sa bawat sasakyang pandagat. Ikalawa, dulot ito ng pagkakahati- 
hati ng bansa sa iba't ibang pulo na may mga balakid tulad ng bundok at 
dagat. 


TISANG PINAGMULAN NG ATING MGA WIKA 


Habang lalong pinag-aaralan ang gramatika at bokabularyo ng mga 
katutubong wika, matutuklasang iisa lamang ang pinagmulan ng mga ito--- 
walang iba kundi ang sinaunang wika na pinagmulan din ng wika ng mga 
taga-Persia, Arabia, Hebreo, at India. Ang ilang katangian ng mga ito ay 
nangingibabaw pa rin sa ating mga katutubong wika sa kasalukuyan. 


Kung paghahambingin ang mga wika sa Filipinas upang maipakita 
ang iisa nilang lingguwistikong pinag-ugatan, masasabi kong maraming 
sinaunang salita na Malay sa mga katutubong wika. May pagkakaiba 
ang mga wika sa Filipinas sa modernong Malay at maipaliliwanag ang 
pagkakaibang ito ng katotohanang nauna nang nabanggit na ang mga Malay 
na lumikas sa bansa ay hindi ang mga Malay na umiral bago pa kumalat ang 
mamamayan ng Sumatra na nangyari walo hanggang siyam na siglo na ang 
nakalipas, kundi ang mga sinaunang Malay, isa sa mga mas malayo at mas 
matandang miyembro ng pamilyang Oseaniko. Kaya nga, gaya ng napansin 
ni Propesor Kean, ang pamilang na pito at walo ay pareho sa lahat ng mga 

katutubong wika sa Filipinas, sa wika sa Java, sa Maori, sa wika sa Tahiti, 
at sa iba pang wikang Polynesyo. Ito ang mga salitang pito (seven) at walo 
(eight). Ngunit hindi sa kasalukuyang Malay, na ang pito ay tulon at ang 
walo ay delapan. 


Sa gramatika, 1isaang batayang prinsipyo ng lahat ng wika sa Filipinas. 
Wala sa mga ito ang mayroong espesyal na pandiwa na maitutumbas sa fo 
be ng Ingles. Magkakatulad din ang etimolohiya pagdating sa pagbubuo, 
paglalapi, at mga gramatikal na katangian ng mga salita, ang lahat ng mga 
wikang ito'y tendensiya sa paglalapi. Sa bokabularyo, gaya ng nabanggit na, 
mayroong ilang hindi maiiwasang pagkakaiba, pangunahin na sa pagbigkas 
at sa ilan, pagbabago sa gamit o kahulugan ng mga salita. Ang pangunahing 
pagkakaiba sa pagbigkas sa Tagalog, Bisaya, at Kapampangan ay makikita 
sa pagbigkas ng matandang Filipino na u, na ang orihinal na tunog nito 
ay makikita pa sa malalayong rehiyon ng kapuluan. Kahawig ito ng u ng 
mga Pranses o ng u ng mga Olandes sa dulo ng mga salita. Ang tunog na 
ito ay may iba-ibang paraan ng pagbigkas ngayon sa mga Tagalog, Bisaya, 
at Kapampangan, at higit pang napaigting ang pagkakaiba sa bigkas dahil 
sa impluwensiya ng ponetikong Kanluranin. Kung kaya, ang mga salitang 
Tagalog na amin, atin, atip, ay binibigkas sa Bisaya bilang amon, aton, at 
atop. Ang salitang Tagalog na lalim (depth) ay lalam sa Kapampangan, ang 
Kapampangang maslam (acid) ay maaslum sa Bisaya. Isa sa kaibhan ng 
Kapampangan sa iba pang wika sa Filipinas, ay ang pagbigkas sa ay na 
gaya ng Ingles na a sa paper at binabaybay na e sa Ingles. Kung kaya ang 
salitang Tagalog na palay (rice) ay pale sa Kapampangan, at ang Bisaya 
na balay, ay bale sa Kapampangan. Hindi rin binibigkas sa Kapampangan 
ang h. Ang salitang Tagalog na halaga ay alaga sa Kapampangan. Isang 
kakaibang katangian ng Ilokano ang pananatili nitong wikang aglutinatibo. 
Kung kaya, kung sa Bisaya ay sinasabing si ako (I), sa Ilokano, isang salita 
lamang ito--siak. Ang parirala sa Bisaya na nasurat ako (I am writing) ay 
isang salita lamang sa Ilokano---agsuratik. 


Sa kabuuan, ang mga titik sa mga wikang katutubo ay may tiyak na 
tunog. Ngunit makikita sa palatunugan ng Filipino ang impluwensiya ng 
Espanyol at Ingles. 

PROSA AT TULA 


Walang kakaiba sa ating prosa, maliban sa istilo, na gaya ng 
nabanggit na, ay maikli at katulad ng estilong Silanganin. Sa mga wika sa 

Filipinas, may espesyal na diin ang mga pangungusap na patanong upang 
patunayan ang katotohanan o pagtibayin ang pagpapatotoo. 


Ang mga tayutay, kawikaan, kasabihan, pagtutulad, at paghahambing 
ang nakapagpapatingkad sa kulay, lakas, at mapanghimok na bisa ng prosang 
Filipino. Gaya ng nauna ko nang naitala, makikita ang mga katangiang ito 
sa lahat ng panitikan sa Silangan. Ipinamamalas din natin ang pagiging 
magalang at kababaang-loob ng mga taga-Silangan, gaya ng mga Tsino at 
Hapon, bagama't hindi kasing lalim gaya ng ating mga kalapit bansa sa 
Silangan. Isa itong katangiang kapansin-pansin sa panulat ng mga Tsino. 


MGA ANYO NG TULA 


Hinggil sa tulang Filipino, maraming masasabi hinggil sa ating mga 
taludtod, sa sukat at tugma ng mga ito, at hinggil sa mga epiko o salaysay, 
sa anyong liriko o dramatiko. Nangangailangan ng higit na panahon ang 
pagtalakay sa mga paksang ito, kaya pahapyaw na komentaryo lamang ang 
aking babanggitin. 


Sa tatlong pangunahing uri ng tula--epiko, liriko, at dramatiko, ang 
liriko ang higit na napatili sa panitikang Filipino sa anyo ng mga awiting 
popular. Makikita ang epiko sa kaputol na labi ng awiting epiko, gaya ng 
saloma. Makikita sa akda ng ilang katutubong manunulat, noon at ngayon, 
ang estilong dramatiko. Makikita rin ito sa mga salin ng metrikong Espanyol 
na drama na tinatawag na corrido, marahil mula sa salitang Espanyol na 
ocurrido. 


Hinggil sa anyo, napansin natin ang paggamit ng indayog at tugma 
sa mga tulang Filipino. Ang tugma ay katulad ng sa mga bersong Ingles sa 
pagiging liberal kung ihahambing sa berso ng mga Espanyol. 


Dalawang uri ng sukat ang ginagamit sa katutubong tula. Ang mga 
ito ay: taludtod na may anim at walong pantig, at taludtod na may 12 pantig 
na nahahati sa dalawa at may tig-aanim na pantig ang bawat isa. 


PAGLILIMBAG 


Ayon sa mapagkakatiwalaang impormasyon, ang sining ng 
pagtatatak ng mga pigura, larawan, titik, salita, linya, at buong pahina sa 

ibang mga bagay ay matagal nang umiiral bago pa ang ika-15 siglo. Matagal 
nang ginagawa sa Tsina at Japan ang pag-iimprenta gamit ang bloke at pag- 
iimprenta gamit ang mga naigagalaw na tipo bago pa man ito lumaganap 
sa Europa. Malamang na isinagawa ang sining na ito sa Sinaunang India, 
ang pinagmulan ng mga kulturang Tsino at Hapon at pinagmulan rin ng 
kulturang dinala sa Filipinas ng mga Indones at Malay. Subalit walang 
anumang impormasyon o datos hinggil sa pag-iral ng palimbagan sa 
Filipinas bago dumating ang mga Espanyol. 


Sa Europa, gaya ng alam na natin, naimbento ni Johann Guttenberg 
ang paglilimbag noon lamang 1434 A.D. sa Mayence, Germany. 


Ayon sa mga datos mula sa ilang awtor, gaya ng mga bibliograpo, 
gaya nina Medina (taga Chile), Retana (Espanyol), at Artigas (Filipino) 
walang anumang palimbagan o imprenta sa Filipinas bago ang taong 1593. 
Naniniwala si Medina na ang unang palimbagan ay dinala sa Filipinas ng 
mga Heswitang pari mula sa Macao. Tinitiyak naman ni Retana na ito'y 
mula sa Espanya. Sinang-ayunan naman ni Artigas ang konklusyon ni Fr. 
Juan Lopez, Obispo ng Monopoli na ang unang palimbagang Filipino na 
gumagamit ng pamamaraang tipograpiko ay dinala rito ng isang debotong 
Kristiyanong Tsino na nagngangalang Juan de Vera. Sa paanyaya ng paring 
Dominiko na si Fr. Francisco Blancas de San Jose, inihanda ni de Vera ang 
tipo para sa paglilimbag. Nagsimula ang operasyon ng imprenta noong 1602 
at kauna-unahang aklat na inilimbag ay ang Las Excelencias del Rosario. 
Ang palimbagan noon ay nasa kumbento ng San Gabriel sa Binondo at 
kalaunan ay inilipat sa Abukay, Bataan dahil dahil doon nalipat si Fr. Blancas 
de San Jose. Sa Abukay din inedit ang librong may pamagat na Librong 
Pag-aaralan nang mga Tagalog nang Uicang Castila noong 1610. Ito ang 
kauna-unahang librong isinulat ng isang Filipino at inilimbag sa Filipinas. 
Si Tomas Pinpin ang may akda nito at sa kaniyang alaala ipinangalan ang 
isang kalye sa Binondo. 


MGA TEATRO 


Walaring mapagkakatiwalaang impormasyon hinggil sapagkakaroon 
ng teatro sa Filipinas sa panahong pre-historiko. Subalit maaari nang 
ipagpalagay na sa mga panahong iyon, mayroon nang simulain ang teatro at 
umusbong ito hanggang naging tulad ng drama ng mga Griyego ang anyo, 
na buhat sa mga itinatanghal sa mga popular na pagdiriwang kung saan 

nakapalibot sa altar ng bathala o diyos ang mga umaawit at sumasayaw na 
mga sumasamba. Itinatag ni Aeschylus ang sining ng drama limang siglo 
bago ang panahon ni Kristo. 


Sa Filipinas, ang mga seremonya na kasunod at kaakibat ng mga 
pagdiriwang ng kasal ay may katangiang panlipunan at pampubliko. Ayon 
sa mga manunulat, taimitim at marangya ang mga nasabing seremonya. 
Sa mga kasalang tumatagal nang ilang araw, may dagliang pagpapahayag 
ng mga talumpati, pagsayaw, at pag-awit sa saliw ng mga katutubong 
instrumentong pangmusika. Malimit na sa mga liwasan o plasa idinaraos 
ang mga popular na pagdiriwang at sa mga gayong pista, itinatanghal 
ang sayaw na Suluan, lalo na sa mga rehiyon sa Visayas. Tinatawag na 
Sinulog ang sayaw na halaw sa mga taga-Sulu, na tinatawag na Sulog at 
nangangahulugang agos dahil sa malakas na agos na madalas maranasan sa 
naturong pulo. 


Noong panahon ng mga Espanyol, kapag may mga lokal na 
pagdiriwang sa mga bayan, nagtatayo ng teatro at ang mga pagtatanghal 
ay bukas sa publiko. Komedya ang malimit itanghal sa mga teatrong ito. 
Sa mga itinatanghal, minsan ay may mga orihinal na likha ng katutubong 
manunulat. Mayroon ding mga salin ng mga obrang Espanyol na tinatawag 
na corrido na nauna nang nabanggit. 


Kalaunan, ipinakilala ang sarsuwelang Espanyol sa Maynila at 
sa mga lalawigan. Sarsuwela ang pangkalahatang tawag sa magaan at 
dramatikong pagtatanghal. 


Isa sa mga modernong mandudulang Tagalog si G. Severino de los 
Reyes. Siya ay naging tanyag dahil tinatangkilik ng marami ang kaniyang 
mga pampanitikang pagtatanghal at pinapalakpakan ng madlang Tagalog. 
Maraming Filipino sa ating panahon ang nag-aral ng panitikan at nilinang 
ang sining ng pagsulat ng drama, kapuwa sa Espanyol at Ingles. 


FINE ARTS O MGA PINONG SINING 


Mulang panitikan, dumako naman tayo sa mga pinong sining, 
gaya ng pagpipinta, eskultura, arkitektura, at musika. pawang bahagi ng 
malawak na malawak na usapin ng sining. Nalaman din natin na umiiral at 
malaki ang potensiyal ng sining sa mentalidad ng mga Filipino. Gaya ng 
nabanggit ko na, ang mga tao na kapag nagpapahayag ng kanilang kaisipan 

at damdamin ay mas pinahahalagahan ang kagandahan kaysa praktikal na 
kapakinabangan, ay likas na mahilig sa sining. 


Kapag sinasabi nating sining, tinutukoy ko ang ekspresiyon o 
pagpapahayag ng kagandahan, hindi lamang batay sa pamantayan o panlasa 
ng Kanluran, kundi ayon na rin sa konsepto ng Silangan. 


Siyempre pa, hindi natin mapagtitibay nang may lubos na katiyakan 
na ang sining ng mga Filipino ay nalinang nang lubos. Dahil sa malimit na 
pabago-bago ang pagpupunyagi ng mga Filipino, nasasagkaan ang lubog 
na pag-unlad at pagsulong ng ating sariling malikhaing idea, na karamihan 
ay natural at likas sa atin, ang ilan ay minana natin mula sa sinaunang 
sibilisasyon ng India, at marami ay ang mga ay nabuo sa espesyal na 
kaligiran ng kapuluang ito. 


Sa kasalukuyan, ang ating sining ay nakapadron sa mga anyong 
Kanluranin, ngunit hindi naman ganap na nawawawala ang mga bakas ng 
ating kaakuhan na sadyang mahirap isantabi at kailangang linangin, alagaan, 
at pinuhin. 


PAGPIPINTA 


Katulad ng binanggit ko, hindi nabigyan ng pagkakataon ang mga 
Filipino na linangin ang sariling sining ng pagpipinta. Gayunman, umiiral 
sa Filipinas ang sining ng pagpipinta sa anyong Kanluranin, at maraming 
Filipino ang lumilinang nito. Sina Juan Luna, F. Ressurecion Hidalgo, 
Lorenzo Guererro, Zaragoza, Fabian dela Rosa, Fernando Amorsolo, Jose 
Asuncion, Jorge Pineda, at marami pang iba ay ilan lamang sa mahabang 
talaan ng Filipinong tumangkilik at patuloy na nagpapaunlad sa ganitong 
sining sa Kanluranin nitong anyo. Kailangang banggitin din si G. Agusto 
Fuster na guro sa Ateneo. Si G. Fuster ay naging mag-aaral ng tanyag na 
Espanyol na pintor na si Sorella. Bagamat isang Espanyol, nagpamalas ng 
malalim na interes sa Filipinong sining si G. Fuster. 


Kabilang sa mga Filipinong nagpamalas ng kahusayan sa ganitong 
sining, na nilinang sa Kanluran, sina Luna at Hidalgo, na nagtamo ng 
pagkilala sa ibang bansa at dapat lang na kilalanin. Ipininta ni Luna ang 
Spolarium, En El Trielenium, Pueblo y Reyes, at marami pang ibang 
obra. Ilan sa mga ipininta naman ni Hidalgo ang Las Virgenes Cristianas 
Expuestas al Papulacho at Antigona. 

Ang “Spolarium” ni Luna, na may replica sa Marble Hall sa Lungsod 
ng Maynila, ay nasa Barcelona ngayon. Nabigyan ako ng pagkakataong 
masilayan ang obrang ito sa session hall ng Asamblea ng “Lancomunidad” 
sa nabanggit na lungsod ng Barcelona, nang magtungo ako doon noong 
1920 sa atas ng Pamahalaan ng Filipinas upang makipagnegosasyon hinggil 
sa pagkuha ng nasabing kambas para sa ating pamahalaan. 


May kani-kaniyang espesyalisasyon ang dalawang alagad ng sining 
na sina Luna at Hidalgo. Kilala si Hidalgo sa kawastuhan ng kaniyang 
teknik at sa kasinupan sa paglalagay ng detalye. Kilala naman si Luna ang 
kaniyang kapahangasang gaya ng Amerikanong pintor na si John Singer 
Sargent. 


ESKULTURA 


Noong bago dumating ang Espanyol, nilililok ng mga Filipino ang 
kanilang mga idolo. Siyempre pa, primitibo ang anyo sapagkat sa maraming 
pagkakataon, ito'y isinasagawa nang daglian. Sa katunayan, batid nating 
hindi umiral sa Europa ang anatomiya bilang siyensiya bago ang ika-13 
siglo nang iutos ni Frederick II ng Alemanya ang pag-aaral sa mga bangkay 
bilang kahingian sa pag-aaral ng medisina. Noon lamang ika-15 at 16 na 
siglo nang magsagawa ng pag-aaral sa anatomiya at sumulat ng mga aklat 
hinggil sa paksang ito sina Mundini de Luis, at Leonard SW Vinci. 


Nilililok ng mga Filipino ang pigura ng kanilang mga imahen mula 
sa alaala, o ginagaya ang pigura ng mga imaheng binili nila mula sa mga 
Tsino o Hapon. Kung kaya may pagkakahawig ang mga prehistorikong 
imaheng Filipino sa mga imahen ng sinaunang bansa sa Silangan. 


Hindi lamang arkitekturang panlupa o pantubig ang mayroon tayo 
sa Filipinas dahil binubuo ng mga isla ang ating archipelago. 


Pangkalahatang tuntunin na ang arkitektura ng bansa ay halaw, 
pinakapangunahin, sa lokal na pangangailangan at kalagayan. Kung 
kaya kahit ipagpalagay na dinala ng mga Indones at Malay na imigrante 
ang kanilang mga likas na idea hinggil sa arkitektura, mga idea na higit 
na maunlad, walang malawak na gamit sa bagong teritoryong kanilang 
kinaroroonan ang mga nasabing idea. Kung kaya hindi nakapagtatakang 
inabandona ng mga unang nanirahan dito, ang mga ideang dapat sana'y 

kanilang naipakilala sa kanilang pag-angkop sa bagong kalagayan at 
kapaligiran, gamit ang mga materyales na dito'y kanilang natagpuan. 


KLIMA ANG NAGDIDIKTA SA ISTILO NG ARKITEKTURA 


Hindi akma ang mga estrukturang gaya ng mga gusaling kongkreto 
o yari sa bato sa bansang tropiko gaya ng Filipinas, na wala namang winter 
o taglamig at kung saan ang taglamig at tag-init ay kapuwa nangangailangan 
ng higit na bentilasyon. Kaya naman ang bahay ng nakararaming Filipino 
ay gawa sa mas angkop na materyales gaya ng kahoy, kawayan, at nipa. 
Sagana ang mga materyales na ito mula sa kalikasan. 


Sanhi ng klimang tropiko at para na rin sa sanitasyon, sa simula't 
simula pa ay pinipili ng mga Filipino na manirahan sa mga lugar o bayang 
malapit sa pampang ng mga ilog o baybayin ng dagat. Ito ang dahilan, dagdag 
pa sa espesyal na tendensiya ng mga sinaunang mamamayan na manirahan 
sa mga pampang ng mga ilog o sa mga balsa o iba pang sasakyang pantubig, 
kaya ang mga mamamayan sa nagsabing rehiyon ay tinawag na Tagalog. 
Maraming pamilya ang hanggang sa ngayon ay permanenteng naninirahan 
sa ganoong sasakyang pantubig, gaya ng kasko, na madalas nating nakikita 
sa Ilog Pasig. Ang mga tao na naninirahan sa mga bangka o malapit sa 
pampang ng mga ilog ay tinatawag na Tagalog, na nangangahulugang 
“residente o katutubo ng” at “ilog.” 


Sa pangkalahatan, ang bahay ng mga Filipino ay may balkonaheng 
bukas ang tatlong gilid at may sahig na sumusuporta sa dulo ng itaas na 
bahagi ng hagdan. Kadalasang mas mababa kaysa pangunahing bahagi ng 
bahay ang sahig ng balkonahe. Kapag umuulan, sa balkonahe kalimitang 
nagtatrabaho ang mga Filipino. Dito nila nililinis ang mga rattan, nilalala ang 
pawid para gawing atip, o hinahabi ang lambat habang nagbabayo ng palay 
ang mga bata. Ang balkonahe ay katabi ng ante sala o silid na tanggapan 
para sa mga bisita, na karaniwang kanugnog ng sala at silid kainan na katabi 
ng kusina, ang huling bahagi ng bahay. Karaniwang mas mababa ang sahig 
ng kusina kompara sa sala at mga silid na siyang pangunahing bahagi ng 
bahay. Kalimitang itinatayo ang mga bahay nang malayo sa kalsada at 
may espasyo para sa bakuran, hardin, o taniman ng mga punongkahoy at 
halamang gamot. 


Makikitid ang kalsada ng mga sinaunang Filipino na naayon sa 
pangangailangan nila noong mga panahong iyon dahil wala pang gaanong 

trapiko. Kahit sa sinaunang bahagi ng malalaking lungsod sa Europa at 
Amerika, may makikitid na kalye. Naaalala kong nakakita ako ng mga 
ganoong kalye sa Toledo, Espanya, at maging sa New York. 


IMPLUWENSIYANG KANLURANIN SA PAGBABAGO 
NG ATING ARKITEKTURA 


Sa arkitektura, dinala rin ng mga Espanyol ang kanluraning idea 
sa mga bayan sa Filipinas. Matindi ang impluwensiya ng Kanluran sa 
pagpapatayo natin ng mga gusali. Kung kaya makikita natin sa Maynila at 
sa ilang bayan ang mga bahay na katulad ng mga bahay ng Espanyol at may 
mga bakurang katulad ng makikita sa Andalusia. Ang loobang ito'y angkop 
at kapaki-pakinabang sa klimang tropiko gaya ng sa Andalusia kung saan 
meridional ang klima. 


Sa paggawa ng bubong ng mga bahay kubo, mapapansin na sa 
mga pook kung saan madalas umulan, nakahilig pataas ang mga bubong. 
Gayundin sa mga pook na madalas daanan ng malalakas na bagyo, gaya sa 
ilang rehiyon sa Luzon. Samantalang sa mga pook na hindi madalas umulan, 
mabababa ang mga bubong, gaya ng makikita sa mga isla sa Visayas. 


Tiyak na ang arkitekturang mula sa Kanluran, kasama na ang 
iba't ibang sangay at estilo nito, ay patuloy na lumalaganap sa Filipinas. 
Ginagamit na rin ang mga prinsipyong pang-arkitekturang Amerikano na 
ang tuon ay ang tibay at bentilasyon ng mga gusali at liwanag at pagiging 
komportable ng mga silid. Gayundin, inangkin na rin ang pagkahilig at 
pagkiling ng mga Europeo para sa ornamentasyon sa labas at loob ng gusali 
at ang kanilang kagustuhang maging maganda at kaaya-aya ang hitsura ng 
gusali. Sina Juan Arellano, Tomas Aeguelles, Tomas Mapua, at iba pa ang 
mahuhusay na arkitekto and ilan sa mga kontemporaneong arkitekto. 


MAHUHUSAY NA MANGGAGAWANG FILIPINO 


Hinggil naman sa arkitekturang pantubig, madaling maintindihan na 
kinakailangan ng mga tao sa Filipinas, lalo na ang mga nakatira sa mga pook 
na malapit sa lawas ng tubig, na gumawa ng mga bangka para sa kanilang 
paglalakbay at pangingisda. Tunay na eskperto sa paggawa ng bangka, mula 
sa paggawa ng simpleng bangkang pangingisda hanggang sa paggawa ng 
mga paraw, na ginagamit sa paglalakbay sa mga iba't ibang isla at malimit 
makita sa mga bayan sa may baybayin ng dagat. Ang salitang paraw ay 

maaaring ibang anyo ng palaw, ang tawag sa mga taga-Isla ng Marianas na 
malimit maglakbay nang malayuan sa dagat. Kilala ang Sorsogon bilang isa 
sa mga rehiyong mahusay sa paggawa ng mga malalaking sasakyang dagat, 
lalo na sa paggawa ng lorcha at galera. 


MGA KASUOTAN 


Ang kasuotang Filipino, gaya ng kasuotan ng ibang mga lahi, ay 
nagbabago at nagkakaroon ng modipikasyon sa paglipas ng panahon. 


Noong una, maraming anyo ang mga kasuotang panlalaki at 
pambabae, ngunit dalawa sa mga ito, na nauso nabago pa man dumating agn 
mga Espanyol, ang tatalakayin natin: ang masikip at maluwang na estilo. 


Maaaring ang mga masisikip na kasuotan ay likha ng mga Indones o 
Malay, samantalang ang mga maluluwang ay inangkat ng mga Tsino. Kung 
kaya, mula pa noong sinaunang panahon hanggang ngayon, ang masikip 
na kasuotan ang ginagamit ng mga katutubo sa mga rehiyon sa Mindanaw 
at sa mga kalapit isla kung saan ang impluwensiya ng mga Tsino ay hindi 
gaanong naramdaman---hindi tulad ng sa ibang bahagi ng kapuluan. 


MUSIKA 


Bago pa man dumating ang mga Espanyol, mayroon nang musika 
sa mga islang ito. Ang mga Negrito, Indones, at Malay ay may sari- 
sariling musika. Ngunit iilang historyador lamang ang nag-ukol ng pansin 
sa katutubong musika. Si Pigafetta, ang kasama ni Magellan ang kauna- 
unahang naglahad sa mundo ng Kanluran hinggil sa musika ng Filipino sa 
pamamagitan ng kaniyang akdang, Primo Viaggiointorno al globoterraqueo 
at isinaad niya dito na nakakita siya ng apat na batang babae sa Cebu na 
tumutugtog ng instrumeto. Nabanggit din niya ang mga tambol at ang 
instrumentong tinatawag na subig, isang maliit na instrumento na yari sa 
kawayan at ginagamit pa rin sa kasalukuyan sa ilang malalayong rehiyon 
ng kapuluan. Barimbaw ito sa Tagalog. Ang ilang halimbawa ng subigare 
ay kamukha ng Jew 5 harp. Ang nasabing pagkakatulad ng subig at Jews 
harp ang nagpapatunay na maraming bagay ang mga Filipino na katulad 
ng sa mga taga-Kanluran. Nabanggit din ng ilang manunulat ang hinggil sa 
musikang Filipino, gaya ng mga Heswitang sina Chirino at Delgado, Wals 
at Merino, at Mallat. 

Hinggil naman sa mga katutubo, kailangang bangggitin si Kgg. 
Isabelo delos Reyes at Direktor Efifanio de los Santos. Inilathala ng huli sa 
El Debate ng Maynila noong 28 Nobyembre 1920 ang isang artikulo ukol 
sa katutubong musika ng Filipinas at tinalakay niya ang mga instrumentong 
ginagamit sa ilang rehiyon, gaya sa rehiyon ng mga Ilonggot, Tingayan, at 
Negrito. Inilarawan niya ang mga instrumentong gaya ng katelag, dyodioas, 
at kutibeg. Sa Mindanaw, ginagamit pa rin hanggang sa kasalukuyan ang 
agong at sa Palawan, ginagamit pa rin ng mga Tagbanwa ang kudyapi na 
tinukoy ni G. Delgado at iba pang historyador. May isa pang instrumento 
ang mga Bisaya na tinatawag na lantoy at kahawig ng plawta. 


ANG NATATANGING ORGANO SA DAIGDIG 


Kaugnay nito, kailangang bangggitin ang isang instrument na 
bagama't hindi Filipino ang orihinal na plano ay ginawa dito sa bansa at 
yari sa kawayang Filipino. Ang bantog na bamboo organ ang tinutukoy 
ko na matatagpuan at mapakikinggan ito sa Simbahang Katoliko ng Las 
Pihas, sa lalawigan ng Rizal. Ginawa ang bamboo organ sa nasabing pook 
noong, 106 taon na ang nakalilipas, sa pangangasiwa ng kura paroko ng 
bayan na si Padre Diego Ciera, isang Rekoletong pari. Ginawa ang organ 56 
taon pagkaraang itatag ang simbahan ng Las Pihas. Banggitin na rin natin 
ang mga bandang pangmusika na kilala sa Tagalog na musikong buho na 
binubuo ng mga instrumentong yari sa kawayan. 


Maraming pagbabago ang nangyayari sa musikang Filipino dahil sa 
mga impluwensiyang banyaga, lalo na ang musikang Europeo. Batid nating 
lahat na ang malaking pagkakaiba ng sinauna at modernong musika ay ang 
magkaibang katangian ng kani-kanilang eskala. Kung inyong matatandaan, 
noon lamang sa simula ng ika-11 na siglo nang matuklasan ni Guido Aretius, 
ng Europa, ang eskalang may anim na nota, at hinalaw ang pangalan ng mga 
nota mula sa unang pantig ng bawat anim na berso ng himno para kay San 
Juan: “Ut lazis - Resonare fibris - Mitra gestroum - Famult tourum - Solve 
pollute - Labii reatum.” 


Sa pangkalahatan, ang sinaunang musikang Filipino, gaya ng saloma 
ay binubuo ng anim na nota. Ang pangkaraniwang eskalang Tsino ay mayroon 
lamang limang nota at ang modernong eskalang Europeo ay mayroong pito. 
Gayunman, sa palagay ko, hindi gaanong naramdaman ang impluwensiya 
ng Tsino sa musikang Filipino. Bagama't ang ilan sa sinaunang musikang 
Filipino ay may anim o apat na nota lamang, hindi nangangahulugang may 

kaugnayan sa eskalang Tsino ang sinaunang musikang Filipino. Ang anim 
o apat na nota sa sinaunang eskalang Filipino ay hindi kapareho ng limang 
nota sa musikang Tsino. Ang diwa at modulasyon ng musikang Filipino 
ay malumanay ngunit likas at natural samantalang ang modulasyon ng 
musikang Tsino, sa aking palagay, ay hindi likas at natural kundi arbitraryo 
at baluktot. 


ANG SINAUNANG PINAGMULAN 


Inilahad sa inyo ang Filipino--ang kaniyang pinagmulan, 
kasaysayan, at pag-unlad, at ang masining na paglalahad ng kaniyang mithi 
at damdamin. Napatunayan ninyong kabilang siya sa lahing mula sa ibang 
bansa na sa nakalipas na mga panahon ay may tinatamasang sibilisasyon, 
na ang pag-iral ay pinatutunayan ng kasaysayan at ang mga bakas o labi 
ay nahuhukay sa mga bagong tuklas sa arkelolohiya. Ang sinaunang 
sibilisasyong aking tinutukoy, at alam na ninyo ito, ay ang sibilisasyong 
Silanganin na nagsilbing mahalagang batayan ng estrukturang kilala natin 
ngayon na kulturang Kanluranin. 


Batay sa lahat ng nabanggit, umaasa akong nabigyan ko kayo ng 
kaukulang impormasyon upang ganap ninyong maunawaan ang mga 
dahilan ng pagkakaiba ng sikolohiya ng Filipino at ng mga Silanganing 
kultura na nakapalibot dito. Ang iba't ibang katangian ng kulturang Filipino 
na sa pangkalahatan ay hindi madaling maunawaan ng mga taga-Kanluran, 
ay maibubuod sa pamamagitan ng sumusunod: 


Tiyak na antas ng mahinahong pakikipag-ugnayan na hindi magiging 
makatarungan kung ituturing na panlilinlang o pagbabalatkayo yamang isa 
itong hindi maiwasang manipestasyon ng ating kakaibang idyosinkrasya, 
para sa mga kakaiba at kataka-taka, na malamang namana mula sa mga 
ninunong Indian at Malay, pagkiling sa espirituwalidad, at pagkahilig sa mga 
baway na mahiwaga at abstrakto, pagkahilig sa tradisyonal na pangungulila 
sa sariling tahanan---ilan ito sa mga katangian ng Filipino na nasa ilalim ng 
natatanging impluwensiya ng tropikal na araw. 


PAG-UNLAD SA GABAY NG MATA 
Ang idyosinkrasyang Filipino, sa lahat ng manipestasyon nito, ay 


hindi makaliligtas sa matalisik na obserbasyon ng mga paring Heswita 
ng Ateneo de Manila. Una, ang mga paring Espanyol at ngayon ang 

mga Amerikanong pari na kapuwa kumilala sa katotohanan na ang ating 
kaisipan at kaugalian ay Silanganin, ay kapuwa naglayong paunlarin ang 
ating kamalayan. Bagaman magkaiba ang pamamaraan ng bawat isa upang 
matamo ang iisang layunin--laging isinaaalang-alang ang ating mga 
katangian at kakaniyahan. 


Ang mga paring Heswitang Espanyol ang nagbigay ningning sa 
ating dignidad, na dahil likas na bahagi ng ating idyosinkrasya ay sensitibo 
sa impluwensiyang panlabas. Itinimo nila sa kamalayan ng mga estudyante 
ang katotohanang nilikha nang pantay ang lahat, na ang karapatan ang 
patrimonya ng sangkatauhan, at ang kamalian ay kahinaan ng tao at 
karaniwan sa lahat. Binigyan nila ng matinding diin ang mga puntong ito 
upang maiwasang mabulid ang mga mag-aaral sa labis na paniniwalang 
sila'y mababang uri ng nilalang dahil sa kanilang likas na pagiging tahimik. 


Sa aking obserbasyon, nauunawaan na ng mga Amerikanong pari 
ang isipan at damdamin ng Filipino at ibinabagay nila ang kanilang mga 
idea at mithiin sa pangangailangan at kalagayan ng mga estudyante. Ang 
mga paring Amerikano, bunsod ng layunin na hubugin hindi lamang ang 
intelektural at pisikal na aspekto ng kanilang mga estudyante, kundi pati 
ang kanilang moralidad ay masugid sa pagtataguyod ng katauhang moral ng 
mga estudyante, sa pamamagitan ng pagtuturo ng paggalang, pag-unawa, at 
pagkontrol sa sarili. 


Habang binibigyang-diin ng mga paring Espanyol ang dignidad, 
karakter o katauhan naman ang pinagtutuunan ng pansin ng mga 
Amerikanong pari. Magkabagay ang dalawang katangian kung kaya 
wala tayong dahilan upang hindi ipagmalaki ang pagsasama ng dalawang 
sistemang pedagohikal sa institusyong ito ng pagkatuto. 


ANG 
LITERATURA 
AT 
ARTENG PILIPINO 

Kababaihan at mga Maginoo: 


Una sa lahat, ay tulutan ninyong makahingi ako ng pagpapaumanhin 
sa aking ingles na siyang gagamitin sa panayam na ito. Ang akin 
wikang katutubo ay Bisaya, nag-aral ako ng wikang kastila, at sa aking 
paghahanapbuhay, ay gumagamit ako ng Kastila, at manakanaka ay ingles. 


Ikalawa, ang paksang iniukol sa akin ay totoong mahalaga, nguni't 
napakabigat na ilahad, sapagkat ang naaabot ay totoong malawak. 


Upang suriing mabuti ang paksa, sa ganang akin ay totoong mahirap na 
magawa. Nangangailangan ng isang mabuting paghahanda kay sa aking 
taglay. Dahil dito, ay magkakasiya na lamang ako ng pagtukoy na pahapyaw 
nang di ko pangangahasang isalaysay ng tiyakan ang kaliitliitang bagay na 
nauukol sa literatura at arteng Pilipino, at ang kanilang ipinagkakaiba sa 
literatura at arte ng ibang bansa. 


Ang una kong tutukuyin ay ang literaturang Pilipino. Gaya ng sukat 
na ninyong mahinuha, sa literatura, ang ibig kong sabihi'y ang kalipunan ng 
mga akda. 


Sa pagtukoy ko sa literaturang Pilipino, ay lubhang wasto, sa 
aking palagay ang magsimula sa paraan ng pagsulat ng matatandang 
Pilipino, sapagka't ang pagsulat ng isang bayan ay siyang tanging saligang 
panghabang panahon ng bawa 't literatura. 


(a) ABAKADANG PILIPINO 


Ang mga tao dito nang unang panahon ay hindi palagian sa kanilang 
paninirahan. Ang kapuluan ay binubuo ng maraming pulo. Ang unang-unang 
mamamayan dito, ang mga Malayo, ay di nagtayo ng malalaking kaharian 
dito, at ang mga tao at ang mga lipi ay namihasa na sa pagpapalipatlipat 
sa iba't ibang pook, sa iba't ibang pulo, at hindi gumawa ng anomang 
pagsisikap upang magiwan sa kanilang mga inapo ng anomang bantayog 
na panghabang panahon ng karunungan. Ang totoo, ay naging ugali na nila 
na isama sa libingan ng kanilang mga bangkay ang lahat ng mahahalagang 
bagay na pag-aari ng namatay katulad ng aklat, hiyas, at ibp. Hindi ginagamit 
sa paggawa ng bahay ang bato sapagka't mga bahay na pawid lamang ang 
angkop sa singaw ng lupa. 

Ang lahat ng ito ang siyang sanhi kung bakit walang monumento 
sa wikang makikita sa bayang ito. Marahil ang matatandang Pilipino ay 
nagsisulat sa kahoy at kawayan sa kanilang mga tahanan, at marahil pa rin 
ay sa mga kahoy na buhay, nguni't ang kahoy, kawayan ay hindi maibibilang 
na palagiang bagay sa bayang ito na ang sunog, bagyo, lindol at pagputok 
ng bulkan, ay malimit at lumilikha ng malaking kasiraan. 


Nguni't sa pamamagitan ng kasipagan ng ilang misionerong kastila 
at iba pang manunulat sa simbahan na ang mga akda ay nangapalathala 
noong siglong ikalabingpito, ikalabingwalo at ikalabingsiyam ay nabatid 
natin ngayon ang matatandang abakada ng mga Pilipino. 


Ang mga manunulat na ito, sa pamamagitan ng tiyaga, ay 
nakapagtipon ng ating matatandang abakada at nailayo nila sa ganap na 
pagkawala, na siya sanang nangyari, una'y sanhi sa pagpasok dito ng 
Abakada ng Arabia na taglay ng mga Malayo na nagparito sa Pilipinas, 
pagkatapos na maipasok ang ang paniniwalang Islam sa Malaka nang siglo 
XIIl, na hangga ngayon ay natatagpuan pa sa Mindanaw. Ang ilang tao na 
di nakababatid ng lubusan ng kasaysayan ng Pilipinas, ay nagpapalagay na 
ang Abakadang ito, ang sa mga arabe na ginagamit sa Mindanaw, ay siyang 
matandang Abakadang Pilipino, bagay na hindi tama. Ang matandang 
Abakadang Pilipino ay ganap din sanang nalingid sa atin, kung hindi lamang 
sa masisipag na manunulat, sanhi sa pagpapasok ng Pamahalaan ng Kastila 
ng Abakadang Romano, na siyang kinikilala ngayun sa boong kapuluan. 


Ang tanging pook sa Pilipinas na kakikitaan ng Matandang 
Abakadang Malayo, na tinatawag kong matandang Abakadang Pilipino, ay 
sa mga Mangyan sa Mindoro, at sa mga Tagbanwa sa Palawan. 


Hindi ko na pangangahasang gumawa ng isang masusing pagaaral 
ng mga Abakadang ito ngayon, sapagka't iyan ang tunay kong layunin. 
Nguni't ilalarawan ko sa inyo upang mabigyan kayo ng kahi't gabahid na 
kaalaman kung ano ang abakadang iyan. May walong iba't ibang ayos na 
kilala sa atin na aking babanggitin nang alinsunod sa kanilang pagkapasok 
ditong taglay ng mga mamamayang Malayo: Ang Tagbanwa, ang Bisaya, 
ang Mangyan, ang Tagalog, ang Kapampangan, ang Samal, ang Pangasinan, 
at ang Ilokano. 


Nguni't ang walong iba't ibang uring ito, kung pagaaralan ng isang 
masusi at matalinong pagaaral, ay mapagkikilalang ang lahat ng ito'y 

nabubuo sa mga sumusunod na saligan: 
Mga Bokal: ae-i o-u 
Semi-bokal:  w-a 
Mga Konsonante 
( Sa labi: malambot, katamtaman, matigas. ) 
pa ba ma 
( Sa ngipin: malambot, katamtaman, matigas. ) 
ta ba na 
( Sa lalamunan: malambot, katamtaman, sa ilong. ) 
ka ga ga 
( Sa dila ) la 
( Sa ngala-ngala ) ya 
( Papaswit ) sa 
( Pahinga ) na 
Iyan ang labingpitong titik ng matandang sulat ng Pilipino. Gaya 
ng nakikita natin, tatatlo lamang ang bokal, sapagka't sa wikang Pilipino 
ay tatatlong bokal lamang ang kinakailangan. Ang mga pantinig (silaba) ay 
inihahanay sa pamamagitan ng paglalagay ng isang tudlik, kundi sa itaas 
ay sa ibaba ng kinauukulang konsonante. Kung ang tunog ng konsonante 
ay nasae o sa i, ang tudlik ay ilalagay sa itaas ng letra. Kung ang tunog ay 
kasaliw ng o o u, ang tudlik ay inilalagay sa ilalim ng konsonante. Kung ang 
konsonante ay kasama ng a, walang tudlik na kailangan, kaya't ang wikang 


Manila kung isusulat ay ganito: 


Ma -- ni-la 

Kung, sa isang silaba, ang tunog ng konsonante ay nalalagay 
pagkatapos ng isang bokal, ang silaba, ayon sa pahayag sa akin ng mga 
may akda, ay hindi lubos na mailalarawan sa sulat. Marahil, sa gayong 
pangyayari ang tudlik ay inilalagay sa unahan ng konsonante, at kung ang 
tunog ng bokal ay isang gaya ng a ang tudlik ay inilalagay sa kalagitnaan at 
sa unahan ng konsonante, kaya nga't kung isusulat ko sa matatandang titik 
ang mga pangungusap na “AMERICAN CHAMBER OF COMMERCE “, 
ay gagawin ko sa ganitong paraan: 


A-me-ri- can 
cham - ber 
of 
Com - merce 


AKLATANG PILIPINO 


Kung ang Aklatang Pilipino ay pinakakahulugan nating paglalahad 
ng mga aklat at mga kasulatang may kinalaman sa Pilipinas, na sinulat ng 
mga mangangathang taga ibang bansa at mga pilipino, ay makatatagpo tayo 
ng mahabang talaan ng iba't ibang uri ng katha. 


Tungkol sa bagay na ito ay karapatdapat nating banggitin, ayon sa 
pagkakasunodsunod sa aklatan ang mga pangyayaring binabanggit ng mga 


manunulat, ang ilang akdang gaya ng sumusunod: 


“Notes on the Malay Archipelago” 
ng Olandes na si Groeneveldt: 


“Chou Jukua” nina Hirth and Rockhill: 


“Versuch einer Ethnographic for Philippinen” 
ni Blumentritt, 


“Ralations of China to the Philippines” ni Laufer, 


“Pagan Tribes of Borneo” nina Hose ang Mcdougall, 
Londres, 1912, 

at ilan pang hindi ko na babanggitin, upang huwag kayong mahapo at 
magambala ang kagandahan ng inyong loob sa isang mabigat na bagay. 


Pag-uukulan ko na lamang ng lahat ng pagsisikap ngayon ang mga 
akdang bumubuo ng literaturang Pilipino, at babanggitin ko lamang ang 
isang aklat sa bawa't isang siglo sa loob ng pagkakasunodsunod sa panahon. 


“Doctrina Tagala-espariola” nang 
1593, na siyang ipinalalagay na 
sinulat ni Fr. Juan de Plasencia. 


“Las Excelencias del Rosario” 
nang 1602, ni Fr. Blancas de San 
Jose, na sumulat din ng ibang ma- 
halagang aklat, na ilinathala 

nang mga taong 1605, 1608, 1610. 


“El Compendio” ni Fr. Gaspar de 
San Agustin, na ilinathala nang 
taong 1703. 


Nang siglo XIX, ay marami pang ibang kathang bumubuo ng 
literaturang pilipino ang nasulat, ng mga mangangathang kastila at pilipino. 
Mayroon kaming kilalang aklat na magpahangga ngayon ay binabasa at 
inaawit kung kurisma, at tinatawag na “Pasion”, na sinulat ng isang paring 
pilipino, ni Fr, Pilapil, ang “Maikling Kasaysayan” ni Padre Modesto de 
Castro, “Mga Sariling Wikang Mag-isa” ni Padre Florentino Ramirez, ang 
“Awit ni San Alejo”, ni Alejo del Pilar, isang amain ni Marcelo H. del Pilar, 
ang tanyag na makabayang pilipino na namatay sa Barselona noong 1896, 
na ang mga buto, ay nagkaroon ako ng karangalang makuha sa Barselona 
at madala sa Maynila nang Disiembre ng 1920, sa tagubilin ng Lehislatura 
Pilipina, at maraming iba pang katha. 


Nguni't nakagagawa ako ng isang pagkakasala sa literatura ng 
bayang ito kung aking kaliligtaan, at hindi babanggitin, ang lalong laganap 
na kathang tula ng tagarito, na sinulat ni Francisco Balagtas, na inihayag 
nang taong 1838, at pinamagatang “FLORANTE”. 


Nagbibigay ako ng isang pahalaw na kasaysayan ng makatang iyang 
tagarito, na ang kanyang kathang “Florante”, ay pinag-ukulan ni Rizal ng 

ganitong mga kataga: “isang katha sa wikang tagalog na angkin ang lahat 
ng katangian at kahusayan”. 


Si Francisco Balagtas, ay ipinanganak sa nayon ng Panginay, 
munisipio ng Bigaa, lalawigan ng Bulakan, nang ika 2 ng Abril ng 1788. 
Ang kaniyang mga magulang ay si Juan Balagtas at Juana de la Cruz ( halos 
dukha nguni't mararangal ). Pagkaraan ng ilang taon ang batang Balagtas ay 
nagaral ng kanones sa paaralang San Jose. 


Sa kaniyang kabataan ay kilala siyang totoo ng kaniyang mga 
kasamahan sa paaralan at ipinalalagay na mahusay na manunula. Nang 
mga panahon iyon ay may isang makatang tagarito ring tanyag sa Maynila 
, na nagngangalang JOSENG SISIW, na malimit lapitan ng maraming tao 
upang hilingang sumulat ng tula na bibigkasin sa kasalan, sa binyagan 
at sa paglilibing, at ginawa naman niyang madalian, sa pamamagitan ng 
pagbabayad ng isang sisiw sa bawa't tula. Si Balagtas ay tinuruan niya sa 
pagtula, nguni't sa dahilan sa gayon o ganitong sanhi, ang guro at tinuturuan 
ay nagka-alit at nagkahiwalay. 


Ilinathala ni Balagtas ang kaniyang “Florante” nang 1838. Mayroon 
siyang asawa at labing isang anak, at namatay ng ika 20 ng Pebrero ng 1862. 
Sumulat din siya ng maraming komedia, kumintang, kundiman at maraming 
maiikling tula, nguni't ang kaniyang “Florante” ay siyang ipinalalagay na 
pinakamahusay sa kaniyang katha. 


Nguni't ano ang “Florante”? Isang tula na mayroong ilang 
kakilakilabot na pangyayari, ang Florante na siyang pangalan ng isang 
binatang ipinakilala sa simula na nakatali sa isang malaking punong kahoy 
sa kalagitnaang ng isang madilim na gubat, samantalang siya'y naroroon 
ay nagdamdam siya ng lumbay dahilan ang kaniyang pagkakahiwalay 
sa kaniyang ama at sa kay Laurang kaniyang iniibig. Walang ano-ano ay 
dalawang leon ang sumipot at tangka siyang sagpangin, nguni't iyan ay 
pinatay ni Aladin na nagsanggalang sa kaniya. Si Florante at si Aladin ay 
naging matalik na magkaibigan, at ilinahad ng isa't isa sa kanila ang kani- 
kanilang sariling kabuhayan. 


Sa malapit sa kanila, si Flerida, isang dalaga, na naghahanap 
sa kaniyang iniibig, kay Aladin, ay natagpuan naman si Adolfo ay 
nagtatangkang manggahasa kay Laura, ang iniibig ni Florante, at pinatay ni 
Flerida si Adolfo. Si Florante at si Aladin dahilan sa pagkaulinig ng tingig 

ng dalaga ay nagmadali ng pagtungo sa kinaroroonan ni Flerida. Noon 
naman ay kapapayapa pa lamang ni Menandro sa kahiraos ng Albania na 
nanghimagsik sa kagagawan ni Adolfo, na namatay, sanhi sa pagtatangkang 
maagaw ang korona ng Haring Linseo, ama ni Laura, at pakasal dito 
pagkatapos. Samantalang hinahanap ni Menandro si Adolfo, ay nakarating 
sa kinaroroonan ni Florante, Aladin, Flerida at Laura, at silang lahat ay 
bumalik sa Albania, at si Florante at Laura ay ikinasal at ipinahayag na hari 
at reina ng kaharian, at pinaligaya nila ang bayan. 


Ito ang ilinalahad ng tula. Ang kaniyang ayos at ang pagkakasulat ay 
dakila. Mayroong 399 tula na tig 4 na talataan ang bawa't isa. Ang tula ay 
tig labingdalawang pantig, at bawa't tula ay nahahati sa dalawa na tig 6 na 
pantig. 


Ang akdang ito ay katangi tangi sa halaga dahilan sa kanyang tunay 
at likas na kabutihan. Ang ilang tula niyan ay binigyan ng uring para sa 
bayan. Ang mapanuring si G. Epifanio de los Santos ay nagsabi, sa kaniyang 
“Ang Buhay ni Florante” na ilinathala sa “The Philippine Review” (Blg. 7, 
Bol. 1, Hulio, 1916) na “ang mga musa ni Florante ay buhat sa lawa ng Bae, 
at ang kaniyang mga nimpa ay buhat sa Beata at Hilom, Pandakan”. Ang 
dalubhasang mapanuring ito na si G. Santos ay nagpangalan sa kathang ito 
na “siyang lalong dakilang tula sa Pilipinas”. 


Ang “Florante” ay mayroong angking matatalinong aral ng 
karunungan sa buhay, gaya ng napag-kikilala sa mga talatang itong 
dinampot na lamang at sulat: 


“Ang laki sa layaw 
karaniwa'y hubad 

sa bait at muni't, 

sa hatol ay salat 
masaklap na bunga 
nang maling paglingap 
sa irog na anak. 


“kung ang isalubong 
sa iyong pagdating 

ay masayang mukha't 
may pakitang giliw 
lalong kaingata't 
kaaway na lihim, 
siyang isaisip 

na kakabakahin. 

Ang akdang ito ay nakailan nang limbagin, at bihirang mag-anak na 
tagalog nang nagdaang panahon ang walang isang sipi ng “Florante”. Si G. 
Hermenegildo Cruz ay naglathala noong 1906 ng isang kaakit-akit na akda 
tungkol sa “Florante”, na mayroong pamagat na “Kung sino ang kumatha 
ng Florante”, at gaya ng nasabi na, si G. Epifanio de los Santos ay sumulat 
hinggil sa Florante ng isang ganap at mahusay na “kabuhayan ni Florante at 
Laura”, na binanggit na sa unahan. 


Sa pagbanggit sa mga mangangathang ilokano ay ipinalagay kong 
ang mabuting gumawa niyan ay ang aking kapitapitagang kasama na 
mahistrado Villamor, na sa isa niyang talumpati sa kabataan noong 1916, ay 
nagsabi ng ganito: 


“Nguni't hindi ito ang lahat. May- 

roon kaming maiikling dula, komedia, 
nobela, at iba pang katha tungkol sa 
pag-uugali, sa pananampalataya, sa 
politika, sa pangangalakal, sa pagsa- 
saka at iba pa - ang lahat ay sa wi- 

kang ilokano - na nalathala sa ilang 
pahayagan, na noon at hangga ngayon 

ay ipinalalabas sa ilokano. Mayroon 
ding ilang kasaysayan ng pag-ibig, 

gaya ng bantog na Lam-ang, na alinsu- 
nod kay G. Epifanio de los Santos, 

ay isang alamat na may uring pagka- 
makabayan, na ang bayani ay sa li- 

ping Panganiban, at nilimbag nang 

siglo 19, nguni't ang mga ilinahad na 
pangyayari ay noong pang siglo 16, at 
nadala sa atin sa pamamagitan ng pasa- 
linsaling paglalahad. Mayroon kaming 
mahuhusay na manunulat sa tuluyan, gaya 
ng mga manunulat na nagkukubli noong 
araw, at diyan ay kabilang si Bucaneg, 

na tumulong kay P. Lopez sa paghahanda 
ng kaniyang “Cararag quen Santa Maria”, 
at sa mga makabagong mangangatha ay 
nararapat banggitin sina Dacanay, Me- 
lafio, Lazo, Claudio, Abaya, Crisologo, 
De los Reyes, Tongson, Fonacier at 
marami pang iba. Sa mga makata ay may- 
roong mahuhusay din na mga tago, gaya 
ng gumawa ng “La Pasion Ilokana”, 

na buong kabanalang inaawit ng 
mga ilokano kung kurisma, at ni- 
limbag nang siglo 18, ang mga 
kumatha ng mga hindi pa nalilim- 
bag na tula at komedia, na sina 
sina Gieron, Caluya, Espiritu, 
Lagasca, ang tanyag na makatang 
babaing si G. Leona Florentino, 
na ang ilan sa kanyang mga tula 
ay ipinalimbag ng mga magiliwin 
mga manunulat at manglalathala, 
at ang kumatha ng “Filipino Folk- 
lore,na kaniyang anak na Kgg.na 
Isabelo de los Reyes. 


at ang paring bisayo Inso sa Iloilo, na kilalang siyang kumatha ng makisig 
na akdang aklat ng mga kagandahang “Magtotoon sa Balay”, isang ugali, at 
ang isang ngkukubling manunulat, na ipinalalagay na taga Leyte o Samarang 
kumatha ng isang aklat na kilala sa kabisayaan na parang “Lagda”, na 
nangangahulugan ng “Pamamalakad”, at mayroong pamagat na “Caton 
Cristiano”, na ilinathala sa Maynila nang 1850. 


Ang kathang ito na “Lagda” ay tanyag lalong-lalo na dahilan sa 
kanyang pagkalikas na Bisayo at sa mga salawikain. Ang halimbawa niyan, 
ay itulot ninyong aking sipiin sa sumusunod, na isa sa mga aral ng kumatha 
na ibinigay sa babai kung paano siya pagpipitaganan ng kaniyang asawa. 


“Kun kasinahan ka niya di ka omato 
kaymasiwat songsongon an layap nga 
baha, maupay kon san goob pa cun taob 
an casina niya, hulaton an tiga pag 
baribad”. 

“Kung nanglalamig sa inyo ang inyong 
asawa, ay huwag kayong makipag-alit 
sa kaniya, sapagka't mahirap na suma- 
lunga sa agos ng isang ilog ang 

mabuti ay mag-antay, hanggang sa 
mahupa ang kagalitanng inyong asa- 
wa, at kung ang tubig ay pumayapa 

na, at sa ganyan ay ilahad ninyo, 

ang inyong mga matuwid at pagpapa- 
umanhin”. 

Mayroong maraming mababanggit na halimbawa ng tunay na 
literaturang pilipino, gaya ng na sa mga aklat at katha nang mga nagdaang 
siglo. Si Bb. Encarnacion Gonzaga ng Iloilo ay nagbigay ng isang mahusay 
na paglalahad ng literaturang bisayo, sa isang talumpating kanyang binigkas 
sa pagtatapos ng pag-aaral sa “Unibersidad ng Pilipinas” noong 1917. 


Mayroong ding ilang iba pang mangangatha sa ibang purok gaya ng 
Panggasinan, Kapampangan at Bikol. 


Ang Literaturang Pilipino ay isang malawak at iba't ibang larangan 
na hindi mangyayaring masaklawan ng panayam ng tao. Kaya, nagkasiya 
na lamang ako sa ilang bagay, nang hindi na gumawa ng isang pagsusuri, 
o kaya'y isang pagbuo, na mangangailangan ng isang bihasa at mayroong 
mabuting pagkakahanda, at maglalagay sa madlang nakikinig sa isang 
pagkainip. 


At binanggit ko lamang ang tungkol sa literaturang pilipino na 
sinulat ng mga pilipino sa mga wika ng bayang ito. Kung babanggitin 
ko pa sa inyo ang literaturang ginawa ng mga pilipino lamang, nguni't 
nasusulat sa kastila, ingles at sa iba pang wika, ay aking gawain ay totoong 
magiging malaki at walang hanggan. Dahilan sa matuwid na ito, ay hindi 
ko na babanggitiin sa inyo ang mga sinulat nina Rizal, Mabini, Marcelo H. 
del Pilar, Lopez Jaena, Ponce, Paterno, Guerrero, Apostol, magkapatid na 
Kalaw, Bocobo, Romulo at iba pa. 


Kung sa pagtukoy sa literature ay babalingan natin ang arte, gaya 
ng pintura, eskultura, arkitektura at musika na pawang nasasaklawan 
ng malawak na paksang iniukol sa akin, ay matatagpuan din natin ang 
katalinuhan ng mga pilipino ay nagbigay at nagbibigay pa rin ng mabuting 
tanda ng kaniyang kalakhan at buhay. 


Sa pintura ay hindi ko kinakailangang gumawa ng isang mahabang 
pagsusuri, upang mapapaniwala kayo ng pagkakaroon nito ng arteng 
pilipino. Nariyan ang mga ipininta nina Luna, Resurreccion, De la Rosa, 
Amorsolo, Asuncion, at maraming iba pa. 


Sa mga napatangi sa arteng ito, si Juan Luna at Novicio, na ang mga 
ipininta ay tumanggap ng papuri sa iba't ibang bansa, ay karapatdapat sa 
tanging pagbanggit. Ang kanyang iginuhit na “Spoliarium”, na ang isang 

sipi ay makikita natin sa Salong Marmol, ay na sa Barselona, at nagkaroon 
ako ng katangian na mahangaan sa bulwagang pinatagubiling gumawa ng 
pakikipagtalastasan sa pagbili ng “Spoliarium” sa ngalan ng nagpupulungan 
ng kapulungan ng “Mancomunidad” sa nabanggit na siudad, na siyang 
sanggunian ng pamahalaan sa Katalunia. 


Ang pinturang ito, na siyang tanging na sa bulwagang nasabi, ay 
na sa gawing kanan ng panguluhan. Ang kanyang pinaglagyan ng pintura 
na pahaba, ay may 8-1/2 metrong haba at 4-1/2 luwang, hindi kasama ang 
marko. Sa pangharapang pader ay mayroong palamuti ng siglo 16, na maliit 
ng kaunti kay sa “Spoliarium”. Ang bulwagan na mayroong 16 na metrong 
haba at 12 metrong luwang, ay mayroong pariparisukat na langitlangitan, at 
ang kaniyang pader ay nabibilutan ng bandila ng Katalonia (pula at dilaw). 


Nagkaroon ako ng pagkakataon na makita ang pinturang iyon ni 
Luna sa pagtupad ng isang tungkuling iniatas sa akin ng pamahalaan sa 
Pilipinas nang ako”y patungo sa Espanya ng 1920, na taglay ang pangalan 
ng ating pamahalaan. 


Si Mr. Robb, kalihim ng kapulungan ng mga Mangangalakal na 
Amerikano, ay naghanda ng isang pagsusuri sa “Spoliarium” sa isang 
mahusay na pagkasulat na panglathala, na nagbibigay ng isang ganap na 
ulat ng larawang ito. 


Tungkol sa pintura, ang bakas ay natutunton pa sa matandang 
panahon, at ang unang pintura ay nagpapakilala sa atin nang pangyayaring 
ang ating kanunuan ay mayroong kanilang sariling kurokuro sa arte, gaya 
rin naman ng mga insik at hapon, at patuloy ang bagay na iyan, nguni't 
dahilan sa kadalubhasaan ng kanluran na ating tinularan sa lahat ng kanyang 
ayos, ang ating kakaniyahang pintura ay hindi na umunlad at napapawi't 
naglalaho. 


Tunay na ang arte ng pintura, sa kaniyang kalikasan, ay nasasalig 
sa mahigpit na saligan ng karunungan, gaya ng sa pagmamalas, sa laki at 
sa anyo, na ang lahat ay maingat na sumusunod sa arte ng pagpipinta sa 
kanluran, at dahilan diyan ang arteng ito, gaya ng pagpapaunlad sa mga 
bayan sa kanluran, ay nararapat na ipalagay na lalong ganap, sapagka't 
lalong nalalapit sa hindi mababaling batas ng kalikasan. 

Ang pagkuha ng larawan ay isang arte na sa pamamagitan niyan 
ang mga sipi ay kinukuha sa kalikasan nang hindi kinakailanganan ang 
panghihimasok ng kasanayan ng tao sa paglalarawan, sa ayos at sa anino, 
sa kulay ng bagay na kinukunan ng larawan. Dahilan diyan, upang maging 
potograpo, ay hindi kinakailangan na maging isang tunay na pintor. Gayun 
man, sa mabuti at nababagay na paggamit ng lente at ng mga kasangkapan 
sa pagkuha ng larawan, ang lalong tumpak na paglalarawan ng bagay na 
kinukunan ay napagkikilala sa mahusay na gawain ng taong gumaganap. 
Ngayon, ang siping ito na nakuha sa pamamagitan lamang ng paglalarawan 
ng isang tao, at hindi tinutulungan ng taong siya rin sa kanyang mga kamay 
ang sumisipi, sa ganang aking palagay, ay siyang nararapat na tanggapin na 
tunay na arte ng paglalarawan. Kaya maaari nating masabi na ang lalong 
malapit sa kalikasang arte, ay ang potographia, na siyang lalong ganap na 
larawan. 


At ang arte ng pintura sa Europa ay nagtatagumpay sanhi rito, na 
siya ring arteng pinauunlad ng mga pilipinong pintor ngayon. 


Sa eskultura, ay sapat nang gunitain ang mga pangalan nina 
Tampingco, Flamefio, Garcia, Llarena, Tolentino, Vicente at maraming iba 
pa. Hindi mabilang na mga inukit sa kahoy, busto at larawan ng maraming 
monumento sa mga liwasang bayan sa Pilipinas ang yari ng kanilang arte. 
Ang mga bakas ng ating mga unang eskultor ay matatagpuan sa puluhan 
ng espada, gulok at iba pang sandatang patalim, gayun din sa mga panig ng 
mga pinta ng mga pilipino sa Timog. 


Ang arkitektura ay mayroon ding kanyang magandang larangan sa 
Pilipinas, maging sa lupa at maging sa dagat. Pasukin lamang ang simbahan 
ng San Ignacio at matatagpuan ninyo riyan ang kasanayan ng mga pilipino 
sa pagsusugpong ng kahoy. 


Sa arkitektura sa dagat, ay madali ninyong mapagkukuro na ang 
mga naninirahan sa Pilipinas, lalonglalo na ang nasa purok ng karagatan, 
ay napipilit ng pangangailangan na harapin nila ang pagyari ng mga bote 
at mga sasakyan sa tubig upang gamitin sa pangingisda. Ang mga tunay na 
bihasa sa paggawa ng mga bote, mula sa isang boteng pangisda hanggang 
sa isang paraw (malaking sasakyan karaniwang gamitin ng mga moro) na 
maaaring makabagtas sa malalawak na dagat. At sa mga sasakyang malalaki, 
ang Sorsogon ay isa sa mga purok na siyang napapatanyag sa paggawa ng 
mga lortsa at kasko. 

Nalalabi pa sa aking sabihin sa inyo ang musika. Ang musika ay 
kilala na sa kapuluan nang bago pa dumating ang mga kastila. Ang mga 
Malayo, na sa kapuluan na siyang kaunaunahang nagsisipanirahan sa 
bayang ito, ay mayroong kanilang sariling musika, gaya rin ng kanilang 
sariling pagsulat. 


Nguni't iilang kasaysayang matanda ang nag-ukol ng dahon sa 
musika rito at kanilang pinakasusuring mabuti ang kalagayan ng lupain at 
ang kapamayanan. 


Si Pigafetta, ang kasama ni Magallanes, ay siyang unang bumanggit 
sa kanluran ng pagkakilala ng mga pilipino sa musika, sa pamamagitan ng 
kanyang ilinathalang akda na “Primo Viaggio in torno al globo terracqueo”, 
at diyan ay kanyang sinasabing nakakita siya sa Sebu ng apat na dalaga na 
tumutugtog: ang una, ng isang tambol na may hugis na gaya ng ginagamit sa 
Europa: ang ikalawa, ng isang maliit na tambol na ang bakate ay palma: ang 
ikatlo ay timbal ( makakatulad din ng maliit na tambol ), at ang huli ng ilang 
warl'y pinggan na kung magkabanggabangga ay nagbibigay ng masayang 
tunog: at sila'y nagpakilala ng kaalaman sa musika. Gumagamit din sila 
ng plauta na tinatawag na subing. Ang pingganpingganan na binabanggit 
ni Pigafetta, ay walang salang ang tinatawag sa Maynilang Pompiyang. 
Ang subing ay isang maliit na kagamitan sa musika na yari sa kawayan na 
magpahangga ngayon ay ginagamit pa sa malalayong purok ng kapuluan. 


Ang ilang mangangatha, gaya nina Chirino, Delgado, at Wals at 
Merino, Mallat at iba pa, ay bumanggit sa musikang pilipino sa kanilang 
mga akda. 


Sa mga taga rito ay mababanggit si G. Isabelo de los Reyes, at gayon 
din si G. Epifanio de los Santos, na tangi sa pagka-tanyag na manunulat 
ng kasaysayan, ay mayroong hindi pangkaraniwang kaalaman sa musika. 
Si G. Santos ay naglathala sa “EI Debate” sa Maynila, sa kanyang bilang 
noong ika -28 ng Nobiembre ng 1920 ng isang makisig na lathala tungkol 
sa “Folk-Lore Musical” sa Pilipinas, at diyan ay kaniyang ilinalahad ang 
ilang kagamitan sa pagtugtog dito ng musika na ginagamit ng mga pilipino, 
gaya ng sa mga ilunggot, tingyan at ita, gaya ng mga tinatawag na katelang, 
diodioas, at kutibeng. 


Ang musikong pilipino ay nagpapasok din ng mga pagbabago 
sa kanilang katha dahilan sa lakas ng ibang bansa. Ang unang lakas na 

nagbunsod sa kanila ay buhat sa Tsina at Hapon, at pagkatapos ay buhat sa 
mga musikong europeo, lalonglalo na ang mga kastila, at nitong mga huling 
taon, ay sa mga amerikano. 


Nguni't hanggang sa katapusan ng magdaang siglo ay hindi 
katakatakang marinig ang isang pananapatan ng binatang nangingibig 
samantalang nagbabayo ng palay o pinipig: o kaya'y makarinig ng 
magsasakang nakasakay sa kanyang kalabaw na umaawit ng balitaw o 
kundiman sa umagang-umaga ng paglabas niya sa bukid: o kaya'y sa isang 
inuman ng tuba na umaawit ng ilang tulang sadyang niyari, at ang umaawit 
ay na sa itaas ng isang puno ng niyog samantalang nangunguha ng ng tuba, 
at magpahanggang sa mga araw na ito ay nakaririnig tayo ng mga batang 
babaing sanay sa doyog na inaawit samantalang nagpapatulog ng sanggol 
na kapatid, o kaya'y ilang manglalayag na sumusutsot saloma samantalang 
sumasagwan, o samantalang tumatawid sa ilog o kaya'y ilang mandaragat 
samantalang, nag-aahon ng kanilang bangka sa pamamagitan ng paghila ng 
lubid. 


Nguni't ang mga pilipino at totoong maibigin sa musika at gayon na 
lamang ang pagkaunlad ng kanilang pagkapihikan sa pangdinig na mahirap 
iyang ilahad, kung hindi sadyang hindi magagawa, upang maisalaysay ang 
mga pagkakabagobago ng aming mga tugtugin. 


Magkakasiya na lamang ako sa pagbibigay sa inyo ng ilan naming 
katutubong tugtugin, mula sa kumintang, na siyang nakikilalang tugtugin 
ng mga tagalong bago pa naparito ang mga kastila. Ang kumintang na aking 
tutugtugin sa inyo ay buhat sa Mallat, alinsunod sa pagkasipi ni Bowrign sa 
kanyang akdang mayroong pamagat na “A Visit to the Philippine Islands”. 


Ang pandanggo sa Sambuwangga ay walang salang buhat sa 
kumintang. Ang kanyang melodia ay ganito: 


Ang kumintang ay siya rin marahil pinagbuhatan ng kundiman, na 
inaawit sa Laguna nitong mga huling taon ng siglo 19. 


Ang mga paghahambing na ito ay siya kong pinagbabatayan upang 
makapaglahad sa inyo ng ilang bagay tungkol sa kundiman, isang paglalakip 
ng mga pantig na kung di man na ang di ay pangbiglang bigkas ng dili na 
katimbang ng hindi. Ang pangungusap na kung hindi man o ang kanyang 
pangbiglang bigkas na kundiman kung isasaingles ay if not then. Ang unang 

pangungusap sa musika marahil ay nagbuhat sa salitang iyan. Gaya rin ng 
salitang kumintang, ay siyang pangalang ibinibigay sa isang uri ng damo 
na umuunlad sa gawing silangan ng Leyte, ang karola na isang bulaklak na 
walang bago at mayrong kulay rosa. Dating ang pangalang ito ay siyang 
ilinagay sa isang purok ng Batangan, at dahil diyan ang unang manunulat ng 
kasaysayang kastila ay nagpapangalang kumintang sa nabanggit napurok 
upang mapaiba sa balayang, na iniuukol sa mga taga Balayan. 


Ang kundiman ay isang melodia na mayroong pagkakaiba-iba at 
ang karamihan sa mga kundimang ito ay ginamit nang kapanahunan ng 
habanera. 


Ang habanera ay buhat sa Habana, kuba, gaya ng ipinakilala ng 
pangalan. Ito ay isang laganap na tugtugin noong panahon ng kastila. 


Ang musikong pilipino, gaya ng napapansin ng marami, ay malungkot 
maging sa panahon ng digma at maging sa mga awit na makabayan, gaya ng 
martsang tinatawag na Estijaro. Na kilala sa Kagayan de Misamis, pulon ng 
Mindanaw. 


Dahil diyan ang two-steps, polkas, at iba pang makakatulad na 
tugtuging buhat sa Europa ay madaling natularan at nagagad sa Pilipinas 
gaya ng mapapansin sa lahat ng panig ng kapuluan. Upang maipakilala ito, 
ay tutugtugin ko sa inyo ang unang two-steps na ilokanong tinatawag na 
Pamolinawen na totoong kilala sa ilang bayan, purok na nasabi nang mga 
huling taon ng nagdaang siglo: 


Nguni't sa dakong duluhan ng kapulua, ay mapapansin natin ang 
tanging uri ng musika, at libitum. Ang sumusunod ay isang melodia buhat 
sa kapuluan ng Batanes, na napapatangi sa maraming kauri niya: 

Gaya ng makikita, ang melodia ng mga tugtugin ito ay magaang. 
Gayon man, ang kahusayan ng musika ng huling awit, na aking narinig sa 
mga taga Tagbanawa na rin sa Puerto Princesa noong 1914 ay lalo pang 
magaang, bagama't lalong maliwanag. 


Ang dalawang huling melodiang ito ay maipalalagay na siyang 
katutubo ng tugtuging pilipino. 


Sa pagkapawi ng tugtuging pilipinong iyan, dahilan sa lakas na buhat 
sa mga kastila, tangi sa habaneras na akin nangbinanggit, ay mayroong 

balitaw na isang tugtuging bisayo, at maraming pagkakaibaiba. Ang 
pangungusap na itong balitaw ay buhat din marahil sa tagalong na balita, 
na nagbuhat naman sa Malayong berita o brita, na nangangahulugan ng 
kabaguhan, alingawngaw. Sa bisayong Leyte at Samar, ang salitang balitaw 
ay nawalan ng kaniyang dating pakahulugan, at ngayon ay ginagamit lamang 
sa isang pagpapahayag ng paghanga at nangangahulugan ng “nagsasalita ng 
walang halong biro” o “katotohanan” o “siyang tunay” kung ginagamit ng 
patanong. 


Ang balitaw ay kilala sa kapuluang bisayo at umabot sa bikolano, at 
sa katagalugan. 


Mahirap na pumili ng katutubong balitaw sa kaniyang mga 
pagkakaibaiba, karamihan at hindi mabilang na ayos. Magbibigay ako sa 
inyo ng isang dinampot, na malimit na marinig sa Sebu, na marahil ay 
siyang pinagbuhatan, bagama't laganap sa lalawigan ng Bohol. Na ito: 


Ito ang mga pangunang uri ng tugtugin na siyang nagpapakilala ng 
bahagi ng kadalubhasaan at damdamin ng tugtuging pilipino. Sinabi kong 
bahagi, sapagka't mayroon pang ilang awit o sayaw, na ang katipunan niyan 
ay totoong malaki. Marahil ay narinig na ninyo ang Carifosa, Curatsa, 
Catsutsa, Tirana, Jarito, Inkoy-inkoy, ang Dalot at Dalen na ilokano, at 
maraming iba pa na totoong mahirap na isaisahin. 


Ito ay nauukol sa tugtuging pilipino na maaari nating masabing 
nauukol noon pang hindi pa dumarating ang mga amerikano. Kung 
isasaalang-alang din natin ang musika sa bayang ito, pagkatapos na 
mahaluan na ng himig ng sa mga amerikano, ay makatatagpo tayo ng 
maraming pagkakaibaiba na gaya ng one-step, two-steps, fox-trot, at ilang 
iba pa, kasama na riyan ang makahapong jazz na totoong laganap sa mga 
araw na ito. 


Sapagka't ang makabagong hilig na ito ng musika ay totoong 
kilala ninyo, ay hindi ko na papagalin kayo at tatapusin ko ang pahalaw na 
pagsasalaysay na ito sa inyo sa pamamagitan ng paglalahad ko ng aking 
paniwala sa arte at literaturang pilipino. 


Naniniwala akong an gating literature at arte ay maaari at nararapat 
na isalig sa kaluluwa ng bansa. Ibig kong sabihin dito na ang kakayahang 
damdamin ng pilipino ay nararapat na pamalagiin sa paglangap at 
pagpapahayag ng isipan ng ating mga artista. 

Kung paano dapat mabuo ang literature at arteng pilipino, ay 
ipauubaya ko iyan sa kinauukulan. Gayon man, ay mangangahas akong 
magsabi na ang tunay na kaluluwang pilipino sa literature at arte ay 
namumugad at tumatagos sa kaibuturan ng puso't kalooban ng lahat ng 
mapanuri at artistang pilipino, nguni't sa dahilan iyan isang bagay na hindi 
nadadama ay hindi maipapaliwanag na madalian nang hindi gagawa ng 
maingat at masusing pagsusuri. 


Ang nais ni Balagtas na gawing pilipino ang kanyang musa at nimpa 
ay isang kadluan ng mga isipan ng ating manunulat at artista. Mangyaring 
pansinin na ang ganyang hangarin ay kinalulugdan ng ating bayan. Sa 
halimbawa, si G. Fernando Ma. Guerrero ay kumatig sa ganyang nais sa 
mga pitak ng “Revista Filipina” noong Peb. 1916, sa kaniyang matalinong 
lathala na “Formacion de una Poesia tipicamente filipina”. Si G. Epifanio de 
los Santos, ang tanyag na manunulat na akin ng binaggit sa unahan, sa halip 
na gumamit ng pangungusap na kastilang “de higos a brevas” ay gumamit 
ng salitang “de mangas o chicos”, sapagka't walang higos ni brevas sa 
mga bungang kahoy sa Pilipinas, samantalang mayroong mangga at tsiko. 
Ganyan din na ang salitang amerikanong “bread and butter” ay ginawang 
pilipino ng ilan nating nagsasalita ng ingles sa pamamagitan ng pagpapalit 
ng kaniyang katimbang sa pilipino na “rice and fish”. 


Sa musika ay totoong kanaisnais na ang ating gumagawa ng mga 
tugtugin ay dapat magpamalagi at magpaunlad ng mga melodia at damdamin 
ng musikang pilipino. 


Manghawak tayo sa katutubo at katangi-tanging kayamanan ng buhay 
ng ating bansa, sa ating pagmumuni at sa ating mga damdamin. Pagsikapan 
nating tumungga sa panghabang panahon at hindi matutuyuang batis ng 
kayamanan ng ating mga ninuno, gaya ng ginawa ni Cervantes ng Espanya, 
Shakespeare ng Inglaterra, Faguet ng Fransia, Goethe ng Alemania, Bryant 
ng Hilaga ng Amerika, Ruben Dario ng Timog ng America, So Tsoan ng 
Tsina, Urabe Kenko ng Hapon. Ganyan din ang ginawa ni Listz sa kanyang 
rapsodia na Ungaro, at ni Chopin sa kanyang nokturno, na polako. An gating 
bayan ay mayroong kaniyang sariling ugali, mga damdamin at mga alamat 
na totoong mahalagang panatilihin, at ang ating mahuhusay at nagsasalitang 
arte ay nararapt na siyang maging tagapagpakilala ng pangangalaga sa mga 
katangiang iyan na hindi naman nalalaban sa mga pangangailangan ng 
kabihasnan ng mga taga kanluran, at kasabay niyan, ay nagbibigay ng tatak 
na kakaniyahan sa ating damdaming pambansa. Kahimanawari ang hudyat 

ng ating diwa ay magkakaroon ng isang katugunan sa pagpapahayag ng 
budhing pangbansa, at kahimanawari ang kaluluwa ng manunulat at artista 
ng bayang pilipino ay maging tunay na pilipino maging sa katuwaan at 
maging sa pighati, maging sa pagluha at maging sa pagngiti. 


Nasabi ko na. 


PAMBANSANG PAGSASADAMBANA 
NG WIKANG TAGALOG 

Ginoong Pangulo, Mga Akademiko: 


Ako'y nagpapasalamat at isang malaking karangalan na 
maanyayahan ng kapita-pitagang Pangulo ng bantog na samahang ito na 
makapagsalita sa ganitong okasyon. 


Maraming salamat din sa nakatatabang puso na pagpapakilala 
ng aking kaibigan at kasama sa mga pagpupunyang pampanitikan na si 
G. Jose N. Sevilla. Gayunman, nais kong hilingin na huwag na ninyong 
pansinin ang mga papuring kaniyang binanggit tungkol sa akin dahil likas 
nang puro magaganda ang sasabihin ng isang kaibigan, at alam na rin natin 
ang kasabihang sebilyano, na kahit ang pinakaseryosong bagay, malimit 
ay sinasabing pabiro sa ganang ang Sevilla ay bahagi ng Andalucia at ang 
Pangulo, tunay na Ginoong Sevilla, kilalang tao at tinitingalang kaibigan. 


Gayunpanaman, salamat, kina Pangulong Santos at Akademikong 
Sevilla. 


Hinggil sa mga bagay na mahalaga para sa inyong kapita-pitagang 
Akademya, hayaan ninyo akong talakayin ang paksang “Pambansang 
Pagsasadambana ng Wikang Tagalog.” 


Hayaan ninyo akong magpatuloy. 


Pagkaraang pag-aralan ang mga panukala ng iba't ibang delegado 
sa Constitutional Assembly o Kapulungang Konstitusyonal at ang ulat 
ng kinauukulang komite, at pagkaraang talakayin at ihanda ang kautusan 
hinggil sa ating wikang pambansa ng aming subcommitee, kilala bilang 
Subcommittee of Seven, napagpasiyahan namin na ilahok sa ating 
Konstitusyon ang sumusunod na deklarasyon: 


Dahil kailangan ang wikang pambansa sa pagpapatatag ng kaisahan ng 
bansa, magsasagawa ang Pambansang Kapulungan ng mga hakbangin 
tungo sa pagpapaunlad at paggamit sa isang wikang katutubo na 
ginagamit ng mga mamamayang Filipino bilang wikang pambansa. 


Sa aking palagay, sinasalamin ng nasabing kautusan ang tunay na 
kalagayan ng mga pag-aalinlangan ng panahong iyon. Naniniwala rin ako 
na naayos na noon ang gayong bagay sapagkat tila pinagtibay na ito ng 
mayorya ng mga delegado. Subalit nang tinatalakay na ang borador o draft 
ng Konstitusyon sa hapag ng Kapulungan/Kumbensiyon, muling binuksan 

ng mga nagpapanukala sa pagpapanatili ng Ingles at Espanyol bilang mga 
opisyal na wika ang pagtalakay sa kanilang mga mungkahing susog, at dahil 
nagkaroon ng pagkakataon, ginulat kami ng ilan sa aming mga kasama nang 
ihain nila ang kanilang panukalang gamitin ang Tagalog bilang opisyal na 
wika. 


Sinabi kong “ginulat kami” dahil natalakay na naming mga 
nagsusulong ng aming sari-sariling diyalekto ang mahalagang usapin na 
ito at nagkaroon na rin kami ng kasunduan hinggil dito. Dahil sa bilis ng 
pangyayari, hindi namin inakala na igigiit nila ito hanggang sa huli. Dahil 
naging masigla ang baliktaktakan na sumusuporta o kumokontra sa panukala, 
naging maselan ang sitwasyon at tila nanaig ang diwa ng rehiyonalismo sa 
Asemblea. 


Dahil batid ng mayorya ng mga delegado ang bigat ng sitwasyon, 
pinili nilang magkaroon ng mapagkaisang panukala at napagkasunduan sa 
huli ang kautusang nasa ating Konstitusyon ngayon: 


Ang Pambansang Kapulungan ay magsasagawa ng mga hakbangin 
tungo sa pagpapaunlad at paggamit ng isang wikang pambansa batay sa 
isa sa mga umiiral na katutubong wika. Hangga't walang itinatadhana 
ang batas, Ingles at Espanyol ang mananatiling mga opisyal na wika. 
(Artikulo XIII, seksiyon 3) 


Magkagayon man, maituturing pa rin ang kautusang pinagtibay 
na isang hakbang tungo sa katuparan ng ating mga mithiin para sa isang 
wikang pambansa sapagkat hindi nito itinakda ang paggamit ng isang 
wikang karaniwan sa lahat, bagkus, itinatakda nito na ang nasabing wikang 
panlahat ay kinakailangang batay sa isa sa mga umiiral na katutubong wika. 
At tahasan kong sinasabi, kung magugunita ng ilan sa inyo, ang gayong 
probisyon sa Konstitusyon ay siya mismong aking isinusulong sa maraming 
pagkakataon, ilang taon na ang nakararaan. 


Alinsunod sa probisyong ito ng Konstitusyon, alin sa mga umiiral 
na katutubong wika ang dapat maging saligan ng wikang pambansa na 
lilinangin at gagamitin sa pamamagitan ng mga kaparaanang itinadhana ng 
Pambansang Kapulungan? 


Ang aking sagot sa nasabing tanong ay ang sumusunod: 
kinakailangang ang katutubong wika na magiging saligan ng wikang 
pambansa at may maunlad na estruktura at mekanismo, gayundin sa 

paggamit at pagtanggap ng nakararami. Ang dahilan ng mga nasabing 
pamantayan ay ito: ang intrinsikong pag-unlad ng estruktura at ng mga 
elemento ng isang diyalekto ay katunayan na angkop ito tungo sa paglinang 
at paggamit dito bilang wikang ginagamit ng marami, at ang ekstrinsikong 
pag-unlad nito, ang paggamit at popularidad nito, na siyang saligan ng 
pagkakaunawa para sa lahat ng mga wika para sa layuning praktikal, ang 
mga ito ang magpapatunay na tanggap ng mga mamamayan ang nasabing 
diyalekto. 


Mga marangal na Akademiko, batay sa aking kaunting kaalaman 
hinggil sa mga diyalekto ng mga Filipino, matatagpuan ang dalawang 
kahingiang ito sa wikang Tagalog, higit kaysa alinmang diyalekto sa bansa. 


Tagalog ang diyalektong ginagamit sa malawak na bahagi ng teritoryo 
ng Filipinas, kabilang na ang mga kabesera ng kapuluan at mga kalapit na 
lalawigan. Kung kaya nga lagi na lamang at hanggang sa ngayon ay may 
mas malawak na oportunidad ito para sa patuloy at malawakang gamit sa 
pagpapalitan ng mga idea, mga pananaw, mga parirala at ekspresyon ng 
iba't ibang pangkat na naninirahan sa iba't ibang lugar na gumagamit ng 
mismong wika, gayundin ang mga may magkakaibang katutubo at dayuhang 
wika. 


Bunga ng nasabing kalamangang heograpiko ng diyalekto ng 
Tagalog, bukod sa iba pa na hindi ko na babanggitin, ang sumusunod na 
lingguwistikong aspekto ng diyalektong ito ang magpapamalas ng maunlad 
na paglagong intrinsiko, idelohiyal, at estruktural. 


Naniniwala ako na ang mga wika, sa sinaunang anyo ng mga ito, 
ay mayroon lamang iisang anyo ng panghalip sa kanilang lexicon, ang 
panghalip sa ikalawang panauhan at isahan upang tukuyin ang taong 
kausap, at ang nasabing panghalip sa Latin ay “tu,” sa Espanyol, “tu,” sa 
Ingles, “thou,” at sa mga diyalektong Filipino, “ikaw” at “ka.” Gaya rin ng 
panghalip na paari sa Latin na “tuus,” sa Espanyol, “tuyo,” sa Ingles, “thy,” 
at “thine,” at sa Filipino, “mo” na may varyasyon sa Tagalog na “iyo,” at sa 
Bisaya, “imo,” at iba pa. 


Dahil higit na naging pino ang pakikipag-ugnayan sa ibang tao, 
nagkaroon ng anyong magpapamalas ng paggalang, respeto, at benerasyon. 
Sa Espanyol, ginagamit bilang pangkaraniwang anyong magalang ang 
pariralang vuestra merced, na kalaunan ay pinaikli sa salitang usted. At 

bilang pahayag ng paggalang, ang salitang vos, na pinaikling vosotros 
ang panghalip sa ikalawang panauhang pangmaramihan. Sa Ingles, ang 
panghalip sa ikalawang panauhang pangmaramihan ang ginagamit upang 
magpamalas ng paggalang at respeto, kung kaya sa halip na ang mga 
panghalip na thou, thy, at thine, na ginagamit na lamang sa wikang ukol sa 
bibliya at tula, ginamit na ang you, your, at yours. 


Hindi na umiral pa ang Latin hanggang sa nasabing pag-unlad. Dahil 
naging mapaghimagsik ang mga Romano, hindi naging pino at magalang 
ang kanilang wika gaya ng mga wikang Espanyol at Ingles. Gayundin ang 
nangyari sa mga diyalekto ng mga Filipino dahil sa pagkakahiwalay nito 
sa iba pa, maliban na lamang sa Tagalog na gumagamit ng panghalip sa 
ikalawang panauhan na kayo, inyo sa halip na ikaw, iyo upang magmalas 
ng paggalang at respeto. 


Mahalagang pansinin natin na sa nasabing aspekto, higit na maunlad 
kaysa Espanyol at Ingles ang diyalektong Tagalog. Kung nais magpakita 
ng labis na paggalang at respeto, hindi sapat ang kayo, inyo, kung kaya 
ang panghalip sa ikatlong panauhan na pangmaramihan na sila, kanila ang 
ginagamit. 


Kaya nga ang pariralang Espanyol na quien eres, halimbawa, ay 
bukod sa sinaunang anyo nitong quien eres ay may mas higit na magalang 
na anyong quien es usted at quien sois vos, ang anyong nagpapakita ng labis 
na paggalang. Sa Ingles, ito ang who are you. Sa Tagalog, maliban sa sino 
kayo, ang magalang na anyo, mayroong sino sila na nagpapakita ng labis na 
paggalang. 


Hinggil sa pag-unlad ng Tagalog na tinutukoy kong “ekstrinsiko,” 
alam nating lahat na sapagkat ang Maynila, ang kabesera ng Tagalog ang 
tagpuan ng mga Filipinong buhat sa iba't ibang rehiyon at diyalekto, Tagalog 
ang ginagamit ng mga tao sa kanilang pag-uusap. Gayundin ang nangyayari 
sa mga barko, lalo na sa hanay ng mga tripulante. Sa ibang bansa, alam 
ng lahat na ang mga Filipinong buhat sa iba't ibang rehiyon ay Tagalog 
ang mas madalas gamitin kung hindi ang wika ng Kanluran o ng bansang 
kinaroroonan ang kanilang gamit. 


Ngunit sa aking palagay, hindi pa ganap na maunlad ang 
Tagalog upang gamitin bilang pambansang wika. Ganito ang palagay ng 
Kumbensiyong Konstitusyonal hinggil sa bawat diyalektong Filipino, nang 

isama sa ating Konstitusyon ang atas na ang diyalektong pipiliin bilang 
batayang wika ay kinakailangang maging ganap na maunlad bago ito 
pagtibayin bilang wikang pambansa. 


Maituturing na sapat na ang Tagalog upang magamit ito sa lipunan 
ngunit dahil ang pag-unlad nito ay hindi lumagpas sa ?? at hindi nito sapat 
na matutugunan ang pangangailangang pampamahalaan, pampangasiwaan, 
panglehislatura, pampolitika, forensiko, panghukuman, pang-industriya, 
pang-agham, at pansining ng bansa. Tanging sa mga gawaing may 
kinalaman sa relihiyon, agrikultura, at kalakalan ito ginagamit. 


Ito ang dahilan kaya nakasaad sa Konstitusyon na kinakailangang 
ganap na maunlad ang diyalektong magiging batayan ng pambansang 
wika. Naniniwala akong ang gayong pag-unlad ng Tagalog ay matatamo 
sa pamamagitan ng pagpapayaman sa etimolohiya at bokabularyo nito, 
pagsasaayos ng sintaks nito nang hindi sinisira ang mga katangian at likas na 
idyoma upang mapanatili ang palatunugan nito bago pa maimpluwensiyahan 
ng mga Kanluraning wika, at paggamit ng makabuluhang ortograpiya 
alinsunod sa mga mungkahi ni Rizal at mga katangian ng alpabeto ng mga 
Filipino at mga panandang ortograpiko. 


Dapat maisagawa ang pagpapaunlad sa Tagalog sa pamamagitan 
ng siyentipikong pamamaraan. May nalisip akong isang pamantayan na 
maaaring sundin. Halimbawa, upang mapayaman ang bokabularyo o ang 
estruktura ng balarila nito, kailangan ang iba pang diyalekto ng mga Filipino, 
hindi lamang dahil higit itong makabansa at magdudulot ng pagkakaisang 
pambansa at lingguwistika, kundi dahil sa praktikal ito dahil na rin may 
katangiang idyomatiko ng ating mga katutubong wika. Ito ang dahilan kaya 
kailangan ang sabayang pag-aaral at pagpapaunlad ng mga pangunahing 
diyalektong Filipino upang ang mahahalagang elementong taglay ng mga 
ito ay magamit tungo sa pagpapaunlad ng wikang pambansa. 


Higit na praktikal din ang sabay-sabay na pagpapaunlad ng iba't 
ibang diyalekto. Masisiyahan ang bawat rehiyon na kikilalanin ang kanilang 
karapatan na maturuan ang kanilang mga anak, kahit sa primarya man 
lamang, gamit ang kanilang lokal na diyalekto at ilalaan ang Tagalog bilang 
pambansang wika para sa pag-aaral sa mas mataas na antas. 


Naniniwala akong ang mga pamamaraang ito ang kailangang 
sundin tungo sa pagpapaunlad ng Tagalog upang maihanda ito para maging 

pambansang wika. Higit sa lahat, dapat nating pakinabangan ang mga 
lingguwistikong elemento ng ating sari-sariling diyalekto. At saka lamang 
natin kukunin sa ibang wika ang ating kailangan kung hindi ito matatagpuan 
sa ating mga diyalekto. Ang ibig kong sabihin, sa paghahanap ng mga 
elementong wala sa ating mga diyalekto, dapat una nating sangguniin ang 
mga wikang nagkaroon na ng ugnayang lingguwistiko sa mga wikang 
Filipino, gaya ng Espanyol at Ingles. At sa pagpili ng mga salita mula sa 
mga naturang wika, dapat piliin ang mga salitang ang etimolihiya ay halaw 
sa Griyego at Latin, ang pinagmulan ng yamang linguwistiko ng lahat ng 
kanluraning wika. 


Kailangang masimulan kaagad ang gayong pagpapaunlad sa Tagalog 
upang pagsapit ng bagong sitwasyong pampolitika sa Filipinas, masasabi 
nating hindi lamang ang pamahalaan kung hindi maging ang mga patakaran 
at mithiin nito, na may malapit na kaugnayan sa ating mga pangangailangang 
sikolohikal at idyosinkrasya ay sarili nating likha, maging ang paraan ng 
pagpapahayag ng mga nasabing pamantayan at mithiin na sumasalamin sa 
diwang Filipino. 


Sa ganitong paraan, ang mga aklat sa agham, sining, industriya, 
panitikan, at iba pa ay maaari nang ilimbag sa wikang ginagamit ng lahat, 
para sa pagpapalaganap ng karunungan sa loob at labas ng paaralan. 


Nawa'y itulot ng langit na sa pagtaas ng watawat ng Filipinas bilang 
tunay na sagisag ng ating kasarinlan at kalayaan na kinikilala sa buong 
daigdig, magpupugay at aawitan natin ito sa pambansang wika na matagal 
na nating minimithi. 


Salamat. 


PAMBANSANG ORTOGRAPIYA 

ANG MGA PATINIG 
Una. Ang ating mga patinig ay a, e, i, o, u. 


Tatlo lamang ang orihinal na patinig sa ating mga katutubong wika. 
Ito ang dahilan kung bakit mayroon lamang tatlong simbolong kumakatawan 
sa mga tunog na ito sa ating sinaunang alpabeto. Naging batayan ng aking 
opinyon sa aming akademya sa Leyte ang katotohanang ito at ang personal 
kong kaalaman sa Leyte-Samarefio. Naninindigan ako sa mga panahong 
iyon na kailangan lamang ang mga patinig na a, i, u, sa pagsulat ng ating 
wikang Bisayan na eksaktong kumakatawan sa mga patinig ng ating wika. 
Gayunman, sa aking naging mga paglalakbay sa mga rehiyong nagsasalita 
ng Ilokano, Pangasinan, Pampangan, Bikol, Bisayan, at Tagbanwa, 
naobserbahan kong natatangi at malinaw nilang nabibigkas ang mga patinig 
na e at o.Walang dudang sanhi ito ng impluwensiyang Kanluranin na naging 
dahilan upang maitangi ng ating mga kababayan ang mga tunog ng e at 
o mula sa i at wu (mga tunog Espanyol), nang hindi naisaalang-alang ang 
tunog ng mga patinig sa Filipinas. Samakatuwid, yamang ito'y usapin ng 
ortograpiyang panlahat, sa palagay ko'y kailangan nating gamitin ang lahat 
ng ito na pawang mahalaga upang katawanin ang mga tunog na ginagamit 
sa ating mga pangunahing wika. Ito ang dahilan ng aking pagpapanukala 
ng limang patinig na maririnig sa halos lahat ng mga wikang kontinental, 
para sa ating ortograpiya. 


Isang pag-unlad na higit na makabubuti sa ating mga tunog at 
magiging preparasyon sa ating paghihiram ng mga banyagang salita upang 
mapagyaman ang ating bokabularyo, ang anumang antas ng pagkakaiba ng 
mga tunog, na malalim na nakaugat sa nakararami nating wika. 


Ikalawa. Ang tunog ng patinig naa ay katulad ng sa salitang Espanyol 
na mar, ng arm sa Ingles, aga (morning, early) sa Tagalog at Bisaya, ang 
e ay kailangang katunog ng salitang este sa Espanyol, ng they sa Ingles, ng 
bage (thing) sa Pampangan, ang i ay nararapat na maging katunog ng mil/ 
sa Espanyol, ng fi// sa Ingles, bini (kind-ness, modesty, respect) sa Bikol: 
ang o ay dapat maging katunog ng moro sa Espanyol, ng long sa Ingles, ng 
noo (forehead) sa Tagalog, ang u ay katunog dapat ng sa salitang-tuyo sa 
Espanyol, fu// (puno) sa Ingles, aguy (alas!) sa Bisaya. 


Naniniwala akong ito ang tunog ng ating mga patinig. 

Ang lakas o hina ng pagpapatunog ng ating mga patinig, maging ang 
panandaliang impit na tunog, na tinagurian ng mga sinaunang manunulat 
sa Tagalog na “penultima correpta pausal” o “penultima correpta guttural” 
depende sa kondisyon, na kinilala rin ni Dr. Saleeby na katunog ng “hamzat” 
sa Arabeo ng “aleph” sa Phoenician, na nararapat lamang, sa aking 
palagay, na katawanin ng mga simbolong diyakritiko sa ating pagsulat. 
Hindi kinakailangang isaalang-alang ang bawat antas ng lakas o paraan 
ng pagpapatunog bilang hiwalay na patinig tulad ng matutunghayan sa 
Sanskrit, sapagkat ang naturang ayos ay magbubunga lamang ng kalituhan. 


Ikatlo. Nararapat na gamitin ang mga patinig na i at w sa simula 
at gitna ng mga salita sa halip na e at o, samantalang angkop ang e at o sa 
hulihan ng mga salita sa halip nai at u. 


Katulad ng nabanggit na, kailangang gamitin ng limang tunog ng 
patinig. Sa ating mga wikang oral, hindi na kailangang itangi pa ang e sa i, 
o ang o sa u upang maiwasan ang kalituhan. Maraming Filipino sa ngayon 
ang gumagamit ng e at o, ngunit bilang panghalili lamang sa i at u, hindi 
dahil nagbabago ang kahulugan ng salita, kundi sanhi ng katotohanang 
kababakasan ang kanilang paggamit ng malawak na varyasyon ng tunog 
ng mga patinig. Walang batayan sa kalikasan ng ating mga salita na 
nagsasaad kung kalian gagamitin ang e at o, at kung kailan gagamitin ang 
i at u, maliban sa pagsasaalang-alang ng kagandahan sa pagbigkas. Ang 
tuntuning nakasaad sa mungkahi sa itaas ay batay lamang sa pagpapadali ng 
pagbigkas. 


Nagkasundo sa puntong ito pagdating sa Tagalog sina Rizal at 
Laktaw. Matapos ang isinagawang mga pag-aaral sa mga wikang Bisaya 
na batid ko (tulad ng Leyte at Samar, isang Panayan, at ang nakabubulol na 
Sugbuan), wala akong makitang dahilan kung bakit hindi maaaring ilapat 
ang ganoon din sa mga wikang Bisaya sa kabuuan. Naabot ko ang ilang 
kongklusyon bunsod ng kaunti kong nalalaman sa Bikol, Kapampangan, at 
Tagbanwa. Bilang pangkalahatang proposisyon, naniniwala akong maayos 
nating masusunod ang tuntuning ito hinggil sa patinig sa ating mga wika, 
yamang batid nating iisa lamang ang pinagmulan ng mga ito. Inilahad ni 
Laktaw ang katwiran ukol dito: “Mapapansing palaging sinusundan ng i at 
u ang e at o sa natural na pagkakasunod-sunod ng pagbigkas.” Tiyak na sa 
hulihan ng salita ang tendensiya ng pagbuka ng bibig. Kaya, isusulat ko ang 
Tagalog na parine ka (come here) sa halip na panini ka, at ang Bisayang na 
kabubut 'on (will) sa halip na kabubut 'un. 

Ikaapat. Hangga't ipinahihintulot ng paggamit, maaaring hindi 
ilapat ang sumusunod na tuntunin sa mga salitang may diin, o kung ang 
dalawang magkatulad na patinig may kasunod man na katinig o wala sa 
hulihan ng salita. 


May dalawang pasubali sa sumusunod na tuntunin. 


Ang unang pasubali ay bunsod ng katotohanang pinatatalas natin 
ang tunog ng hulihang patinig sa mga pahayag na may pagbibigay diin. 
Katulad ng sinasabi natin sa Sugbuan ,maayu gayud! (very well). 


Ang ikalawang pasubali ay bunsod ng katotohanang iniiwasan sa 
palatinigang Filipino ang pagtigil o patlang, kaya wala tayong mga patinig 
na diptonggo. Kapag nagkasama ang dalawang magkatulad na patinig sa 
loob ng salita, mas maganda sa pandinig kung hindi babaguhin ang isa sa 
mga ito. Hindi maganda ang magiging tunog kung sasabihing dien (where) 
sa halip na diin, nuod (forehead) sa halip na noo. 


Siyempre pa, iiral lamang ang mga pasubaling ito kung hindi 
ipinahihintulot ng maayos na paggamit ang paglalapat ng pangkalahatang 
tuntunin. 


Ikalima. Walang patinig na diptonggo sa mga wika sa Filipinas. 


Mayroong tendensiya ang mga Filipino na bigkasin ang mga patinig 
nang magkahiwalay. Ganito ang naging obserbasyon ni Laktaw sa Tagalog. 
Mapapansin din ito sa Bisaya at sa mga wika sa Filipinas. Magkahiwalay 
na binibigkas ang mga patinig sa salitang Tagalog na daan (road), baid (to 
whet), kaon (to eat) sa Bisaya, maus (to call) ng Pangasinan. Hindi natin 
binibigkas ang mga salita tulad ng pagbigkas ng mga Espanyol sa mga 
salitang azahar, maiz, zahori, laid, o ng mga nagsasalita ng Ingles sa mga 
salitang ma'am, aisle, mouth. Ito ang dahilan ng tendensiyang pagbigkas 
nang pa-is (country), ca-er (to fall), fa-iv (five) ng mga Filipinong nasanay 
sa Ingles at Espanyol. 


Walang diptonggo sa mga salitang Tagalog at Bisaya na wagds 
(pure), asawa (wife), sabaw (broth), paksiw (a native dish), atdy (liver), 
tuloy (lodge). Ginamit bilang katinig ang mga letrang w at y. Hindi 
itinuturing na katinig ang mga ito sa ating mga wika katulad ng kanilang 
naging simbolo sa ating sinaunang alpabeto. Kung ito at mga katulad pang 

salita ay isusulat nang may e oi, ato ou, sa halip na u at w, masisira ang ayos 
nito, dahil ang kalalabasan ng pinagsamang patinig ay kailangang bigkasin 
nang magkahiwalay, ayon sa tendensiya ng ating palatinigang katulad ng 
nailahad sa naunang preposisyon. 


Ito ang dahilan kung bakit sinabi ni Dr. Saleeby na: “Kailangang 
pagtuunan ng pansin ang katotohanang ang mga kombinasyon ng ay, dy, 
ey, Oy, Oy, aw, dw, ew, oe, 0w, ay hindi maituturing na diptonggo, kundi 
ang yo w sa bawat pagkakataon ay nagpapamalas ng natatanging tunog ng 
katinig habang palaging napananatili ng mga patinig ang tunog ng mga ito. 
Makatutulong sa ganap na pag-unawa ang pagkakaroon ng pamilyaridad sa 
mga taal na katutubong tunog.” 


ANG MGA KATINIG 


Ikaanim. Nararapat na b, k, d, g, 9, h, l)m, n,p, rs, t, W, y, ang ating 
mga katinig at ang ngalan ng mga ito”y ba, ka, da, ga, ga, ha, la, ma, na, pa, 
ra, sa, la, Wa, ya. 


Mula sa ngalan ng mga katinig, ang mga nailahad ang siyang ginamit 
ng ating mga ninuno sa pagpapangalan ng kanilang mga letra. Pinanatili ang 
ngalan ng mga ito dahil sa kanilang simplisidad. 


Matutunghayan sa susunod na talata na tatalakay sa naging supresyon 
ng ilang katinig na Romano at Espanyol kung bakit ang nabanggit lamang 
na mga katinig ang napili para sa ating alpabeto at maging sa susunod na 
proposisyon hinggil sa tunog ng bawat ipinanukalang katinig. 


Iniwasan ang mga sumusunod na katinig sa ating alpabeto: c, ch, f, 
J, ll, hi, q, v, x, Z. Ang tunog ng mga ito'y wala sa ating palatinigang tulad ng 
c (sa malakas na tunog nito), f, j, v, z, o mayroong hindi matutumbasan ng 
ating mga tunog tulad ng ch, //, fi, z, o sadyang hindi kailangan, gaya ng c 
(sa malakas na tunog nito) at q. 


Wala sa atin ang tunog ng mahinang c sa Espanyol. Sasang-ayon 
dito ang sinumang pamilyar sa isa sa ating mga wika. Ito ang dahilan kung 
bakit sinasabi ng ilang Filipino na grasias (gracias, thanks). 


Wala sa Tagalog, Bisaya, Ilokano, Pampango, o Bikol ang tunog 
ng letrang /. Kung di inaasahang maririnig man ang tunog ng / sa isa sa 

mga wikang ito, ito'y pagsasama lamang ng mga katinig na p at h sa isang 
salita, gaya ng tipha (break it) sa Leyte-Samarefio, at tiphag (to moulder) sa 
Panayan na binibigkas nang tip-ha, tip-hag, na walang pagsasamang tunog 
dahil magkahiwalay na binibigkas ang p sa h.Tinalakay ni Prop. Conant ang 
pag-iral ng /, maging ng v, sa mga wika sa Filipinas, at batay sa ipinabatid 
niya sa atin, mahihinuhang umiiral ang tunog na kahawig ng f, sa mga wika 
sa Hilagang Luzon, at ilang lugar sa Mindanaw, na hindi isang primitibo o 
orihinal na tunog, kundi isang nagkataong panghaliling idyomatiko lamang 
sa ilang katinig. Hindi ko ipagtataka kung ang tunog ng fay bunga lamang 
ng nakasanayan ng ilang tao sa pagbigkas ng mahinang katinigtulad ng p, k, 
t, nang may bahagyang aspirasyon. Naitala ito ni Rizal hinggil sa pagbigkas 
ng mga Tagalog sa ilang lalawigan sa mga salitang ako kain, na tila ba may 
h pagkatapos ng k. Tila nakamihasnan rin ito ng mga taong nagsasalita ng 
Ingles lalo na sa pagbigkas ng mga salitang may diin, tulad ng power at talk 
na minsa'y binibigkas ng p-hower, t-halk. Sa anumang antas, ang naturang 
tunog, kung kinakailanganay maaaring katawanin ng kombinasyon ng mga 
letrang ph tulad ng nabanggit na mga salitang Bisaya: tipha, tiphag. Hindi 
lamang ito dapat ituring na kabaguhan sa ortograpiya katulad ng gamit 
sa Latin na pinanatili sa maraming salitang Ingles gaya ng Philosophy, 
Philippines, at iba pa. 


Wala sa atin ang tunog ng Espanyol na 7. Ito ang dahilan kung bakit 
maraming Filipinong nasanay sa tunog ng Espanyol ang hindi ito mabigkas 
nang wasto. Maaaring kaltasin nila ito tulad sa salitang debajo, na ang 
kadalasang nagiging tunog ay debao, at sa pariralang Jesus Maria y Josef 
na magkaminsang binibigkas nang susmariosep, lubusang kinakaltas ang 
dalawang /, o kundi man ay tinatangka nilang gayahin ang tunog. Subalit 
bigo sila, maging sa paghahalili ng s o k tulad ng salitang Espanyol na jugar 
(to gamble), jarro (jug), jabon (soap), reloj (watch, clock), na ang bigkas sa 
Filipino ay naging sugdl, saro, sabon, relos. Ang Josef ay Kusip sa Ilokano. 


Ginamit ni Dr. Saleeby ang katinig na j sa jour, o ang s sa Ingles 
sa vision, na matatagpuan sa ilang salita sa Mindanaw. Inihalimbawa niya 
ang mga salitang Moro na gaja (elephant). Sa Leyte, hindi ito binibigkas 
nang gaja (kahit gamitin pa angjna tinukoy ni Dr. Saleeby) kundi gadya. 
Ang salitang Hiligaynon at Sugbuan na maayo (good) ay binibigkas sa mga 
bayan sa Timog Leyte lalo na sa Maasin, at maging sa Bohol na maadyo. 
Binibigkas sa Panay at Occidental Negros ang salitang Tagalog na sayd 
(joy) nang sadya. Hindi kaya ito ang dy sa salitang maadyo at sadya tulad 
ng makikita sa Mindanaw bagaman medyo mahina, sanhi marahil ng 

impluwensiya ng palatinigang Arabe? Sa anumang antas, naniniwala akong 
ang nabanggit na mga tunog na hindi matatagpuan sa mga oral na wika 
sa Filipinas, ay maaaring katawanin ng kombinasyon ng dy na puwedeng 
malakas o mahina ayon sa lokal na paggamit. Wala akong makitang sapat na 
dahilan para sa adapsiyon ng bagong letra sa ating alpabeto nakakatawan 
sa mga tunog na maituturing lamang panghaliling idyomatiko lamang, at 
maaaring makasira sa ating inaasam na simplisidad. 


Hindi matatagpuan ang katinig na v sa ating mga wika. Naiulat na 
sa ilang rehiyon sa Luzon, mapapansin ang tunog na kahawig ng v, subalit 
kung susuriin mula sa naiulat nina Conant at Scheerer hinggil sa nabanggit 
na tunog, ito'y isa lamang panghaliling idyomatiko. Isa lamang itong b 
na binibigkas nang mahina. Kung isasaalang-alang na ang tunog na ito'y 
hindi taal sa Filipinas, walang siyentipikong batayan sa pagsulat ng mga 
salitang Visayan, Vigan, na may v. Sinabi ni Propesor Conant: “Sa taal na 
pagbigkas ng ngpanlabing pasara na v, walang batayan sa baybay sa Ingles 
na Visaya na ngayo'y malaganap na kolokyal sa midya, sa Filipinas man o 
Amerika. Kaya naman, maririnig ang kolokyal na the Visayan language, the 
Visayans, the Visayan Islands o the Visayas, at Division of the Visayas, ang 
huli'y ngalan ng isang sangay ng militar. Sa kabilang banda, ang salita'y 
binabaybay nang may b ng lahat ng manunulat sa wika at etnolohiya. 


Wala sa ating mga wika ang tunog ng Espanyol na z maging ang 
mahinang c. Sa maraming pagkakataon, sinasabi nating sapatos, lapis sa 
halip na zapatos (shoes), lapiz (pencil). Ang tunog ng z sa Ingles, kung 
matatagpuan man sa mga wika sa Filipinas, ay kombinasyon lamang ng 
mga tunog na maaaring paghiwalayin sa lahat ng pagkakataon. Ang salitang 
Tagalog nasadsad (to run aground) ay binibigkas na sad-sad. 


Hindi rin matatagpuan sa ating mga wika ang eksaktong tunog ng 
ch, ll, ii, x. May mga nakakahawig itong tunog subalit palaging pagtatambal 
lamang at maaaring paghiwalayin. Hindi wastong isulat ang pucha sa halip 
na putsa (salitang Bisayan na nangangahulugang “wrap it” na anyong pautos 
ng pandiwang pautos, putsa na kontraksiyon ng putusd. Wastong isulat 
ang salitang Kapampangan na malyari (may) na malang transpormasyon 
ng magna siyang tunog nito sa Tagalog, maging ang Tagalog na alya-mas 
(varnish), pagkat di wasto ang mga anyo ng mallari, allamas. Ang mga 
salitang ito'y hindi mahahati sa mga pantig nama-lla-ri omal-la-ri, atal-ya- 
mas. Ganito rin ang masasabi sa kaso ng salitang Tagalog na anyo (attitude), 
minyo (married) sa Bisaya, at ang Tagalog at Bisaya na saksi (witness), lukso 

(to jump), na ganito ang hati ng mga pantig: an-yo, min-yo, sak-si, luk-so,na 
ang anyo ay masisira kung isusulat nang:a-fio, mi-fio, sa-xi, lu-xo or afi-o, 
mih-o, sax-i, lux-o. Ang salitang Moro na 7iyawd (soul), maniyaya (tyrant 
na inihalimbawa at isinulat ni Dr. Saleeby at binibigkas sa kasalukuyang 
Bisaya ng yawa, banyaga, at minsan ay gyawa, bagyawa, ang g, hindi 
ang fi, na palaging sinusundan ng y. Samakatuwid, ang 7 na iniulat ni Dr. 
Saleeby ay maaaring isa lamang idyomatikong panghalili sa g. 


Ang katinig na c (sa malakas na tunog nito) at ang q, na ginagamit 
sa mga pantig naca, que, qui, co, cu, ay hindi na kailangan, dahil maaari 
naman itong palitan ng k, kaya, ka, ke, ki, ko, ku, na isang simple at rasyonal 
na paraan ng pagsulat ng nasabing pantig, at kasalukuyang sinusunod ng 
maraming manunulat, lokal man o dayuhan. 


Ikapito. Katulad ng sumusunod ang tunog ng ating mga katinig: bh, 
k, d, lm, n, p, rs, t, y, ay tulad ng sa Espanyol at Ingles, ang g ay dapat na 
maging kasing tunog ng mahinang g sa Espanyol, palaging pailong ang g at 
palaging aspirado ang h, palag-ing katinig ang w at y katulad ng sa Ingles. 


Hinggil sa gamit ng k, tingnanang komento ukol sa c, at q, sa naunang 
tuntunin. 


May dahilan upang paniwalaang hindi taal ang letrang r sa mga 
wika sa Filipinas. Mapapansing ang tunog nito sa maraming pagkakataon ay 
bunga lamang ng transpormasyon ng d, g, /, y, o iba pang mga katinig. Ang 
salitang araw (sun, day) sa Tagalog ay aggaw sa Ibanag, adlaw sa Ilokano 
at Bikol, at ad/aw sa Bisaya. Ang salitang Bisaya na paldran (fortunate) ay 
transpormasyon ng paladan na deribatibo ng palad (luff, luck). 


Hindi kailangan ng ating g ang wu upang maging katunog ng mga 
pantig sa Espanyol na gue, gui. Sa halip na gue, gui, nararapat na isulat 
ang ge, gi, tulad ng pagsulat natin ng ga, go, gu. Ang salitang Tagalog para 
sa “ginto” at ang salitang Bisaya para sa “panginoon” ay kailangang isulat 
nang ginto, ginoo, at hindi guinto, guinoo. 


Ipinapanukalang para sa atin tunog na pailong ang g. Binibigyang 
representasyon ito ng ilang manunulat bilang kombinasyon ng ng. Mas 
pipiliin ko ang g dahil sa simplisidad nito. Iniisip ng ilang manunulat na 
magbubunga ng kalituhan ang simpleng g para sa tunog na pailong. Hindi 
ito magbubunga ng kalituhan kung isusulat nang tama ang letrang ito ng may 

tilde sa ibabaw. Ganoon din ang katwiran para sa Espanyol na 7. Mag-iiba 
ang kahulugan ng mga salitang Espanyol na ordiriar (to milk), morio (tuft 
of hair) kung isusulat na ordenar (to arrange, to order), mono (monkey). Sa 
kabila ng posibilidad ng kalituhan, pinananatili ang # sa Espanyol. Hinggil 
naman sa kombinasyon ng ng, wala itong hatid na kalituhan. Ang lagaw 
(fly) sa Tagalog at Bisayan, kung isusulat na langaw ay maaaring bigkasin 
na lan-gaw na nangangahulugang “suka” sa Panayan. Ang simpleng g na 
matatagpuan sa katagang Filipino na mga ay umiiral na sa ganitong anyo 
sa loob ng ilang siglo. Ginamit na ito bilang pamagat ng mga pahayagang 
Mulig Pagsilag at Ag Mithi. 


Palaging aspirado ang letrang h katulad ng sa salitang Tagalog at 
Bisaya na mahal (dear). 


Ikawalo. Ang ating mga patinig ay binibigkas nang magkakahiwalay, 
maliban sa simula ng salita kung sinusundan ng Hh, w, o y. 


Napag-alaman na natin na walang patinig na diptonggo sa mga 
wika sa Filipinas. Gayundin sa mga katinig na diptonggo. Maituturing na 
pangkalahatan ang ating tendensiya na bigkasin nang magkakahiwalay ang 
mga letra, patinig man o katinig. Gayunman, may ilang pagkakataon,na 
pinagsasama ang dalawang katinig sa pagbigkas. Ang mga kasong ito ay 
kalimitang bunga ng pagpapaikli, at nangyayari lamang sa umpisa ng salita 
kung ang katinig ay sinusundan ng h, w, o y, gaya ng kontraksiyon sa mga 
salitang dalawahang pantig sa Tagalog at Bisayan na tuwdd, syam. 


SIMBOLONG ORTOGRAPIKO 


Ikasiyam. Mayroon tayong tatlong diing ortograpiko: ang palihis 
() na kinakatawan ng diin sa pagbigkas ng pantig, ang paiwa (') na 
kumakatawan sa impit na tunog, at ang pakupya (7) na kombinasyon ng 
naunang dalawa. 


Nagpanukala si Dr. Saleeby ng iba't ibang markang diyakritiko. 
Gayunman, sa palagay ko, ang mga diing tinukoy sa panukalang ito, na 
siya ring ipinanukala ni Rizal at ginagamit na ng maraming Filipinong 
manunulat, ay higit na simple at madaling gamitin. 


Kinakatawan ng simbolong palihis kung kinakailangan upang 
makaiwas sa kalituhan sanhi ng dami ng pantig. Ang paiwa ay para sa impit 

na tunog ng mga patinig na hindi nabibigyang diin sa pagbigkas. Kung 
ang pantig ay kapuwa nagtataglay ng impit na tunog at dami ng pantig, 
ginagamitan ito ng simbolong pakupya. Halimbawa: ang mga salitang 
Tagalog na baga (live coal), baga (similar), baga (lung), baga (abscess). 
Ang mga salitang stiso (to suck), suso (to mumble), suso (pressed close), 
suso (caracole)sa Leyte-Samarefio. 


Ikasampu. Ang mga salitang may diin sa hulihang pantig ay 
kailangang isulat nang walang markang palihis. 


Ang tuntuning ito'y katulad din sa Espanyol, bagaman hindi 
maituturing na ganap. Nagkakaroon ng eksepsiyon sa Espanyol kung ang 
isang salita”y nagtatapos sa patinig o katinig na n o s. Laganap ang ganitong 
kaso sa wikang Espanyol, at sa kadahilanang ito, hindi mapangatutuwiranan 
ang eksepsiyon o pasubali. Subalit hindi ganito ang sitwasyon ng mga 
wika sa Filipinas, kaya walang dahilan upang magkaroon ng eksepsiyon sa 
tuntunin. 


Nakabatay ang tuntuning ito sa katotohanang ang pagbigkas ng 
salitang may diin sa hulihang pantig ay praktikal na katumbas sa mga 
salitang walang diin o may katulad na diin sa lahat ng pantig. Ito ang 
dahilan kung bakit ang bersong Latin hexameter na ang huling sukat ay 
may dalawang mahabang diin, ay nagtatapos sa maraming pagkakataon sa 
isang mahabang diin lamang, tulad ng makikita sa Vergil's Aneid, at iba pa. 
Tinatawag sa Espanyol ang mga salitang tulad nito na may diin sa hulihang 
pantig ng salita na “llanas”, na walang pagtaas o pagbaba, at tiyak na hindi 
nangangailangan ang mga salitang ito ng diin sa loob ng pantig. 


Mga halimbawa: ang salitang Tagalog at Bisaya na tawo (person), 
tulak (to push), kamalig (warehouse). 


Ikalabing-isa. Ang mga salitang nagtataglay ng diin sa alinmang 
pantig maliban sa hulihan ay dapat may diing ortgrapiko sa pantig na may 
diin. 


Ito ay pagsasaalang-alang sa naunang tuntunin. Isa rin itong ganap 
na tuntunin, na walang eksepsiyon. 


Mga halimbawa: Ang salitang Tagalog at Bisaya na matd (eye), 
kagta (to bite), ang Tagalog na tawiran (a ford), ang Leyte-Samarefio na 

makanhi (will come), ang Tagalog na paparito (will come), ang Leyte- 
Samarefio na papalitan (will be purchased), ang Tagalog na nabalitaan 
(known by hearsay). 


Ikalabingdalawa. Nararapat gamitin ang markang paiwa sa impit 
na tunog kung ang patinig ay hindi sinusundan ng isa pang patinig. 


Nagsisilbing batayan para sa limitasyong ito ang kadahilanang 
hindi kailangan ang diin kung ang impit na tunog ay nasa isang patinig na 
sinusundan ng isa pang patinig, tulad ng salitang Tagalog na kain (to eat), 
o salitang Bisaya na kaon (to eat). Sa naturang mga kaso, binibigkas nang 
magkahiwalay ang mga patinig, kahit hindi gamitan ng markang diyakritiko. 
Sanhi ito ng tendensiya sa ating mga wika ng pagkakaroon ng mga patinig na 
binigkas nang magkakahiwalay tulad ng inilahad sa ikalimang proposisyon 
sa pahina labing-isa. 


Samakatuwid, ang mga salitang Tagalog at Bisaya na kalo (hat), at 
ang gabi (evening)sa Bikol ay kailangang magkaroon ng markang paiwa 
sa o at a. Samantalang hindi na kailangan ang diin sa mga salitang Tagalog 
na bait (good Judgment, discretion), doon (there), hilagaan (north), at ang 
Bisaya na diin (where), kabataan (children) sapagkat binibigkas nang 
magkakahiwalay ang mga patinig dito at ang paghihiwalay na ito ang siyang 
lumilikha ng impit na tunog sa unang patinig. 


Ikalabintatlo. Nararapat lamang gamitin ang markang pakupya 
ang kapuwa katatagpuan ng diing palihis at paiwa ang pantig sa hulihan ng 
salita. 


Nagkakaroon ng dalawang uri ng diin, ang palihis at paiwa, kung 
kapuwa may diin sa pagbigkas at impit na tunog sa alinmang patinig na 
wala sa hulihan ng salita. Subalit ang sabay na pag-iral na ito ay hindi dapat 
markahan sa pagsulat kundi sa patinig na nasa dulo ng salita, dahil, batay 
sa ikasampung proposisyon, walang diing palihis ang nararapat ilagay sa 
hulihan, at madalang itong mangyari, sakali man, na ang patinig bago ang 
dulo ay binibigkas nang may impit na tunog. 


Kaya ang nararapat na pagsulat sa sumusunod na salita: baba(to 
descend) sa Tagalog, ang baba(mouth) sa Panayan, at anggabi (evening) sa 
Bikol. 

Ikalabing-apat. Nararapat gamitin ang kudlit at gitling kung 
kinakailangan upang ipakitang hindi binibigkas ang katinig kasama ang 
patinig na sumusunod dito: ang kudlit ay ginagamit sa kaso ng pagkakaroon 
ng supresiyon ng letra o mga letra, at ang gitling naman ay para sa ibang 
mga kaso. 


Mga halimbawa: ang gab ' (evening) sa Bisayan na gabi sa Sugbuan 
at ang salitang Tagalog na ag-ag (to sift). 


Katulad ng nailahad sa proposisyon, gagamitin lamang ang mga 
markang ito kung kinakailangan, ibig sabihin, kung talagang mali ang 
pagbigkas sa salita mayroon man o walang marka, tulad ng Tagalog na 
kanya (of or to him or her), na kontraksiyon ng kaniya, pagtatambal ng ka 
at niya (he or she), masdan (to observe), na kontraksiyon ng masida, na 
deribatibo ng masid (to observe), ang Bisayang tawga (call him, her or it), 
na kontraksiyon ng tawaga, anyong pautos ng tawag (to call): kalamyan (a 
person or thing or place that has sugar) na kontraksiyon ng kalamayan, na 
pinagtambal na kalamay (sugar) at hulaping an. Binibigkas ang mga salitang 
ito ayon sa pagkakasulat na kan-ya, mas-dan, taw-ga, ka-lam-yan mayroon 
man o walang markang diyakritiko sa mga ito. Kailangang tandaan na wala 
tayong mga katinig na diptonggo. (Tingnan ang ikawalong proposisyon, 
pahina labimpito). 


Hindi nararapat ipagpatuloy ang paggamit ng kudlit sa mga kaso 
tulad ng pariralang Bisaya na wala 'y (there is no), napulo 'g pito (seventeen), 
yadto'g (that), maging ang mga kudlit sa kaso ng mga pariralang Tagalog 
na nguni t (but), bagama t (even though), ako 'y (1...), sa kadahilanang wala 
namang lubos na pangangailangan sa paggamit ng mga markang ito kung 
wastong pagbasa ng mga pariralang ito ang pag-uusapan. Kung ang layunin 
ay maipakita ang supresiyon ng mga letra, hindi kailangan ang gayong 
pagmamarka maliban sa mga siyentipikong dahilan. Sadyang laganap ang 
pagtatambal sa ating mga wika, at kung mamarkahan ang lahat ng supresyon 
ng mga letra, magiging komplikado at hindi maganda sa paningin ang 
ating pagsulat. Isusulat ko ang sumusunod na parirala nang ganito: waldy, 
napulog pito, yadtog, gunit, bagamat, akoy. 


MGA KATUTUBONG SALITANG NABAGO ANG ANYO 


Ikalabinlima. Nararapat panatilihin ang orihinal na katutubong 
anyo ng mga heograpikal na pangalan sa Filipinas. 

Ang gawaing ito'y sinimulan ng Philippine Committee on 
Geographical Names na naitatag sa bisa ng Kautusang Tagapagpaganap 
Blg. 95, noong 5 Nobyembre 1903, binago noong 1909, at binagong muli 
sa bisa ng Kautusang Tagapagpaganap Blg. 53, noong 23 Hunyo 1917. 


Naniniwala ako, higit sa lahat, na kailangang gamitin ang sumusunod 
na katutubong pangalang heograpikal: 


Lusog (Luzon), sapagkat ito ang tunog kahit pa ituring na ito”y 
salitang Tsino para sa islang ito, kahit pa sa salitang Tagalog at Bisaya para 
sa bayuhan ng palay (mortar). 


Bisayas (Visayas) dahil sa ipinahayag na komento sa ikaanim na 
proposisyon, pahina labindalawa. 


Pagasinan (Pangasinan), sapagkat ang salitang ito'y deribatibo ng 
Pagasin (to make salt), mula sa asin (salt). 


Pampangan (Pampaga) o kapampagan ayon sa tawag ng mga 
katutubo sa lalawigang ito, sapagkat isa itong kolektibong ngalan mula sa 
pampag (bank of a river) na nangangahulugang pampang ng mga ilog. 


Batagan (Batangas) na isang katutubong tunog, pinagtambal na 
batag (log) at hulaping an. 


Buswagan (Buswanga) na isang katutubong tunog at pinagtambal 
na buswag (to spring, to depart) at hulaping an. 


Kawit (Cavite) nanangangahulugang kawil o sima, kumakatawan sa 
hugis ng lugar at kalupaan nito. 


Wawa (Guagua) isang katutubong pangalan, maaaring nagmula sa 
mga Tsino. 


Masbat (Masbate) na kontraksiyon ng masibat (abundant in lances), 
pinagtambal na panlaping ma at sibat (lance). 


Sugbo (Cebu) na siyang taguri ng mga katutubo sa islang ito, 
maging sa lalawigan at lungsod. Ang Sugbo ay isang pandiwa sa Bisaya 
na nangangahulugang lumakad sa katubigan, na siyang ginagawa ng mga 

taong dumaong sa lugar na ito noong unang panahon nang mababaw pa ang 
tubig sa harapan ng lungsod. 


Hamtik (Antique) na isang uri ng langgam. 


Dumagit (Dumaguete) aspektong pangnagdaan, indikatibo, at 
pangkasalukuyan ng pandiwang dagit (to prey). 


Sulsugon (Sorsogon) ibig sabihin ay bagay na tinatalunton tulad 
ng ilog o daan, mula sa pandiwang ugat nito sa Bisayan na sulsog. Ang 
pangalang ito'y maaaring nagmula sa katotohanang, upang marating ang 
Sorsogon sa pamamagitan ng dagat, kailangang sundin muna ang direksiyon 
ng lawang iyon na tila ba isang malaking ilog. 


MGA BANYAGANG SALITA 


Ikalabing-anim. Sa kalahatan, nararapat isulat ang mga banyagang 
salita batay sa ating ortograpiya, gamit ang mga tunog na mayroon tayo sa 
ating mga wika kung asimilado na, o di kaya'y pinananatili ang orihinal na 
tunog ng mga ito. 


Hindi ito maiiwasan, subalit para sa ating kapakinabangan, kailangan 
natin ang panghihiram ng mga banyagang salita para sa pagpapayaman 
ng ating bokabularyo. Nangyayari ito sa anumang wika, at magpapatuloy 
pa habang lumalawig ang ugnayan sa pagitan ng mga bansa. Subalit ang 
pamamaraang sinusunod sa panghihiram ng banyagang salita ay hindi 
naging pare-pareho, at kadalasa'y walang sistemang sinusunod. 


Ang mga letrang tinawag na aleph ng mga Hebreo Phoenician, 
Samaritano, at iba pa ay naging alf nang hiramin ng mga Ethiopian, na 
tinawag namang alpha ng mga Griyego. Ang salitang Griyego na aggelos 
(angel) ay naging angelus nang hiramin sa Latin at mula rito'y nakabuo ang 
mga Espanyol ng salitang angel. Mula sapyr [fire] ng mga Griyego hinango 
ang Latin na pyra [bonfire], ang Espanyol na pira, ang Anglo-saxon na fyr 
(fire), ang French na feu, ang German na fouer, ang Ingles na fire. Ang 
tinaguriang London sa Ingles ay Londres sa Espanyol, and at ang Espaha sa 
Espanyol ay Spain sa Ingles. Ang Caesar sa Roma ay Kaiser sa Germany at 
Czar naman sa Russia. 

Subalit nagsisimula nang magkaroon ng matibay na panuntunang 
maaaring sundin sa mga wika, salamat sa naging imbensiyon ng imprenta 
at pagsulong ng Pilolohiya. Ukol sa katotohang ito ang sumusunod na tala: 
“Ang imbensiyon ng imprenta ay nagpasimula ng panibagong panahon, 
bagaman sa loob ng mahabang panahon ay hindi malawakan ang naging 
epekto upang isaayos ang panlabas na anyo ng wika. Tunay nga, na ang 
balighong ortograpiya mula sa mga limbag na aklat nitong nakalalipas na 
dalawa o tatlong taon, ay maiuugnay sa palimbagang kadalasang nagsisingit 
o nagkakaltas ayon sa takdang haba ng mga linya o para sa kaluwagan 
ng hinihinging pag-eespasyo.” (Orthography mula sa “Webster's New 
International Dictionary of the English language”, Springfield, Mass. 
U.S.A., 1911). Ang bagong tendensiya'y tila paglayo sa orihinal na tunog 
ng salita, subalit isinusulat ito ayon sa tuntunin sa pagbabaybay ng wikang 
nanghihiram. Kaya, kung paano hiniram ng mga Espanyol ang mga salitang 
Ingles na beef steak, meeting, at ang French na bureau, ay binibigkas at 
isinusulat ayon sa ortograpiya nito na biftec, mitin, buro. Hiniram naman 
ng wikang Ingles ang mga salitang Indian natuna (puno), kuli (uri ng 
manggagawa sa India, China, o Japan), ang Malay na bamboo (bamboo), 
ang Arabe na hugga (isang pipa) na binigyang hugis ayon sa kanilang 
ortograpiya: toona, coolie, hookah, bamboo. 


Hiniram naman ng mga Filipino ang salitang Ingles na arrow-root 
at binigkas na aroru o alori, ang Chinese na tam-phoa-a (something) na 
naging tampwa. 


Sa ganitong kadahilanan, sa palagay ko'y kailangang isulat natin 
ang mga banyagang salita ayon sa magiging tunog nito sa ating mga wika. 
Ang mga salitang asimilado na ay kailangang isulat ayon sa palatinigang 
Filipino, at ayon naman sa katutubong tunog para sa mga hindi pa asimilado, 
ngunit lahat ay naaayon dapat sa ating ortograpiya. Halimbawa: Ang Tagalog 
na kastila o ang Bisaya na kastila, na kapuwa nangangahulugang “mga 
Espanyol”, isang korupsiyon ng salitang Espanyol na castilla. Ang mga 
salitang kabayo (horse) mula sa Espanyol na “caballo,” Pebrero (February), 
Marso (March), Hunyo (June), Hulyo (July), Setyembre (September), 
Huwebes (Thursday), mula sa mga salitang Espanyol na, Febrero, Marzo, 
Junio, Julio, Septiembre, Octubre, Noviembre, Diciembre, at Jueves. Ang 
Tagalog na linggo para sa “Sunday” o “Week”, na korupsiyon mula sa 
Espanyol na Domingo ay maibibilang sa hanay na ito. Maraming salitang 
Ingles ang nagiging Filipinized at ilan sa mga ito ang: beysbol (baseball), 
hatkeyk (hot cake), at iba pa. 

Ikalabimpito. Hangga't hinihingi ng pangkalahatang paggamit, 
nararapat panatilihin ang orihinal na baybay ng mga banyagang personal 
na pangngalan at apelyido na siya na nating ginagamit ngayon, at maging 
ang orihinal na baybay ng mga banyagang ngalang heograpikal. Na ang 
nabanggit na pangngalan at apelyidong banyaga ay nagmula sa mga 
wikang hindi gumagamit ng alpabetong Romano ay nararapat isulat ayon 
sa kaugalian ng bawat pamilya. 


Isa itong eksepsiyon sa naunang tuntunin. Ipinagpapalagay na 
mahalaga bilang pansamantalang pamantayan hangga't baguhin ng 
pangkalahatang paggamit ang nakagawian sa kasalukuyan. Ang dahilan 
ng konserbatibong pamantayang ito'y batay sa pagsasaalang-alang sanang 
hindi madali para sa milyong Filipino na baguhin ang kanilang pangalan at 
apelyido, o kaya'y ilalagay nito sa alanganin o magbubunga ng kalituhan 
sa kasalukuyang umiiral na ekonomikal at iba pang ugnayang makalilito sa 
biglaang pagbabago (kung posible man) sa baybay ng ating mga personal 
na pangalan. 


May katulad ding opinyon ang kagawaran ng Edukasyon, na 
mamamalas sa pagsisikap nitong maging pare-pareho at wasto ang baybay 
ng mga personal na pangalan, sa pamamagitan ng paglalathala ng isang 
polyeto noong 1905 na pinamagatang “List of Philippine Baptismal Names” 
na nirebisa at muling inilathala noong 1915. 


Ganitong pahayag din ang maiuukol sa mga ngalang heograpikal na 
banyaga ang pinagmulan. 


Kung gayon, sa palagay ko'y kailangang ipagpatuloy natin ang 
pagsulat ng, Quirino, Zosimo, Roxas, Zaragoza, Fournier, Dreyjus, at iba 
pa bilang mga personal na ngalan at apelyido, Filipinas, Rizal, Camarines, 
Negros, New Washington, Polloc, at iba pa bilang mga heograpikal na 
ngalan, at Yangco, Tuazon, Chuidian, Limjap, Lichauco, at iba pa sa mga 
ngalang nagmula sa mga wikang hindi gumagamit ng mga letrang Romano. 

MGA INSTRUMENTONG 
PANGMUSIKA AT MGA HIMIG 
FILIPINO NG UNANG PANAHON 

Sa ang aking paksa ay Musikang Filipino, hayaan ninyong 
magkuwento ako ng tungkol sa isang agong. 


Noong unang panahon, may isang malaking agong sa isang nayon 
ng Sulu. Nakatali iyon sa isa sa mga sanga ng isang puno sa gitna ng nayon. 
Sa tuwing may napapansing papalapit na mananakop, pinatutunog ang 
agong upang bigyang-babala ang mga tagaroon. Upang mapatunog ang 
agong, may batong nakatali ng lubid mula sa puno, ang dulo niyon ay 
nakalawit sa lupa. 


Isang gabi, si Samburaya na isang taganayon ay napasobra ng 
inom ng alak sa palengke. Nang pauwi na, pasuray-suray siya sa paglalakad 
at nagkasabit-sabit ang kaniyang paa sa lubid ng agong. Bumagsak siya at 
dahil doon, binaltak-baltak niya ang lubid kaya tumunog nang napakalakas 
ang instrumento. Mangyari pa, naalarma ang mga taganayon at kinuha nila 
ang kanilang mga armas at patakbo nilang tinungo ang puno, ngunit nakita 
lamang nila roon si Samburaya, halos di makagulapay sa kalasingan at 
nakabulagta sa lupa. Kaya sinunggaban siya ng mga tao at itinali sa puno 
bilang parusa. Kinaumagahan, nakita siya ng mga tao roon, kinakausap ang 
agong, nagngangalit ang mga ngipin at sinasabi: “Ikaw ang may kagagawan 
ng gulong ito, ang may ulong walang laman at maingay na dila!” 


Ngayon, umaasa ako, mga kaibigan kong mahilig sa musika, na 
wala sa inyong magsasabi na ang panayam na ito ay walang kuwenta at 
ingay lamang na gaya ng agong ng Sulu. 


Nagpalipat-lipat ang kuwento at mula noon, tinawag ng mga tao si 
Samburaya na gonggong, maaaring mula sa agong. Ang salitang gonggong 
ay katumbas ng hangal sa Tagalog, ng hungog sa Bisaya, at maaaring sa 
dumb-bell ng Ingles. 


Ngayon, pag-usapan na natin ang aking paksa, batid nating lahat 
na bago pa man dumating ang mga Kastila sa Filipinas ay maalam na sa 
Musika ang mga tao. 


Ang pinakaunang nanirahan sa Kapuluang ito - ang mga Negrito, 
na tinatawag nating Ita sa Tagalog, at Ati o Agta sa Bisaya, ay may sariling 
musika, bago pa dalhin ng mga Indonesyo at Malayo ang kanilang musika 
sa ating mga dalampasigan. Nang mga sumunod na panahon, iniwan ng 

mga mangangalakal na Tsino at Hapones ang kanilang mga instrumentong 
hinihipan, de-kuwerdas at pinapalo. 


Mayroon nang iba-ibang impluwensiya ng musika nang dumating 
sa Kapuluan ang mga taga-Kanluran. 


Marami nang artikulo ang nasulat tungkol sa paksa. Sina Pigafetta, 
kasama ni Magallanes, ang Hesuwitang si Padre Chirino, si Delgado, 
gayundin si Wais y Merino, at si Mallat ay may talakay sa kanilang mga 
akda tungkol sa Musikang Filipino. Noong bandang huli, bumanggit si G. 
Dean C. Worcester sa kaniyang aklat na pinamagatang The Non-Christian 
Tribes of Northern Luzon ng ilang katutubong instrumentong pangmusika, 
mga himig at mga sayaw. Sa pag-aaral ni Ginoong W. A. Reed tungkol 
sa mga Negrito ng Zambales, inilarawan niya ang ilang katutubong 
instrumentong pangmusika. Ang The Nabaloi Dialect ni Propesor Otto J. 
Scheerer ay nagtataglay ng paliwanag tungkol sa musika ng mga Igorot ng 
Benguet. Naglathala ang yumaong si G. Epifanio de los Santos ng isang 
artikulong pinamagatang “Folklore Musical de Filipinas,” na naglalarawan 
ng ilang instrumentong pangmusika, mga himig, at mga sayaw. Sa Senso 
ng Filipinas ng 1903, may ilang banggit sa musikang Filipino (tingnan ang 
Vol. pp. 535-571). Nagtataglay ng mga paglalarawan ng buhay-musika sa 
buong Kapuluan ang Manuscript Sources in Philippine Ethhography ni 
Propesor Otley H. Beyer. Natunton ni Dr. Francisco Santiago, Direktor ng 
Konserbatoryong ito, sa kaniyang nalathalang akdang pinamagatang The 
Development of Music in the Philippine Islands ang kasaysayan ng Musikang 
Filipino. Si G. Alfred L. Kroeber ay bumanggit ng ilang instrumentong 
pangmusika ng mga Filipino sa kaniyang akdang pinamagatang Peoples 
of the Philippines na nalathala sa New York noong 1919. May talakay rin 
tungkol sa unang musika ng mga Filipino si G. Raymundo C. Bahas sa 
kaniyang aklat na The Music and Theater of the Filipino People. 


Ngunit ang pariralang Musikang Filipino, gaya ng karaniwang 
pagkaunawa natin, ay nangangailangan ng paliwanag. Kung pakasusuriin, 
hindi lahat ng musikang inaangkin bilang Filipino ay may pinagmulang 
tunay na Filipino. Ngayon, musikang Filipino ang tawag natin sa alinmang 
musikang nakaangkop sa panlasa ng mga mamamayang Filipino kahit na 
nagmula sa ibang bansa. 


Sa katunayan, dahil sa impluwensiya ng kulturang Kanluranin na 
nakaugat na sa ating mga pamamaraan at kaugalian simula pa noong ika-16 

na siglo, sumailalim sa malaking pagbabago ang ating katutubong sining 
at ang ating mga pangunahing kaisipan, gayundin, ang pagpapahayag 
natin ng ating mga damdamin ay nagbago na rin dahil sa pagkalantad sa 
modernisasyon. At dahil sa pagbabagong ito, kaya ang mga katutubong 
pamamaraan at idea ay waring malalabong gunita ng nakalipas, isang 
larawang pinalabo ng pagdaraan ng mga taon. 


Ganito rin ang naging kapalaran ng ating musika, ngunit, salamat 
sa makabayang diwa ng muling pagsilang at sa sigasig ng mga eskolar sa 
paghalukay sa nakaraan upang pag-aralan ang sining at kulturang Filipino 
sa katutubong anyo ng mga ito, may ginagawa na ngayon upang maipreserba 
nang may pagmamalasakit ang iilang labi ng ating sinauna, at tunay na 
Silanganing sibilisasyon. Kaya ipinagpapatuloy natin ang pagkahilig ng 
mga Filipino sa musika--malungkot at mapanglaw---magkagayunman, 
malinaw na may puwersa sa kabila ng kalamyusan at kapinuhan nito. 


Alamin natin kung ano ang sariling atin sa musika. Isa itong 
mahalagang pagpapakita ng sikolohiya ng tao. Nais nating tumulong 
na ipamulat sa ating kabataan ang kaalaman at pagpapahalaga sa ating 
katutubong himig upang ating mapahalagahan, mahalin, at ingatan ang mga 
ito, sa arkibo ng ating pinakamamahal na kaugalian sa relikuwaryo ng ating 
mga puso. 


Sisimulan ko sa mga instrumentong pangmusika, at pagkatapos, 
dadako naman ako sa mga himig ng musika. 


Malawak ang larang. Kakaunti lamang ang materyales. 
Napakalimitado ng aking paghahanda at kakayahang talakayin ang paksa. 
Higit sa lahat, maikli at kakaunti lamang ang oras na mailalaan ko sa 
gawaing ito. Kaya ngayon pa lamang ay hinihingi ko na ang inyong pang- 
unawa. 


Sa pagtalakay ko sa mga katutubong instrumentong pangmusika, 
susundin ko ang klasipikasyong sinusunod sa pangkalahatan, halimbawa: 
mga instrumentong pinapalo, mga instrumentong hinihipan, at mga 
instrumentong de-kuwerdas. 

I. MGA INSTRUMENTONG PINAPALO 


Ang mgainstrumentong pinapalo ang ipinalalagay na pinakakatutubo. 
Ang pagpalakpak ng kamay at ang pagpadyak ng paa ang mga halimbawa 
ng una at primitibong pagtatangka ng tao sa ritmo at musika. 


Sa kalahatan, ang mga instrumentong pinapalo ay para lamang sa 
ritmo, ngunit may ilan na lumilikha ng isang uri ng himig. 


Walang alinlangang ang isa sa pinakauna sa ating mga instrumentong 
pinapalo ay ang kalutang na ginagamit pa hanggang ngayon sa ilang 
lalawigan sa Katagalugan, gaya halimbawa sa Marinduque. Ang instrumento 
ay binubuo ng dalawang piraso ng patpat na ang haba ay humigit-kumulang 
sa 45 at 40 sentimetro at 4 na sentimetro ang diyametro at yari sa isang uri 
ng kahoy na tinatawag na tan-ag. Pinagpapalo ang dalawang patpat upang 
tumunog. 


KALUTANG 


Tungkol naman sa salitang kalutang, sa palagay ko, ito ay binubuo 
ng pinagtambal na katagang ka (na dito ay nangangahulugang kasama gaya 
sa ka-sama, kababayan, atbp.) at ng ugat na lutd na ang kahulugan sa 
Bisaya ay magkahiwalay. Samakatwid, ang tambalang salitang kalutang 
ay naglalarawan ng instrumentong ito mismo: dalawang magkahiwalay na 
piraso ng patpat na sabay na pinatutunog. 


BUNGKAKA o BILBIL 


Ang instrumentong kawayang ito na humigit-kumulang sa 40 
sentimetro ang haba ay tinatawag ding bilbil at ginagamit pa ng mga 
Tinggian at ng mga Igorot ng Benguet. Sa palagay ko, ang mga katawagang 
bungkaka at bilbil ay mga ngalang may kaugnayan sa tunog na nalilikha 
ng instrumento. Pinatutunog ito sa pamamagitan ng pagpalo sa palad ng 
kawayang ang dulo ay biyak. 


Nakalilikha rin ito ng ilang limitadong melodiya. Ang pagbabago 
ng tono ay dulot ng iba't ibang paraan ng pagpalo nito sa palad, gayundin 
ng pagpapanatili ritong nakabukas o sa pamamagitan ng pagtatakip ng 
kanang hinlalaki sa butas ng hawakan. Malinaw ang etimolohiya ng 
katawagang bungkakd. Taglay nito ang katangian ng wikang Filipino na 

nangangahulugang nakabukas. Bukas ang isang dulo ng instrumentong ito. 
Maiba ko lamang ang usapan, kitang-kita na may onomatopea ang mga 
diyalekto ng Filipino, at napakahalaga ng mga patinig sa paghahatid ng 
mga idea. Halimbawa, upang ipahayag ang konsepto ng pagiging bukas, 
ginagamit ang mga angkop na tunog na nalilikha kapag nakabukas ang 
bibig, U-A. Kabaligtaran naman nito, upang ipahayag ang konsepto ng 
tunog ng patinig na nalilikha kapag nakasara ang bibig, ginagamit ang A-U. 
Kaya mayroon tayo sa Tagalog, Bisaya at Ilokano ng salitang bukd na ang 
ibig sabihin ay buksan o kalagan. Sa Bisaya, mayroon tayong salitang 
takup (na binibigkas na takip sa Tagalog) na nangangahulugang takpan o 
isara. Kung gayon, ang katawagang bungkakd na may mga patinig na U-A, 
ay nagpapahiwatig ng ideang bukasan, alinsunod sa mga tuntuning ito ng 
pilolohiya. 


SULIBAW 


Ito ay isang hungkag na tambol na kahoy na ginagamit ng mga 
Igorot na Ibaloy. Ang pinakaulo ng instrumento ay may balot na balat ng 
hayop. Ang tumutugtog nito ay nakatingkayad at nakapatong ang sulibaw 
sa kaniyang kandungan. Nasa ibaba ang larawan ng instrumentong ito. Ang 
aktuwal na haba nito ay mga kalahating metro at mga 15 sentimetro ang 
diyametro ng ulo. 


Pinatutunog ito sa pamamagitan ng pagpalo ng palad sa pinakatiyan 
ng instrumento na may takip. Ito ay isang instrumento para sa ritmo upang 
maging hudyat ng tiyempo ng sayaw. Hinggil naman sa etimolohiya ng 
pangalang sulibaw, hindi pag-aalinlanganang pagtatambal ito ng katagang 
suli na nagpapahiwatig ng ideang pag-uulit, kaya “paulit-ulit na pagpalo”, 
at ng baw, ang onomatopeyang tunog na nagpapahayag ng nalilikhang 
tunog. Ang suli ay maaaring ang pinagtambal na mga salitang sauli mula 
sa ugat ng muli, ulit, at sulit ng diyalektong Tagalog. 


TUGO 


Sa mga mamamayang Tiruray sa Cotabato, may isang tambol 
na tinatawag na tugo. Maaaring ang salitang tugo ay isang orihinal na 
katutubong salita sapagkat may dalawang pantig lamang ito. Matibay 
ang aking paniniwala na sa mga diyalektong Filipino, walang orihinal na 
salitang ugat na may mahigit sa dalawang pantig. Ang ugat na tugo ay 
maaaring katumbas ng salitang Bisaya na tug6d na ang kahulugan ay ilalim 

o pundasyon. Ang konsepto ng ilalim o pundasyon ay hindi nalalayo sa 
hugis at anyo ng tambol na ito. 


Ang tugo ay may humigit-kumulang na 25 sentimetro ang haba at 
humigit-kumulang sa 20 sentimetro ang diyametro. 


Sa Basilan, Mindanao, mayroon silang mahaba at may kaliitang 
tambol na may balot sa magkabilang dulo na tinatawag na agong bowa. 


LUDAG 


May iba't ibang uri ng katutubong tambol. Halimbawa, mayroon 
tayong tambol ng mga Apayaw na tinatawag na ludag. Humigit-kumulang 
sa isang metro at kalahati ang aktuwal na haba ng tambol. Yari ito sa kahoy, 
may guwang ang buong haba, at sarado ang ibabang dulo. Ang salitang 
ludag na sa diyalektong Bisaya ay nangangahulugang ilapag sa ibaba, 
ang ipinangalan sa instrumento, maaaring dahil sa paraan kung paano 
ito pinatutunog---sa pamamagitan ng pagpapatong sa kandungan ng mga 
tumutugtog. 


Ang instrumento ay humigit-kumulang sa isang metro at 20 
sentimetro ang haba habang humigit-kumulang naman sa 30 sentimetro ang 
diyametro ng ulo nito. 


NEGET 


Sa mga Tiruray ng Cotabato ay may isa pang tambol na tinatawag 
na neget. Ang neget ay humigit-kumulang sa 30 sentimetro ang taas, at ang 
ulo nito ay humigit-kumulang sa 20 sentimetro ang diyametro. 


Gawa ito sa pinakaibabang puno ng palma brava, may guwang, 
at nakabukas ang itaas na bahagi na natatakpan naman ng balat ng usa. 
Ang neget ay nagpapaalaala ng tambol ng mga taga-India na ang punong 
kinatawan sa Nagara ay kilala bilang Dundubhi sa sinaunang mga epikong 
Sanskrito. Ang tambol na ito ay iniulat ni Dr. A. M. Meerwarth, Kawaksing 
tagapangasiwa ng Ethnographical Museum sa Petrograd Russia, sa kaniyang 
akdang pinamagatang Guide to the Musical Instruments Exhibited in the 
Indian Museum, Calcutta, na inilathala sa Calcutta, India noong 1917. 

Tungkol naman sa mga tambol, sa Bisaya ay may pangkalahatang 
tawag na gimbal, na nangangahulugang tambol sa mga diyalektong Tagalog, 
Bisaya, at Bikol. Matatandaang Guimbal ang pangalan ng isa sa mga 
bayan ng lalawigan ng Iloilo---maaaring sapagkat noong unang panahon, 
maraming tambol ang ginagawa roon. Gayundin naman sa Laguna na ang 
pangalan ng isang bayan ay Paete mula sa salitang paet sapagkat noong 
mga nakaraang taon, maraming karpintero at eskultor sa bayang iyon. 


Maaaring banggitin na ang salitang paet ay dinagdagan ng e 
sa hulihan upang mag-anyong Kastila, gaya ng Kabite mula sa Kawit: 
Paratiaque mula sa Palanyag, Malate mula sa Maalat, Marinduque mula 
sa Maalindok, Masbate mula sa Masbat:, Antique mula sa Hantik, at iba pa. 


Sa ilang rehiyon sa Hilagang Luzon, may isang tambol na tinatawag 
na tambul, isang pangalang sa palagay ko ay ibang anyo ng salitang kastilang 
tambor. 


GANSA 


Ito ang pangkalahatang pantawag sa isang uri ng tansong gong. Sa 
mga Apayaw at mga Ifugaw, ang karaniwang tawag ay gdnsa, ang mas 
malaki ay tinatawag na koorigan, at ang mas maliit ay kalos. Samantala, sa 
Sulu, makatupag ang tawag sa mas malaki. Sa Mindanaw at Sulu, agong 
ang panlahat na tawag habang gansa rin sa ilang bayan sa Mindanaw. 
Pinatutunog ang gansa sa pamamagitan ng paghahawak ng isang kamay 
sa taling pinakahawakan nito at ang palad naman ng isang kamay ang may 
hawak ng pamalong may balot na siyang ipinapalo rito. Ang diyametro ng 
gansa ay humigit-kumulang sa 25 sentimetro. 


Hayaan ninyong talakayin ang tungkol sa pangalang gansa. Gaya 
ng makikita ninyo, isinulat ko ito ng gansa nang walang tunog na pailong 
sa unang pantig, na ang ibig sabihin, kung susundin ang karaniwang 
ortograpiya, walang g pagkatapos ng n. 


Ang katwiran ko, ang gdnsa ay isang matandang ngalan ng tanso. 
Ang salitang ito ay iniulat ni Padre Cosgaya sa kaniyang diksiyonaryo ayon 
sa kung paano ginamit sa wikang Pangasinan noong taong 1865. Sa artikulo 
ng yumaong si G. Epifanio de los Santos na binanggit sa itaas, isinulat niya 
ang salitang gdnsa, walang g pagkatapos ng n. 

Sa senso ng Kapuluan ng Filipinas ng 1903, (pahina 536, Tomo 
I) ang salita ay nakalimbag na gantas na maaaring isang pagkakamali sa 
pagkakatipa. 


KULINTANGAN 


Ito ay may gradasyong gong na ang mga set ay may isa at kalahati 
hanggang dalawang oktaba. Kung minsan, may walong gong sa isang set. 
Ang karaniwang laki ng isang kulintangan ay humigit-kumulang sa isang 
metro ang haba. Ginagamit ang instrumentong ito sa Sulu. 


Ang pangalang kulintangan ay hango sa kulintang sapagkat ang 
an ay isang hulapi sa Filipino na kabilang sa iba pang mga kahulugan 
na tumutukoy sa isang lugar na gawaan o pinagdarausan ng gawain, gaya 
ng sabungan mula sa saboog, upuan mula sa upo sa Tagalog, ang ganito 
ring tuntunin ang sinusunod sa ibang diyalektong Filipino. Sa palagay ko, 
magkapareho ang kayarian ng salitang kulintang at ng salitang sulibaw na 
ang pinagmulang ugat na uli ay nangangahulugang pinaikli ng ka-ulin, mula 
sa uli, at ng onomatopoetikang salitang tang, na nagpapahayag ng tunog na 
nalilikha ng bawat gong ng instrumento. Mangyari pa, hindi maiiwasan ang 
pag-uulit dahil sa magkakaibang gong na bumubuo ng keyboard. 


GABBANG 


Isa itong katutubong silopono na ginagamit sa Sulu. Noong unang 
panahon, gawa ito sa kahoy na may kawayang keyboard sa ibabaw. Sa 
makabagong panahon, sa halip na kawayang keyboard, yari na ito sa metal. 


Ang pinakakatawan ng pinakakaraniwang gabbang ay kahugis ng 
ataul at yari sa kahoy. Sa bukas na ibabaw nito ay nakapatong ang mga patpat 
(karaniwang pito) na iba't iba ang haba at laki at may pagitang humigit- 
kumulang sa isang sentimetro. Mangyari pa, sa tapat ng mas malapad na 
dulo ang pinakamalaki at pinakamahabang patpat at pagkatapos ay ayon na 
sa haba at laki ang pagkakasunod-sunod. Kung minsan, ang mga patpat ay 
may saping tela upang sa pagtaginting kapag pinalo, ang tunog ay malinaw 
at buo, marahan, at mahina ngunit hindi naman natatabunan ng tuwirang 
paglapat sa kahoy na pinakakatawan. 


Ang gabbang ay humigit-kumulang sa 60 sentimetro ang haba, 
ang lapad ng bawat dulo ay ayon sa haba ng instrumento. Ang gabbang ay 

nagpapaalaala sa atin ng cymbalum o dulcimer na siyang sinasabi ng mga 
awtor na pumalit sa sinaunang clavichord. 


Pinatutunog ang gabbang sa pamamagitan ng pagpalo gamit ang 
martilyong kahoy sa magkakakrus na mga patpat, at bagama't nasabi na 
natin na ang mga instrumentong pinapalo ay pangunahi't sa pangakalahata”y 
sadyang para saritmo, totoo rin namang ang ilang pinapalong instrumentong 
Filipino ay lumilikha ng melodiya tulad ng bungkaka o bilbil. Samantala, 
ang gabbang ay hindi kasali sa mga ito sapagkat bagama't isa itong 
instrumentong pinapalo, ang nalilikha nito ay mas melodiya kaysa ritmo 
lamang. 


Ang pagkakagawa ng keyboard nito, at ang iba't ibang haba at laki 
ng mga patpat ang naghahatid ng iba't ibang tono na kailangan para sa 
melodiya. 


Mas angkop na tawaging silopono ang sinaunang gabbang na may 
kahoy na keyboard kaysa ibang katutubong gabbang ng kasalukuyan. Mula 
sa etimolohiya ng salitang Griyego, ang kylo ay nangangahalugang kahoy 
at ang hulaping phone, gaya ng pagkakaalam ninyo, ay nangangahulugang 
tunog. 


SUBING 


Maisasama natin sa mga instrumentong pinapalo ang jew 5s harp na 
yari sa kawayan (na tinatawag na subing), at binanggit ni Pigafetta, kasama 
ni Magallanes, sa kaniyang aklat na Primo Viaggio Ontorno al Globo 
Terraque. 


May iba't ibang uri ayon sa hugis at pangalan ang subing depende sa 
mga rehiyong gumagamit nito. Gawa ito sa isang pirasong kawayan at may 
hiwa ang isang dulo upang magmukhang nakalawit na dila. 


Kapag kinalabit ang dilang ito ay gumagalaw ang nasa loob na hiwa 
ng kaparehong kawayan---ang dulong may hiwa na nasa harap ng malukong 
at malayang nakagagalaw sa isang maliit na butas sa magkabilang gilid ng 
nabanggit na hiwa---ang nagdudulot ng pagkinig ng hangin sa pamamagitan 
ng maliit at mahabang bukasan. 

Ang subing ay humigit-kumulang sa 40 sentimetro ang haba. 
Pinatutunog ito sa pamamagitan ng pabalik-balik na pagkalabit sa nakalabas 
na dila gamit ang kanang hinlalaki, at inilalagay ang instrumento nang pahilis 
sa pagitan ng mga labi nang eksakto sa malukong na bahagi na ginagalawan 
ng hiwa sa loob. Ang bibig ng tumutugtog ang nagpapaalingawngaw sa 
instrumento na makalilikha ng limitadong melodiya sa pamamagitan ng 
pagdaragdag o pagbabawas ng puwersa ng hanging ibinubuga sa nabanggit 
na malukong, at sa pamamagitan din ng paglalabas o pag-uurong ng dila 


Sa mga Negrito, kulibaw ang tawag sa subing, aphiw sa mga Igorot 
ng Bontok, barimbaw sa mga Tagalog, subing sa mga Pulo ng Bisaya, kulaing 
sa Kotabato at kubing sa Lanaw. Magkakasintunog ang mga pangalang ito. 
Mangyari pa, hindi ko ibinibilang na instrumentong pangmusikang pinapalo 
ang hungkag na kahoy na pinapalo ng dulo ng isang klab, na tinatawag na 
bayog sa Bisaya. Ginagamit itong opisyal na tagapagpabalita ng bayan 
kaya ito ay karaniwang nakabitin sa gusaling pambayan o sa malapit dito. 
Ginagamit ang bayog upang tawagin ang mga kuwadrilyero o pulis, mga 
somaten, mga alguwasil o mga polista, o upang ibalita sa mga residente ng 
bayan ang anumang kakaibang pangyayari. 


Hindi ko rin isinama ang karatong ng Bisaya o ang lipakpak ng 
Pangasinan, gaya ng tawag sa Diksiyonaryo ng Pangasinan na binanggit 
sa itaas na sinulat ni Padre Cogaya. Ang karatong ay tulad ng isang baydg 
ngunit ang una ay gawa sa kawayan at mangyari pa, mas maliit. 


Ang lipakpak ay kawayang hinati sa dalawa ang isang dulo na 
tumutunog kapag ipinalo sa isa't isa. Ginagamit itong “matraca” sa mga 
huling bahagi ng Semana Santa, para sa mga okasyon o pagkakataong 
mga kampana ang dapat gamitin. Kapuwa nagbibigay ng tunog na 
onomatopoetika ang karatong at lipakpak. 


TI. MGA INSTRUMENTONG HINIHIPAN 


Hindi natin dapat kalimutan, siyempre pa, ang pangunahin sa 
mga instrumentong hinihipan, ang mga labi ng tao. Makalilikha tayo ng 
napakaperpektong melodiya sa pamamagitan ng pagsipol na karaniwan sa 
lahat ng lahi ng tao at pinakahihiligan ng mga Filipino. 

Ginagamit din ng ilang mapanlikhang Filipino ang mga dahon 
ng ilang halaman bilang instrumentong pangmusika sa pamamagitan ng 
paglalapat ng mga iyon sa mga labi at pag-ihip upang makalikha ng isang 
malakas na tunog tulad ng sa isang klarinete at sa gayo'y makatugtog ng 
lahat ng uri ng melodiya. 


Ngunit sa mga tunay na inimbento ng tao na mga instrumentong 
pangmusika na pinatutunog ng hangin, una kong babanggitin ang plawta. 
Maraming uri ang plawta ng mga Filipino hindi lamang sa bilang ng mga 
butas kundi gayundin sa haba. May mga plawtang ang haba ay mahigit sa 
isang metro. May tinatawag na unguing ang mga Ifugao at palandoggiangan 
ang mga mamamayan ng Davao, Mindanaw. Ang instrumentong ito ay 
gawa sa kawayan at may isang butas para sa bibig at tatlo para sa mga daliri. 


BANSIK 


Ang mga Negrito naman ng Zambales ay may plawtang apat ang 
butas na tinatawag na bansik, at gawa sa buho. Isa ito sa mga instrumentong 
pangmusika na tinutukoy ni Allan Reed sa kaniyang akdang nauna nang 
binanggit dito. 


TULALI 


Ang mga mamamayan naman ng Igbaras, Iloilo ay mayroong 
plawtang tinatawag na ftulali, katulad na katulad ng plawta ng Europa na 
may isang butas para sa bibig at anim para sa mga daliri. Sa ilang rehiyon 
ng Samar at Leyte, tinatawag itong palawta, isang katawagang malinaw na 
linsad na hango sa flauta ng Espanyol. 


Ang larawan sa ibaba ay sa isang tulali, isang instrumentong humigit- 
kumulang sa 50 sentimetro ang haba at humigit-kumulang sa 3 sentimetro 
ang diyametro. 


Sa Pangasinan ay mayroon silang plawta na tinatawag ding tfulali. 
Inilarawan ito ni G. Juan Nafes sa kaniyang artikulong pinamagatang 
“Some Native Musical Instruments of Pangasinan” na inilathala sa huling 
isyu nitong The Music Lover. 

BALINGING 


May plawtang para sa ilong na tinatawag na balinging o baliing 
ng mga Apayaw, at tinatawag namang kipanaw ng mga Tinggian ng Abra, 
na may tatlo o apat na butas. Gawa rin ito sa kawayan. Pinapasakan ng 
malambot na hibla ng gulay ang isang butas ng ilong ng tumutugtog at 
hinihipan naman ng kabilang butas ng ilong ang plawta. Pinatutunog ang 
plawta nang nakalapat sa butas ng ilong na walang pasak. 


Ang balinging ay humigit-kumulang sa 45 sentimetro ang haba at 
humigit-kumulang sa 3 sentimetro sa diyametro. 


LANTOY 


Sa mga taga-Bisaya, may isang klarineteng tinatawag na lantoy 
ngunit subing ang tawag ng mga Subanon ng Mindanao. Gawa rin ito sa 
kawayan at may apat o anim na butas para sa mga daliri. Binanggit ang 
lantoy sa bersiyong Bisaya ng pabulang Silanganin na “Ang Pagong at 
ang Unggoy,” na sa Ilokano ay “Ni Pag-ong ken ni Amken,” sa Tagalog 
ay “Ang Buhay ni Pagong at ni Matsing,” at sa Leyte Bisaya ay “Si Amoay 
ug si Hangagay.” Iniulat ito ni Dr. Rizal sa isang dyornal sa London ng 
taong 1889 at doo'y inihambing niya ang kuwento ng isang pabulang 
Hapones na pinamagatang “Saru kani Kassen” (Ang Away ng Matsing at 
ng Alimango). (Tingnan ang “Escritos Ineditos del Dr. Rizal” ni E. de los 
Santos, nalathala sa “Cultura Filipina” ng Disyembre 1911). Ang lantoy 
ay humigit-kumulang sa 50 sentimetro ang haba at humigit-kumulang sa 3 
sentimetro sa diyametro. 


Naaalala ko pa noong ako'y maliit na bata, nakikita ko ang mga 
batang lalaki sa aming bayan na gumagawa ng lantoy gamit ang tangkay ng 
dahon ng papaya. 


SAHUNAY 


Ang mga katutubo ng Sulu ay may kawayang plawta na tinatawag 
na sahunay. May anim na butas ito para sa mga daliri at isa para sa bibig. 
Nakakabit sa ibabang dulo ang trumpetang yari sa dahon ng niyog. Ang 
sahunay ay humigit-kumulang sa 50 sentimetro ang haba at humigit- 
kumulang naman sa 3 sentimetro ang diyametro ng pinakakatawan nito. 

PASIYAK 


Ginagamit pa rin sa ilang rehiyon sa pulo ng Panay ang pitong- 
tubig na tinatawag na pasiyak. Isa itong instrumentong kahawig ng pipa na 
pinatutunog sa pamamagitran ng paglalagay ng tubig sa tubo kaya lumilikha 
ng tunog na animo'y pito at sa pamamagitan ng pag-ihip sa pipa sa maliit 
na butas sa dulo nito. Naiiba-iba ang tunog nito depende sa lakas o hina ng 
pag-ihip. 


Ang pinakakatawan ng pasiyak ay humigit-kumulang sa 15 
sentimetro ang haba at humigit-kumulang sa 3 sentimetro ang diyametro. 
Ang pangalang pasiyak ay binubuo ng katagang pa at ng ugat na siyak na 
ang kahulugan ay pito, matinis na tunog o iiyak. 


Ang ugat na siyak ay ibang anyo ng salitang Tagalog na iyak 
(umiyak) at ng (yak ng Bisaya (sumigaw). Sa Bisaya, ang iyak ng manok 
ay tinatawag na piydk. 


PASIYOK 


Ang mga Tagalog ay may instrumentong tinatawag na pasiyok, hindi 
pasiyak, na gawa sa tangkay ng palay na may hiwa sa magkabilang dulo. 
Pinipisa sa pagitan ng mga daliri ang gitna ng tangkay upang mahati sa lima 
o anim na piraso. Pagkatapos ang dalawang dulo ng tangkay ay iniuusod 
papunta sa gitna kaya ang mga piraso ay nagiging matambok. Pagkaraa'y 
inilalagay sa loob ng bibig ang matambok na bahagi at hinihipan. Ang 
musikang nalilikha ay kahawig ng sa isang maliit na oboe. 


Ang pasiyok ay isa sa mga laruang instrumentong tulad ng furotot, 
gawa sa dahon ng niyog o nipa at kilala sa mga Tagalog, Kapampangan, at 
mga Bisaya. 


DIWDIW-AS 


Dadako na tayo ngayon sa pinakakawili-wiling instrumentong 
hinihipan na ginagamit ng mga Tinggian ng Abra, ang diwdiw-as, isang 
instrumentong gawa sa ilang piraso ng kawayan at hinihipan sa nakabukas 
na dulo sa pamamagitan ng paggalaw sa instrumento. Karaniwang babae 
ang tumutugtog nito. 

Kapag nakakikita ng diwdiw-as ang sinuman, hindi niya maiiwasang 
maalala ang instrumentong pangmusika ng mga Tsino na tinatawag na sheng 
dahil parehong may pipa ang mga ito. Hindi imposibleng ang sheng ng 
mga Tsino o ang diwdiw-as ng mga Filipino ang pinagmulan ng sinaunang 
instrumentong pangmusika ng mga Griyego, ang syrinx---na sa paniwala 
ang ilang awtor ay pinagmulan ng ating organo ngayon pagkaraang dumaan 
sa maraming iba't ibang anyo. Sa katunayan, may isang panahong lahat 
ng instrumentong pangmusika ay tinawag na organo. Ang totoo, isa sa 
mga kahulugan ng salitang organo ay isang instrumento o kasangkapan. 
Nakatutuwang malaman na sa Museo ng India sa Calcutta ay may isang 
instrumentong pangmusika ng mga Indian na kahawig ng sheng ng mga 
Tsino na tinatawag nilang lawtang. (Tingnan ang binanggit na akda ni Dr. 
Meerwarth, pahina 13, plate VII, Blg. 117). 


Ang diwdiw-as ay may limang pipa. Ngayon, ang awit na iniulat ng 
yumaong si G. Epifanio de los Santos ay tinatawag ding diwdiw-as at may 
limang nota lamang. Ngunit kung minsan, ang diwdiw-as ay may mahigit sa 
limang pipa. 


May paliwanag lang ako sa paraan ng pagsulat ko ng pangalang 
diwdiw-as. Naisip ko na ang pangalang ito ay hango sa mga diyalektong 
Bikol, Bisaya, at Pangasinan bagama't sa huli, ang anyo ay diwriw para 
maging kaaya-aya ang tunog. Ang diwdiw ay nangangahulugang lapitan, 
halos abutin ang isang bagay lalo na sa pamamagitan ng dulo ng mga daliri o 
sa pamamagitan ng mga labi sapagkat itong huli ang ginagamit sa pagtugtog 
ng instrumento. Kapag may pagtatanghal, nagpapalipat-lipat ang mga labi 
sa mga tubo nang hindi lumalapat sa mga iyon. Ang huling pantig na as 
hulaping matatagpuan sa ilang diyalektong Filipino na ang ibig sabihin 
ay bukasan, kawalan, paghihiwalay, distansiya. Kaugnay nito'y mayroon 
tayong mga salitang Tagalog na butas, bukas, taas, luwas, atbp., at mga 
salitang Bisaya na baw-as, takas, haw-as, lukas, lugas, atbp. Sa salitang 
diwdiw-as, ang hulihang pantig na as ay nangangahulugan ng distansiya--- 
magkahiwalay ang bibig at ang instrumento. Inihihiwalay ko ang hulaping 
as sa pamamagitan ng gitling upang maiwasan ang maling bigkas. 


PAGTUGTOG NG DIWDIW-AS 
Maidaragdag natin sa ganitong uri ng instrumento ang tambuli 


ng mga Tagalog na sa kalahatan ay isang trumpetang gawa sa sungay na 
ginagamit na pantawag sa mga tao. 

III. MGA INSTRUMENTONG MAY KUWERDAS 
PAS-ING 


Ang pas-ing ng mga Apayaw at mga Igorot, ay isang gitarang 
gawa sa kawayan. Pinuputol ang kawayan nang sakop ang dalawang buko. 
Ipinapasok ang dalawang kurdon nang magkatabi sa labas na hibla ng balat 
ng kawayan at pinaiigting sa pamamagitan ng pinakatulay nito. Binubutasan 
ng isa (kung minsan ay dalawa) ang kawayan sa ilalim ng dalawang kurdon 
upang butas na magpapaalingawngaw ng tunog. Kinakalabit ng mga daliri 
o ng patpat ang mga kuwerdas. 


Ang pas-ing ay humigit-kumulang sa 45 sentimetro ang haba at 
humigit-kumulang sa 10 sentimetro sa diyametro. 


Maaaring ang pas-ing ng Apayaw ang gitarang tinatawag na kuglong 
ng mga Bagobo at Atas ng Mindanao. Hawig naman sa pas-ing ang gitara 
ng mga Ifugaw na tinatawag nilang pantig. 


Ang paraang ito na paggamit ng panlabas na hibla ng balat ng 
kawayan mismo bilang kuwerdas ay ginagawa rin ng mga taga-Karaga sa 
silangang baybayin ng Mindanaw. Ang kanilang gitarang yari sa kawayan 
ay may kaparehong uri ng kuwerdas na nakapaligid sa kawayan. 


GITARA NG KARAGA 


Kung tunog ang pagbabatayan, maaaring ang pas-ing ay hinango 
mula sa hampas, lipas, kupas, at lampas sa Tagalog, at paspas at upds sa 
Bisaya---mula sa salitang pas na ang ibig sabihin ay kalabitin o maglagos, 
na halos kapareho ng pass sa Ingles at ng pasar at compas sa Espanyol, at 
sa ing, ang onomatopoetikong salita mula sa nalikhang tunog. 


Ang mga Negrito ng Bataan ay may gitarang tinatawag na 
kabungbung, kahawig ng pas-ing ng mga Igorot. Maaaring ang kabungbung 
na ito ay ang kaparehong gitara na natagpuan ni G. Allan Reed sa mga 
Negrito at Zambales at iniulat niya sa kaniyang akdang binanggit sa unahan. 
Kapareho ito ng gitarang tinatawag na kungkung sa Pangasinan at ng gitara 
ng mga Ilokano na natagpuan sa mga mamamayan ng Bugney sa Lambak 
ng Cagayan. 

Kapansin-pansin na may isang instrumentong pangmusika sa India 
na halos kapareho ng pas-ing. Tsaung ang tawag nila roon. (Tingnan, akda 
ni Dr. Meerwarth na binanggit sa itaas, pahina 5, plate I, Blg. 7.) 


BUKTOT 


Sa ilang rehiyon sa pulo ng Bisaya ay may gitarang tinatawag na 
buktot. Sa diyalektong Filipino, karaniwang nangangahulugan ito ng isang 
taong may umbok sa likod na nahahawig naman sa instrumentong ang 
resonador ay karaniwang bao ng niyog at kung minsan ay malukong na 
balat ng suha o dalandan o kauri nito. 


KUTIBENG 


Nakakita rin tayo ng isang katutubong gitara na malamang ay 
nagmula sa Europa. Tinatawag itong kutibeng sa Ilokos, bigwela sa Tagalog 
(malinaw na mula sa vihuela ng Espanyol, pinaiksing viola) at sista (mula 
sa sexta ng Espanyol) sa mga rehiyon ng Samar at Leyte. 


Maaaring ang tawag na kutibeng ng mga Ilokano ay ginamit noon 
sa tunay na katutubong gitara---ang dating pas-ing---ngunit ginamit din sa 
gitarang mula sa Kanluran. Ito ang dahilan kaya ang kasalukuyang kutibeng 
ay tinatawag ding cinco-cinco sa Isabela, mula sa Espanyol na cinco (lima) 
dahil sa limang kuwerdas nito. Ito ang higit na angkop na pangalan kaysa sa 
sista na Espanyol-Bisaya. Sa Leyte, may isang gitarang tulad ng ukulele na 
tinatawag na gitara mula sa Espanyol na guitarra. 


BUTTING 


Ang mga mamamayang Yogad ng Isabela ay mayroon ding gitarang 
tinatawag na butting. 


Humigit-kumulang sa isang metro ang haba ng butting. Ang pangalan 
ng instrumento na binabaybay sa Ingles na butting (bating) ay maaaring 
nagpapaalala sa inyo na ako ay sumasawsaw sa paksang kailangang aminin 
kong kakarampot ang aking nalalaman sapagkat hindi talaga musika ang 
aking linya. Alam ninyong lahat na hindi ako isang propesyonal na musikero. 


Gayunman, balikan natin ang aking paksa. Ang butting ay isang 
busog na kawayan na tinalian ng abaka o hibla ng lukmoy o kahit ng hibla 

ng saging bilang kuwerdas. Mayroon ding instrumentong pangmusika ang 
mga Negrito ng Zambales na tulad ng butting ng mga Yogad na inilarawan 
din sa akda ni G. Allan Reed. Ang butting ay kahawig na kahawig ng busog 
na kawayan na matatagpuan sa mga Apayaw. Ang kaibahan nga lamang, 
ang busog ng Apayaw ay may bao ng niyog sa ibabaw ng loob na gitna 
ng busog na siyang nagsisilbing resonador. Ang instrumentong ito ng mga 
Apayaw ang tinatawag na gurimbaw ng mga Negrito ng Tayabas---may 
busog, may biyas na bahagi sa pagitan ng mga buko ng kawayan, may gaka 
para sa kuwerdas na gawa mula sa mga hibla ng baging na tinatawag na 
lukmoy na kapareho ng sa Isabela, at may niyog na resonador ay tinatawag 
na kuhitan. 


Kung ang mga Tsino ay may teoryang walong bagay lamang ang 
nakalilikha ng tunog---ang bato, metal, seda, kawayan, balat ng kahoy, 
upo, at luwad--sa Filipinas ay gumagamit tayo, bukod sa materyales na 
binanggit, ng iba pa gaya ng tangkay ng palay, abaka, at ibang hibla para 
gamiting mga kuwerdas at busog. 


Tinutugtog ang butting sa pamamagitan ng paghawak dito ng isang 
kamay at kinakalabit naman ng isang kamay sa tulong ng isang patpat ang 
mga kuwerdas. Sapagkat abala ang dalawang kamay, nag-iiba-iba ang tono 
sa pamamagitan ng pagkalabit sa anumang gilid, permanenteng bagay tulad 
sa isang poste, halimbawa, o katulad nito. 


GURIMBAW 


Hindi nakapagtatakang ang busog bilang instrumentong pangmusika 
ay kilala na noon pa mang unang panahon. Binigyang-diin ng mga 
kuwentong klasiko ang malakas na tunog ng bisog ni Apollo nang patayin 
niya ang mga Griyego upang ipaghiganti ang pari nilang si Chryses. 


Sapagkat manipis at mahina ang tunog ng kuwerdas, nakalikha ng 
idea tungkol sa resonador ang malikhaing isip ng isang taga-Filipinas tulad 
ng sa Asya. Kaya mayroon tayong gayon sa gurimbaw. 


KUDYAPi 
Ang isa pang de-kuwerdas na instrumento ng mga Filipino ay ang 


kudyapi. Gawa ito sa kahoy na kahawig ng pahabang gitara na karaniwang 
may dalawang kuwerdas. Dahil sa laki nito, tinutugtog ito na ang posisyon 

ay tulad ng sa isang cello, ang dahilan kung bakit sa dulong ibaba nito ay 
may patpat na pansuporta rito. 


Nagkakaiba-iba ang laki ng kudyapi. Karaniwang ito ay may habang 
humigit-kumulang sa isa at kalahating metro. 


Para sa mga interesadong makakita ng aktuwal na kudyapi, nais 
kong banggitin na mayroon sa Museo ng Ateneo de Manila na ibinigay ko 
sa mga Paring Heswita noong 1914. Tinugtog ito ng ilang Tagbanwa ng 
Pulo ng Palawan noong ako ay nasa Puerto Prinsesa at nangangasiwa sa 
hukuman ng unang dulugan. 


Gaya nang binanggit sa itaas, ang mga instrumentong pangmusika 
ng mga Filipino--gaya ng sa melodiyang Filipino--ay sumailalim sa 
impluwensiya ng mga dayuhan, tulad ng tulali sa Panay, ng palawta sa 
Leyte at Samar, ng kutibeng sa Ilokos, ng bigwela ng mga Tagalog at ng 
sista 0 gitara ng mga katutubo sa Bisaya o kitara sa ilang rehiyon ng Luzon. 


May palamuti ang kudyapi na nagpapakita ng impluwensiya ng mga 
Tsino. Ang tinutukoy ko ay ang mga bukong inilalagay para mag-iba ang 
tono ng mga kuwerdas at nagpapaalaala ng mga instrumentong de-kuwerdas 
ng mga Tsino. 


Ang kudyapi ay tinatawag na ketyaphi ng mga Tiruray sa Cotabato. 
May iba't ibang uri ng mahabang gitara na kahawig ng kudyapi, gaya ng 
kuglong ng mga Bagobo at Atas, ng aydluing ng mga Mamanwa ng tampipi 
ng mga Subanon, at ng kudlong ng mga Manobo na pinanggalingan ng 
instrumentong tinatawag na saguibadbad o banti na ang kahoy ay magaan 
at matigas. 


Hinggil naman sa pangalang kudyapi o ketyaphi sa mga Tiruray ng 
Cotabato, pansinin na sa India ay may instrumentong de-kuwerdas na ang 
resonador ay tinatawag na kachapi na nangangahulugang pawikan. Gaya 
nang makikita ninyo, ang salitang kachapi ay kahawig ng ketyaphi ng mga 
Tiruray (Tingnan ang binanggit na akda ni Dr. Meerwarth, p. 8.) 


Sa mga biyolin, may kawayang biyolin na tinatawag na [itguit 
ang mga Negrito ng Tapaz, Capiz. Gawa ito sa kakaibang anyo na may 
dalawang kuwerdas. 

LITGUIT AT BIYOLIiN NG BONTOK 


Ang isang litguit na humigit-kumulang sa 45 sentimetro ang haba at 
humigit-kumulang sa 4 na sentimetro sa diyametro. 


Pansinin na ang pangalang litguit, na nangangahulugang “ikiskis o 
lumikha ng priksiyon” na nagsasaad kung paano tinutugtog ang instrumento, 
ay iba sa Leyte. Binibigkas ito roon ng lutgot, hindi litguit, bagaman 
magkaparehong salita ito na may magkaparehong kahulugan. Bunga 
ito ng diyalektal na ponolohiyang Filipino na ang mga tunog na i at u ay 
nagkakapalitan. Hindi pa napapansin ng mga Filipino ng ibang rehiyon, 
lalo na sa Pangasinan, ang tunay na bigkas ng patinig na u. Sa pagbigkas 
ng u, hindi nila ibinubukang mabuti ang kanilang mga labi na gaya ng mga 
Espanyol sa pagbigkas ng u sa salitang tu, o ng mga Amerikano sa pagbigkas 
ng dobleng o gaya sa book, look, took, atbp. Ang sinaunang paraan ng mga 
Filipino sa pagbigkas ng patinig na w ay sa pamamagitan ng pag-urong nang 
kaunti at hindi gaanong ibinubuka ang mga labi gaya sa mga salitang Bisaya 
na kaun, bug-at, at takup. Ang bigkas na ito ay kahawig na kahawig ng mga 
salitang Tagalog na kain, itim, big-at, at takip. Sa diyalektong Pangasinan, 
maraming salita na ang gayong patinig ay mayroon pa ring tanging bigkas, 
gaya ng tanem (to plant), piket (to adhere), kalateket (Spanish matraca) at 
marami pang iba. 


Itong salitang litguit o lutgot ay ibang anyo ng ludgod at lidguid na 
parehong nagpapahiwatig ng pagkikiskis. 


Ipinakikita rin sa biyolin ng Filipino ang impluwensiya ng dayuhan. 
Sa mga taga-Bontok, nakita natin kung paanong ang litguit ay nagbago at 
naging kawayang biyolin na may hawakang kawayan. Sa wakas, idinadagdag 
ng mga Filipino sa kanilang mga instrumentong pangmusika ang isang uri 
ng biyolin na kahawig pa rin ng biyolin ng Europa, gaya ng makikita natin 
sa larawang ito ng isang biyolin ng mga Negrito ng Zambales. 


BIYOLIN NG MGA NEGRITO 


Marami pang ibang instrumentong pangmusika ang mga Filipino 
ngunit nilimitahan ko lamang ang aking sarili sa mga naibigay ko na sapagkat 
sa palagay ko, ang mga iyon ang pinakakaraniwan. Hindi ko kinalilimutan 
ang paglalarawan kay Samburaya sa malaking agong ng Sulu. Baka mainip 
na kayo hindi lamang sa ingay kundi pati na rin sa haba ng panayam na ito. 
Tapos na ako sa mga instrumentong pangmusika. 

IV. MGA MELODIYANG PANGMUSIKA 


Sapagkat hindi ako isang propesyonal na musikero, nais kong 
ipaubaya sa mga higit na nag-aral at mas handa ang pagsusuri sa ating mga 
lumang melodiyang pangmusika ayon sa mga simulain at teorya ng sining, 
o mas angkop, ng Agham ng Musika. 


Sasaklawin ko lamang ang paghaharap ng iba't ibang melodiyang 
natuklasan ko, simula sa pinakasimple, depende sa lapad ng eskalang 
ginamit. 


AYEGKHA 


Mayroon tayo nitong simpleng melodiya ng dalawang nota lamang 
na ginagamit ng mga Igorot ng Bontok. Tinatawag nila itong ayegkha, isang 
awitin sa gabi o isang harana. Idinikta sa akin ang awit na ito noong 1926 
ng ilang taga-Bontok. 


TODDANAN 


Ang susunod ay isang awit na may tatlong nota naman, idinikta sa 
akin ng isang nagngangalang Utek, tubong Santa Cruz, Davao, ng taon ding 
1926. Ang pangalan ng awit ay toddanan. 


Sa palagay ko, ang awiting ito at ang kasunod nito ay maaaring 
gawing tema ng ating mga kompositor para sa fugues, sonata, atbp. 


PAGPAG 


Ang sumusunod na mga awitin ay may tatlong nota, at tinatawag 
na pagpag at ginagamit ng mga mamamayan ng Bontok. Inawit ito sa 
akin ni Manuel Lafasne (alyas Aniktol) at ng tatlong babaeng Bontok 
na nagngangalang Agnes Tsoyapan, Adela Gablay at Ursula Kanayan. 
Ginagamit ang awit sa pagbabayo ng palay sa mga kasalan. Ang unang 
bahagi ay inaawit ng mga babae at ang ikalawa ay ng mga lalaki. Ang 
temang ito ay maaaring malinang at maging isang tunay na kanon. 

AYOWENG 


Isa pang melodiya na may tatlo ring nota ang isa sa mga awit na 
tinatawag ng mga taga-Bontok Igorot na ayoweng na nangangahulugang 
“awiting panggabi.” Inaawit ito sa mga pagtitipon at inuulit-ulit hanggang 
sa mapagod ang mga mang-aawit sa pagsasagutan nang daglian. Ang 
awiting ito ay inawit sa akin ni Lorenzo Tangad, Kayad, Tsaykon, Tsuaya 
at Mariano Almendral noong 1926. Nagtataglay ito ng ilang disenyong 
kontrapuntal. Mangyari pa, hindi ipinatutupad ang mahigpit na tuntuning 
kanluranin sa armonya sa mga rehiyong inaawit pa ang mga awiting ito. 


AYOWENG SA PAGGAWA 


Dumako tayo ngayon sa awit ng mga Igorot na may apat na nota, 
isang ayoweng sa paggawa. Itong pangalang ayoweng na binanggit sa itaas 
ay hawig sa kundiman ng mga Tagalog at sa balitaw ng mga Bisaya dahil 
itong huling dalawa ay pangkalahatang tawag. Karaniwang inaawit ang 
ayoweng tuwing may kabyawan ng tubo. Dalawang pangkat ng mga lalaki 
ang umiikot sa kabyawan at halinhinang umaawit. 


TUD-OB 


Isang awiting may apat na nota ay mula sa Agusan, Mindanaw, na 
tinatawag na tud-ob ang awit na ginagamit sa pag-aani ng palay. Idinikta 
ito sa akin ni Gregorio Barrios, isang Manubo, tubong Bunawan, Agusan. 
Hinuhuni ang unang tatlong bar. 


PITO 

Ang pito ay isang melodiya mula sa Zambales. Isa itong pagpito 
sa hangin na may apat na nota na ginagamit ng mga mandaragat upang 
magkahangin. 


TAGUNGO 


Ang susunod ay musikang pinatutugtog sa apat na agong. Nagmula 
ito sa Sulu at tinatawag na tagungo. 

ANNAOY 


Ang annaoy ay isang awit mula sa Bontok. Ang melodiyang ito 
na may limang nota ay inaawit ng mga Igorot sa pagtatayo nila ng payew 
para taniman nila ng palay. Ang mga lalalaki ang nagbubungkal ng lupa at 
nagtatayo ng payew at ang babae naman ang naghahakot ng lupa sa mga 
payew. Nagsisimula ang pag-awit kapag naipatong na sa ulo ng mga babae 
ang lupang hahakutin nila. 


KALOOYE 


Ang susunod ay ang awit na may limang nota na inaawit ng ilang 
pulubi ng Bacolod, Negros Occidental at ginamit nang ako ay naroroon 
noong 1914 hanggang 1919. Sinisimulan ang awit sa pariralang "kalooye 
man ninyo." Sa palagay ko, malinaw ang impluwensiya ng musikang 
Espanyol sa awiting ito. 


KADUMANG 


Ang susunod na melodiya ay ang tinatawag na kadumang, isang 
awiting may limang nota na ginagamit din ng mga Ibaloy o Ilongot ng 
Nueva Ecija, na iniulat ng yumaong si G. Epifanio de los Santos. 


PANILAN 


Ang mga Negrito ng Zambales ay may isang awit na tinatawag 
na panilan na may limang nota. Inaawit nila ito habang nagsasayaw 
samantalang ang isa sa kanila ay naghihiwa ng bahay-pukyutan. Bago ang 
huling nota, naghahanda ng isang pagsigaw ang mga mananayaw. Inuulit 
ang sayaw, ang simula ay nagpapakita ng pakikipagbuno sa laywan at ang 
huling bahagi, ang pagkuha ng bahay-pukyutan. 


DIWDIW-AS 


Dumako naman tayo sa isang awit na tinatawag na diwdiw-as, 
hindi tinutugtog na instrumentong may gayon ding pangalan. Ang himig 
na ito ay tinipon ng yumaong si G. Epifanio de los Santos noong siya ay 
panlalawigang gobernador ng Nueva Ecija. 

KALUSAN 


Ang kalusan ay awit na mula sa Pulo ng Batanes at may anim na 
nota. Idinikta ito sa akin noong 1923 ni Atanasio Dapilan. Ito ay awit sa 
paggaod na ang pinakapiloto sa paggaod ang umaawit at ang kaniyang mga 
kasama ang sumasagot sa pag-awit. 


BUNGKAKA 


At ang pinakahuli, isang katutubong awiting tinatawag na bungkakd. 
Narinig na natin sa bandang unahan nito ang katawagang ito habang 
binabanggit ko ang tungkol sa mga instrumentong pinapalo, ngunit dito 
ngayon, ito ay pangalan ng isang awit. May anim na nota ito. Tinugtog ito 
sa akin sa biyolin noong taong 1926 ni Demetrio Masaway, isang Tinggian, 
katutubo ng Petiarrubia, Abra. Sa palagay ko, ito ay isang awit na may 
napakaliit na impluwensiya, kung mayroon man, ng musikang Europeo. 


Marami pang ibang himig pangmusika ang Filipino, ngunit sa 
aking palagay, ang mga narinig ninyo ngayong gabi ang pinakakaraniwang 
katutubo mula sa aking koleksiyon. 


Gayunman, bago ko wakasan ang aking panayam at bago ako 
umalis, nais kong pasalamatan si Prop. Antonio J. Molina dahil sa 
kaniyang mahahalagang mungkahi hinggil sa aking pagtalakay sa paksa, 
at lalo na sa karangalang makasama ko kayo ngayong gabi. Gusto ko ring 
pasalamatan si G. Ricardo E. Galang, Curator ng Dibisyon ng Antropolohiya 
ng Pambansang Museo sa pasilidad na ipinagamit niya sa akin noong 
ako'y nagsaliksik doon. Mangyari pa, nagpapasalamat ako sa tulong na 
ipinagkaloob sa akin ngayong gabi nina Bb. Amelia Marfori, G. Martiniano 
Esguerra, G. Francisco Dumlao, at G. Heraclio Guevara sa pagtugtog ng 
mga himig pangmusika. 


V. PAMPINID NA PANANALITA 


Sa kabila ng katotohanang sinamantala ko (pangamba ko) ang 
inyong pasensiya dahil sa haba ng panayam na ito, marami pa ang dapat 
talakayin sa paksang ito at higit na marami pa ang dapat saliksikin at pag- 
aralan. 

Masaya ako nang malamang nagpaplano ang kinauukulang 
awtoridad na pagtuunan ng pansin ang bagay na ito sa pamamagitan ng 
paglikha ng isang komisyon na magtutungo sa aming lalawigan at upang 
mangalap at makakita ng mga orihinal na impormasyon tungkol sa aming 
mga sinaunang instrumentong pangmusika at mga himig. Umaasa ako na 
isasagawa ang magandang ideang ito sa matibay na paniniwalang maraming 
mahahalaga at kawili-wiling impormasyon ang makakalap. 


Samantala, idinadalangin kong ang aking panayam na ito ay ituring 
na isang abang parangal, isang tapat na pagtatangkang makapaglingkod sa 


sining ng musikang Filipino. 


Salamat po. 


ANG SIKOLOHIYA 
NG MGA FILIPINO 

I. PAUNANG PANANALITA 


May kuwentong nailahad hinggil sa isang misyonero na nahilingang 
isulat ang kaniyang opinyon hinggil sa mga Filipino, at binigyan ng 
malalaking blangkong aklat para sa layuning ito. Tinanggap ng misyonero 
ang tungkulin. Lumipas ang mga taon at pumanaw ang nasabing misyonero. 
Walang sinayang na panahon at pagsisikap sa paghahanap ng naturang 
mga aklat upang mabatid kung ano ang isinulat ng nasabing misyonero. 
Natagpuan ang nabanggit na mga aklat. Subalit sa pagsilip sa mga pahina, 
tanging isang linya lamang ang nakasulat sa unang tomo. At ganito ang 
sinasabi, “Narito ang lahat ng aking natuklasan hinggil sa mga Filipino.” 
Ang lahat ng nalalabing pahina, maging ang sumunod na mga aklat, ay 
pawang blangko. 


Mahihiwatigan dito na marahil ay napagtanto ng misyonerong 
Espanyol na imposibleng mauunawaan ang mga Filipino at para sa kaniya, 
isa itong blangkong pahina, angkop na kinakatawan ng mga blangkong 
aklat. Hindi ko mapapanindigan ang katotohanan ng salaysay ngunit inilhad 
ko ito upang idiin ang katotohanang tunay ngang napakahirap sa isang taga- 
Kanluran na mauunawaan ang ating mga kaugalian. 


Kinikilala ang popular na sikolohiya ng mga Filipino, bagaman 
hindi ganap na nauunawaan, sa palagay ko, ng mga deputadong Espanyol, 
katulad sa ipinahihiwatig ng pagsisingit sa ating Kodigo Penal ng probisyong 
makikita sa akta 11 na nagsasabing, “ang kalagayan ng nagkasala na may 
kinalaman sa kaniyang pagiging katutubo, mestiso, o pagiging Tsino, ay 
isaalang-alang ng mga huwes at hukuman sa kanilang pagpapasiya, subalit 
ang ikagagaan o ikabibigat ng mga kaparusahan, ay alinsunod sa bigat ng 
intensiyon, kalikasan ng pagkilos, at ang katayuan ng naging biktima.” 


ANG PANGANGAILANGANG MAKILALA ANG MGA FILIPINO 


Ang kahirapang makilala ang mga Filipino, sa aking palagay, ay 
sanhi ng pagkakaiba sa paraan ng pag-iisip at pagkilos ng mga taga-Kanluran 
at taga-Silangan na pinaiigting pa ng katotohanang, kadalasan, kailangan 
nating ipahayag ang ating mga iniisip at damdamin sa lengguwaheng hindi 
sa atin, at kailangang iakma dito ang paraan ng ating pag-iisip at pananalita. 
Tinutukoy ko, siyempre pa, ang nakararaming Filipino, at hindi ang iilan 
sa henerasyon ngayon na nagsisimulang tanggapin nang maluwag ang mga 
Amerikanong pag-iisip at pamamaraan. 

Ang lekturang ito ay naglalayong mapadali ang pag-unawa sa mga 
Filipino, at ibinigay dahil sa paanyaya ng Kagalang-galang na Paring Pangulo 
ng Ateneo, ang aking Alma Mater. Ibig ng ating minamahal na Pangulo na 
mas mapabuti ang ugnayan ng mga Amerikano, sa pangkalahatan, at ng 
Amerikano komunidad at mga Filipino, na maaaring dahil sa mas malalim 
na pagkakaunawaan, ay uusbong at lalago ang paggalang at pagpapalagay 
ng dalawang lahi sa isa't isa. 


Hindi ko nararamdamang karapat-dapat ako sa responsabilidad na 
iniatang sa akin, subalit gagawin ko ang lahat ng aking makakaya upang 
tumugon sa kahanga-hangang hangarin ng Kagalang-galang na Pari, ang 
ating pangulo. 


PAGPAPALIWANAG SA PAKSA 


Ang pamamaraang sinunod sa lekturang ito ay higit na analitiko at 
sintetiko dahil ito mismo ang hinihingi ng paksa, bilang isang malawak at 
mayamang larang na hindi pa ganap na nalilinang, at bilang pagsisimula, 
bibigyan ko kayo ng halimbawa ng manipestasyon ng Sikolohiyang Filipino, 
at ipauubaya ko sa mga nakikinig ang pagbuo ng sarili nilang kongklusyon. 


Tatalakayin ko sa inyo ang Sikolohiyang Filipino, na mamamalas sa 
ating panitikan at mga sining. Gayon pa man, ipinalagay ko na kinakailangang 
ilatag muna ang pangkasaysayang kaligiran ng ating kapuluan, upang 
higit ninyong malirip ang likas na kaugnayan ng ating bansa sa ating mga 
sining at panitikan. Magkapatid na konsepto ang kasaysayan at panitikan, 
na kapuwang naisatitik na salaysay ng mga nakaraang buhay. Samantalang 
inilalatag ng kasaysayan ng Filipinas sa ating harapan ang buhay ng mga 
nagsimula ng ating lahi, na matutunghayan sa ating mga kilos, ipinamamalas 
sa atin ng panitikan ang panloob na buhay, pag-iisip, pagkilos, at mga 
huwaran ng ating lahi. Kapuwa ipinamamalas ng kasaysayan at panitikan 
ang buhay ng isang bansa. 


Sa pagbibigay ng ilang pangkasaysayang datos, hindi ako tututok 
sa kahit anong partikular na yugto ng kasaysayan, subalit pupulutin ko ang 
mga puntong pangkasaysayan, na sa aking pagpapalagay, ay kababakasan 
ng kaugaliang Filipino. Sa gayon, ang datos na aking ibabahagi ay mas 
tumutukoy sa panahon bago dumating ang mga Espanyol. 


116 Filipino Life and Culture and Other Essays 


PANGKASAYSAYANG DATOS 


(a) ANG SINAUNANG FILIPINAS AT ANG MGA 
PANDARAYUHAN 


May magkakaibang opinyon ang mga historyador hinggil sa 
palalipian ng iba't ibang lipi ng tao sa kapuluan ng Filipinas. Gayunman, 
kung susundin ang mga itinuturing na mapananaligang mga kongklusyon, 
masasabi nating bukod sa katutubong mga Negrito, mayroong dalawang 
magkahiwalay na pandarayuhan. Una ang mga Indones, at ang sumunod 
ay mga Malay, na kapuwa nangyari maraming siglo ang lumipas bago ang 
Panahon ni Kristo. Marami sa atin ang nakakita na ng mga Negrito, ang 
naunang lahi sa Filipinas. 


Ang mga Indones ang nagtulak sa mga Negrito na lumikas patungo 
sa kabundukan, at pagkatapos, dumating ang mga Malay, at inokupa ang 
mga baybayin at kapatagan, na siyang nagpuwersa sa mga Indones na 
tumulak sa interyor na bahagi ng ating kapuluan. 


Ang mga Igorot, Ginanes, Apayos, at Gadan ng Luzon, ang mga 
Bagobo at Mandaya sa Mindanao, ang mga Tagbanwa sa Palawan, at ang 
mga Samal sa isla ng Samal na malapit sa Davao, ay mga labi ng nabanggit 
na mga Indones na bumuo sa unang daloy ng mga nandayuhan. Ang 
mga Tingyan (mula sa Malay na “tinge” na ibig sabihin ay “bundok”) ay 
nangangahulugan, sa pangkalahatan, ng mga taong naninirahan sa bundok, 
kung kaya, ang salitang tinge o tyange ay ipinakakahulugan din pamilihan, 
isang lugar sa kapatagan na pinagdadalhan ng mga taong naninirahan 
sa bundok ng kanilang mga produkto upang ipagbili. Gayunman, sa 
kasalukuyan, ang katulad ding mga Tongyan ay tumutukoy lamang sa mga 
naninirahan sa ilang bahagi ng Abra, sa probinsiya ng Ilokos at Union. 


Sa Filipinas, makikita natin sa araw-araw ang mga uri ng mga unang 
nandayuhan, ang mga Indones. May ilan sa uring ito ang nasa bulwagan. 
Ako mismo na katutubo ng Leyte ay maaaring mayroong uring Indones. 


Ang mga Malady na tiyak na nanirahan sa mga baybayin at kapatagan 
ang nangingibabaw na lahi sa mga Moro ng Mindanao, sa mga Bisaya, 
Tagalog, Kapampangan, Ilokano, at mga taga-Kagayan. 

Ang lahing Malay ay produkto ng paghahalo ng maraming tao 
mulang Timog Silangang Asya, Mallaca, Java, at iba pang islang osyaniko. 
Ang mga Maldy na nandayuhan sa Filipinas ay mula sa Mallaca. 


Hinggil sa pandarayuhan ng mga Malay, may mga talang may 
kaugnayan sa naunang pinunong Malay na tinaguriang mga datu na dumaong 
sa isla ng Panay. Ayon sa isa sa mga tala, ang nabanggit na mga datu ay 
kinilalang sina Puti, Bankaya, Paiburog, Sumakwel, Padohinog, Dumansol, 
Lubay, Dumalogdog, at Bakalsusa na hindi na nakayanan ang kanilang 
haring nagngangalang Makatunaw dahil sa kalupitan at pang-aabuso 
nito. Ang impormasyong ito ay lumabas sa isang manuskrito na maaaring 
matagpuan sa mga sinupan ng mga paring Agustino. Maaaring ang talang ito 
ay kinopya sa isang polyetong may pamagat na “Maragtas,” na inilathala sa 
Iloilo noong taong 1907, na may prologo ng dating Kalihim ng Komersiyo 
at Komunikasyon na si Kgg. Salvador Laguda. Si G. Manuel Artigas, isang 
bibliograpo na namamahala sa Sangay Filipiniana ng Pambansang Aklatan 
at Museo, ay may pagbanggit sa naturang mga pangalan at manuskrito sa 
kaniyang “Historia de Filipinas.” 


(b) PANANAKOP 


May paniniwala na bago dumating ang mga Espanyol, ang 
kapuluang ito'y nasa ilalim ng emperyong Hindu-Malayan sa Sumatra, 
Indochina, at Borneo. Sa aking palagay, ang makikitang datos ay hindi 
ganap na sumusuporta sa naturang kongklusyon. Gaya ng ating nakita, ang 
nabanggit na mga datu ay lumikas sa kanilang lupain dahil sa suliranin sa 
kanilang hari. Isang dahilan kung bakit hindi maituturing na sinakop nila 
ang kapuluang ito sa ngalan ng nabanggit na hari. May mga historyador, 
tulad ni Hervas y Panduro, na tumitiyak na ang pandarayuhan sa Filipinas 
ng mga Kayumanggi o lahing Mongoloid ay may kinalaman sa kanilang 
lupain, na pinatutunayan ng tala hinggil sa pandarayuhan sa isla ng Panay 
na binanggit sa itaas. Maliban dito, hindi maaaring ipagwalang bahala ang 
katotohanang ang unang mga nandayuhan ay pangahas na mga mandaragat 
at mga taong walang kinatatakutan, at ang pagtataglay ng ganitong 
katangian, ay maaaring responsable sa kanilang pakikipagsapalaran sa mga 
hindi pa tuklas na lupain na maaari nilang panahanan nang may laya at 
walang pagyurak sa kalayaang ito. 


Bigo akong makahanap ng mga matibay na palatandaang ang mga 
nanirahan sa kapuluang ito ay nagpahayag ng katapatan o nagpailalim sa 


118 Filipino Life and Culture and Other Essays 


kahit anong dayuhang kapangyarihan bago ang Espanya. Ang katotohanan 
na noong 1570, ang pagiging manugang ng Sultan ng Borneo si Radja 
Soliman na may hawak sa teritoryo mulang kanlurang pampang ng Ilog 
Pasig hanggang sa dulong Kanluran ay maituturing na patunay ng pagiging 
nasa ilalim ng kapangyarihan ng Borneo ang Filipinas. Ang katotohanang sa 
pagpapakasal ng hari ng Espanya, si Alfonso XIII, sa apo ni Reyna Victoria 
ng Inglatera ay hindi napailalim ang Espanya sa Inglatera o kabaligtaran. 


Hindi rin maaaring kalimutan na noong mga unang panahon ng 
pandarayuhan at paninirahan ng mga Indones at Malay sa Filipinas, ang 
pagpapalawak ng mga teritoryo ng soberanya ng mga estado ay nagagawa 
lamang ng pananakop, pananamsam, o panlulupig, at ito ay sa pamamagitan 
ng aktuwal na pisikal na panggigiit ng kapangyarihan sa nasakop, naangkin, 
o naokupang teritoryo. Walang posibilidad noon ng pag-angkin sa 
pamamagitan ng tratado sapagkat hindi pa kinikilala ang mga Batas ng mga 
Bansa. 


Mas lalong hindi nagtungo rito ang mga Indones at Malay para 
manakop sa ngalan ng sino mang hari o pinuno. Kung nasakop man nila 
ang mga islang ito, ito ay dahil sa pamamayani ng kanilang kultura, at ito 
ay ginawa nila dahil, o para, sa kanilang sariling kapakinabangan. 


Nababatid nating tinangkang sakupin ng piratang Tsino na si 
Limchong ang Filipinas, subalit naitaboy siya ng mga Espanyol. Nababatid 
din natin ang mga bigong pagtatangka ng mga Olandes at Ingles na angkinin 
ang mga islang ito. 


May pakiramdam ako na ligtas na ipalagay na ang unang banyagang 
kapangyarihang naitatag sa Filipinas ay ang Espanyol, ang unang nanirahan 
sa kapuluang ito ay mga taong mapagmahal sa kalayaan, na dahil sa 
pagmamalabis ng kanilang mga hari, iniwan ang kanilang bayan para sa 
mga lupaing higit na malaya. 


(c) POPULASYON 
Ang katutubong populasyon at sumunod na nandayuhan, na 


nabanggit kanina, ay maaaring katawanin sa pamamagitan ng mapa na 
aking ipakikita sa inyo. 

Ipinakikita sa mapang ito ang kapuluang inokupa ng mga katutubong 
nanirahan, ang mga Negrito, bago ang ano pa mang pandarayuhan. 


Kinakatawan ng mapang ito ang kapuluan matapos ang unang 
yugto ng pandarayuhan, ang mga Indones at bago ang pandarayuhang 
Malay. Ipinakikita ng mga itim na tuldok ang mga Negrito na itinaboy sa 
kabundukan, at ang mga bahaging matingkad na kayumanggi ay tumutukoy 
sa mga baybayin at kapatagang inokupa ng mga Indones. 


Sa mapang ito naman matutunghayan ang ikatlong yugto ng 
populasyon. Ang mga Malay ay kinakatawan ng bahaging mapusyaw na 
kayumangging nasa mga baybayin at kapatagan. Ang mga Indones ay 
kinakatawan ng mga matingkad na kayumanggi na bahagi. At ang mga 
Negrito, ng mga itim na tuldok na nakakalat sa ilang kabundukan sa buong 
kapuluan. 


Para sa layunin ng paghahambing, magkasamang ipakikita ang 
dalawang huling mapa sa bahaging ito. 


Maaaring naganap ang naturang pandarayuhan bago pa man ang 
Panahon ni Kristo, at siguradong bago ang ika-14 na siglo, sapagkat dala ng 
mga nandayuhan, lalo na ang mga Malay, ang alpabetong Malay na hindi 
na ginagamit sa Mallaca noon pang ika-14 na siglo nang sumantb sa Islam 
ang kanilang haring si Makdum, na nagmula sa Arabia. Ipinag-utos ng 
nasabing hari nito ang paggamit ng alpabetong Arabe matapos ang kaniyang 
pagpapalit ng pananampalataya. 


Bukod sa mga katutubo at nandayuhan, ang mga Tsino na dumating 
sa Filipinas ilang siglo bago ang mga Espanyol, ay naging bahagi na rin ng 
populasyon ng buong kapuluan. 


Pinatutunayan nito na sa pagdating ng mga Espanyol sa Filipinas 
noong ika-16 na siglo, natagpuan nila ang populasyong binubuo ng mga 
Negrito, Indones, Malay, at Tsino. 


Nagbigay ng tala si Dr. H. Otley Beyer, sa kaniyang akdang 
Population of the Philippine Islands in 1916, hinggil sa kasalukuyang 
distribusyon ng nabanggit na mga lahi sa buong kapuluan. 

Kung paanong ang mga Negrito ay nakapanirahan dito, ay bagay 
na hindi pa naipaliliwanang nang lubos. Siyembre pa, alam ng nakararami 
na kabilang sila sa lahi ng mga taong tinaguriang sanga ng prehistorikong 
lahing itim, ang kanilang sangay ay ang Silangan at Osyanikong sangay 
at narating nila ang mga teritoryong okupado ng mga Veddas at Pelagian 
Black, sa Filipinas, at Japan, na kung tawagin sila ay Aino. 


Ang mga Indones at Malay ay kapuwa nagmula sa sanga ng mga 
lahing Mongoloid, ang una'y nagmula sa Indie, at ang huli, sa Mallaca. 


Ang pagsasanga-sangang ito ay pagrapikong kinakatawan sa mapa 
ng daigdig, na nagpapakita humigit-kumulang ng tatlong direksiyon ng 
paglaganap ng lahi ng tao sa mundo. 


Ang puting linya na naglalandas patungong Hilaga, Hilagang- 
Silangan, at Hilagang-Kanluran, ay ang sanga ng prehistorikong Ruddy o 
lahing puti, na kinabibilangan ng mga Aryan at Hermite. 


Ang itim na linyang naglalandas patungong Kanluran at nagsasanga 
pagsapit sa Indies, ang isang sanga ay tumutumbok sa Kanluran at ang isa 
naman ay sa Timog-kanluran paliko sa Hilaga, ay kumakatawan sa sangang 
kinabibilangan ng prehistorikong lahing itim na umabot at lumaganap sa 
Africa at Oceania, na naglagos sa Australia, kung saan matatagpuan ang 
mga Papuan, sumunod sa Filipinas na katatagpuan ng mga Negrito, at 
sumunod sa Japan, na nagsisilbing tirahan ng mga Aino. 


Ang ikatlong linya na kayumanggi, na naglalandas patungong 
Silangan at Kanluran ng Gitnang Asya, umaabot sa Sumatra, hanggang 
Malacca, patungong Filipinas at kumakatawan sa sanga ng prehistorikong 
kayumanggi o mga lahing Mongoloid, na kinabibilangan ng dalawang daloy 
ng pandarayuhan sa mga islang ito---ang Indones at Malay. 


(d) MGA PANLIPUNAN AT POLITIKAL NA KALAGAYAN 


Walang alinlangan na sa hanay ng mga Malay at Indones na umokupa 
at patuloy na umookupa sa kapuluan, ay mayroong kaisahan ng lahi. Gaya 
ng winika ni Fr. Zuniga, “Ang lahat ay nagpapakitang ang mga Filipino ay 
nabibilang sa iisa at katulad na lahi.” 

Ang ating pisikal na kaanyuan ang nagpapatunay sa kongklusyong 
ito. Narito ang larawan ng mga Filipinong mula sa iba't ibang rehiyon, 
kabilang ang mga Mohammedan, Kristiyano, at Pagano. Nakuha ang 
larawang ito sa pamamagitan ng kabutihang loob ng Direktor ng mga 
Tribong-di Kristiyano, si G. Sanvictores. 


Sa mga babaeng nasa grupong ito, 5 ang Kristiyano, 3 ang 
Mohameddan, at 2 ang Pagano. Sa mga lalaki naman, 7 ay Kristiyano, 8 
ay Mohameddan, at 2 ang Pagano. Kuha ang larawang ito sa hukuman ng 
Normal Hall, Maynila, noong 25 Nobyembre 1928. 


Ang sinaunang pagkakahati ng mga Filipino sa mga pangkat ay 
sanhi ng kinalululanan nilang bangka na kung tawagin ay balangay. 


Bawat isa sa grupong ito ay umokupa at nagpala o luminang ng 
mga lawak ng lupain. Yamang magkakamag-anak ang kasapi sa bawat 
pangkat, kinikilala nilang pinuno ang pinakamatandang lalaki sa kanilang 
pangkat na tinatawag nilang hadye (terminong Malay para sa hari), o 
radya (salitang Indones para sa hari), datu (katawagang Malay para sa 
puno o lakan), o matanda sa nayon (nakatatanda o pinuno ng lugar), ayon 
sa kahalagahan ng bawat pangkat. Ang mga salitang sultan (emperor), at 
paglima (puno ng limahang sangay, sapagkat ang paglima ay mula sa "lima" 
na nangangahulugan ng bilang lima), ay maaaring dinala pagkaraan ng 
maraming siglo, nang maipakilala dito ang Islam makalipas ang ika-14 na 
siglo. 


May. katwiran si Rizal sa paniniwalang may umiiral na 
kompederasyon sapagkat malaon na nating nabatid natin mula sa mga 
unang Espanyol na nanirahan dito, na ang namahala sa Maynila noong 
1570, ay si Radya matanda, na sumasakop sa kanlurang pampang ng Ilog 
Pasig hanggang sa dulong kanluran nito. 


May banggit si Propesor Blumentritt, sa artikulong pinamagatang 
“De los Estados Oni Indigenas Exitentes en Filipinas en Tiempo de La 
Conguista Espafiola" (Revosta Contemporanea, 12 Taon. Mga Tomo. 63, 
64) hinggil sa sumusunod na tanyag na kalalakihan: Gat-Dakil, panginoon 
ng San Pablo, Laguna, Gat-Bulintag, panginoon ng Pagdayaan, Batangas, 
Gat-Saludab, panginoon ng Lumot:, Gat-Sugayan, panginoon ng Makupa, 
Gat-Maytan, panginoon ng Bulakan, Gat-Salyan, panginoon ng Malolos, 
Gat-Dula, panginoon ng Hagonoy. 

Ang katagang Gat ay sumasagisag sa isang pambansa o panlipunang 
katanyagan at titulo, na iginagawad sa isang tao dahil sa kaniyang kaalaaman, 
kayamanan, kapangyarihan, o katapangan. 


May isa pang titulo, na may katangiang pang-opisyal, na para 
lamang sa mga taong may pinanghahawakang kapangyarihan sa kaniyang 
nasasakupan, tulad ng titulong Lakan, na maaaring hango sa laki (malaki 
o katanyagan). Ito ang naging titulo ng pinuno ng Tundo noong 1570, na 
tinaguriang Lakan-Dula. Nanatili ang pangalang ito matapos dumating 
ang mga Espanyol, at ginamit bilang apelyido ng mga inapo ng naturang 
pinuno ng Tundo. Samakatwid kaya ang unang Filipinong pumasok sa 
relihiyosong ordeng Katoliko na si Martin Lakandula, ay maaaring anak 
ng nasabing pinuno, miyembro ng Orden ng mga Agustino, na namatay sa 
Maynila noong 1590 (tingnan ang “indicaciones Bibliograficas” ni Retana 
sa kaniyang edisyon ng “Sucesos de Filipinas” ni Morga, p. 543). 


Malimit nating gamitin sa kasalukuyan ang salitang lakan hindi 
bilang nag-iisang salita kundi bahagi ng pagbubuo ng salita. Tinutukoy 
ko ang pangalang Malakanyan, ang lugar na kinatatayuan ng palasyo ng 
Gobernador-Heneral ng Filipinas. Ang salitang Malakanyan, ayon sa 
paliwanag niG. Jose Sevilla, tanyag na manunulat na Tagalog, ay pagtatambal 
ng ma na isang katagang Filipino na ginagamit upang ipakita ang estado ng 
pagiging sagana, lakan, na katulad ng nabanggit ko, na nangangahulugang 
puno, at iyan, na isang panghalip na pamatlig sa Tagalog na katumbas ng 
lugar na iyan. Kaya, ang Malakan-iyan ay nangangahulugang tahanan ng 
mga Gobernador Heneral. 


Ipagpaumanhin ninyo ang aking pagkahilig sa pagpapaliwanag ng 
mga taal na salita at pag-alam sa pinagmulan ng mga ito. Ginagawa ko ito 
sa paniniwalang mas makapagbibigay linaw at interes ito sa paksa. 


Nakabatay ang lipunang Filipino sa pamilya bilang yunit ng lipunan. 
Ang ugnayan ng pamilya noon, at magpahanggang ngayon, ay lubhang 
matalik, at hindi ito nakalimita sa magulang at mga anak, kundi sumasaklaw 
din sa malalayong kamag-anak. 


Ang lipunan ay nahahati sa tatlong pangunahing uri, ang maharlika, 
ang malaya, at alipin. Mapapansing higit na makatao ang pang-aalipin sa 
Filipinas kaysa sa Gresya at Roma. Maaaring bunga ito ng katotohanang 
ang mga nandayuhang nanirahan sa mga isla ay may pagpapahalaga sa 

kalayaan, sila ay mga taong napilitang lisanin ang kanilang bayan dahil sa 
pagmamalabis ng ilan sa kanilang mga hari. 


Masasabi natin, kung gayon, na inihanda ng Dakilang Lumikha 
ang ating mga ninuno para sa Kristiyanismo, na sa katunayan, ay malugod 
nilang tinanggap, at nagturo, at nagtuturo ng pagkakapantay-pantay ng mga 
tao, na ang isang tao, dahil sa pagiging bahagi lamang ng sangkatauhan, 
ay pinagkalooban at nagtataglay ng mga likas na karapatang katulad ng sa 
lahat ng tao, dahil sa pagkakaroon ng magkatulad na kalikasan, pinagmulan, 
at hantungan. 


Mayroong pang-ekonomiya, pangmilitar, at pampolitikang 
pamahalaan ang mga Filipino. Ang pamahalaan, ayon kay San Antonio, 
ay hindi monarkiyal dahil walang-takdang hari, ni hindi rin demokratiko, 
kundi isang aristokrasiya na nakasalig sa kanilang tradisyon. Ang bawat 
grupo o estado ay tinatawag nabalangay na nakakatulad ng mga distrito sa 
Roma. Nabanggit na ang balangay ay pangkat ng mga nandayuhang lulan 
ng iisang bangka. Napanatili nila ang ganitong pagpapangkat-pangkat, na 
nang lumaon ay natuklasan ng mga Espanyol at ginamit itong paraan ng 
paghahati-hati para sa layunin ng pagbubuwis, na ang puno ng bawat grupo 
ay tinawag na cabeza de barangay (puno ng barangay). 


Ang pinakamataas na pinuno ng bawat grupong politikal ay 
nagtataglay ng kapangyarihang panlehislatibo, pang-ehekutibo, at 
panghukuman. Siya ang gumagawa ng mga batas, sa pahintulot at tagubilin 
ng mga datu at nakatatanda, na nagsisilbi ring delegado sa hudikatura, 
kung saan sila gumaganap ng tungkulin bilang hukom. Ang tagapaglitis ay 
maaaring magtalaga ng tagapamagitan. Pinananatili ang ugnayan sa pagitan 
ng bawat grupo. 


(e) MGA BATAS 


Bukod sa kanilang mga tradisyon at kaugalian, mayroon din silang 
magagandang batas, aktuwal na pinagtibay, idinideklara, at inilalathala, 
tulad ng tala ni Loarca na makikita sa Penal Code na naisulat noong 1433 ni 
Kalantiaw, ang Ikatlong pinuno ng Panay, na tatalakayin ko mamaya. 


Mayroong mga batas hinggil sa pag-aasawa, subalit iisa lamang ang 
seremonya na humigit-kumulang ay taimtim, depende sa katayuan ng mga 
ikinakasal. Ayon kay Morga, kapantay ng babae ang kaniyang bana, hindi 

lamang sa katauhan kundi maging sa ari-arian. Ang babae ang ipinapalagay 
na ilaw ng tahanan. Kaya, sa mga Tagalog, tinatawag ang asawa na may- 
bahay (ang may-ari, puno ng tahanan). 


Pinananatili sa maraming lugar magpahanggang ngayon ang 
pagiging taimtim ng kasal, bagaman, kababakasan na ng impluwensiya ng 
kaugaliang Espanyol. 


Siyempre pa, mayroong pagkakaiba sa lehitimo at di-lehitimong mga 
anak, may pamamaraan para sa pagiging lehitimo, pagkilala, at pag-aampon 
ng mga bata. May mga batas hinggil sa ari-arian, pagmamana, kasulatan, 
pagpapabuti, obligasyon at kasunduan, pakikipagsosyo, pangungutang, 
proseso sa hukuman, at iba pa. 


Natural, matapos maitatag ang kapangyarihang Espanyol, ipinatupad 
din ang mga batas Espanyol, at ilan sa naturang mga batas ay ginagamit pa 
rin sa mga islang ito. 


Nananatili pa rin hanggang sa kasalukuyan ang ilang katutubong 
batas, tulad ng ilang mga tuntunin hinggil sa mga Moro sa Mindanao, tulad 
ng salitang Tagalog na sanla ukol sa kontrata, na tinatawag namang prenda 
sa Bisaya, kung ang tinutukoy na sanla o prenda ay pirmihang ari-arian. 
Mayroon ding ilang espesyal na pakikipagsosyo na may mga katangiang 
pang-agrikultura at pangkomersiyo, at maging sa industriya ng pangisdaan. 


(f) PANANALAPI 


Dumako naman tayo sa isa pang paksa, hayaan ninyong magsalita 
ako hinggil sa Pananalapi. Alam natin na ang salitang Latin na pecunia 
(salapi) ay mula sa pecuse na nangangahulugang baka, isang ideyang mula 
sa mga Brahman na ang ginagamit na yunit ng pananalapi ay ulo ng baka. 
Napag-alaman na rin natin na ang Sanskrit na rupya ay terminong mula 
sa mga Malay na ang ipinakakahulugan ay pera, na ang rupya ay hango 
naman sa rupa (baka). Gayunpaman, ang hindi ko alam ay kung ang rupya 
na ito ay umabot sa Filipinas at ginamit dito bilang barya bago dumating 
ang mga Espanyol. Subalit nakikita natin dito na ang pecunia, isang ideyang 
nagmula sa mga Brahman, at ang rupya na nagmula sa mga Sanskrit ay 
kapuwa nagmula sa mga unang nandayuhan sa kapuluan bago pa dumating 
ang mga Espanyol. 

Interesante kung papansinin na sa Bisaya ng Panay, ang pandiwang 
bili ay bakal at ang bakal sa Tagalog ay bakal. Nangangahulugan ba ito 
na ang mga Indones at Malay, na salat sa barya sa kanilang pinagmulang 
lupain, ay gumamit ng bakal sa kanilang pananalapi? 


Isa pang interesante dito, si Dr. Jose Bantug, na nanungkulang 
Ehekutibong Opisyal ng Serbisyong Pangkalusugan ng Filipinas, ay 
nagmamay-ari ng isang piraso ng ginto na hugis kono, na ang pundasyon 
nito ay may diyametrong umaabot sa siyam na milimetro o 1/3 ng isang 
pulgada, at may taas na umaabot nang anim na milimetro o “4 pulgada. 


Sa ilalim nito ay isang pigurang tila hugis titik M na ayon sa sinaunang 
paraan ng pagsulat ng mga Filipino na malaki at maitim ang pagkakaukit. 
Pinaniniwalaang ang pirasong ito ng ginto ay maaaring kumakatawan sa 
isang barya ng sinaunang pananalapi ng mga Filipino. 


Pinagsumikapan ni G. Fuster, mula sa Kaguruan ng Ateneo, na 
makunan ito ng larawan sa iba't ibang anggulo na makikita sa slide na ito. 


Ang konikong hugis ay maaaring dahil sa sinaunang pamamaraan 
sa paglulusaw ng pulbos na ginto. Maraming nakaaalam na ang mga Igorot 
ay nagtutunaw ng pulbos na ginto na nasa loob ng mga dahon ng tabakong 
hugis kono ang pagkakatupi at isinusuob sa apoy, ang dahon ay tinalian ng 
hibla ng buhok. Pinipili nila ang buhok bilang pantali sapagkat ang tali o 
sinulid na gawa sa ibang materyal ay humahalo sa ginto. 


Ang unang pigura ay ang paharap na punto ng kung saan matatagpuan 
ang inukit na titik. Ang ikalawa ay pagilid na punto ng kaparehong bagay, 
at ang ikatlo, ang paharap na punto ng tugatog ng kono. 


Ayon sa impormasyong natanggap ni Dr. Bantug, natagpuan ang 
gintong ito kasama ang iba pang piraso noong Oktubre 1914, ng isang 
matandang lalaki, si Alberto Ledesma, sa Baryo ng Tiis, Munisipalidad ng 
Bagak, Lalawigan ng Bataan, habang nag-aararo sa kaniyang bukid. Ang 
pirasong ito ay isa sa mga katulad na pitumpung pirasong natagpuan sa 
basag na tapayang luwad na maaaring pinagtaguan ng mga ito. Sinasabing 
bukod sa 70 pirasong natagpuan ni Alberto Ledesma, may ilan ay tinunaw at 
ginawang alahas. Dalawa na lamang sa orihinal na mga piraso ang natitira. 
Noong nakaraang taon, nasa Munisipalidad ng Bagak si G. Maglaki, 
empleado ng Serbisyong Pangkalusugan at nakita niya ang dalawang 

pirasong ginto na nasa pagmamay-ari ni G. Ledesma. Nang malaman ang 
tungkol sa pagkakatagpo, tinangka ni G. Bantug na makuha ang isa sa mga 
piraso at siya ay nagtagumpay na makuha ang pirasong ito sa pamamagitan 
ng pagbibigay ng isa ring gintong salaping Espanyol na may halagang 
54.00. Sinasabing ang isa pang piraso ay nasa pagmamay-ari ngayon ng 
isang taga-Balaga. 


Sa ngayon, wala akong sapat na datos upang tiyakin na ang pirasong 
ito ng ginto ay isa ngang barya, subalit ang nakaukit dito ay tila hindi lamang 
disenyo o kapritsong palamuti kundi mas nakahahawig ng letrang M ng 
sinaunang paraan ng pagsulat ng mga Filipino. 


Katulad ng nailahad na, ang sinaunang mga Filipino ay may 
kaugaliang isama sa libing ng kanilang yumao ang mga kayamanang 
nakalagay sa tapayang luwad. Hindi naman marahil labis na mapanganib 
na ipagpalagay na ang pirasong ito ng ginto ay maaaring isang uri ng salapi 
ng mga unang naninirahan sa mga islang ito, kahit man lamang sa mga 
rehiyon kung saan ito matatagpuang nakatago sa mga nakabaon na tapayan 
sapagkat iyon ang kanilang kaugalian. 


Mula pa noong mga unang taon ng pamahalaang Espanyol, 
ginagamit na ang salaping kung tawagin sa Tagalog ay tahal. Ang tahal ay 
nangangahulugang buntot sa Malay, na naging tael sa Espanyol. Sa simula, 
ito ay isa lamang yunit ng bigat ng pinulbos na ginto. Sa kalaunan, ang tael 
ay ginamit bilang salapi. 


Hinggil naman sa salaping Espanyol, ang unang nakarating sa 
Filipinas bilang salapi ay maaaring ang kalahating-pilak-na-piso, o ang 
reales, o 50 sentimo, na kung tawagin ng mga Filipino ay salapi, isang 
salitang nangangahulugang pilak na hindi kadalasang iniuukol sa barya. 


Na ang salapi ay ang unang baryang Espanyol na nakarating sa 
Filipinas ay makikita sa katotohanang ang naturang barya ang ginamit na 
batayan ng mga taal na katawagang sa iba't ibang pagkakahati ng salapi, 
na siya ring mahihinuha sa ilang kasulatang ipinatupad sa pagsisimula ng 
ika-17 siglo, na siya kong tatalakayin mamaya. 


Kalahati ng salaping ito, o 25 sentimo ay tinatawag na kahati (mula 
sa kalahati), ang sangkapat na bahagi ng katulad na salapi, o 12 at 75 sentimo 
ay tinatawag na sikapat (mula sa sa ikaapat) na nangangahulugang 1/4 at 

ang sangwalong bahagi o 6 at “4 na sentimo ay tinatawag na sikolo (mula sa 
ikawalo, ang 1/8). 


Ang mga Igorot ng Bontok ay may sarili nilang sipen na 
ikawalumpung bahagi ng piso. Ito ay isang tansong barya na sila mismo 
ang gumagawa (The Bontok Igorot, p.155). 


Sa bandang huli, dahil sa pangkomersiyong ugnayan ng bansang ito 
at Mexico, ang perang Mehikano na kung tawagin ay mex ang ipinakilala sa 
Filipinas bilang lokal na pananalapi na nakilala bilang piso. Bahagi ito ng 
mga salaping natagpuan ng mga Amerikano sa kapuluan, kasama ang mga 
ginto, pilak, at tansong salapi mulang Espanya. 


Sa kasalukuyan, may sariling salapi ang Filipinas na pinahintulutan 
ng Akta ng Kongreso ng Estados Unidos noong ikalawang araw ng Marso, 
1903, at sa bisa ng ilang kautusang lehislatibo ng Philippine Commission 
Blg. 696 at iba pa. Ang salaping ito ay nakilala bilang Pananalaping Conant. 


(8) RELIHIYON AT MGA KAUGALIANG MORAL 


Likas na relihiyoso ang mga tao sa mga islang ito na makikita sa 
tendensiya nilang kilalanin ang isang sobrenatural na nilalang na may 
angking kapangyarihang higit pa sa tao, at hindi matatalos ng anumang 
katwiran, na nagtatakda at pumapatnubay sa kapalaran at hantungan ng 
sangkatauhan, kasama na ang mga nangyayari sa buhay. Kung sakaling 
mawala ang Kristiyanismo sa mga islang ito dahil sa nakalulungkot na 
kamalasan, ang ating simpleng mamamayan ay maaaring humantong sa 
pagsamba sa mga diyos-diyosan at pamahiin. 


Ang likas na pagiging relihiyoso ay nakaukit sa kaibuturan ng mga 
Filipino na minana sa kaniyang mga ninunong nagmula sa India at Sumatra. 
Nagdala ang dalawang daloy ng pandarayuhan ng mga ideya at rituwal na 
Brahmanic, na isinagawa at napanatili, athanggang sa kasalukuyan, ay 
iniingatan pa rin sa mga hindi Kristiyanong rehiyon sa Luzon, Mindanao, 
at Palawan. Ang mga relihiyosong ideya at seremonyang ito ay dumanas ng 
maraming pagbabago sanhi ng kawalan ng ugnayan ng mga nandayuhan 
at ng India nang maraming siglo, at sa impluwensiya ng mga Hudyong 
relihiyosong idea tulad ng mahihinuha sa ilang datos mula sa mga mito na 
siyang ilalahad ko ngayon. 

Ang alamat ni Manubo Ango ng Agusan Valley sa Mindanaw, 
na naging bato kasama ang kaniyang pamilya dahil sa pagtatangkang 
patahimikin ang ingay ng isang palaka sa bundok Binaoy, ay nagpapaalaala 
ng isang tagpo sa Bibliya na tumutukoy sa asawa ni Lot na naging asin dahil 
sa paglingon nito sa Sodoma (Genesis, xix, 26). Sa Silangang Leyte, may 
paniniwalang ang sinumang nakikipag-usap sa hayop, o nakikipagtalik sa 
kamag-anak, ay tatamaan ng kidlat at magiging bato. 


Ang alamat ng mga Ifugao hinggil sa diyos na tinatawag na Balituk, 
na nagpadaloy ng tubig mula sa isang bato sa pamamagitan ng kaniyang 
palaso, ay nagpapaalala sa atin kay Moses na hinampas ang isang bato sa 
pamamagitan ng kaniyang tungkod sa Bundok Horeb, na naging sanhi ng 
pagbalong ng tubig (Exodus, VII, 9, 10). 


Sa pagsapit at pagtatapos ng ika-14 na siglo, naipakilala sa 
Mindanaowang Mohamedanismo subalit nahadlangan ang paglaganap nito 
sa buong kapuluan ng pananakop ng mga Espanyol. 


Nang dumating sa mga islang ito ang Katolikong Espanya, 
natagpuan nila rito ang mga taong dumaan nang walang kahirap-hirap mula 
mito patungong katotohanang, mula paganismo patungong Kristiyanismo, 
na nag-ugat at namumukadkad sa bahaging ito ng Silangan na inaaangkin 
noon ang pribilehiyo ng pagiging kauna-unahang bansang Kristiyano sa 
Malayong Silangan. 


Sa sinaunang panahon, mahigpit ang ugnayan ng relihiyon 
at medisina. Sa isip ng marami, sa kalahatan, ang sanhi ng lahat ng 
karamdamang pisikal ay hindi matukoy dahil sa kasalimuotan ng katawan 
ng tao. Dahil dito, kadalasang ikinakabit ng simpleng pag-iisip ang lahat 
ng karamdaman sa mga sobrenatural na dahilan. Kaya, sa sinaunang mga 
pamayanan, itinuturing ang medisina na bahagi ng misyon ng ng mga pari 
at ministro ng relihiyon. 


May umiiral na ganitong uri sa Filipinas, na sa nakalipas, ang 
mga gamot na panlunas ay binubuo ng panloob at panlabas na paggamit 
ng ugat, balat, dahon, bulaklak ng halaman, at ilan pang mapamahiing 
gawain. Kaya sa Tagalog, ang medisina o magbigay lunas ay gamot, na 
nangangahulugang ugat sa Bisaya. Sa kabilang banda, ang medisina o ang 
sining ng panggagamot sa Bisaya ay tinatawag na bulong, na sa Tagalog ay 

bulong din, sapagkat isa sa mga paraan ng mga babaylan sa panggagamot 
ng may karamdaman ay ang pagbulong ng mga sagradong salita sa kanilang 
mga pasyente. Pinaniniwalaang sa pamamagitan nito, ang masamang 
espiritung pinagmulan ng karamdaman, ay napaaalis sa katawan ng taong 
may karamdaman. 


Ang salitang babaylan (pari o paring babae) ay maaaring 
mangahulugang isang taong may mataas na karunungan, at naniniwala 
akong ang salitang ito ay mula sa baba, babay, o baybayin, na siyang unang 
ngalan ng sinaunang alpabetong Filipino. 


Hinggil sa Anatomiya, tila mayroong paniniwala ang mga sinaunang 
Filipino na ang magkakapatid ay bahagi ng iisang pusod o bituka lamang, 
kaya kapag sila ay nag-aaway, kinagagalitan sila ng kanilang mga magulang 
at sinasabi, halimbawa ay sa Bisaya ng Leyte: "Ayaw kamo hin away, kay 
magsumpay man kamo hin tinae." (Huwag kayong mag-away sapagkat sa 
isang pusod (o bituka) lang kayo nanggaling.) 


Gayundin, sa Sebwano at Bisayang Banakah, ang kapatid ay 
tinatawag na utod, na nangangahulugang pinutol o bahaging pinutol sa isang 
kabuoan. Sa Bisaya ng Leyte at Samar, ang kapatid ay bugto, na ang ibig 
sabihin ay putulin. Sa Tagalog, ito ay kapatid na nangangahulugan pa ring 
putulin, na tinatawag ding kaputol dahil sa salitang putol. Sa Kapampangan, 
ito ay kapatad, mula sa patad na nangangahulugan pa ring putulin, sa 
Pangasinense ito ay kapultot na pait, at sa Bikolano, kaputol sa pusod. 
Alinman sa dalawang pariralang nabanggit ay literal na nangangahulugang 
kapatid na nagmula lamang sa iisang pusod o bituka. 


Itinuturing ang atay na isa sa pinakamahalagang bahagi ng katawan 
ng tao. Ang salitang patay ay pinaikling pa (isang matandang pang-ukol 
na nagpapahiwatig ng direksiyon) at ng salitang atay. Sa ilang rehiyon 
sa Visayas, pinaniniwalaang ang atay ay lumalabas sa malaking sugat ng 
alinmang bahagi ng katawan. 


Kung moralidad naman ang pag-uusapan, malinaw na ipinakikita ng 
ating mga kaugalian at batas na ang ating idea ng sa kung ano ang tama at 
mali, kung ano ang makatarungan at hindi makatarungan ay napakaunlad 
na. 

Ang mga pagtatangka laban sa buhay, sa kapuwa, karangalan, 
puri, at ari-arian ay pinapatawan ng mabigat na kaparusahan, gaya ng 
matutunghayan natin sa Batas ng Kalantiaw, na nabanggit ko kanina. 


Pahintulutan ninyo akong ibahagi ang pahayag ng ilang banyagang 
manunulat hinggil sa moralidad at katapatan ng mga Filipino. 


Ang Espanyol na Oryentalistang si Pedro Ordofiez de Gevallos ay 
may sinabi hinggil sa babaeng Filipino sa kaniyang “Viaje del Mundo,” 
isinaayos sa Madrid noong 1614: 


“Ang kababaihan ay labis na mahinhin, at hindi kakikitaan ng 
anumang uri ng kahalayan o kataksilan laban sa kanilang mga bana. Sa 
katunayan, karaniwan sa kanila ang pagiging birhen, at ang babaeng 
kasal ay mayroon lamang isang asawa. Sa kabila ng mga ito, pinararami 
sila ng Panginoon sa pamamagitan ng kaniyang sagradong kagustuhan, 
at sa mga bayang mayroong 1500 mamamayan, matutunghayan ang 
2000 batang lalaki at babae, wala ni isa kanila ang ilehitimo.” 


Hindi isinabuhay ng mga unang Indones na nandayuhan dito ang 
poligamiya, na umiiral lamang sa ilang rehiyon ng Mindanao, na dinala 
lamang doon kasama ng Mohammedismo. Ang pakikipagtalik sa malapit na 
kamag-anak ay ay pinaniniwalaang pinarurusahan ng Panginoon, katulad 
ng nabanggit na. 


Hinggil naman sa kalinisan ng loob at katapatan, karapat-dapat 
banggitin ang sumusunod na tala ng mangangalakal na Tsinong si Wan Ta- 
Yuan, isinulat noong ika-14 na siglo. Aniya ng mangangalakal: 


“Matapos magkasundo sa presyo ang mga katutubo at 
mangangalakal, pinahihintulutan ng una ang huli na dalhin ang 
kanilang mga produkto, at sa pagbabalik, dala nila ang katumbas na 
halaga ng produkto ng mga katutubo. Pinagkakatiwalaan sila ng mga 
mangangalakal sapagkat hindi sila kailanman sumala sa nabuong 
kasunduan.” Pinatunayan ito ng isa pang manunulat na Tsino na 
nagngangalang Ghan Ju-Ka, sa kaniyang akda hinggil sa kalakalan ng 
mga Tsino at Arabo na naisulat noong ika-13 siglo. 


(h) EKONOMIYA 


Hinggil sa kabuhayan, iilan lamang ang pangangailangan ng 
Filipino, at nagmamay-ari noon at hanggang kasalukuyan, sa mga lupang 
ito na pauulit-ulit na nag-aalay sa kaiya ng masaganing ani ng prutas at 

iba pang produkto. Bago dumating ang mga Espanyol, ang agrikultura ay 
kinatatampukan ng pagtatanim ng palay, na siyang pangunahing kalakal at 
pangangailangan ng mga Filipino noon at ngayon. Katuwang ng magsasaka 
ang kalabaw sa pagtatrabaho sa bukid. Ang industriya noon ay limitado sa 
paghahabi at pangingisda. 


Ang komersiyal na pakikipag-ugnayan sa mga dayuhan ay kalimitang 
sa mga mangangalakal na Tsino na ang karamihan ay nanirahan na sa bansa at 
dinala nila ang mga kaalaman sa pagkakarpintero, agrikultura, pagpapanday, 
at ilang mga pamahiin. Kaya naman maraming salitang Tsino ang ginagamit 
sa wikang Tagalog. Ang pinakahuling salita na buysit ay paminsan-minsang 
ginagamit sa Tagalog para ipakahulugang magulo, mapaminsala, o mapang- 
inis. Ang salitang Tsino na sinke (bago), tampowa o tampo (kalabisan) ay 
ginagamit din sa Bisaya ng Leyte. Ang ilang pangalang Tagalog para sa 
relasyon tulad ng koya, ditse, at iba pa ay purong mga salitang Tsino. Ang 
tighoy (lampara), pothaw (palakol) na may katumbas sa Bisaya ng Leyte na 
bakal, ay pawang Tsino rin. 


Noong mga unang siglo ng rehimeng Espanyol, kontrolado ng 
pamahalaan ang ugnayang panlabas ng Filipinas, at nakipagkalakalan sa 
Mexico, ang daungan ng Acapulco bagsakan ng mga produktong Filipino. 


May isang lumang manuskrito na nasusulat sa wikang Bisaya na 
naglalaman na nabanggit kaninang Batas ng Kalantiaw, gayundin ang 
isang kalendaryo. Ang panahon ng naturang manuskrito ay noong taong 
1433. Ang orihinal nito ay ipinadala kay Don Marcelino Orfila, residente 
ng Zaragosa, Espanya. Isinalin ito sa Espanyol ni Don Rafael y Zamanev. 
Habang kura paroko ng bayan ng Himmaylan, Occidental Negros, ipinag- 
utos ni Fr. Jose Maria Pavon na ipinasipi ang salin sa kaniyang eskribyenteng 
si Jean Antonio Collado noong taong 1938 at 1939, at ang siping ito ay 
pinamagatang, “Las Antiguas Leyedas de la Isla de Negros.” Ang naturang 
kopya ay ipinadala sa Aklatan at Museo ng Filipinas ni G. Marco ng 
Pontivedra, Occidental Negros. Inilathala ng bibliograpong si G. Arigas 
ang naturang kalendaryong Filipino sa pang-anibersaryong edisyon ng E/ 
Renacimiento Filipino, edisyong Hulyo 1913, p. 73. Narito ang hitsura ng 
nabanggit na kalendaryo: 


Ayon sa ibinigay na paliwanag na nasa manuskritong binanggit, ang 
mga buwan ng taon ay pinangalanan sa kalendaryo. Ang mga pangalan ay 
nagsisimula sa Dagagkahoy, Daganinan, Kilin, Inubayan, Kaway, Kaoy-o, 

Irarapon, Mamanalulsol, Eirawhan, at Katirugan, ang bawat buwan ay 
binubuo ng 30 araw, at ang panghuli ay may 26 na araw. 


Ang impormasyong ito ay tila pinatunayan ni Loarca, na lumibot 
sa buong kapuluan noong 1576, at may-akda ng aklat na pinamagatang 
Relacion de las Islas Filipinas. Ang naturang Don Miguel de Loarca 
ang nagbigay ng mga katutubong pangalan sa walong buwan at sinabing 
ang iba pang apat na buwan ay walang pangalan dahil walang gawaing 
pang-agrikultura sa mga panahong ito. Nasabi kong tila pinatutunayan ng 
impormasyon ni Loarca ang isinasaad ng manuskrito dahil ang pangalan ng 
mga buwan ay magkalapit at ilan ay magkatulad. Narito ag mga pangalang 
ibinigay ni Loarca: Ulalen, Dagagkahoy, Daganenan, Elquilin, Inubayan, 
Cavay, Yrurapon, Manalulusul. 


Hinggil naman sa timbang at panukat, ang sinaunang mga Filipino ay 
mayroong Talaro, na isang uri ng timbangan. Nabanggit ko na ang tahel, na 
ang kalahati nito ay tinatawag na tega, at ginamit nila ang sinantan, na ang 
kalahati nito ay tinatawag na banal. Para sa tuyong produkto ay mayroon 
silang kaban (bakid sa Bisaya) at salop ng Tagalog (gantang sa Bisaya) na 
ang huling apat na termino ay ginagamit pa din magpahanggang ngayon 
ng ating mga kababayan. Para naman sa pagsukat ng haba, ginagamit noon 
at hanggang ngayon ang dipa sa Tagalog (dupa sa Bisaya) na katumbas ng 
Jfathom ng Ingles. Ang dangkal sa Tagalog (dangaw sa Bisayan), na haba 
magmula sa dulo ng hinlalaki at dulo ng hintuturo na parehong nakaunat. 
Ang tumuro sa Tagalog (baragitan sa Bisaya) na nangangahulugang haba 
magmula sa dulo ng hinlalaki at dulo ng hinliliit na parehong nakaunat. 
Ang mga panukat na ito ay ipinailalaim sa regulasyon ng pamahalaang 
Espanyol noong 1727. 


Mayroon din tayong panukat ng rabaw, gaya ng tagpulo sa Bisaya at 
ang pisoson ng mga Bikolano at iba pa. 


Hinggil naman sa pamilang, laging gumamit ang mga Filipino ng 
paraang desimal, bawat sampu ay tinatawag na pulo na sa Tagalog ay pu 
o pinipigil ang / sa pulo. Kaya sa Tagalog ito ay sampu, na pinaikling isag 
puo, sa Bisaya ng Leyte, ito ay napulo, na nagbibigay diin sa usa nga pulo, 
at saka pulo sa Panay, na isa pa ring pagpapaikli ng isa ka pulo. 


Ang salitang five ng Ingles ay lima sa mga wikang Filipino sapagkat 
sa sinaunang Malay, lima ang tawag sa kamay na mayroon limang daliri. 
Kaya sa Tagbanwa ang kamay ay alima. 

Hindi na ako dumako pa sa ibang detalye upang hindi ko na 
maabuso nang labis ang inyong pasensiya. Subalit sa huling binanggit ko, 
umaasa akong naibigay ko ang mga impormasyon hinggil sa mga praktikal 
na manipestasyon ng kulturang Filipino, bukod sa mga aspektong moral at 
intelektuwal, na siya namang tatalakayin ko sa susunod na bahagi ng aking 
lektura. 


TI. PAUNANG PANANALITA 


Tatalakayin ko ngayon ang panitikang Filipino. Siyempre, kapag 
panitikan, ang ibig kong ipakahulugan ay kolektibong lawas ng ating 
produksiyong pampanitikan. 


Ang mamamayang katulad ng mga Filipino, na may angking 
kasaysayan at kultura, ay nararapat lamang magtaglay, at sa katunayan ay 
mayroon nga, ng sariling panitikan. 


Ang mga impormasyong ibinigay sa unang bahagi ng lekturang 
ito, bagaman hindi ganoon kalawak, ay nagpapamalas, sana, na ang mga 
Filipino sa kabuoan ay may mayroong kultura, kung kahulugan natin ng 
kultura bilang isang kaliwanagan at disiplinang natatamo sa pamamagitan 
ng pagpapanday ng diwa. 


Kailangang mabatid na ang kasalukuyang kultura ng mga Filipino 
ay produkto ng dalawang pangunahing elemento, gaya ng: katutubong 
kulturang taglay natin sa loob ng maraming siglo, na tiyak namang hindi 
gaanong nalinang sa Filipinas, hindi tulad sa India na pinagmulan nito, 
dahil ang mga ito ay nawalay sa sentro ng kanilang orihinal na katutubong 
lupa, ngunit umunlad nang mag-isa sa sarili nilang paraan sa ilalim ng 
mga natatanging kalagayan na itinakda ng Maykapal. Ang pangalawang 
elemento ng ating kultura ay ang impluwensiyang kanluraning dinala dito 
ng Espanyol na pananakop at nagpapatuloy hanggang ngayon dahil sa 
pakikipag-ugnayan sa mga Amerikano. 


Sa pagtalakay sa panitikang Filipino, marapat lamang na simulan 
ito sa estilo at kaisipan ng mga Filipino, na siyang buod ng lahat ng 
panitikan. Kaya naman mangungusap ako hinggil sa paraan ng pag-iisip at 
pagpapahayag ng ideya ng mga Filipino, na siyang pamamaraang silanganin, 
na kaiba sa mga taga-Kanluran. 

KAISIPAN AT MGA DAMDAMIN 


Hindi kadalasang lubos na nauunawaan ang Filipino kapag sila'y 
nakikipag-usap sa isang taga-Kanluran. Paminsan-minsan, ang Filipino, na 
kadalasang mapitagan, magalang, at matimpi, ay tumutugon sa pamamagitan 
ng ngiti sa kahit anong pahayag tungkol sa kaniya, kahit pa hindi ito kaaya- 
aya. Bagaman nababatid niyang mali ang kaniyang kaibigang taga-Kanluran, 
at kahit pa nasa kaniyang panig ang katwiran, madalas na tumatahimik na 
lamang ang Filipino. 


Siyempre, ang ganitong kaugalian ay sumasailalim na sa pagbabago, 
sanhi ng pagkikipag-ugnayan sa mga Amerikano. Ang likas na pagtitimpi 
ng mga Filipino ay nababawasan na sa ilang indibidwal ng nakababatang 
henerasyon. At sa ilang pagkakataon, ang pagbabagong ito'y humahantong 
na sa pagiging labis na mapangahas na tiyak na ikinagugulat din ng 
mga Amerikano. Gayunman, ang pagbabagong ito ay hindi pa marahil 
malawakan. Ang higit na nakararaming Filipino ay patuloy na nakatali sa 
kanilang katutubong pagtitimpi at matatagalan pa marahil bago nilang lahat 
ito tuluyang isantabi, kung makakaya mang isantabi ito ng lahat. 


Dahil sa katangiang ito ng pagtitimpi kung bakit sa kalahatan, ang 
Filipino na may sarili nang pamilya ay lubos na nakadikit sa tahanan, na 
itinuturing niyang nagtataglay na ng lahat, at wala nang pangangailangan ng 
libangan sa labas. Ito ang dahilan, maliban sa mga sanay na sa mas malawak 
na buhay sa labas ng tahanan, kung bakit hindi masigasig na magtungo ang 
mga Filipino sa club at gawin itong bahagi ng kaniyang pang-araw-araw na 
pamumuhay. 


Hinggil naman sa kaisipan at estilong pampanitikan, may pagkakaiba 
ang Filipino at mga taga-Kanluran. Isa sa mga natatanging katangian ng 
kaisipan at damdaming Filipino na talagang maituturing na Silanganin 
ay ang gawain ng imahinasyon, na makikita sa malimit na paggamit ng 
matalinghaga at simbolikong wika sa pamamagitan ng tayutay. 


Ang pinakamahusay na halimbawa ng panitikang Silangan, para sa 
akin, ay ang Bibliya, na hitik sa mga simbolo at parabula. Taglay ng mga 
wika sa Filipinas ang mga katangiang Silanganin ito, dahil ang Malapit 
na Silangan, gayundin din ang Malayong Silangan, ay kapuwa sanga 
ng sinaunang kultura ng Silangan na nagsimula sa Asya, na sumudlong, 
kasabay ng mga sanga ng lahi ng tao, sa iba't ibang direksiyon. 

Masusumpungan ng isang taga-Kanluran, na babasahin ang Bibliya 
sa unang pagkakataon, ang maluwag na estilo ng aklat na ito, at kung ang 
naturang babasa ay isang relihiyoso, maaaring iugnay niya ang naturang 
estilo sa katotohanang ang bibliya ay sinaunang aklat na kinasihan ng 
Panginoon. Siyempre pa, may katotohanan ito, subalit naniniwala ko na ito 
ay dahil hindi nag-iisip o nagpapahayag isang taga-Kanluran na katulad ng 
isang taga-Silangan. Sina Moses, ang mga Propeta, ang mga Ebanghelista, 
at mga Apostol ay mga taga-Silangan. Ang wikang Hebreo, ang orihinal na 
wika ng Bibliya, ay Silanganin. 


Ang karaniwang halimbawa ng ganitong pagkakaiba ng kaisipan at 
damdamin ng Europeo at Filipino ay ang sumusunod: sa Espanyol, sinasabi 
nilang “Buenos dias”, sa Ingles “Good morning”, sa Pranses “Bonjour”, sa 
Aleman “Guten tag” o “Guten morgen”, subalit sa Tagalog, sinasabi nating, 
“Magandang araw po”. Pansinin na kapag sinasabi ng Espanyol, Ingles, at 
Pranses ang “mabuting araw”, ginagawa nila iyon dahil sa kapakinabangan 
at kabutihan. 


Kamakailan ay inilathala ng Philippine Independence Commission 
ang isang magandang aklat na pinamagatang Beautiful Philippines. 
May dating sa akin ang pamagat bilang isa pang malinaw na pahayag 
ng sikolohiyang Filipino, at nagpapatunay, sa isa pang pagkakataon, na 
tumitingin sa kagandahan ang Filipino sa halip na sa kapakinabangan. Kung 
hindi, mga hindi gaanong idealistikong pamagat ang maaaring ipangalan sa 
aklat, tulad ng Progressive Philippines, sa halip na Beautiful Philippines. 


At katulad ng aking nabanggit, hindi karaniwang naipakikita sa mga 
taga-Kanluran ang katangian ng Filipino, lalo na kung hindi nagsasalita ang 
una ng wika ng huli. Sa mga wikang banyaga, hindi lagi tayo nakahahanap 
ng katumbas na salita upang maipahayag ang ating mga iniisip. Kapag 
nagsasalita tayo ng Espanyol o Ingles, hindi tayo nag-iisip sa Espanyol o 
Ingles, kung kaya ang ating kahinaan sa paggamit ng wikang Kanluranin 
ay maaaring ipalagay, sa isang bahagi, sa ating kaibhan sa pag-unawa at 
pagpapahayag ng mga idea. 


MGA FILIPINONG WIKA 


Sinasabing napakaraming wika sa Filipinas. Subalit kung pag- 
aaralan ang mga wikang ito sa siyentipikong pamamaraan, sadyang 
matutuklasang ang mga wikang ito'y iisa lamang ang pinagmulan. Hindi 
aabutin ng maraming linggo ang isang Ilokano para matutong magsalita 


136 Filipino Life and Culture and Other Essays 


ng Kapampangan. Hindi gumugol ng mahabang panahon ang libo-libong 
Bisaya, Bikolano, Kapampangan, Pangasinan, Ilokano, at Cagayano, na 
ngayon ay naninirahan sa Maynila, na matutuhan ang Tagalog. Ito ay dahil 
tisa ang kalikasan ng mga wikang ito. 


Siyempre, may ilang hindi hindi sinasadya at mababaw na pagkakaiba 
na sanhi, sa aking palagay, una, sa katotohananan na ang populasyon ng 
kapuluan ito ay nabuo, gaya ng nakita natin, ng mga natatangi at sunod- 
sunod na pandarayuhan, at kahit pa sa mismong pandarayuhan, may iba-iba 
ring grupo, ang mga balangay, sa bawat bangka. Ikalawa, sa topograpiya ng 
bansang ito na hinahati ng mga islang may kabundukan at karagatan. 


Sa mas malalim pa nating pag-aaral ng gramatika at bokabularyo 
ng mga wika, matutuklasang iisa lamang ang pinagmulan ng mga ito, na 
walang iba kundi isang sinaunang wikang siya ring bumuo sa mga wikang 
Persyan, Arabo, Hebreo, at Indian, na ang ilang katangian ay makikita pa 
rin sa ating mga wika sa kasalukuyan. 


Gayon pa man, ang mga wika sa Filipinas ay nagmula sa pamilyang 
Osyaniko dahil ang mga pandarayuhan sa islang ito ay mas nauna pa sa 
pagkalat ng mga tao ng Sumatra. Sinabi ni A.H. Keane sa kaniyang akda sa 
etnolohiya (Cambridge, 1909): “Sa gayon ay mauunawaan na ngayon ang 
mahirap ipaliwanag na pangyayari, na ang wikang Malagasi sa kabuoan 
ay maaaring may matalik na kaugnayan sa mga wika ng kapuluan ng 
Filipinas, sa Melanesia, at maging sa silanganing isla na malapit sa Timog 
Amerika, na ang ginagamit ay batayang Malay ng Menangkabau, na halos 
pinakamalapit na isla ng Malaysia hanggang Madagascar. Ang lahat ay 
nagsasariling sanga ng karaniwang Osyanikong pananalita na nag-ugat 
sa Gitnang Asya, at kung saan ang mismong Malay, kung ihahambing, ay 
isang bagong pangyayari. Siyempre, sa pagtalakay sa mismong Malay, ang 
tinutukoy ng may-akda ay ang mga pinakahuling Malay, ang mga Orang 
Malay sa estriktong kahulugan nito, at hindi ang mga Malay na nandayuhan 
sa Filipinas maraming siglo na ang nakalilipas. 


Batid natin na ang limang pangunahing pamilya ng wika ay may kani- 
kaniyang pinagmulan, bilang bernakular, sa India, at ang mga pamilyang ito 
ay ang mga Aryan, Dravidian, Munda (maaaring ang pinakamatandang wika), 
Monkhmer, at ang Tibeto-Tsino. Malinaw na ang ating mga wika ay mula sa 
Pamilyang Dravidian. (Tingnan ang artikulong isinulat ni G.A. Grierson, na 

pinamagatang The Indian Empire, nalathala sa The Imperial Gazzetteer of 
India, Tomo. 1, Descriptive, Oxford, 1090, mga pahina 00349-394), 


Ito ang dahilan kung bakit may mga salita sa ating wika na hango 
mula sa nabanggit na limang pamilya ng mga wika ng India, at maging sa 
wikang Arabe. 


Mula sa wikang Persia, halimbawa, mayroon tayong shalwar na sa 
Bisaya ay saruwal, at saluwal sa Tagalog. Ang pa na sa Tagalog ay paa, 
isang salitang sa Bisaya ay hita. Mula sa wikang Sumatran ang balay na sa 
Tagalog ay bahay, ang dulag (mababang mesa) na ganoon din ang kahulugan 
sa Tagalog: kwali na kwali rin sa Kapampangan, at kawali naman sa Tagalog, 
sulo na ganoon rin sa Bisayan at Tagalog. Mula sa wikang Arabe, mayroon 
tayong surat (sumulat) na surat rin sa Bisayan, at sulat naman sa Tagalog: 
pikir (mag-isip) na pikir din sa Tagbanua, sambak (bulaklak na laganap sa 
Filipinas) na sa Tagalog ay sampaga. 

Mula sa pamilyang Tibete-Tsino, mayroon ding mga salita sa ating 
mga wika. Ang salitang siam, ang ngalan ng isa sa matatandang kaharian 
sa Timog Silangang Asya, na ginagamit sa Bisaya, Tagalog, Kapampangan, 
Pangasinense, at Ilokano na ibig sabihin ay siyam. Ang salitang annam na 
pangalan rin ng isa sa mga bayan sa Timog ng Tsina na ngayon ay kabisera 
ng Saigon, ay ang salita para sa anim sa Kapampangan, ganoon rin sa Malay 
na naging anim naman sa Tagalog at Pangasinense, anum sa Bisaya ng 
Panay, innem sa Ilokano, at unom sa Leyte at mga wikang Sebwano. 


Kung paghahambingin ang mga wika sa Filipinas para maipakita 
ang isang lingguwistikong pinagmulan, masasabing kong marami tayong 
makukuhang mga lumang salitang Malay sa kanilang lahat, na ang ganitong 
lingguwistikong pinagmulan ay hindi maitatanggi. May ilang pagkakaiba 
ang mga wika sa Filipinas sa modernong Malay, at maipaliliwanag ang 
pagkakaibang ito ng katotohanang nailahad kanina, na ang mga Malay na 
nandayuhan sa bansa ay hindi ang mga Malay na umiiral bago pa kumalat 
ang tao ng Sumatra na nangyari mga walo o siyam na siglo ang nakalipas, 
kundi ang mas nauna pang Malay, isang mas malayo at mas matandang 
miyembro ng pamilyang Osyaniko. Kaya, tulad ng obserbasyon ni Propesor 
Kean, ang pamilang na pito at walo ay pareho sa lahat ng mga wikang ito 
(sa mga wika ng Filipinas, Java, Tahiti, at iba pang wika ng Polynesia) sa 
mga salitang pito at walo, subalit kung ihahambing sa kasalukuyang Malay 
na ang pito ay tulon at ang walo ay delapan. 

Bilang gramatika, ang lahat ng wika sa Filipinas ay nakasalig sa 
magkakatulad na prinsipyo. Wala sa mga ito ang may espesyal na pandiwa 
na maitutumbas sa fo be ng Ingles. Magkakatulad din ang etimolohiya 
pagdating sa pagbuo, pinagmulan, at mga gramatikong katangian ng mga 
salita, ang lahat ng mga wikang ito ay may katangiang mapagsama. Hinggil 
sa bokabularyo, gaya nang nabanggit ko, mayroong ilang hindi maiiwasang 
pagkakaiba sa pagbigkas at kahulugan ng mga salita. Ang pangunahing 
pagkakaiba sa pagbigkas sa Tagalog, Bisaya, at Kapampangan, ay makikita 
sa pagbigkas ng matandang Filipino na u, ang orihinal na tunog nito ay 
maaaring matagpuan sa ilang malalayong rehiyon ng mga islang ito, isang 
tunog na tila nakakahawig ng u ng mga Pranses o ng u ng mga Olandes sa dulo 
ng mga salita. Iba na ang pagbigkas ng tunog na ito ngayon sa mga Tagalog, 
Bisaya, at Kapampangan, ang kaibahan ay pinatindi pa ng impluwensiya ng 
ponetikong Kanluranin. Kaya, ang mga salitang Tagalog na amin, atin, atip, 
ay binibigkas sa Bisaya na amon, aton, at0p. Ang salitang Tagalog na lalim 
ay lalam sa Kapampangan, ang maslam (asido) ay maaslum sa Bisaya. Isa sa 
mga kaibahan ng Kapampangan sa mga wika sa Filipinas ay ang pagbigkas 
ng tunog na ay ay binibigkas sa Kapampangan gaya ng a sa salitang Ingles 
na paper, at isinusulat sa naturang wika nang may e. Kaya ang Tagalog 
na palay ay pale sa Kapampango, at ang salitang Bisaya na balay, ay bale 
sa Kapampangan. Mayroon ding pagkamuhi ang wikang Kapampangan sa 
na h. Ang salitang Tagalog na halaga ay alaga sa Kapampangan. Ilang sa 
mga kaibahan ng wikang Ilokano ay ang pagpapanatili ng katangian nito 
na mapagsama, kaya sa Bisaya, sinasabing si ako (I), subalit sa Ilokano ay 
sinasabing siak, na isang salita lamang. Ang pariralang Bisaya na nasurat 
ako (Sumusulat ako) ay isang salita lamang sa Ilokano: agsuratik. 


GRAMATIKA 


Ang gamit ng pantukoy sa ating mga wika at katulad halos ng 
wikang Griyego, Italyano, Pranses, Espanyol, Ingles, at Aleman. Mayroon 
din tayong dalawang pantukoy, ang tiyak at di-tiyak, bagaman, iisa lamang 
ang ating gamit para sa panlalaki, pambabae, at di-tiyak na kasarian, 
gayundin sa isahan at maramihang pamilang. Gayunman, sa maramihan, 
ang pantukoy ay sinusundan ng salitang mga na binubuo ng partikulong 
ma na nangangahulugang marami at ang salitang ga na sa sarili nitong 
kahulugan ay isang relatibong panghalip na katumbas ng Ingles na that o sa 
Latin na qui, quae, quod. 

Subalit, kaiba sa mga wikang Europeo, may pantukoy tayong 
matatawag na personal sapagkat nauuna ito sa personal na panghalip. 
Kaya, maliban sa kasong bokatibo, hindi natin ginagamit ang pangngalang 
pantangi nang wala ang pantukoy na si. Hindi natin sinasabing Pedro 
lamang, kundi si Pedro sa Tagalog at Bisaya, at i Pedro sa Kapampangan. 
Ang dahilan kung bakit naging i lamang ang artikulong ito sa Kapampangan 
ay dahil karaniwang iniiwasan ang aspiradong tunog na h, at sa Bisaya ang 
pantukoy na si, lalo na sa Silangang Leyte at Samar, ay binibigkas na hi sa 
pakikipag-usap. 


Upang hindi na lubos na humaba ang lekturang ito, itutuon ko na 
lamang ang pagtalakay sa interesanteng kaibahan ng wika, na mapapansin 
sa sumusunod: 


Sa personal at paaring panghalip, mayroon tayo para sa unang 
panauhang maramihan, ang espesyal na tayo at atin o natin. Sa Ingles at sa 
iba pang mga wikang Europeo, ang tayo at atin o natin ay nauukol sa tao at 
mga pag-aari ng tao, alinsunod sa pagkakasunod-sunod, na alinman ay hindi 
isinasama ang taong kinakausap. Sa mga wika sa Filipinas, ang tayo para sa 
bawat dalawang pagkakataon, ang pagiging kasama ng taong kinakausap, 
at ang hindi pagsasama sa kaniya, ang wastong anyong makapag-iisa. Kung 
isinasama ang taong kinakausap, sinasabi natin sa Tagalog ang tayo, o amon 
(atin o natin) sa Bisaya. 


Kaya kapag nakikipag-usap sa iba, sinasabi natin sa Ingles na we 
are debtors. Pagkatapos, sa karaniwang sitwasyon, at walang anumang 
pauna o pangkasalukuyang pagkaunawa, maaaring hindi malaman ng taong 
kinakausap kung siya ay kasama o hindi kasama sa mga tinutukoy na taong 
may utang. Subalit sa ating mga wika, hindi nagkakaroon ng kawalang 
katiyakan at kalituhan kahit walang tiyak na nagtatakdang pangyayari. Ang 
mga pantukoy ang nagbibigay ng katiyakan. Kung sa ating pahayag na we 
are debtors at ibig nating ipakahulugan na kasama ang ating kinakausap, 
sinasabi natin sa Tagalog na may utag tayo, at may utag kita sa Bisaya. 


Subalit kung hindi natin isasama ang ating kausap, sinasabi natin 
kapuwa sa Tagalog at Bisaya na may utag kami. 


Pagdating naman sa mga pandiwa, nabanggit ko nang wala tayong 
panumbas sa pandiwang to be sa Ingles. Ang esensiya, pag-iral, o mga 
katangian ay ipinahahayag gamit ang masaklaw na mga pang-uri, at ang 

kalagayan o kondisyon, sa pamamagitan ng pang-abay na panlunan, o 
pangngalan ng ginagamit sa anyo ng mga pandiwa. 


Kailangang banggitin ko rin ang matalinong puna ni Dr. Jose Rizal 
hinggil sa mga pandiwang Tagalog sa kaniyang akdang Estudios Sobre la 
Lengua Tagala, na ang orihinal ay naririto sa Ateneo, bilang regalo ni Rizal 
sa kaniyang itinatanging si Propesor Fr. Sanchez. Binanggit ni Rizal na sa 
pagbubuo ng mga aspekto sa modang indikatibo, una munang binubuo sa 
Tagalog ang aspektong panghinaharap, sa pamamagitan ng pag-uulit ng 
unang pantig ng salitang ugat, susunod ang aspektong pangnagdaan gamit 
ang katagang um na isinisingit sa salitang ugat, at mula dito mabubuo ang 
aspektong pangkasalukuyang may aspektong pangnagdaan, dahil ayon sa 
kaniya (at dito makikita ang kaniyang katalinuhan) ang pangkasalukuyan 
ay walang iba kundi ang hinaharap na lumilipas. Kaya halimbawa, ang 
pandiwang kain ay binubuo ng kaniyang aspektong panghinaharap, 
pangnagdaan, at pangkasalukuyang sa ganitong paraan: 


Ipinakikita sa slide ang tuntunin ni Rizal sa pagbubuo ng aspekto. 


Totoo ito sa ilang karaniwang regular na pandiwa. Pagdating sa tinig 
ng pandiwa, sa maraming pagkakataon, mas pinipili nating ihayag ang mga 
ito sa pasibong anyo kaysa aktibong tinig. Halimbawa, madalang nating 
sabihin sa Tagalog na ako ay kumikilala sa iyo o sa Bisaya na nakikilala ko 
ikaw. Na sa Ingles ay you are known by me. 


PONETIKA 


Isa pang elementong kailangang isaalang-alang sa alinmang wika 
ang ponetika. 


Sa kalahatan, may partikular na tunog ang mga titik ng mga wika 
sa Filipinas. Gayunman, makikita rin ang impluwensiya ng Espanyol at 
ngayon ng Ingles, sa ating palatunugan. 


Sa kaso ng mga patinig, ang a sa kaniyang Espanyol na tunog ay 
hindi dumanas ng mga pagbabago. Ang e at i, maging ang o at u sa tunog 
nito sa Espanyol, ay binibigkas sa ibang paraan ng mga edukadong Filipino. 
Subalit napapansin ninyo marahil na sa ilang Filipino, sanhi ng kawalan ng 
kaalaman sa kultura ng ponetikong Kanluranin, na ipinagkakamali ang e at 
i. Kaya, marami ang nagsasabing Pidro para sa Pedro, very will sa halip na 

very well. Ang ilan ay nagsasabing boyno sa halip na bueno:, very god para 
sa very good. 


Sa mga wika sa Filipinas, may espesyal na pasalitang tunog na 
mayroong impit. Mahalaga ito sa pagkilala ng kahulugan sa mga tiyak na 
salitang tulad ng baga (uling na nag-iinit ngunit walang ningas), baga (bahagi 
ng katawan ng taong na may kaugnayan sa paghinga), baga (pamamaga), 
baga (katagang pantanong na nagbibigay-diin sa pangungusap), tabi 
(gilid), tabi (paghingi ng pahintulot): at opo (isang halamang baging), opo 
(magalang na oo), opo (paglikmo). 


Sa mga katinig naman, may pagkakatulad ang mga Bisaya sa Ingles 
pagdating sa aspiradong h, pati na sa mga tunog na pailong. Ito ang dahilan 
kung bakit, pagdating sa mga katutubong tunog, ang isang Amerikanong 
natutuhan ang alinman sa mga wika sa Filipinas, ay mas mahusay bumigkas 
ng mga katutubong kaysa sa mga Espanyol. 


Gayunman, mayroong tunog Espanyol na hirap bigkasin ng mga 
Filipino, gaya ng tunog ng z (Zzeta) o ang th (matigas) sa Ingles. Kaya, 
sinasabi nilang sapatos sa halip na zapatos, I sink sa halip na I think, bos sa 
halip na both. Hirap din sila maging sa malambot na th sa Ingles. Sinasabi 
ng ilan na "di man, I know dat, oldow for the man." Maging ang wastong 
pagbigkas sa tunog ng for ph ay mahirap din para sa mga Filipino. Sinasabi 
nilang pip grade, Pilipins, prend sa halip na fifth grade, Philippines, friend. 
Hindi rin madali para sa atin na bigkasin ang sh nang wasto, kaya minsan 
sinasabi nating "I wis sal go, para sa I wish, I shall go." Ang dahilan para 
dito ay ang kawalang ng mga nabanggit na tunog sa palatunugang Filipino. 


Hindi ko na kailangang pang dagdagan ang nailahad na mga 
halimbawa para maipakita ang kahirapang at kamalian ng mga Filipino sa 
pagbigkas sa Ingles. Ako mismo ay isang halimbawa ng maling pagbigkas at 
pagkakaroon ng kahirapan, na kapansin-pansin sa pagbibigay ng lekturang 
ito. 


PROSA AT PANULAAN 


Walang malinaw na partikularidad na ipinakikita ang ating prosa, 
maliban sa estilo, na gaya ng nabanggit ko na, ay maiikli at sumusunod sa 
estilong Silanganin. Ang mga pangungusap na patanong ay may espesyal 
na pagdidiin sa mga wika sa Filipinas upang patunayan isang katotohanan 

o suportahan ang isang paninindigan. 


Ang mga tayutay, kawikaan at kasabihan, pagtutulad, at 
paghahambing ay nakapagpapatingkad sa kulay, puwersa, at lakas ng 
panghihimok sa prosang Filipino. Ang mga katangiang ito na tinalakay 
kanina, karaniwan sa pagiging magalang at mapagkumbaba ng mga taga- 
Silangan, na kapansin-pansing natatangi sa panulat ng mga Tsino bagaman, 
hindi naman tayo umabot sa antas na kagaya ng ating mga kapitbahay sa 
Silangan. 


MGA ANYONG POETIKO 


Hinggil sa Panulaang Filipino, maraming masasabi sa ating mga 
berso, ang kanilang sukat at tugma, at hinggil sa mga epiko o salaysay, 
liriko at dramatikong panulaan. Nangangailangan ng higit na panahon ng 
pagtalakay sa mga paksang ito, kaya bibigyan ko na lamang ang mga ito ng 
pahapyaw na puna. 

Sa tatlong pangunahing klase ng panulaan, ang mga ito ay ang 
epiko, liriko, at dramatiko, ang liriko ang nabigyan ng higit na pag-iingat 
sa panitikang Filipino, sa anyo ng mga popular na awitin. Ang epiko ay 
natatagpuan sa mga labi ng mga lumang awiting epiko, gaya ng saloma, 
na iparirinig mamaya. Ang dramatiko ay makikita sa akda ng mga naging 
aktibong manunulat ng nakaraan at maging ng kasalukuyang panahon. 
Makikita rin ito sa salin ng mga dramang Espanyol na tinatawag na korido, 
na maaaring hiram mula sa salitang Espanyol na ocurridos. 


Sa pananaludtod naman, indayog at tugmaan ay makikita sa 
panulaang Filipino. Ang tugmaan ay katulad ng mga taludtod sa Ingles sa 
pagiging higit na liberal kaysa sa mga taludtod na Espanyol. 


Pagdating naman sa mga uri ng sukat, dalawa ang karaniwang 
ginagamit sa katutubong panulaan. Mayroong taludturang B'may anim at 
walong pantig, at mayroong taludturang may 12 pantig na nahahati sa 
dalawa na may tig-6 na pantig bawat isa. 


Ang saknong na mula sa Florante ay binubuo ng apat na taludtod, 
na may 12 pantig bawat isa, at nahahati sa dalawa na may tig-6 na pantig. 

Sa isag madilim na gubat 

Dawag na matinik na walang pagitan 
Halos naghihirap ag kay Febog Silag 
Dumalaw sa loob na lubhag masukal. 


Nasa ganito ring tipo ang sumusunod na awiting Bisaya na mula sa Samar- 


Leyte: 


Tugon ko ha imo 

Di ka gud padara 

An paglakat nimo gabay magmahinay 
Ga diri ha tukdo, lumiskad san latay. 


(Paalala, mahal kong kaibigan, huwag hayaang iligaw ng 
maraming kaibigan. Sa iyong paglalakad, mainam na maging 
mabagal, nang hindi madapa at mahulog sa tulay) 


Ang sumusunod na taludturang nasa Kapampangan ay may walong pantig: 


Kag pamagaku mimigal 
Dapat, nun buu mo kagyat 
Kekag tutupara agad 

Ig kapagakuan diglat. 


(Iwasang mangako, subalit kung nangako, mainam na 
tuparin mo) 


Nasa walong pantig din ang ilang taludtod na nasa Ilokano, tulad ng 
sumusunod: 


Di- ka agsasaot nakas-ag 
Ta-bagim met lat damkaam 


(Huwag gumamit ng masasamang salita, pinarurumi ka lang 
mga ito) 


Subalit ang mga Mangyan ng Mindoro ay mahilig sa taludtod na may pitong 
pantig, tulad ng mapapansin sa sumusunod: 


Ako gagos ragragan 
Tunda dumagan sa pint an 

Ako maabon way man 


(Pahintulutan akong mabigyan ng pagkain na kagaya ng 
bisita at tiyak na magpapasalamat ako) 


Ganito din ang kaso ng wikang Bikol na makikita sa sumusunod na taludtod: 


Bagog dumtog gikan 
Ha harayog banwaan 


(Isang bagong saltang galing sa malayong lugar) 
ALPABETONG FILIPINO 


Tatalakayin ko sa inyo ngayon ang sinaunang sistema ng pagsulat 
ng mga Filipino, yamang ang panulat ng tao ang nananatiling elemento ng 
bawat panitikan. 


Hindi naging pangmatagalan ang paninirahan dito ng mga 
sinaunang tao, gaya ng sa malalaking kontinente. Ang kapuluang ito ay 
binubuo ng napakaraming isla. Ang mga nandayuhan dito'y hindi nagtatag 
ng malalaking kaharian. Ang panahon ng kanilang pananatili dito nang 
walang anumang gambala, ay talaga namang napaikli upang makagawa 
ng mga pagsisikap na makapag-iiwan sa mga susunod na henerasyon ng 
pangmatagalang monumento ng kanilang kultura. Hindi gumamit ng bato 
sa pagtatayo ng mga gusali dahil mas angkop sa klima rito ang mga tirahang 
gawa sa simpleng materyales. 


Mayroon siyempre noong sinaunang panahon ng mga paleograpikong 
kagamitan, subalit ang mga nilalaman naman nito ay mga paganong rituwal 
at idea, na sinira ng mga misyonero dahil balakid ito sa malawakang 
pagpapalaganap ng Kristiyanismo. 


Pinatutunayan ng lahat ng ito na walang paleograpikong 
monumentong matatagpuan sa bansang ito, maliban sa mangilan-ngilang 
materyales. Ang mga sinaunang Filipino ay umukit sa mga kahoy, at 
maging sa mga nakatayong puno, subalit ang kahoy at mga puno ay hindi 
maituturing na pangmatagalang materyales sa bansang ito na palagiang 
sinasalanta ng mga mapangwasak na sunog, baha, lindol, pagsabog ng 
bulkan, at mga bagyo. 

Subalit dahil sa kasipagan ng ilang misyonerong Espanyol, at ilang 
manunulat na sekular, yaong ang mga gawa ay inilathala noong ika-17, 18 
at 19 na siglo, batid natin ngayon na may sinaunang alpabeto ang ating mga 
ninuno, na kung hindi ay malamang na naglaho, unang-una dahil sa pagpasok 
ng alpabetong Arabe ng mga Malay na dumating sa kapuluan matapos 
maipakilala dito ang Islam sa Mallaca noong ika-14 na siglo. Katulad rin 
nito ang alpabetong matatagpuan magpahanggang ngayon sa Mindanao, na 
umabot sa puntong dahil hindi gaanong maalam sa kasaysayan ng Filipinas, 
ay inakalang ang alpabetong Arabe na natagpuan nila sa Mindanaw ay ang 
sinaunang alpabetong Filipino, isang pagpapalagay na walang katotohanan. 
Halos tuluyan nang maglaho at malingid sa ating kamalayan ang sinaunang 
alpabetong Filipino kung hindi dahil sa masisipag na manunulat, dahil 
sa pagpapakilala ng pamahalaang Espanyol ng Alpabetong Romano, na 
ngayon ay malawakang ginagamit sa buong kapuluan. 


Ang tanging mga lugar lamang sa Filipinas na ginagamit pa din 
ang sinaunang alpabeto ng mga Malay ay sa Mindoro, sa hanay ng mga 
Mangyan, at sa Palawan, sa hanay ng mga Tagbanwa. 

Hindi ko na tatangkaing gumawa ng pag-aaral sa nabanggit na 
alpabeto sa ngayon, dahil hindi iyon ang layunin ko. Subalit ipakikita ko ito 
sa grapikong paraan para mabigyan kayo ng ideya kung ano ang mga ito. 


Mayroong walong uri, na kilala natin, na mayroong mga hindi 
sinasadyang pagkakaiba, at ang mga ito, kung susundin ang mga maaaring 
landas na tinahak malalaking daloy ng pandarayuhan, ay ilalahad ko 
sa ganitong pagkakasunod-sunod: ang mga Tagbanwa, ang Bisaya, ang 
Magyan, ang Tagalog, ang Kapampangan, ang Sambal, ang Pangasinense, 
at ang Ilokano. 


Subalit ang walong uring ito, kapag pag-aaralan sa siyentipikong 
pamamaraan, ay mapatutunayang iisang alpabeto lamang na binubuo ng 
labimpitong pangunahing anyo. 


Katulad ng makikita, tatlo lamang ang patinig, sapagkat sa mga 
wika sa Filipinas, tanging tatlong patinig lamang ang kailangan. Hindi 
mga pleksibleng wika ang ating mga wika. Sa ganitong kadahilanan, ang 
salitang may e o u ay maaaring bigkasin na i o o, nang walang pagbabago 
sa kahulugan nito. Ito ang dahilan ng ating kalituhan sa mga kanluraning 
tunog na e at u na kaiba sai at o. Ang pagbabagong anyong ito sa mga wika 
sa Filipinas ay hindi nakaaapekto sa kahulugan ng salita, hindi kagaya ng 

nagaganap sa mga wikang Caucasic tulad ng Latin, kung saan ang ngalan 
(pangngalan o pangalan) ay itinatangi sa karaniwan (kabanalan), bene 
(mahusay), mula sa bini (dalawa): lego (umpion) sa ligo (Itali). O maging 
sa Espanyol, na ang feo (pangit) ay kaiba sa rio (ilog). O sa Ingles, na ang 
beg ay kaiba sa big, tell na iba sa till, better sa bitter. O sa Pranses, na ang 
peste (salot) ay kaiba sa piste (bakas), bu/l (blangkong marking patatamaan) 
sa bot (nabago ang anyo) at iba pa. 


Nabubuo ang mga pantig sa mga Filipinong titik sa pamamagitan 
ng paglalagay ng tuldok sa ibabaw o ilalim ng naaangkop na katinig. Kapag 
ang tunog ng isang katinig ay may kasamang e o i ay tuldok ay inilalagay 
sa ilalim ng katinig. Kapag ang katinig ay patutunuging may kasamang a, 
hindi kailangang ng tuldok. 


Kapag ang isang pantig, na ang tunog ng katinig ay sinusundan 
ng patinig, ito ay hindi mabibigyan ng representasyong pasulat, ayon 
sa impormasyong ibinigay ng may-akda, Marahil, sa ganitong mga 
pagkakataon, inilalagay ang tuldok bago ang katinig, at kapag ang pasalitang 
tunog ay yaong a, ang tuldok ay inilalagay sa gitna at bago ang katinig. 


Bilang halimbawa ng ating sinaunang sistema ng pagsulat, dalawang 
nasa wikang Tagalog na kasulatan hinggil sa pagsasalin ng pagmamay-ari 
ng lupa ang ipakikita sa inyo sa mga slide. Ang orihinal ng mga ito ay 
nakatago sa sinupan ng Unibersidad ng Santo Tomas, Maynila. 


Isa itong kasulatan kung saan ang isang Maria Sila ng Tundo, ay 
nagsalin ng dalawang bahagi ng lupa sa isang Francisca Luga, at ang isang 
bahagi nito ay nagkakahalaga ng tatlong daan at limampung salapi (salaping 
pilak, ang unang baryang Espanyol na nakarating sa Filipinas na limampung 
sentimo bawat isa, katulad ng nabanggit ko kanina). Ang kasulatang ito ay 
may petsang 14 Disyembre 1635. 


Isa pa rin itong kasulatan na nauukol sa pagsasalin ng pagmamay-ari 
ng lupa na isinagawa sa Tundo noong 15 Pebrero 1613, ng isang Catalina 
Bayiya para sa isang Andres Kapi ng Dilaw (dating ngalan ng kasalukuyang 
distrito ng Bako, Maynila), ang halaga ng nagsabing bentahan ay pitumpung 
salapi. 

Mapapansing isa sa mga apelyidong nabanggit ay Espanyol, 
Samantalang ngayon, maraming Filipinong ang apelyido ay mula sa 
Espanyol. 


Naging ganito , hindi dahil ang lahat ng mga Filipino ay inapo ng mga 
Espanyol, kundi dahil noong 21 Nobyembre 1849, iniatas ng Gobernador 
Heneral ng Filipinas na si G. Claveria, ang paggamit ng mga Filipino ng 
apelyidong Espanyol. Siyempre, nanatili ang mga apelyidong Tsino na 
ginamit ng mga Filipino. Ang pamayanang mestisong Tsino na kung 
tawagin ay mestizos-sangleyes ay may sariling organisasyong munisipal 
na kilala bilang “tribunal de mestizos sangleyes”, na kaiba sa tribunal de 
naturales. 


Ang salitang sangley ay korupsiyong Espanyol ng pariralang 
Tsino na “sang-lay”, isang terminong iniuukol sa mga Tsino dahil ito ay 
nangangahulugang “halika” na sinasabi ng mga Tsino sa pagsalubong sa mga 
barkong mula sa Tsina. Maaaring isinisigaw ng mga Tsinong nasa pantalan 
ang tanong na ito sa mga pasahero upang alamin kung sino ang paparating 
at upang alamin kung may kamag-anak silang lulan nito. Maaaring narinig 
ito ng mga katutubo habang isinisigaw ng mga Tsino ang pariralang ito, 
kung kaya inakala nilang tawag ito sa mga Tsino. Isinigaw na rin nila ito 
bilang pagtukoy sa mga Tsino. Ipagpaumanhin ninyo ang ganitong paglihis. 


Ang dalawang kasulatan na ipinakita sa inyo ay ang mismong mga 
kopyang ginamit ni Hukom Villamor sa kaniyang huling akda hinggil sa 
sinaunang alpabetong Filipino. Ang transkripsiyon, transliterasyon, at 
pagsasalin ng dalawang dokumentong nabanggit ay aking isinagawa dahil 
sa kaniyang kahilingan noong 1917. 


Mayroon ding tatlong maninipis na pahina sa unang suson ng 
Integument of Bettlenut na naglalaman ng mga nakasulat ng lumang 
Bisayang titik at kasalukuyang nakatago sa Pambansang Aklatan at Museo. 
Narito ang isa sa mga dokumento. 


Naglalaman ang unang dokumento ng paglalarawan ng ilang ibon at 
mga hayop, mga itinuturing na elemento ng mitolohiya. Ang sumunod na 
piraso ay naglalaman ng ilang panuto tungkol sa mga dapat gawin ng lalaki 
sa pagpunta sa tahanan ng babae. 

Ang ikalawang dokumento naman ay ang piraso na tungkol sa 
mga mito, at nagbibigay ng petsa kaugnay sa ilang mga diyos, isimula kay 
Bathala na pangunahing diyos sa mitolohiyang Filipino. 


Ang mga dokumentong ito ay hindi nagtataglay ng petsa. Subalit 
kung susuriin ang paraan ng pagkakasulat, maaaring ginawa ang mga ito 
matapos ang pananakop ng mga Espanyol dahil sa pagkakagamit ng mga 
titik na Filipino na hindi nakabatay sa sistema ng sinaunang Malay, at ang 
titik na ginamit ay nakakahawig ng mga titik na Romano. 


Ang mga dokumentong ito ay natagpuan sa isang kuweba na 
nasasakupan ng Munisipyo ng Pontavedra, Occidental Negros, mga sampu 
hanggang labinlimang taon na ang nakalilipas. 


Nabigyan din ako ng pagkakataong ihanda ang transkripsiyon, 
transliterasyon, at pagsasalin ng mga dokumentong ito, sa kahilingan ni 
G. Artias, ang hepe ng Sangay ng Filipiniana ng Pambansang Aklatan at 
Museo. 


Bago ko tapusin ang pananalita hinggil sa alpabetong Filipino, 
hayaan ninyong ilahad ko ang ilang morpolohikong datos upang matalunton 
ang orihinal ng ganitong sistema ng pagsulat. 


Hindi ako gagawa ng paghahambing, at gagamitin, bilang batayan, 
ang alpabetong ginagamit sa kasulatan sa Asoka sa India na ipinalaganap 
ilang siglo bago ang Panahon ni Kristo. Lumabas ang alpabetong Asoka sa 
isang aklat ni K.F. Holle, isang Olandes, na pinamagatang Tabel van oud-en 
niew indische alphabetttern na inilathala sa Batayia noong taong 1882. 


Upang hindi kayo mapagod sa pakikinig, ililimita ko ang aking 
pagtalakay sa morpolohiya ng mga letrang Filipino na A, B, at T. 


Narito ang posibleng ebolusyon ng patinig na A: nakakapagtaka na 
ang batayang linya ng A sa sinaunang Hebreo at Phoenician ay makikita sa 
A ng Filipino. 


Nasabi ko na, sa aking pagtalakay sa pananalapi, na ang yunit 
pampananalapi ng sinaunang panahon ay ulo ng baka. Maaming iisa ang 

idea ng mga tao noon hinggil sa pagbibigay ng representasyon sa kanilang 
buhay ekonomiko at sistema ng pagsulat, yamang ang ginamit nila para sa 
letrang A ay tinatawag nilang Aleph, na nangangahulugang baka. 


Matutunghayan, sa talahanayang ding ito, ang posibleng 
morpolohiya ng letrang ito, na batay sa isang talahanayang matatagpuan sa 
manuskritong inihanda ni E.P. Rox, na pinamagatang, “The Alphabets of 
Various Languages Arranged According to Their Families”. 


Susunod kong tatalakayin ay ang ebolusyon ng titik B. Ang letrang 
B sa Acrostic Lybian ay tinatawag sa Hebreo na Bap, na nangangahulugang 
kabuoan, na kinakatawan ng isang bilog, na sa panulat ng mga Hebreo ay 
kumakatawan sa letrang B. 


Hinggil naman sa titik T, sa matandang Hebreo, ang T ay tinatawag 
na feth, na nangangahulugang serpiyente, na siyang kinakatawan ng titik na 
ito, at ang iba pang mga pigura sa talahanayan ay tila pagbabago ng orihinal 
na pigura. 


ORTOGRAPIYA 
Tatalakayin ko naman sa inyo ngayon ang Ortograpiyang Filipino. 


Sa aking pagtalakay sa ortograpiya, tutukuyin ko ang paraan ng 
pagsulat na ginagamit natin sa kasalukuyan, ang mga titik na Romano na 
usong katutubong ortograpiya magmula nang dumating ang mga Espanyol 
at hanggang sa kasalukuyan. Sa ganito, ang paksang ito ay binuo para sa 
mas praktikal na interes. 


Ang Ortograpiyang Filipino, sa puntong ito, ay nararapat na bigyan 
ng atensiyon, sa kadahilanang may kalituhan hinggil sa wastong paggamit 
nito sanhi marahil ng, una, sa katotohanang hindi eksaktong angkop ang 
alpabetong Romano sa tunog ng mga salitang Filipino, at ikalawa, ang 
kawalan ng kakayahang umangkop ng mga tuntunin ng Espanyol at Ingles 
sa usaping ito, sa mga wika sa Filipinas. 


Ang mga pangunahing punto ng hindi pagkakasundo sa ortograpiya 
ng ating sistema sa mga sistema ng Espanyol at Ingles, ay nasa paggamit ng 
c, bj, ll, ii, q, x, v, z, na ang mga tunog sa Espanyol ay hindi umiiral sa ating 
mga wika, o kaya naman ay maaaring katawanin ng ibang katinig. 

Wala sa atin ang tunog ng o maging ang z o v. Cecilia, zapatos, 
Visayas, ang mga salitang ito'y binibigkas nang Seselia, sapato, Bisayas. 


Ang tunog ng c kagaya ng salitang code ay madaling tapatan ng k, 
tulad ng kung paanong ang tunog na cv ay maaaring katawanin sa Bulakan, 
Bikol, Antique. Maaaring isulat ang ito nang ganito: Bulakan, Bikol, Antike. 


Wala sa atin ang tatlong tunog na Espanyol na j at g. Mayroon 
lamang tayong h para dito na aspirado sa iba't ibang wika sa Filipinas. Ang 
Buhol Pambujan ay maaaring isulat na Bohol, Mambuhan. 


Wala rin sa atin ang dobleng tunog na Espanyol na //, maging ang 
tunog ng Ingles na z. Ang mallari, bahaga, pucha, luxo, sazad, ay mas 
angkop isulat bilang malyari, banyaga, putsa, lukso, sadsad. 


Dahil sa pagkakaibang ito sa paggamit ng tunog ng mga katinig 
mulang Espanyol at Ingles, pinagmumulan ito ng ilang arbitraryong 
pamamaraan ng pagsulat ng katutubong mga salita, na nagbibigay ng hindi 
kailangan kaguluhan sa ating kasalukuyang ortograpiya. 


PAGLILIMBAG 


May mga impormasyon na ang sining ng paglilimbag ng mga 
pigura, larawan, letra, salita, linya, buong pahina, at iba pa, sa ibang bagay, 
ay matagal nang umiiral bago pa ang ika-15 siglo. Ang paglilimbag sa 
pamamagitan ng bloke at paglilimbag na gumagamit ng naililipat na tipo 
ay ginagamit na sa Tsina at Japan bago pa man ito lumaganap sa Europa. 
Maaaring ang sining na ito ay isinasagawa rin sa matandang India na 
pinagmulan ng kulturang Tsino-Hapon, at ang kulturang dinala sa Filipinas 
ng mga Indones at Malay ay isinilang. Subalit wala tayong anumang datos 
hinggil sa pagkakaroon ng palimbagan sa Filipinas bago dumating ang mga 
Espanyol. 


Sa Europa, gaya ng alam natin, ang paglilimbag ay naimbento 
lamang noong 1434 A.D. sa Mayence, Germany, ni Johann Guttenberg. 


Ayon sa mga datos mula sa ilang awtor, tulad ni Medina, isang 
bibliograpong taga-Chile, at ni Retana na isang bibliograpong Espanyol, 
walang anumang palimbagan sa Filipinas bago ang taong 1593. Naniniwala 
si Medina na ang unang palimbagan na nakarating sa Filipinas ay mula 

sa Macao na dala ng mga paring Heswita. Tinitiyak naman ni Retana na 
ito'y mula sa Espanya. Sinusundan naman ni Artiguas ang kongklusyon ni 
Fr. Juan Lopez, Obispo ng Monopoli, na ang unang palimbagang Filipino 
na gumagamit ng metodong tipograpiko ay dala rito ng isang debotong 
Kristiyanong Tsino na nagngangalang Juan de Vera, na siyang naghanda 
ng tipo para sa paglilimbag, sa paanyaya ng paring Dominiko na si Fr. 
Francisco Blancas de san Jose. Nagsimula ang operasyon nito noong taong 
1602, at ang unang paksang inilabas ng naturang palimbagan ay isang aklat 
na may pamagat na Las Excelencias del Rosario. Ang palimbagan ay nasa 
kumbento ng San Gabriel, Binondo noon at inilipat sa Abukay, Bataan 
dahil sa pagkakalipat sa bayang ito ni Fr. Blancas de san Jose. Sa Abukay 
isinaayos ang aklat na may pamagat na Librong Pag-aaralan nang mga 
Tagalog nang Uicang Castila, noong 1610. Ito ang kauna-unahang aklat 
na isinulat ng isang Filipino at inilimbag sa Filipinas. Ang may akda nito 
ay si Thomas Pinpin, at sa kaniyang alaala ipinangalan ang isang kalye sa 
Binondo, na dating tinatawag na Anloage. 


MGA TEATRO 


Wala rin tayong mapananaligang datos hinggil sa pag-iral ng 
teatro sa Filipinas noong panahong pre-historiko. Subalit ligtas isipin na 
sa mga panahong iyon ay nasa sinapupunan na ito ng bansa, kahit paano, 
at umusbong katulad ng dulang Griyego na lumaganap sa mga popular na 
kapistahan kung saan sumayaw at umawit ang mga sumasamba sa palibot 
ng altar ng isang diyos, hanggang itatag ni Aeschulus ang dramatikong 
sining limang siglo bago ang Panahon ni Kristo. 


Maaaring ganito rin lamang ang masasabi pagdating sa Filipinas. 
Ang mga seremonya na sinusundan at sinasamahan ng pagdiriwang ng kasal 
ay may katangiang panlipunan at pampubliko, at ayon pa sa mga awtor, 
ang mga seremonyang ito ay tumatagal nang ilang araw, may dagliang 
talumpati, kasama na ang pagsayaw at pag-awit sa saliw ng mga katutubong 
instrumentong pangmusika. Ang mga popular na pagdiriwang ay taunang 
idinaraos sa mga liwasan, na kapag piyesta, sinasayaw ang Suluan na 
makikita pa rin ginagawa sa ilang rehiyon sa Kabisayaan. Ang sayaw na 
ito ay tinatawag na Sinulog, na mula sa kaugalian ng mga mamamayan ng 
Sulu, na ang katutubong pangalan ay Sulog na nangangahulugang agos, 
dahil malimit na agos ng dagat maliit na kapuluang iyon. 

Noong panahon ng Kastila, may mga teatro sa mga bayan sa Filipinas 
ang itinayo para sa pagdiriwang ng piyesta ng bayan, at ang mga pagtatanghal 
ay libre at bukas sa publiko. Malimit na komedya ang itinatanghal sa mga 
teatrong ito. Sa mga pagtatanghal ay may paminsan-minsang orihinal na 
produksiyon ng ilang katutubong mandudula. May pagsasalin din ng mga 
obrang Espanyol na kung tawagin ay mga korido na nabanggit kanina. 


Kalaunan, ang sarsuwelang Espanyol, isang katawagan sa Espanya 
para sa dramatikong pagtatanghal, ay ipinakilala sa Maynila at mga 
lalawigan. 


Sa mga modernong dramatistang Tagalog, si G. Severino de los 
Reyes ang natatangi dahil sa mahuhusay niyang produksiyon na malawakang 
tinatangkilik at pinapalakpakan ng madlang Tagalog. Maraming Filipino sa 
ating panahon ang sumuong sa panitikan at nilinang ang sining ng pagsulat 
ng drama kapuwa sa Espanyol at Ingles. 


BIBLIOGRAPIYA 


May matatagpuan tayong mahabang listahan ng iba't ibang uri ng 
akda kung ang kahulugan natin ng bibliograpiyang Filipino ay mga aklat at 
manuskritong may kinalaman sa Filipinas, at isinulat ng mga katutubo at 
banyagang manunulat. 


Maaaring mabanggit kaugnay nito, ayon sa pagkakasunod-sunod na 
pangyayaring tinutukoy ng mga manunulat, ang ilan sa sumusunod na akda: 


Note on the Malay Archipelago ni Groenveldt, isang iskolar na 
Olandes, 

Chou Ju-Kua nina Hirth at Rockhill, 

Versuch Einer Ethnographic der Philipinen ni Blumetritt, 
Relations of Chinese to the Philippines ni Laufer, 

Pagan Tribes of Borneo nina Hose at McDougall, at 

EI Archipelago Filipino ng mga paring Heswita 

ng Pampamahalaang Palimbagan sa Washington taong 1900. 


Nais kong talakayin lamang sa inyo ang mga akdang bumubuo ng 
panitikang Filipino, at babanggit ko lamang ng isang aklat sa bawat siglo, 
sa kanilang pagkakasunod-sunod: 

Doctrina Tagala Espariola taong 1503, na pinaniniwalaang isinulat 
ni Fr. Juan de Placencia, 

Las Indolencias del Rosario, taong 1602, ang unang librong 
nailathala dito, na isinulat ni Fr. Francisco Blancas de san Jose, at 
Barlaan, taong 1712, ni paring Heswita na si Antonio de Borja. 


Noong ika-19 na siglo, maraming akdang nauukol sa panitikang Filipino 
ang naisulat kapuwa ng mga Espanyol at lokal na manunulat. Mayroong tayong 
napakapopular na librong binabasa at inaawit hanggang sa kasalukuyan tuwing 
Mahal na Araw, na kung tawagin ay "Pasyon" (The Passion of Our Lord), na 
isinulat ni Fr. Pilapil, isang Filipino. Nariyan din ang “Maicling Casaysayan” 
(Isang Maikling Paliwanag) ni Fr. Florentino Ramirez, ang “Awit” ni San Alejo 
del Pilar, tiyo ni Marcelo H. Del Pilar, ang tanyag na Filipinong pumanaw 
sa Barcelona noong 1896, at nabigyan ng karangalan ang inyong lingkod na 
maibalik ang labi nito sa bansa mula Barcelona noong 1920, mula sa tagubilin 
ng Pamahalaan ng Filipinas. Marami pang mga obra ang maaaring bangggitin, 
ngunit kinakailangan para sa layunin ng lekturang ito. 


Hindi ko maaaring makalimutan ang popular na akda ng katutubong 
panulaan na isinulat ni Francisco Balagtas, na inilathala noong 1838, na 
tinaguriang Florante, na ayon kay Rizal: “Obra de la Lengua Tagala an 
todo su apogee y magnificencia” (produkto ng wikang Tagalog na puno ng 
ningning at ringal). 


Isinilang si Francisco Balagtas sa baryo ng Paginay, bayan ng Bigaa, 
Bulacan, noong 2 Abril 1788. Ang kaniyang mga magulang ay sina Juan 
Balagtas at Juana dela Cruz (halos maging Juan Dela Cruz), mahihirap 
ngunit mararangal na tao. Makalipas ang ilang taon, nag-aral ng Canones 
(Batas Kanon) ang batang Balagtas sa San Jose College. Kinilala siyang 
mahusay na mananaludtod sa kaniyang kabataan. May bantog na makata 
noong panahong iyon sa Maynila, na kinilalang si Juseg Sisiw na malimit 
lapitan ng mga tao upang hilingang sumulat ng tulang bibigkasin sa mga 
kasal, binyag, o seremonya sa paglilibing, na ginagawa niya nang dagliang 
kapalit ang sisiw bilang kabayaran sa bawat komposisyon. Mag-aaral niya si 
Balagtas sa panulaan, subalit sa ilang kadahilanan, o sanhi ng kompetisyon 
ng guro at mag-aaral, naghiwalay sila ng landas. 


Inilathala ni Balagtas ang kaniyang Florante noong 1838. 
Nagpakasal siya at nagkaroon ng labing-isang anak, at pumanaw siya noong 
28 Pebrero 1862. Sumulat rin siya ng maraming dula, kumintang, kundiman, 

at napakaraming tula. Subalit ang kaniyang Florante ang itinuturing na 
kaniyang obra maestra. 


Isang simpleng tula ang Florante na may mga elemento ng trahedya. 
Napakahusay ng estrukturang pampanitikan nito. Naglalaman ito ng 399 
saknong na may tig-4 na taludtod. Ang bawat berso ay mayroong 12 
pantig. Bawat pantig ay nahahati sa dalawang pangkat na may tig-anim na 
pantig. Kapansin-pansin ang tilamsik ng katutubong diwa sa kabuoan nito. 
Nagkaroon ng pambansang kabuluhan ang mga matulaing diwa nito. Ayon 
sa iskolar na si G. Efifanio de los Santos, sa kaniyang Philippine Review 
(Blg. 7, Tomo 1, taong 1916): “Ang mga musa ng Florante ay mula sa lawa 
ng Bay, ang mga nimpa nito ay mula sa Beata at Hilom, Pandakan”, at 
binansagan niya ang obrang ito bilang “Pinakanatatanging Pambansang 
Tula ng Filipinas.” 


Naglalaman ang Florante ng matatalisik na kaisipan hinggil sa 
siyensiya ng buhay, gaya nang malalasap sa mga piling taludtod: 


Saknong 202: 


Ag laki sa layaw, karaniwa'y hubad, 
Sa bait at muni't, sa hatol ay salat, 
Masaklap na buga ng malig pagligap 
Habag ng magalang sa irog na anak 


Saknong 246: 


Kung ag isalubog sa iyog pagdating 
Ay masayag mukha, may pakitag giliw 
Lalog kaigata'y, kaaway na lihim 
Siyag isaisip na kakabakahin 


Ang akdang ito ay paulit-ulit na sumailalim sa pagsasaayos, at walang 
pamilyang Tagalog sa nakalipas na henerasyon ang hindi nagmamay-ari 
ng sipi ng Florante. May akda si G. Herminigildo Cruz hinggil sa mga 
tulang ito na pinamagatang Kung Sino Ang Kumatha kay Florante, at si G. 
Fpifanio de los Santos, gaya nang isinasaad sa mismong tula na "Visa de 
Florante y Laura." 

Hinggil naman sa mga akdang Ilokano, marami ito at isa dito ay 
ay ang bantog na Lam-ag, mahabang salaysay isang maalamat na tauhan. 
Marami ding tanyag na manunulat tulad nina Dakanay, Melanyo, Lazo, 
Claudio, Abaya, Crisilogo, Delos Reyes, Tongson, Fonacier at marami 
pang iba. Sa mga makatang Ilokano naman, mababanggit ang hindi 
kilalang may-akda ng La Passion Ilocana, at si D.A. Leona Florentino, 
ang ina ng kasalukuyang nating Senador na si Kgg. Isabelo delos Reyes. 
Sa mga mandudulana naman, kailangang bangggitin sina Geiron, Caluyak, 
Espiritu, at Lagazca, maging sina Villamor at Paredes. Karamihan sa mga 
impormasyong ito ay mula kay G. Hukom Villamor, na hindi na naman 
isinama ang kaniyang pangalan, subalit isinama ko, sapagkat naniniwala 
akong isa siya sa mga tanyag na Ilokanong Iskolar. 


Sa mga Bisaya, nariyan sina Fr. Cuenco at Fr. Albaran ng Cebu, 
Fr. Lorenza at Fr. Tiangson ng Iloilo, na kinilala sa kahusayan ng kanilang 
akdang Magtotoon sa balay (Mga Guro ng Tahanan) na ginagamit sa 
pagtuturo ng moralidad, si Dr. Cornello Hilado ng Occidental Negros. 
Marami ring hindi kilalang manunulat na pinaniniwalaang nagmula sa Leyte 
o Samar, ang may-akda ng aklat na kilala sa buong rehiyon ng Kabisayaan 
na Lagda na ang ibig sabihin ay tuntunin, at isa pang pinamagatang Caton 
Cristiano, na nailathala noong 1850. 


Katangi-tangi ang akdang Lagda dahil sa nilalaman nitong mga 
pahayag at kawikaang tunay na Bisaya. Bilang halimbawa, hayaan ninyong 
bigkasin ko ang sumusunod: 


“Kun kasinahan ka niya, 

di ka umato, kay masiwat 
sogsogon an layap ga baha, 
maupay kun sa guob pa, 
kun taob ak kusina niya, 
hulaton an tiga pagbaribad.” 


(Kung sumbatan ka ng iyong bana, huwag siyang awayin 
sapagkat mahirap salungain ang agos ng marahas na baha, 
mainam na maghintay habang tumataas ang galit ng bana, at 
kapag ang tubig ay kumati na, maaari ka nang magpaliwanag) 


Maraming sanaysay hinggil sa tunay na panitikang Filipino. Si 
Bb. Encarnacion Gonzaga ng Iloilo, ay naglahad ng komprehensibong 

tala hinggil sa panitikang Bisayan sa isang tesis na isinagawa niya para sa 
kaniyang masterado sa Unibersidad ng Pilipinas noong 1917. 


Marami ding manunulat mula sa Pangasinan, Pampanga, at 
mga rehiyon sa Bikol. Maaaring banggitin ang sumusunod: sa mga 
Kapampangang manunulat, si Gil Magat, Husebio Guanlao, Magno Gosioco 
Gozum, sa mga manunulat naman na Pangasinense, si Rafael Q. Estrada, sa 
mga Bikolanong manunulat, ang yumaong si Obispo Mgs. Barlin, Fr. Juan 
Villareal, at marami pang iba. 


Marami at malawak na larang ang bibliograpiyang Filipino na hindi 
maayos na masasaklaw ng lekturang ito. Kaya inilimita ko ang sarili sa 
ilang manunulat, at hindi na ginawan ng pagsusuri ang kanilang mga akda 
sapagkat walang dudang susubok ito sa pasensiya ng mga nakikinig. 


Subalit ang mga tinalakay ko lamang ay ang panitikang Filipino 
na naisulat sa iba't ibang wika sa Filipinas ng mga Filipinong manunulat, 
ngunit para sa mga nasusulat sa Espanyol, Ingles, at iba pang banyagang 
wika, higit na mahirap ang gawain ito sa akin. Sa kadahilanang ito, iniwasan 
kong talakayin sa inyo ang tungkol sa mga akda nina Rizal, Mabini, del 
Pilar, Guerrero, Recto, Bernabe, Teotico, ang magkapatid na Kalaw, 
Bocobo, Bantug, Romulo, at maraming pang manunulat ng nakababatang 
henerasyon. 


Mula sa mga datos na nabanggit, maaaring makumbinsi kayo na ang 
mga Filipino, tagapagmana ng sinaunang kultura sa Asya, na may sariling 
kasaysayan at tradisyon, at may pasalita at pasulat na panitikang umaayon 
sa tradisyon ng kanilang mga ninuno at kanila mismong nilinang, ay hindi 
maiiwasang magkaroon ng kaibahan sa isa't isa, at hindi madaling mabatid 
at mauunawaan ng simpleng tagapagmasid. 


TITI. PINONG SINING 


Kung mula sa panitikan ay dadako tayo sa mga pinong sining, tulad 
ng pagpipinta, eskultura, arkitektura, at musika, na pawang kabilang sa 
malawak na paksa ng sining, matutunghayan din natin dito na ang kaisipang 
Filipino ay nakapagbigay, at patuloy na nagbibigay, ayon sa mga nangyari 
sa kaligiran nito, ng maganda at malakas na pahiwatig ng kaniyang pag-iral 
at mga kakayahan. Siyempre, gaya ng mga nasabi ko tungkol sa kaisipan 

at damdamin ang mga taong may pagkiling sa kagandahan, sa halip na sa 
kapakinabangan, ay maaari at kinakailangang may pagkahilig sa sining. 


Kapag sinabi kong sining, ang tinutukoy ko ay ekspresiyon ng 
kagandahan, hindi lamang batay sa pamantayan o panlasa ng Kanluran, 
kundi ayon sa mga dalumat ng Silangan. 


Walang pagtatangkang gumawa ng kritikal na pagsusuri sa mga 
pamamaraan ng tatalakaying mga sining, sapagkat hindi ako dadako nang 
higit pa sa mababaw na pagtalakay sa paksa. 


Siyempre, hindi natin mapagtitibay ang katiyakan na ang sining ng 
mga Filipino ay nalinang nang lubos, dahil sa mga pagbabagong kinaharap 
ng mga Filipino, na humadlang sa ganap nitong pag-usbong at pagsulong ng 
ating masisining na pag-iisip, na marami ay likas, ang ilan ay minana mula 
sa sinaunang sibilisasyon ng India, at karamihan ay nabuo sa natatanging 
kapaligiran ng kapuluang ito. 


Hinggil naman sa sining biswal, mangangahas akong sabihin na ang 
mga bakas ng sining ng mga bansang Silangan na nagpamalas ng kahusayan 
sa sining noong unang panahon ay makikita din sa kamalayang Filipino. 

Narito ang sinabi ni Francisco de P. Valldar, isang manunulat na 
Espanyol sa kaniyang akdang “Historia del Arte” hinggil sa sining ng mga 
Filipino, na nailathala sa Barcelona, noong 1909 (Tomo. 1, 310): 


“Sa katunayan, ang mga iginuhit ng mga Filipino, katulad ng mga 
ipakikita ko sa inyo, kuha mula sa pabalat ng Suluan Prayer Book, ay 
nagpapamalas ng natatanging panlasa, na higit na Indian kaysa Tsino o 
Hapon.” 


Ganito rin marahil ang masasabi sa disenyong ito, na prowa ng isang 
bangka: 


Narito ang ilan sa mga lumang kasangkapang Filipino mula 
sa Bulakan, na nagawa kong maitanghal dito sa tulong ni G. Geronimo 
Samson, ang nanunungkulang Deputy Clerk ng Korte Suprema. 


Ang mga nabanggit na bagay ay isang sombrero, at ilang kasuotan na 
mayroong mga interesanteng disenyo, at nagpapakita rin ng pagkakatulad 
sa disenyo ng mga kasuotan ng kababaihang Indian sa Colombo. 

Ang ating sining sa kasalukuyan ay isinusunod sa mga anyong 
Kanluranin, na hindi naman ganap na binubura ang mga bakas ng ating 
indibidwalidad, na mahirap isantabi, at kailangang linangin, alagaan, at 
paghusayin. 


PAGPIPINTA 


Katulad ng binanggit ko, hindi nabigyan ng pagkakataon ang mga 
Filipino na linangin ang sariling sining ng pagpipinta. Gayunman, umiiral 
sa Filipinas ang sining ng pagpipinta sa anyong Kanluranin, at maraming 
Filipino ang luminang at lumilinang nito. Sina Juan Luna, F. Ressurecion 
Hidalgo, Lorenzo Guererro, Zaragoza dela Rosa, Amorsolo, Asuncion, 
Pineda, at marami pang iba ay ilan lamang sa bumubuo ng mahabang 
talaan ng ng mga Filipinong luminang at lumilinang sa sining na ito sa 
anyong Kanluranin. Si G. Agusto Fuster, mula sa Dalubguruan ng Ateneo, 
ay kailangan ding bangggitin. Si G. Fuster ay naging mag-aaral ng mga 
tanyag na Espanyol na pintor, ang mga Sorella. Bagaman isang Espanyol, 
nagpamalas ng malalim na interes sa Filipinong sining si G. Fuster. Siya rin 
ang naghanda ng mga slide na ipinakikita ko ngayon sa inyo. 


Sa mga Filipinong nagpamalas ng kahusayan sa sining na ito na ayon 
sa paraang Kanluranin, sina Luna at Hidalgo, na ang mga pinta ay umani 
ng pagkilala sa ibayong dagat, ay karapat-dapat na bigyang ng natatanging 
pagkilala. Si Luna ang lumikha ng Spolarium, ang En El Trielenium, Pueblo 
y Reyes at marami pang iba. Marami rin tayong mababanggit hinggil sa mga 
likha ni Hidalgo, gaya ng Las Virgenes Cristianas Expuestas al Papulacho, 
Antigona, at marami pang iba. 


Ang Spolarium ni Luna, na may replica sa marmol na bulwagan 
ng Lungsod ng Maynila ay nasa Barcelona sa ngayon. Nabigyan ako ng 
pagkakatadng malasin ang obrang ito sa Session Hall ng asamblea ng 
Lancomunidad sa nabanggit na lungsod ng Barcelona, nang magtungo 
ako doon noong 1920 sa atas ng Pamahalaan ng Filipinas upang 
makipagnegosasyon hinggil sa pagkuha ng nasabing kambas para sa ating 
pamahalaan. 


May kani-kaniyang espesyalisasyon ang dalawang alagad ng sining 
na sina Luna at Hidalgo. Ang katangian ni Hidalgo ay ang kawastuhan ng 

kaniyang mga teknik at ang kakinisan ng mga detalye. Espesyalisasyon 
naman ni Luna ang kaniyang katalinuhan, mapangahas na kasiningan, na 
nakahahalintulad ng Amerikanong pintor na si John Singer Sargent. 


Ang mga orihinal na iginuhit ng maraming Filipinong alagad ng 
sining, kung hindi man lahat, ay matatagpuan sa pribadong museo ni G. 
Angpin, ang nagmamay-ari ng tindahang “82” sa kasalukuyan. 


ESKULTURA 


Noong pre-Hispanikong panahon, nilililok ng mga Filipino ang 
imahen ng kanilang mga idolo. Siyempre pa, nasa anyong primitibo ang 
kanilang paglilok, sapagkat sa maraming pagkakataon, ito'y isinasagawa 
nang daglian, at sa katunayan, batid nating hindi umiral sa Europa bilang 
siyensiya, ang anatomiya bago ang ika-13 siglo nang iutos ni Frederick II 
ng Alemanya ang pag-aaral sa mga bangkay bilang kahingian sa pag-aaral 
ng medisina, at noong lamang ika-15 at ika-16 na siglo nagsagawa ng tunay 
na anatomikong pag-aaral at sumulat ng mga aklat hinggil sa paksang ito 
sina Mundini de Luis, at Leonard da Vinci. 


Nilililok ng mga Filipino ang pigura ng kanilang mga katutubong 
idolo mula sa alaala, o kaya naman ay ginagaya ang mga pigura ng mga 
idolong inangkat nila dito o ng ilang Tsino o Hapones. Kaya ang mga 
prehistorikong idolo ng mga Filipino ang kahawig ng mga idolo ng mga 
bansang Silangan. 


Narito ang isang larawan ng nililok na idolo ng Filipino. Isa itong 
ginintuang anito (idolo) na natagpuan sa minahan ng Suyok ng mga Igorot. 
Ang larawan ng idolong ito ay makikita sa aklat na isinulat ni Kgg. Isabelo 
delos Reyes, na pinamagatang La Relegion Antigua de los Filipinos (Mga 
Sinaunang Relihiyon ng mga Filipino). Narito ang isa pang anito, ang 
larawan ay nasa nasabing aklat din ni Delos Reyes. 


Mapapansin ang pagkakahawig ng mga pigurang ito sa idolo ng 
mga sinaunang bansa sa Silangan, gaya ng sa dalawang idolong ito, ang una 
ay mula sa Phoenicia, at ang Ikalawa 'ay mula sa Assyria. 


Narito ang isa pang idolo mula sa Cerdefia. Ang huling tatlong 
pigura ay mula sa aklat na nabanggit ko, na isinulat ni G. Valladar, na 
pinamagatang Historia del Arte. 

Sa pagdating ng Espanyol na kapangyarihan, dumating din sa 
Filipinas ang mga Kanluraning huwaran sa eskultura, sinumulang tularan at 
angkinin ito ng mga katutubo ayon sa sarili nilang kaparaanan. 


Sa ilang bayan sa mga lalawigan, mayroon hanggang ngayon na mga 
baguhan sa sining na ito, na maaaring gumagaya sa mga modelong Europeo, 
o nilililok ang anumang nasa larawan. Tumatawag ng pansin ang bayan ng 
Paete, Laguna dahil sa likas na kakayahan ng mga tagaroon sa paglililok mula 
pa noong unang panahon. Ang ganitong kakayahan sa sining ay maaaring 
tradisyonal at, maaaring likas, kung pagbabatayan pangalan ng nagsabing 
bayan. Ang paet ay salitang Tagalog na tumutukoy sa isang mahalagang 
kagamitan sa pag-uukit sa kahoy, na siyang panguhahing anyo ng eskultura 
sa Filipinas. At maaaring ang salitang paet ang orihinal na katutubong 
pangalan ng bayang ito sapagkat maraming taga-doon ang mahuhusay sa 
paggamit paet. Ang pagbabagong ito ng salitang paet patungong paete ay 
maipapaliwanag ng katotohanang iniwasan sa wikang Espanyol ang mga 
salitang nagtatapos sa mahinang katinig at ito ay ginagawa sa pamamagitan 
ng paglalagay ng e sa huling katinig. Kaya, binago ng mga Espanyol ang 
pangalan ng Palanyag o Palanyak patungong Pararaque, Kawit tungong 
Cavite, Hamtik tungong Antique, Dumagit tungong Dumaguete, Masibat 
tungong Masbate, Malawit tungong Malabite, at iba pa. Ipagpaumanhin 
ninyo ang aking paglayo sa paksa. 


Balikan natin ang eskultura, ang bakas ng sining na ito na may 
katangiang Indian at namamatay na sa Filipinas ay nagbigay daan para 
sa mga impluwensiyang Tsino. Siyempre, ang eskulturang Tsino, gaya ng 
Hapon, ay iisang pinagmulan, ang eskulturang Indian. 


Ang mga disenyong malimit nating makita sa maraming bagay, 
tulad ng hawakan at panakip na belo, prowa ng mga bangka, at iba pa, sa 
aking pagtingin, ay ayon sa estilong Indian. 


Kaugnay nito, maaaring bangggitin din ang iba't ibang disenyo at 
ukit sa ating mga antigong alahas. 


Gayunman, nagpaparamdan na ang impluwensiyang Kanluranin, at 
matitiyak na mabilis ang pagtanggap ng mga manlililok na Filipino sa mga 


ideang Kanluranin. 


Pumasok lamang sa simbahan ng San Ignacio na malapit lamang 

sa kolehiyong ito at dito ay masasaksihan ang kasanayan ng manlililok na 
Filipino at ang kanilang kakayahang tumanggap ng ideang banyaga. 


Sa mga naging kilala sa sining na ito, kailangang banggitin sina 
Tampingeo Flamefio, Tolentino, Vicente, at iba pa. Hinggil kay Guillermo 
Tolentino, umaani siya ng kasikatan bilang manlililok, at ang ilan sa 
kaniyang mga obra ay: The Filipino, The Filipinos, The Philippines, at iba 
pa. 


Kailangang bangggitin din ang isa sa mga nagtapos sa kolehiyong 
ito, si Dr. Jose Rizal, na bagaman hindi lubos na gumugol ng panahon sa 
eskultura, nagpamalas naman ng kaalaman at kakakayan sa eskultura, sa 
pamamagitan ng kaniyang mga lilok na ginawa dito at sa ibang bansa, 
sa mismong kolehiyong ito, sa Dapitan, at sa Europa. Ang busto ni Fr. 
Guerrico, isang Heswita, at iba pang lilok ni Rizal ay kilalang-kilala sa 
amin. 


Dapat ding bangggitin ang maliit na estatuwa ng Sacred Heart of 
Jesus, na nililok ni Rizal sa kolehiyong ito gamit ang kaniyang penknife 
noong siya'y binatilyo pa lamang. Nagsilbing instrumento ang imaheng 
ito sa pagliliwanag ng kaniyang kaisipan sapagkat kinasangkapan ito ng 
Dakilang Lumikha sa pagpapanumbalik ng kaniyang pananampalataya 
sa Katolisismo sa kaniyang mga huling sandali at naghanda sa kaniya sa 
taimtim na Kristiyanong kamatayan. 


Ang hindi mabilang na mga imahen, busto at pigura na nasa hindi 
mabilang na bantayog sa mga pampublikong liwasan ng ating mga bayan ay 
produkto ng Filipinong alagad ng sining. 


ARKITEKTURA 


Mayroon tayo sa Filipinas, hindi lamang panlupa kundi pandagat 
pantubig, sapagkat ang mga islang ito ay bumubuo ng isang kapuluan. 


Isang pangkalahatang tuntunin na ang eskultura sa bansang ito ay, sa 
pangunahin, bunsod ng mga lokal na pangangailangan at kalagayan. Dahil 
dito, kahit ipagpalagay na dala ng mga nandayuhang Indones at Malay ang 
kanilang mga katutubong idea hinggil sa artkitektura, ideang maaaring 
higit na maunlad, subalit ang mga ito ay hindi ganap na mailalapat sa mga 
bagong teritoryong inokupa nila. Kaya, hindi nakapagtakang inabandona 

ng mga unang nanirahan dito, sa isang punto, ang mga ideang dapat sana 
ay kanilang naipakilala dito sapagkat kailangang nilang iangkop ang mga 
ito bagong kalagayan at kapaligiran, at gamitin ang mga materyales na 
kanilang natagpuan. 


Hindi angkop ang mga bato o kongkretong gusali sa bansang 
tropikong ito na hindi nakararanas ng taglamig at nangangailangan ng higit 
na bentilasyon dahil sa mabanas at tuyong atmospera. Kaya naman ang 
bahay ng nakararaming Filipino ay ginamitan ng angkop na materyales na 
masaganang ipinagkaloob sa atin ng kalikasan. 


Sanhi ng klimang tropiko at para sa sanitasyon, ang mga Filipino, 
mula't mula pa, ay piniling manirahan sa mga lugar o bayang malapit sa 
baybayin o pampang ng ilog, o sa mga balsa at sasakyang pantubig. Ang 
mga tao sa nasabing rehiyon ay tinawag na Tagalog, ang salitang ito ay 
isang pagpapaikli ng pariralang taga ilog, na nangangahulugang residente 
ng, naninirahan sa, ilog. 


Ang bahay ng mga Filipino, sa kalahatan, ay may balkonahe na 
bukas sa tatlong gilid nito, ang sahig nito ang sumusuporta sa dulong itaas 
na bahagi ng hagdan. Ang sahig ng balkonahe ay kadalasang mas mababa 
kaysa pangunahing bahagi ng bahay. Sa balkonahe kalimitang nagtatrabaho 
ang mga Filipino kung umuulan, nililinis ang mga rattan, naglalala ng pawid 
para sa kanilang atip, o naghahabi ng lambat, at dito rin nagbabayo ng palay 
ang mga bata. Ang balkonaheng ito ay malayo sa sala, na kadalasan namang 
malapit sa mga silid, at hapag-kainan na naglalandas patungong kusina na 
bilang huling bahagi ng bahay ay kadalasang higit na mababa ang sahig 
kompara sa sala at mga silid na siyang pangunahing bahagi ng pamamahay. 
Kalimitang itinatayo ang mga bahay nang may kalayuan sa kalsada, para 
magkaroon ng bakuran, hardin, o taniman ng mga punongkahoy at halamang 
gamot. 


Makikitid ang kalsada ng mga sinaunang Filipino, na naayon sa 
kahingian ng panahon na walang gaanong trapiko. Kahit sa matatandang 
lungsod sa Europa at Amerika, may maliliit na kalye sa Toledo, Espanya, 
maging ang ilan sa matandang New York. 


Sa arkitektura, dinala rin ng mga Espanyol ang mga Kanluraning 
idea sa mga bayan sa Filipinas, maraming bahay na nasa tipong Espanyol na 

may bakurang Andalusian sa loob. Ang panloob na bakurang ito ay angkop 
at madali para sa tropikong klima dito gaya ng pagiging kapaki-pakinabang 
at praktikal sa klima ng Andalusia. 


Hinggil naman sa anyo ng bubong ng mga bahay kubo sa Filipinas, 
mapapansing sa mga lugar na dumaranas ng malalakas na pag-ulan, patayong 
patatsulok ang kalimitang ayos ng bubong, habang sa mga lugar naman na 
hindi gaanong inuulan, hindi mataas ang pagkakagawa ng bubong. Ganito 
rin ang kalagayan sa mga lugar na malimit dalawin ng malalakas na bagyo. 
Ang matatas na bubong ay malimit makita sa ilang rehiyon sa Luzon, habang 
ang mababang bubungan ay karaniwang pinipili sa mga isla sa Visayas. 


Tiyak na tiyak na ang arkitekturang Kanluranin, kasama na ang iba- 
ibang estilo at sangay nito, ay lumalaganap na sa Filipinas kung saan ang 
prinsipyong arkitektural ng mga Amerikano, na mas binibigyang halaga 
ang tibay at bentilasyon ng mga gusali at gaan at ginhawa sa mga silid, ay 
ginagamit na ngayon at hinahaluan ng panlasang Europeo ng pagbibigay- 
diin sa panloob at panlabas na disenyo, at kasiya-siyang impresyong 
estetiko. 


Sa sining na ito, sa hanay ng mga kontemporaneong arkitekto, 
mababanggit sina Arellano Arguelles, Mapua, at iba pa. Hinggil naman sa 
arkitekturang pantubig, madaling mauunawaang na ang mga naninirahan 
sa Filipinas, lalo na ang mga nasa rehiyong napaliligiran ng karagatan, ay 
napuwersa lamang ng pangangailangan na gumawa ng mga bangka, para sa 
paglalakbay at pangingisda. 


Ang mga tunay na dalubhasa sa paggawa ng bangka, mula sa 
simpleng bangkang pangisda hanggang sa mga paraw na kayang tumawid 
mga dagat, ay matatagpuan sa mga baybaying bayan. Ang salitang paraw ay 
maaaring korupsiyon ng palaw, ngalang ibinigay sa mga naninirahan sa Isla 
ng Marianas, na sanay sa mahahabang paglalakbay sa karagatan. 


Pagdating naman sa mga barko na higit na malaki at mabigat, 
nagpamalas ng kahusayan ang Sorsogon sa paggawa ng mga lorcha at 
galera. 


Bago ko wakasan ang paksang ito, kailangang bangggitin ang paraan 
ng pagtatayo ng gusali noong sinaunang panahon. Kailangang ipakita ko 

sa inyo ang mga edepisyo, gusaling pampubliko, at pribadong tahanan na 
nakayanan ang pagsubok ng maraming taon at iba't ibang panahon upang 
mabigyan kayo ng ideya hinggil sa malakihan at matibay na konstruksiyon. 


KASUOTAN 


Tatalakayin ko rin ang tungkol sa kasuotan na isa sa mga 
manipestasyon ng pambayang sining. 


Ang kasuotan ng mga Filipino, katulad din ng kasuotan ng ibang 
mga lahi, ay sumasailalim sa mga pagbabago at modipikasyon sa paglipas 
ng panahon. 


Noon ay iba-ibang anyo ng kasuotan para sa lalaki at babae. Ngunit 
dalawa sa mga anyong ito na usong-uso bago pa man dumating ang mga 
Espanyol ang ipakikita---ang masikip na anyo, at ang maluwag na anyo ay 
nagmula sa mga Indones at Malay, samantalang ang maluwag na anyo ay 
maaaring dala ng mga Tsino. Kaya naman noon at hanggang ngayon, ang 
masikip na anyo ay ginagamit pa rin ng maraming naninirahan sa Mindanao 
at sa mga kalapit nitong isla, kung saan ang impluwensiyang Tsino ay hindi 
kapansin-pansin nang kagaya sa ibang bahagi ng kapuluan. 


Mayroong dalawang piraso ng katutubong kasuotan, ang pantaas at 
saluwal para sa kalalakihan, ang palda at kamisa o hapit na pang-itaas sa 
kababaihan. 


Pagdating sa palda ng kababaihan, mapapansing may katutubong 
palda na tinatawag na patadyog. Tila ito isang malaking punda, na may 
kahabaan upang matakpan ang haba ng baywang hanggang sakong, at 
wala anumang putol o lupi. Ito ang dahilan kung bakit patadyog, mula 
sa patadlong na nabuo sa pamamagitan ng panlaping pa at tadlong 
(tuwid na walang lupi). Isa itong simpleng silindrikong piraso ng tela na 
ipinambabalot sa ibabang bahagi ng katawan, at dahil malapad, ito ay 
naisasaayos sa baywang sa pamamagitan ng dalawang malaking tupi na 
nasa magkabilang direksiyon, at ibinubuhol paitaas o paibaba, anuman ang 
gusto ng nagsusuot, upang ito ay manatili ang mga tupi, at sa gayon, bukod 
sa tela o panloob na kasuotan, may isang piraso pa ng damit pambabae, ang 
bandana na tinatawag sa Tagalog na alakbat, alampay, o baksa, sa Bisaya 

ngLeyte at Samar ay kandonga: at baliog sa Bisaya ng Panay . Isa itong tela, 
na sa ngayon, ay nakatupi na patatsulok, tumatakip sa likod, ang dalawang 
dulo ay nagtatagpo sa harapan, at pinananatili gamit ang aspile. 


Ang pinagmulan ng pirasong ito ay maaaring bunsod ng 
pangangailangan na magkaroon ng isang bagay na magsisilbing 
pananggalang ng kababaihan sa init ng araw, sa pamamagitan ng paglalagay 
nito sa ulo, kagaya ng kasuotang kilala ngayon na balintawak, o kaya naman 
ay pantakip sa leeg. Sa paglipas ng panahon ay naging integral na bahagi na 
ito ng kasuotan ng kababaihan sa mga pormal na okasyon. 


Sa simula, ang pirasong ito ay hugis parisukat na itinutupi nang 
paglihis para makabuo ng tatsulok. Sa una ay pinananatiling nakalabas. 
Pagkatapos, ang dalawang dulo ay pinagsasara na malapit sa leeg, at 
kalaunan, naging mas komplikado na ang pagtutupi nito, at ang mga dulo 
ay ibinubuhol na sa ilalim na bahagi, kagaya ng ginagawa ngayon. Ang 
ganitong ebolusyon ng bandanang ito ay makikita sa mga slide na iginuhit 
ni G. Fuster. 


Sa larawang ito, makikita ninyo ang sunod-sunod na pagbabago ng 
kamisa o damit pang-itaas ng kababaihang Filipino. Dati, makikitid ang mga 
manggas na umabot hanggang sa pulso. Pagkatapos, habang pinananatili 
ang orihinal na haba, mas lumapad ang ibabang bahagi nito hanggang 
umabot sa kasalukuyang nitong anyo. Ang laylayan ng mga manggas ay 
nakabalisungsong na ginaya sa estilong Chambery (Pransiya), kaya ang 
dulo'y tinawag na chambery. 


Sa halos pagsisimula ng huling siglo, ang mga manggas na malapad 
sa ibabang bahagi ay ginawang maluwag at hinayaang lumaylay. Sa paglipas 
ng panahon, ang lupi ay naging hanggang likurang bahagi na lamang ng 
palda, at pinananatiling simple ang harapang bahagi. Subalit ngayon, 
lubusan nang iniwasan ang paglulupi, ang tabas ng palda ay iniaakma na sa 
katawan, at ito ay naging lubhang makitid kaya mahirap nang maituring na 
pangmahinhin. 


May isa pang piraso ng kasuotan ang mga Filipina na katangi-tangi 
sa kababaihang Tagalog ngunit hindi karaniwan sa mga isla sa Visayas--- 
ang tapis. Isa talaga itong tapis na kadalasang kulay itim, at ginagamit 
upang hindi madumihan ang suot na palda. Ang salitang tapis ay mula sa 
tapi (cover). 

Sa paghahanda sa mga karaniwang gawaing bahay at mga gawain sa 
bukid, nagsusuot ng patadyog ang kababaihang Bisaya ng Panay at Negros 
at ng tapis ang kababaihang Tagalog, subalit inilalagay ang harapan sa likod. 


Magaspang na uri ng itim na tela ang orihinal na materyales na 
ginagamit sa tapis. Unti-unti, nawala na ang orihinal na layuning gawin 
itong pantakip sa palda, at sa paglipas ng panahon, higit na mas pino ang 
ginagamit na tela, hanggang sa tuluyan na nitong mapalitan ang itim na 
tela. Ang orihinal na tapis ay ginagamit na lamang ngayon sa pagtatrabaho, 
habang ang pino at maaninag na tela ay angkop lamang sa pagtungo sa mga 
panlipunang okasyon. 


Sa kalahatan, hindi kabilang sa tinatawag na traje de mestizo ang 
tapis. Tinawag itong kasuotang mestizo, dahil hindi nagsusuot ng tapis 
ang anak na babae ng mga Espanyol noon, na siyang ikinaiba nila sa mga 
Tagala. 


Hinggil naman sa kulay ng tapis, dapat pansinin na mas pinipili ng 
kababaihang Filipino mga kulay na mas madilim pa sa kulay ng mismong 
palda. Sa kabilang banda, itinuturing na hindi hindi maganda ang pagsusuot 
ng paldang mapusyaw ang kulay kaysa kaniyang kamisa at bandana. 


Noon, kahit anong kulay ng damit pang-itaas ay maipapares sa itim 
na palda, at hindi kailangang kakulay din ito ng bandana o kamisa. 


Sa kalaunan, naging uso na ang kasuotang pang-itaas at ang bandana 
ay kailangang magkakulay. Nagsimula ito sa huling bahagi ng nakaraang 
siglo. Sa katagalan pa, nauso na rin na ang palda, kasuotang pang-itaas, 
at bandana ay kailangang magkakapares, hindi lamang sa kulay, kundi 
maging sa disenyo, bagaman kadalasang mas makapal ang tela ng palda 
kompara sa pang-itaas at bandana na magkapareho ang tela. Kung wasto 
ang aking obserbasyon, tila ang huling ebolusyon ng kasuotang Filipino ay 
ang pagiging simple ng palda na walang disenyo o burda subalit ang mga 
burda ng kasuotang pang-itaas, bandana at tapis ay may magkakatulad na 
materyal, kulay, at disenyo upang bumabagay sa isa't isa. 


Pagdating naman sa kasuotan ng kalalakihan, tulad ng kasuotan ng 
kababaihan, sumasailalim din ito, kahit paano, sa mga pagbabago upang 

makasunod sa uso. Noon, ang kalalakihan ay nagsusuot ng putog o pulog, 
na isang piraso ng telang isang talampakan ang lapad at tatlo o apat na 
talampakan ang haba, na ibinabalot sa kanilang ulo. Isa itong palamuti sa 
ulo ng mga Indones at Malay na nagmula sa India. 


Mula nang dumating ang mga Espanyol, nakaimpluwensiya nang 
malaki ang mga uso at estilong Europeo at taga-Mexico sa kasuotan ng 
mga Filipino. Ang pagsusuot ng blusa na walang sulapa at may matigas na 
kuwelyo ngunit walang pagkakabukas sa ang harapang bahagi ng leeg, sa 
paraang maiwasan ang paggamit ng kurbata, ay estilong mula sa Mexico 
na pinagmulan ng kasuotang tinatawag na Amerikana. Ang Amerikana at 
pantalon ay paminsan-minsang matlikli, na nagingmahaba, at naging matikli 
ulit, paminsan-minsan ay masikip, na naging maluwang, at pagkatapos ay 
masikip ulit. 


Gaya ng nabanggit na, ang Filipino noon ay gumagamit ng kasuotan 
sa ulo na tinatawag na putog. Sa paglipas ng panahon, ang putog ay 
nahalinhinan nang malaking panyo, na ibinabalot sa mga ulo habang nasa 
lansangan, subalit inilalagay sa leeg kung nasa loob ng bahay o sa mga 
okasyong panlipunan. Ang maluwang na anyong may burda sa laylayan ng 
manggas at maging sa pantalon ay karaniwan sa Maynila at sa malalaking 
bayan o lungsod, lalo na sa mga maykayang pamilya, hanggang sa 
pagsisimula ng ika-19 na siglo. 


Subalit mula noong ikalawang bahagi ng nakalipas na siglo, 
nagsimulang gumamit ng kasuotang Europeo ang kalalakihang Filipinong 
nasa lungsod para sa mga espesyal na okasyon. Simple lamang ang kanilang 
kasuotan pagdating sa bahay, kadalasan ay kamisa Tsino at Europeong 
pantalon. 


MUSIKA 


Hindi ko pa nailalahad sa inyo ang hinggil sa musikang Filipino. 
Nasa kapuluang ito na ang musika bago pa dumating ang mga Espanyol. 
Ang mga Negrito, Indones at Malay ay may sari-sariling musika. Subalit 
ilang historyador lamang sa sinaunang panahon ang nag-ukol ng atensiyon 
sa katutubong musika. Si Pigafetta, na kasamahan ni Magellan, ang unang 
naglahad sa Kanluran ng sapantaha hinggil sa musikang Filipino sa kaniyang 
tala na pinamagatang “Primo Viaggio Intorno al Globo Terraqueo”. Dito 
ay sinabi niyang nakita niya sa Cebu ang apat na babaeng tumutugtog 

ng instrumento. Binanggit niya ang tambol at instrumentong tinatawag 
na subing. Isang maliit na instrumento ang subig na yari sa kawayan at 
ginagamit pa rin hanggang ngayon sa malalayong rehiyon ng kapuluan. 
Tinatawag itong barimbaw sa Tagalog. Narito ang ilang halimbawa ng 
subig na nakakatulad ng sa mga Hudyo na nagpapakitang ang mga Filipino 
ay may maraming pagkakahawig sa mga taga-Silangan. Ipakikita sa inyo 
ngayon ng binatang taga-Ateneo, na si G. Katindoy, ang posisyon at paraan 
ng karaniwang pagtugtog ng subig. 


Ang ibang manunulat, tulad ng Heswitang sina Chirino, Delgado, 
Wals y Marino, Mallat, ay tumalalakay din sa musikang Filipino sa kanilang 
mga gawa. 


Hinggil naman sa mga katutubo, kailangang bangggitin si Kgg. 
Isabelo delos Reyes at G. Efifanio delos Santos, ang huli ay naglabas sa E/ 
Debate, ng Maynila sa isyu nito noong 28 Nobyembre 1920, ng Interesanteng 
artikulo ukol sa katutubong musika sa Filipinas, kung saan inilarawan niya 
ang mga instrumentong ginagamit sa mga rehiyon sa Filipinas, partikular na 
ng mga Ilonggo, Tingayan, at Negrito, na tinatawag na Katalag, dyodioas, 
at kutibeg. 


Sa Mindanao, ginagamit ang agong hanggang sa kasalukuyan, at sa 
Palawan, ang kudyapi, na tinukoy nina G. Delgado at iba pang mananalaysay, 
ay ginagamit pa din ng mga Tagbanwa. Ang agong na mula sa Mindanao at 
ang kudyapi mula sa Palawan. 


Ang mga instrumentong ito, kagaya ng marami pang iba, ay 
nakatago sa museo ng mismong kolehiyong ito, ang Ateneo de Manila. Ako 
mismo ang nagdala rito ng kudyapi noong 1914. Ibinigay ito sa akin ng 
ilang Tagbanwa habang ako ay nasa Puerto Princesa ng nabanggit na taon. 
May isa pang instrumentong Bisaya na tinatawag na lantoy, na nakahahawig 
ng plawta. 


Kaugnay nito, kailangang bangggitin ang isang instrumentong bagaman 
hindi Filipino sa orihinal nitong plano, ay ginawa sa Filipinas gamit ang mga 
kawayan dito. Ang tinutukoy ko ay ang bamboo organ na makikita at maririnig 
(Nakita at narinig ko mismo) sa simbahang Katoliko ng Las Pinas, lalawigan ng 
Rizal. Ito ay binuo sa lugar na iyon noong 1818, 106 taon na ang nakalilipas, 
sa patnubay ng kura paroko ng nagsabing bayan na si Fr. Diego Ciera, isang 
Recoletano. Ang simbahan ng Las Pifas at itinayo noong 1762. 

Mababanggit din ang naturang banda ng musikang kawayan na kilala 
sa Tagalog bilang “Musikong boho” na binubuo ng mga instrumentong 
gawa sa kawayan. 


Sumasailalim sa pagbabago ang musikang Filipino sanhi ng 
impluwensiyang banyaga, partikular na ang musikang Europeo. 


Batid nating lahat na ang malaking pagkakaiba ng sinauna 
at modernong musika ay matutunghayan sa pekulyaridad ng eskala. 
Matatandaan na noong pagsisimula lamang ng ika-11 siglo nang maimbento 
ni Guido Aretius sa Europa ang musikal na eskala na may anim na nota, na 
ang pangalan ng mga nota ay hinango sa mga unang pantig ng bawat anim 
na taludtod ng himno para kay San Juan: “Ut lazis-Resonare fibris- Mitra 
gestroum---Famult tourum---Solve pollute Labii reatum.” 


Matatandaan ninyo rin marahil na pagkaraang gawin pitong nota 
ang eskala, gaya ngayon, ang ngalan ng ikapitong nota na idinagdag sa 
eskala ay kinuha mula sa unang titik ng nagsabing himno kay San Juan: 
“Sonete Isannes.” 


Ang ilang sinaunang musikang Filipino, tulad ng saloma, ay binubuo 
ng anim na nota. Ang regular na eskalang Tsino ay mayroon lamang lima, 
at ang modernong eskalang Europeo ay mayroong pito. Gayunman, hindi 
ko iniisip na pawang impluwensiyang Tsino ang madadama sa musikang 
Filipino. Hindi nangangahulugang mula sa eskalang Tsino ang sinaunang 
musikang Filipino dahil lamang sa katotohanang mayroon lamang anim o 
apat na nota. Ang diwa at ayos ay kulang sa sigla, subalit kusa at natural, 
habang iba ang ayos ng musikang Tsino, na sa aking palagay ay kusa 
ngunit hindi likas, at arbitraryo ang pagkakaiba. Upang makagawa kayo ng 
paghahambing, patutugtugin ang isang piyesang Tsino, at susundan ng ilang 
katutubong himig na Filipino. 


Narito ang piyesang Filipino na karaniwan sa mga Tagbanwa ng 
Palawan, na tinatawag na dalupan, na ang ibig sabihin ay halinhinan, mula 
sa dapun o0 tapon na tawiran para makarating sa kabilang lugar. Personal 
kong narinig ang awit na ito sa mga Tagbanwa mismo sa Puerto Princesa, 
kung saan ko ito mismo nakuha. 


Hanggang sa pagtatapos ng huling siglo, karaniwan ang makarinig ng 
kabataang lalaking umawit ng harana habang nagbabayo ng bigas o pinipig: 

o ng mga magsasakang umawit ng balitaw o kundiman habang nakasakay 
sa kalabaw sa umaga at patungo sa sakahan, o ng isang manunggete 
(kumukuha ng tuba) biglaang pag-awit ng ilang taludtod habang nasa itaas 
ng puno ng niyog at kumukuha ng tuba, at maging sa kasalukuyan, maririnig 
natin ang popular na hele, ang duyog sa Bisaya na inaawit sa pagpapatulog 
ng sanggol: o ang manlalakbay na humihimig ng saloma habang lulan ng 
kaniyang balsa o bangka at gumagaod patawid sa ilog o mga mandaragat na 
umawit ng himig sa saliw ng tunog ng mga lubid. 


Subalit tunay na maibigin sa musika ang mga Filipino at lubhang 
maunlad panlasang ito sa atin kaya mahirap magbigay ng detalyadong tala 
sa baryasyon ng ating melodiya. 


Kailangang bigyang ko na lamang kayo ng mga tipikal na piyesa, 
gaya ng kumintang, piyesang musikal ng mga Tagalog bago pa dumating 
ang mga Espanyol. Ang kumintang na iparirinig sa inyo ngayon ay mula 
kay Mallat, isang manunulat na Pranses. 


Ang nabanggit na mga piyesang musikal ay tutugtugin sa kanilang 
orihinal na himig nang walang anumang pagtatangkang pasukan ng tuntuning 
Kanluranin sa melodiya at komposisyon. Hangga't maaari, ginawang payak 
ang pagtugtog upang maibigay ang ideya hinggil sa himig musikal ng mga 
ito. 


Walang alinlangan, isa sa pinakapopular na awiting Filipino ang 
kumintang. Nangingibabaw ang katangiang pangmusika nito sa marami 
nating katutubong awit at sayaw. 


Hindi maitatangging may impluwensiya ng kumintang ang 
Samboangan Biyae bagaman ang himig ay malapit sa Espanyol. Tutugtugin 
ito sa inyo ngayon ng orkestra. 


Tila ang kumintang din ang nagbigay ng inspirasyon sa kundiman 
na inaawit sa Laguna noong huling bahagi ng ika-19 na siglo, na ang himig 
ay may bahid rin ng musikang Espanyol. 


Sa naging presentasyon hinggil sa kundiman, ganito ang masasabi 
ko hinggil sa naging pangalan nito. Ang kundiman ay tambalan ng mga 
salitang kung, di, at man, na ang di ay pinaikling dili na katumbas ng hindi. 
Ang pariralang kung hindi man, o ang pinaikli nitong anyo na isinasalin sa 
Ingles na if not then, o although not. Maaaring sa pariralang ito nagsimula 

ang orihinal na pamagat ng musikang ito. Nangangahulugan din ang 
salitang ito na pulang lino, para sa mga saluwal o pantalon, na makikita pa 
natin hanggang sa kasalukuyan, partikular na sa mga manggagawa sa mga 
lalawigan ng Katagalugan. 


Hinggil naman sa salitang kumintang, ngalan ito ng isang damong 
tumutubo sa ilang rehiyon sa bansa, na ang talulot ng mga bulaklak ay kulay 
rosas. Dating tumutukoy ang ngalang ito sa isang rehiyon sa Batangas, at 
sa kadahilanang ito, tinawag ng mga mananalaysay ang taong mula rito 
na cumintas, upang maipagkaiba sila sa mga taga-Balayan, na katutubo ng 
Balayan. 


Maraming varyasyon ang melodiya ng kundiman, at ang ilang 
varyasyon nito ay hango sa panahon ng habanera, gaya ng iparirinig sa inyo 
ngayon ng orkestra: 


Mulasa Habana, Cuba ang himig ng habanera, tulad ng mahihiwatigan 
sa pangalan. Popular ito sa panahon ng rehimeng Espanyol. 


Katulad ng mapapansin, malamlam at mabagal ang musikang 
Filipino, kaya naman, maging ang awiting epiko sa mga digmaan, agad 
na mapapansin ang himig ng hinakdal, gaya ng martsang pandigma na 
Estiharo, na kilala sa tao ng Misamis, Mindanao. 


Ang musika ng Estiharo ay walang dudang nagmula sa awiting 
harito, na popular sa mga rehiyong Bisaya hanggang sa kalagitnaang bahagi 
ng huling siglo. Patutugtugin ngayon ng orkestra ang Harito: 


Isa pang piyesa ng musikang tinatawag na Abiabi, na 
naimpluwensiyahan din ng Estiharu, na karaniwan ngayon sa Cebu, at 
tinutugtog sa mga pagdiriwang habang idinaraos ang isang paligsahan upang 
makahimok ng mga manonood at kalahok. Ang musika ay nagtataglay ng 
bakas ng impluwensiyang Espanyol, katulad ng mapapansin ninyo sa himig 
habang tinutugtog ng orkestra: 


Ang dalawang hakbang, ang pilkas, at iba pang katulad na himig na 
nagmula sa Europa, ay madaling tinanggap sa Filipinas na mapapansin sa 
iba't ibang bahagi ng kapuluan. 

Mahalagang tandaan na ang pamagat ng awitin at ang wika nito ay 
nasa wikang Espanyol. Ito ay sa dahilang ang lokal na wika sa Zamboanga 
sa huling taon ng pananakop ay nasa Espanyol. Naging himpilan ng mga 
sundalong Espasyol ang Zamboanga at nagkaroong malapit na ugnayan sa 
mga taga-doon. Ang Espanyol na sinasalita sa Zamboanga ay kombinasyon 
ng lumang wikang Espanyol at katutubong wika, katulad ng ginagamit dati 
sa Ermita (Maynila), Paco (Maynila), at Cavite. 


Subalit sa pinakamalayong bahagi kapuluan, matutunghayan natin 
ang espesyal na musikang ad libitum. Ang sumusunod ay isang melodiya 
mula sa isla ng Batanes na tinatawag na Kalusan: 


Pagkatapos ng musikang Filipinong naapektuhan ng impluwensiyang 
Espanyol. Bukod sa Habanera, na binanggit ko na, naririyan din ang balitaw 
na isang himig na Bisaya at may malawak na varyasyon. Ang salitang 
balitaw ay maaaring may katulad na pinagmulan ng Tagalog na balita, ang 
tsismis, ang kuwento. Sa Bisaya ng Samar at Leyte, nawala na ang orihinal 
na kahulugan ng salitang balitaw, at ngayo'y ginagamit na lamang bilang 
eksklamayon, na literal na kuwento, o kaya'y talaga, hindi nga? 


Laganap ang balitaw sa isla ng Kabisayaan, na umabot na rin sa 
Bikol at Katagalugan. 


Mahirap piliin kung ano ang tipikal na balitaw dahil sa lawak ng 
varyasyon nito. Padaskol na lamang akong pipili ng isa, iyong madalas na 
maririnig sa Cebu, na maaaring pinagmulan nito, bagaman laganap din sa 
isla ng Bohol. 


Ang isa sa karaniwang katutubong piyesa sa bansang ito sa 
kasalukuyan, at kakikitaan ng impluwensiyang Espanyol, ay Pambansang 
Awit ng Filipinas, na kilala rin bilang Martsa ni Aguinaldo. Kinatha ito ni 
Julian Felipe, mula sa Kawit, Cavite, ilang araw bago ang proklamasyon sa 
Kawit, noong ika-12 ng Hunyo 1898. 


Upang bigyang kayo ng idea hinggil sa namamayaning damdamin 
sa pamayanang pinagkathaan ng kompositor ng Pambansang Awit ng 
Filipinas, hayaan ninyong ilahad ko ang mga datos hinggil sa estado ng 
rebolusyon noong panahong iyon. 

Naganap noong 8 Disyembre 1897 ang Kasunduan sa Biak na Bato. 
Ipinagpatuloy ang kilusang rebolusyunaryo sa Cavite noong 29 Mayo 1898. 
Napagkalooban ng pangalan ang ilang rebolusyunaryong bayan sa Cavite 
magmula pa noong 1896 na ginamit sa kasagsagan ng rebolusyon. Kabilang 
sa naturang mga ngalan ang Magdabo para sa Kawit, Haliging Bato, Imus 
Mapalad para sa Mendez-Nufiez, at Arcangel para sa Bacoor. Tinawag na 
Magdalo ang Kawit, na mula kay Santa Magdalena na patron ng nagsabing 
bayan. Binansagan ang Imus na Haliging Bato dahil sa patron nitong Our 
Lady of Pilar. Tinaguriang Mapalad ang Mendez-Nufez dahil sa naging 
matagumpay ang pakikipaglaban sa tropang Espanyol sa pampang ng Lawa 
ng Bombon, na katatagpuan ng Bulkang Taal. Tinawag namang Arcanghel 
ang Bacoor sapagkat si San Miguel Arkanghel ang patron ng nasabing 
bayan. 


Interesanteng banggitin na hindi kinatha ni Prop. Felipe piyesang 
musikal ng ngayon ay kilalang Pambansang Awit ng Filipinas, upang maging 
pambansang awit, kundi kinatha niya ito bilang makabayang Martsa. Una 
itong tinugtog sa bayan ng San Francisco de Malabon, araw ng Linggo, sa 
kalagitnaan ng misa, noong ika-12 ng Hunyo 1898. 


Kung susuriin ang pagkakalapat ng musika, masasabing hindi 
lamang katutubong musika ang nakaimpluwensiya dito gaya ng Entijaro o 
mga naging deribatibo nito, na inyong narinig ngayon, kundi ilang ideang 
musikal din mula sa Europa na iniaakma sa mga pangyayari. Malayo sa 
pagiging plahiyo. Nagkataon lamang ang pagkakahawig sa melodiya, batay 
sa impluwensiya ng musikang Europeo sa ating musika, at udyok na rin ng 
espesyal na kahingian ng pagkakataon. Karaniwan lamang ang pagkakaroon 
ng pagkakapareho sa melodiya. Ipinakita ni G. Frederic Corder, Propesor ng 
Komposisyon sa Royal Academy of Music, sa London, kaniyang artikulong 
pinamagatang “Plagiarism in Music” na nalathala sa The Etude noong 
1912, ang ang ilang pagkakataon ng pagkakatulad, gaya ng melodiya ng 
intermezzo sa Cavallera Rustica, na isinusod sa apat na bar ng Adagio ng 
Gounod Symphony E flat. Ang bahagi ng melodiya ng Eroica Symphony 
ni Beethoven ay nakahahawig ng Mendelsohn's Italian Symphony, maging 
sa panimula hanggang sa Akto III ng Wagner's Lohengrin, at maging ang 
pangunahing paksa ng Gounod” Redemption. 

Upang ipakita ang ganitong interesante at mahusay na paliwanag 
hinggil sa mga hindi sinasadyang pagkakatulad kaugnay sa Pambansang 
Himno ng Filipinas, kasama ang ilan pang piyesang musikal, pakinggan 
natin ang pagtugtog sa piyano ni Prop. Alejo Carluen ng Dalubguruan ng 
Ateneo. 


Ang unang bahagi ay hango sa Pambansang Awit ng Espanya, 
patutugtugin ang simula nito upang maihambing ninyo sa unang bahagi ng 
Himno Filipino na iparirinig rin sa inyo kasunod nito. 


Sa aking pagtingin, ang mga triplet ng una at sumunod na mga bahagi 
ng himnong ito ay nagpapaalala ng isang awiting pandigmang tinukoy na 
kanina, at narinig ninyo na rin. Ang isa pang maaaring impluwensiyang 
malaganap sa mga bahaging ito ng mga triplet ay ang Himno ng Riego, 
isang awiting pandigma ng pag-aaklas ng militar sa Espanya. Noong 
1820, na pinangunahan ni Don Rafael de Riego, na nanggiit ng Liberal 
na Konstitusyon na binuo ng Cortes ng Cadiz noong 1882, para sa Hari 
ng Espanya. Tutugtugin ngayon ang Himno ng Reigo at maaari ninyong 
ihambing sa nabanggit na bahagi ng Himno Filipino. 


Mula sa Awiting Rebolusyunaryo ng Pransiya ang ikatlong 
impluwensiya sa ating Himno, na kilala bilang Merseillaise, at kinatha ni 
Rouget de Lisle. Para sa layunin ng paghahambing, ang simula ng awiting 
Pranses na ito ay iparirinig sa inyo, kasunod ang ikatlong bahagi ng Himno 
Filipino. 


Mapapansin ding ipinagugunita sa himig ng ating Pambansang 
Himno, una, ang Himno ng Espanya, na ang kapangyarihan nilayong 
pabagsakin ng rebolusyong Filipino. Pagkatapos, ang musika nito ay tila 
binigyang inspirasyon ng musika ng mga Filipino, ang sambayanang 
nag-aalsa, at pagkatapos ng mismong himig ng Espanya, tulad ng Reigo 
Revolucion, at sa huli, ng Himnong Merseillaise yamang ang rebolusyong 
Filipino, sa mahalagang prinsipyo nito”y, sa ilang hangganan, ay nagbigyang 
inspirasyon ng Rebolusyong Pranses, lalo pa't pamilyar sa kasaysayan nito 
si Andres Bonifacio. 


Wawakasan ko ang mga talakay na ito hinggil sa musika, sa 
pagbanggit ng mga musikerong Filipino, gaya nina Solis, Silos, Garcia, 
Lopez, Adonai, Bonus, Zapata, Tolentino, Estella, Carluen, Hernandez, 

Abelardo, Santiago, Abdon, Eloriaga, Buencamino, Fuentes, Ignacio, 
Mossesgeld, at iba pang tulad nina Dorinilla at marami pang iba. 


Siyempre pa, ang mga nailahad na himig ay halimbawa lamang 
ng napakalaking bulto ng musikang Filipino. Narito ang marami pang 
piyesang awit at sayaw, isang kompletong koleksiyon na makabubuo ng 
mapananaligang tomo. Narinig na ninyo marahil ang carifiosa, kurratsa, 
katsutsa, Tirana, Inkoy-inkoy, Dal-lot, Dallen, Samaoati, Tinikling, at 
marami pang iba na may kahirapang isa-isahin. 


Kung isasaalang-alang din natin ang musika ng bansang ito na 
naiimpluwensiya ng Hilagang Amerika, masasaksihan natin ang dumaraming 
baryasyon sa porma ng one-step, two step, fox-trot, at maraming iba pa, na 
hindi isinasantabi ang nakakahapong jazz, na hindi pa ganap na nauunawaan 
sa ngayon, at masyadong moderno para mabigyang halimbawa sa lekturang 
Ito. 


PANGWAKAS NA PANANALITA 


Matapos humarap sa inyo sa ganito kahabang oras, at pagurin ang 
inyong pasensiya, ipinauubaya ko sa inyo ang pag-iingat sa lahat ng aking 
mga nasabi. Nangangamba akong pagkatapos ng lahat, hindi ko nalampasan 
ang nagawa ng misyonero sa kuwentong inilahad sa inyo sa pagsisimula ng 
lekturang ito at nagsalita lamang ako nang pagkahaba-haba nang walang 
saysay, habang ang maiikli niyang naisulat ay may malaking kabuluhan. 
Anuman ang isipin ninyo, ituring ninyo ang lekturang ito bilang isang tapat 
at maalab na pagsisikap na mailahad sa inyo ang punto de bista hinggil sa 
mga aspekto ng Sikolohiyang Filipino, mula sa mga pag-aaral at personal 
na obserbasyon. 


Inilahad sa inyo ang Filipino ayon sa kaniyang pinagmulan, 
kasaysayan, at pag-unlad, at sa masining na manipestasyon ng kaniyang 
mga idea at damdamin. Namalas ninyong kabilang siya sa lahing mula sa 
ibang sambayanan na sa nakalipas na mga panahon ay may tinatamasang 
sibilisasyon na nahuhukay sa ngayon mula sa mga tuklas arkeolohiko. 
Ang sinaunang sibilisasyong aking tinutukoy na nagsilbing mahalagang 
batayan ng estrukturang nakilala natin ngayon sa pagpapakinis ng kulturang 
Kanluranin. 

Batay sa lahat ng nasabi, umaasa akong nabigyan ko kayo ng 
kaukulang datos upang ganap ninyong mabatid ang mga kadahilanan 
hinggil sa pagkakaiba ng Sikolohiya ng Filipino at ng Silanganing kulturang 
nakapalibot dito. 


Ang nabanggit na mga katangian ng kaugaliang Filipino, na hindi 
madaling unawain, sa kalahatan ng mga taga-Kanluran, ay maibubuod ayon 
sa sumusunod: 


Ang tiyak na antas ng mahinahong pakikipag-ugnayan, na kawalang 
katarungang ipagpalagay na pagbabanal-banalan o panlilinlang, yamang 
isa itong hindi maiwasang manipestasyon ng ating nakalilitong mga 
kaugalian, isang balatkayo ng pamana ng ating mga ninunong Indian at 
Malay na sadyang kahanga-hanga at hindi maipaliwanag, na pagkahilig 
sa espirituwalidad, panlasa at pagmamahal sa mga bagay na abstrakto't 
mahiwaga, pagkahumaling sa malulungkot na musika na posibleng 
manipestasyon ng kanilang tradisyonal na pangungulila sa kanilang mga 
tahanan--ang siyang mga katangian ng mga Filipinong nasa ilalim ng 
natatanging impluwensiya ng tropikal na araw. 


Kung ang Kolehiyo ng Ateneo de Manila ang pag-uusapan, hinggil 
sa hindi maipaliwanag na paraan ng pag-iisip at pagkilos ng mga Filipino, 
sa palagay ko'y makapagbibigay ako ng ilang pahayag, bilang isa sa mga 
nagtapos sa pamantasang ito. 


Ang kaugaliang Filipino sa lahat ng manipestasyon nito'y hindi 
makaliligtas sa mababaw na obserbasyon ng paring Heswita ng Ateneo de 
Manila. Ang mga paring Espanyol muna, na sinundan ng mga Amerikano 
na kapuwa kumilala sa katotohanang ang ating kaisipan at kaugalian at 
Silanganin, na kapuwa naghahangad ng mapayapang pag-unlad ng ating 
kamalayan, bagaman, may iba't ibang kaparaanan ang bawat pangkat sa 
pagtatamo ng adhikaing panlahat. 


Ang mga paring Heswitang Espanyol ang nagbigay ningning sa ating 
dignidad na orihinal na nakasalig sa ating mga kaugaliang napakasensitibo 
sa mapangwasak na impluwensiya. Itinimo nila sa kamalayan ang 
katotohanang nilikha nang pantay ang lahat, na ang karapatan ang patrimonya 
ng sangkatauhan, at lisyang ituring ang mga kahinaan na pangkaraniwan sa 
lahat ng tao. Binigyan nila ng espesyal na pagdidiin ang mga puntong ito 

upang maiwasang mabulid ang mga mag-aaral sa malabis na paniniwalang 
sila'y mababang uring nilalang, dahil sa kanilang likas na kaasalan. 

Sa aking obserbasyon, nauunawaan na ng mga paring Amerikano 
ang isip at damdamin ng mga Filipino, at umaakma ayon sa kanilang idea 
at adhikain sa pangangailangan ng kanilang mga mag-aaral. Ang mga 
paring Amerikano, bunsod ng adhikaing mahubog ang kanilang mag-aaral 
ang aspektong intelektuwal, pisikal, at moral, matalinong itinataguyod ang 
moral na karakter sa pamamagitan ng pagtuturo ng paggalang, pag-unawa, 
at pagkontrol sa sarili. 


Habang ang mga paring Espanyol ang nagbigay diin sa dignidad, 
mga Amerikano naman ang nagbigay diin sa karakter. Mahalaga ang 
sinuman para sa bawat isa, dahil dito, may dahilan tayo upang ipagmalaki 
ang dalawang pedagohikong sistema sa ganitong institusyon ng pagkatuto. 


Mga Binibini at mga Ginoo: napakalaki ng inyong pagkakatadng 
kilalanin ang kaugaliang Filipino sa puso at sa isip. Kayo, na nasa bansang 
ito ay may napakalaking kalamangan sa inyong mga kamag-anakan sa 
pagbibigay halaga sa buhay, kaugalian, nakagawian, tradisyon, at maging 
sa kanilang paraan ng paghusga. Umasa tayong sa pamamagitan ng inyong 
mas malaking oportunidad na mauunawaan at makilala ang Filipino at ang 
kanilang kaugalian, magiging instrumento kayo sa pagkakaroon ng pantay 
na pagkaunawa ng dalawang taong may magkaibang kaugalian: ang mga 
Amerikano at mga Filipino. Taglay ninyo ang mahalagang elemento sa 
pagbuo ng inyong mga kondisyon, at sa inyong kinalalagayan, na nasa 
posisyong unawain at husgahan ang Filipino nang malapitan, matapat tayong 
umasa na sa pagitan ninyo at ng mga Filipino at ng aking sarili, kapuwa iiral 
ang pantay na pananalig at tiwala, bunsod ng komuin ng magkaparehong 
pag-unawa, na makapagdudulot ng kapakinabangan at ligaya sa lahat. 


Salamat. 


INFLUENCIA DE LA 
PRONUNCIACION 
CASTELLANA SOBRE 
LA FONETICA FILIPINA 


IMPLUWENSIYA NG BIGKAS 
KASTELYANO SA PONETIKANG 
FILIPINO 

SENORES ACADEMICOS: 


Hace poco mas de un mes, el dignisimo Secretario de esta ilustre 
Corporacion tuvo a bien comunicarme la alta merced que me habiais 
dispensado eligitndome individuo de la Academia Filipina correspondiente 
de la Espatfiola. Desde entonces, y a medida que iba discurriendo sobre tan 
inmerecido favor, mas de manifiesto se me ofrecia mi escasez de aptitudes 
para ocupar un puesto entre vosotros. Exploraba mi pasado en busca de alga 
producido que congruente fuera con las ocupaciones de esta Academia, y 
solo hallaba en mis afios juveniles unos escarceos literarios en el Ateneo 
Municipal y en Ia Prensa, y en mi edad adulta, ciertas excursiones mas o 
menos atrevidas por los campos de Ia vernacula filologia. 


Tan misero es mi bagaje literario, que me persono ante vosotros 
confuso y anonadado. Perdonadme la osadia de aceptar esta halagadora 
distincidn de colocarme a vuestro lado. Es tan preciosa, tan atrayente la 
dadiva, que mas ha podido en mi el fervido afan de recibirla, que no la 
intima persuasi0n de mi palmaria insuficiencia. 


Y ahora que ya me hallo ante vosotros, se me presenta en toda su 
crudeza la magnitud de mi atrevimiento. Es que advierto en estos instantes 
el sillon vacante a que me quertis elevar, y que ocupo en vida un hombre 
esclarecido que siempre me merecid profunda respetuosa admiracidn, Don 
Ignacio Villamor, cuyos aquilatados meritos no puede mi corto ingenio 
ponderar mejor que lo hizo otro miembro prestigioso de esta preclara 
Corporacion, tambien ya difunto, Don Epifanio de los Santos Cristobal, 
en un articulo publicado en el nimero 4 de Ia revista mensual “Cultura 
Filipina” correspondiente a Enero de 1915, en estos terminos: 

MGA GINOONG AKADEMIKO: 


Mahigit kumulang lamang na isang buwan ang nakakaraan, ang 
kapita-pitagang Kalihim ng bantog na Korporasyong ito ay ipinaalam sa 
akin nang may lubos na kagalakan na pinagkalooban ninyo ako ng malaking 
karangalan sa paghirang sa akin bilang kasapi ng Academia Filipina na 
katuwang ng Academia Espafiola. Mula noon, at habang pinagninilayan ko 
ang hindi karapat-dapat na pabor na ito, higit na naging malinaw ang pag- 
aalok ko ng aking kakulangan na kasanayan upang gampanan ang isang 
tungkulin kabilang ninyo. Ginalugad ko ang aking nakaraan sa paghahanap 
ng isang bagay na nagawa na katulad ng mga gawain ng Akademiyang ito, 
at ang tanging nakita ko ay ilang pagsawsaw sa panitikan noong ako ay bata 
pa, at sa aking magulang na edad, ilang higit kumulang na mapangahas na 
pagliliwaliw sa larangan ng agham ng katutubong wika. 


Sadyang kahabag-habag ang aking bagaheng pampanitikan na 
humaharap ako sa inyo ngayon na lito at natataranta. Ipagpaumanhin ninyo 
ang kapangahasan na tanggapin ang nakabibigay-puring pagkilalang ito 
na ilagay ang aking sarili sa inyong hanay. Ang handog na ito ay lubhang 
mahalaga at kasiya-siya na higit na nanaig ang taimtim na pagnanais na 
matanggap ito at hindi ang paghimok ng aking malinaw na kakulangan. 


Ngayon na nahaharap na nga ako kapiling ninyo, ganap na nakikita 
ko ang laki ng aking kapangahasan. Sa mga sandaling ito ay namamataan 
ko ang bakanteng upuan kung saan ibig ninyo akong iluklok. Ito rin ang 
upuan na inokupahan noong siya ay nabubuhay ng isang ginoong higit na 
malawak ang pagkaunawa na lubusan kong hinahangaan, si Don Ignacio 
Villamor. Ang kaniyang subok na husay ay hindi kayang parangalan ng 
aking munting katalinuhan, sa halip ay higit na magaling ang ginawang 
pagpaparangal ng isa pang tanyag na kasapi ng Korporasyong ito na 
pumanaw na rin, si Don Epifanio de los Santos Cristobal, sa isang artikulo 
na inilathala sa ika-apat ng labas ng buwanang magasing “Cultura Filipina” 
noong Enero 1915. Narito ang kaniyang mga ipinahayag: 

... Don Ignacio Villamor es de los mas eminentes filipinistas. Y de 
las especialidades varias a que un filipinista puede dedicarse, la vida juridica 
filipina es Jurisdiccidn que le pertenece por Juro de heredad y que nadie 
puede disputarle como autor. De la indigena y de las disposiciones soberanas 
espahiolas, acaso tenga rivales, y de ciertas particularidades, alguno le 
aventaje, pero de su contenido histo0rico-legal, y de su vulgarizacion dtil, no. 
De la que nacio y se crid al amparo de las actuales leyes norte-americanas, en 
punto a doctrina, materia que mas intriga a la opinion publica y circulacidn 
internacional, tampoco nadie puede disputarle. Por la difusidn inglesa de sus 
obras es el de mayor autoridad en el extranjero. Su experiencia de escritor 
de mas de un decenio le ha hecho poseedor de mil detalles de ejecucidn y de 
Tos filipinos es tal vez el que conozca mejor la ciencia, arte e industria del 
folleto y del libro. Dificil le fut seguramente la aspera subida, pero como el 
peregrino a la Montaha Negra de Bember, Ilego a la cumbre y descubrid el 
cielo sobre su cabeza, y a sus pies el reino de Cachemira”. Hasta aqui Don 
Fpifanio. 


Unos afios ha, Don Ignacia Villamor, aprovechando breve pausa en 
nuestras tareas en el Tribunal Supremo, se me aproximb, con aquella su 
amabilidad caracteristica, solicitando mi asentimiento a ser miembro de esta 
Academia. Con que verdad y exactitud puedo repetir aqui aquella epifonema 
del eximio academico de la lengua, Exemo. Sr. Conde de Gimeno, en su 
discurso de ingreso, alusiva a su inmediato antecesor Don Daniel Cortazar, 
y expresada con este doliente y carifioso acento: “Cuan lejos estaba el de 
pensar en que se veria obligado por la muerte a cederme el puesto!" 


Ariadid, respetables sefiores, a vuestro voto generoso, mucha 
indulgencia para con este advenedizo que ha traspasado vuestro vestibulo, 
sin mas merecimientos que su buena voluntad, ni mas disculpa que un 
intimo deseo de prestaros cooperacion en la medida de sus cortos alcances. 

... “Si Don Ignacio Villamor ay kabilang sa mga higit na tanyag na 
Filipinista. At sa ilang mga espesyalidad na maaaring pagtuunan ng isang 
Filipinista, ang buhay batas ng Filipinas ay kaniyang teritoryo at walang 
maaaring tumutol sa kaniya bilang may akda nito. Malamang mayroon 
siyang mga karibal sa larangan ng batas ng mga katutubo at mga dekretong 
soberano ng mga Espanyol. Ukol naman sa ilang mga pagkakatangi-tangi, 
may iba na nakakahigit sa kaniya marahil, ngunit kung pag-uusapan ay 
ang nilalamang pangkasaysayan at legal nito, at ang kapaki-pakinabang 
na pagpapatanyag dito, walang tatalo sa kaniya. Wala ring makakadaig 
sa kaniya bilang dalubhasa sa larangan ng doktrina ng mga kasalukuyang 
batas ng mga Amerikano na kinamulatan at kinalakihan niya, bagay na higit 
nakaka-intriga sa opinyon ng madla at sa sirkulasyong pandaigdig. Dahil 
sa pagpapakalat sa wikang Ingles ng kaniyang mga akda, siya ang higit na 
dalubhasa sa ibang bansa. Ang kaniyang karanasan bilang manunulat sa loob 
ng higit na isang dekada ay nagdulot sa kaniya ng isang libong detalye ng 
pagpapatupad, at sa mga Filipino, siya na marahil ang higit na nakakaalam 
ukol sa agham, sining at industriya ng polyeto at ng aklat. Tiyak na mahirap 
para sa kaniya ang matarik na pag-akyat, ngunit katulad ng peregrino sa 
Itim na Bundok ng Bember (Montafa Negra de Bember), nakarating siya sa 
tuktok nito at natuklasan ang kalangitan sa itaas, at sa kaniyang paanan ang 
kaharian ng Kashmir”. Hanggang dito ang mga pahayag ni Don Epifanio. 


Ilang taon ang nakakaraan, nilapitan ako ni Don Ignacio Villamor 
habang sinasamantala niya ang maikling pahinga sa aming mga gawain sa 
Korte Suprema. Taglay ang kaniyang likas na kabaitan, hiniling niya ang 
aking pahintulot na maging kasapi ng Akademiyang ito. Maaari kong ulitin 
dito nang tiyak at tapat ang epiponemang iyon ng tanyag na akademiko 
ng wika na si Kgg. Conde de Gimeno, sa kaniyang talumpati ng pagsapi 
na may pahiwatig sa taong kagyat niyang hinalinhan na si Don Daniel 
Cortazar. Ito ay ipinahayag niya nang may malambing at malungkot na 
diin: “Hindi sumagi sa kaniyang isipan na malilipat sa akin ang puwesto 
bunsod ng kamatayan!" 


Mga kagalang-galang na ginoo, idagdag ninyo sa inyong malaking 
boto ang labis na pagpapaunlak para sa baguhang ito na tumapak sa inyong 
pasilyo, na sa halip na kakayahan ay taglay lamang ang mabuting kalooban, 
at ang lubos na nais ay mag-alok sa inyo ng pakikipagtulungan sa abot ng 
kaniyang makakaya. 

En cumplimiento de vuestras reglas ceremoniales, y atendidos los 
asuntos a que dedica su atencidn la Academia Filipina, me ha parecido 
adecuado hablar en la ocasidn presente de la INFLUENCIA DE LA 
PRONUNCIACION CASTELLANA SOBRE LA FONETICA FILIPINA, 
tema que, con vuestro permiso y benevolencia, paso a desarrollar. 


La fonetica de los dialectos filipinos no esta ain completamente 
dilucidada. Los autores europeos, cuyos idiomas son de naturaleza e 
inflexiones distintas de las de nuestros dialectos, no estaban, no podian estar 
en condiciones indoneas para percibir con cabal conocimiento los sonidos 
peculiares del habla filipina. Creyeron, sin duda, que en nuestros dialectos 
no hay mas que tres sonidos vocales y catorce consonantes, representados 
con otros tantos signos que recogieron de nuestra antigua escritura. 


VOCALES 


Palatovelar Filipina.--Usamos los filipinos mas de tres sonidos 
vocales. Ademas de los extremos del llamado por los fildlogos triangulo 
vocalico, a, i, u, que sonaban, y aun suenan en este pais, mas o menos fuertes 
y variables, segun el dialecto, la comarca, o quien habla, todavia se percibe 
en nuestro lenguaje hablado una vocal que denomino palatovelar, porque se 
situa entre los vertices palatal y velar del aludido triangulo fonctico. 


Me refiero a esa vocal filipina que, sin ser lai ni la u, parece participar 
de una y otra, y que, segiin tengo experimentado en mis esfuerzos por 
comprobar como se produce, resulta de disponer la boca para pronunciar la 
i, pero emitiendo en vez de la i. una u, sin alterar en lo posible la posicidn 
bucal para la 1, fuera de elevar un tanto la parte media de Ia lengua. 

Bilang pagsunod sa inyong mga panuntunang panseremonya, 
at matapos asikasuhin ang mga usapin na pinagtutuunan ng pansin ng 
Academia Filipina, nakikita kong angkop ngayon magsalita tungkol sa 
IMPLUWENSIYA NG BIGKAS KASTELYANO SA PONETIKANG 
Filipino. Ito ay isang paksa na, kung mararapatin ninyo, sisikapin kong 
linangin. 


Ang ponetika ng mga wikang Filipino ay hindi pa ganap na 
naipaliwanag nang lubusan. Ang mga manunulat na Europeo, na may mga 
wika at pagbabagong anyb ng salita na ibang-iba sa atin, ay hindi o hindi 
maaaring nasa angkop na kundisyon upang mahinuha nang may masusing 
kaalaman ang mga kakaibang tunog ng wikang Filipino. Walang-duda na 
pinaniniwalaan nila na mayroon lamang na hindi hihigit sa tatlong tunog ng 
patinig at labing-apat na katinig sa ating mga wika, na nakalarawan kasama 
ang iba pang mga senyas na tinipon nila mula sa ating sinaunang kasulatan. 


MGA PATINIG 


Mga Pangngalangalang Patinig na Filipino (palatal velar). Tayong 
mga Filipino ay gumagamit ng higit sa tatlong tunog ng patinig. Bukod sa 
tinatawag ng mga pilologo na mga dulo ng tatsulok ng patinig na a, 1, u, na 
may tunog na higit kumulang ay malakas at pabagu-bago sa bansang ito 
alinsunod sa wika, rehiyon, o kung sino ang nagsasalita, mahihinuha rin sa 
ating pasalitang wika ang isa pang patinig na tinatawag kong palatal velar, 
dahil ito ay nagmumula sa pagitan ng mga sulok ng ngalangala at velum ng 
naturang tatsulok. 


Ang tinutukoy ko ay iyang patinig na Filipino na, bagaman hindi 
io u, lumilitaw na may katangian mula sa bawat isa. Ayon sa naranasan 
ko sa aking mga pagsisikap upang mapatunayan kung paano ito nililikha, 
natuklasan ko na kailangang ihanda ang bibig upang bigkasin ang i, ngunit 
sa halip na i ang tunog na ilalabas, ang lalabas ay ang tunog na u, nang hindi 
binabago ang posisyon ng bibig para sa i, bukod sa pag-angat nang bahagya 
ng gitnang bahagi ng dila. 

Es un sonido que me parece ajeno a la lengua castellana. 
Generalmente, se le percibe en localidades o personas no influidas por la 
fonetica hispana, como en las voces salug (piso) del dialecto leyte-samarefio, 
num (seis) del maguindanao, kunsa (pasado mahana) del bicolano que se 
habla en el distrito liamado “de la rinconada” que incluye el pueblo de 
Iriga (Camarines Sur) , takes (digno) del cuyuno, tanEm (siembra) del 
pangasinan, y libeg (turbio) del ilocano. 


Representasele de varias maneras en nuestra escritura. En un 
catecismo en cuyuno, escrito por un Padre Recoleto, reimpreso en Manila 
el aho 1904, se utiliza para representar esta vocal palatovelar, no solo la 
e, sino tambien la combinacidn ue, empleandose la ue cuando precede 
a la palatovelar una bilabial, y la e sola en los demas casos. Por esto se 
ve en el catecismo mencionado que en las voces cuyunas maraet, (malo), 
aten (nuestro) es e sencilla la que se usa, mientras que en amuen (nuestro), 
nagabuelagbuelag (estan separados) se representa con ue Ia palatovelar. 


Y en un folleto sobre fonctica y signos del pangasinan, escrito por 
Don Felizberto B. Viray y publicado por el Profesor Sr. Otto Sheerer en 
Manila el aho 1927, escribese dicha palatovelar con oe. 


Parece que este sonido va desapareciendo de nuestro fonema, 
debido Ia infTuencia de la pronunciacion castellana. Se me figura que ya no 
es tan perceptible en aquellas regiones como Manila y sus limitrofes donde 
mas se habla el espafiol. Apenas quedan en alguna que otra localidad tagala 
ligeros vestigios del sonido como en la voces aken (mio), baket (por que), 
malake (grande) donde la palatovelar de las ultimas silabas se manifiesta 
solo mediante cierta distensidn de la cavidad bucal y elevacion de la lengua 
al emitir la k que la precede. 

Isa itong tunog na sa tingin ko ay kakaiba sa wikang Kastelyano. 
Sa pangkalahatan, ito ay mapapakinggan sa mga pook o mula sa mga tao 
na hindi naimpluwensiyahan ng ponetikang Espanyol, katulad ng mga 
salitang salug (sahig) mula sa wikang Leyte-Samarnon5, num (anim) mula sa 
Maguindanao, kunsa (sa makalawa) mula sa wikang Bikol na binibigkas sa 
distritong kung tawagin ay “sa kanto” na kinabibilangan ng bayan ng Iriga 
(Camarines Sur) : takes (marangal) mula sa Kuyunon, tanem (tanim) mula 
sa Pangasinan, at libeg (madilim) mula sa Ilokano. 


Ito ay inilalarawan sa ilang pamamaraan sa ating sulat. Sa isang 
katesismo sa wikang Kuyunon na isinulat ng isang paring Recoleto at 
inilathala sa Maynila noong taong 1904, ginagamit hindi lamang ang e, 
bagkus din ang pinagsamang ue upang sumagisag sa patinig na palatal 
velar na ito. Ginagamit ang ue kapag ang isang panlabi ay nauuna sa isang 
palatal velar, at tanging e lamang sa iba pang mga kaso. Dahil dito, makikita 
sa nasabing katesismo na sa mga salitang Kuyunon na kinabibilangan ng 
maraet (masama), aten (atin) ang simpleng e ang siyang ginagamit, habang 
sa mga salitang amuen (atin), at nagabuelagbuelag (hiwalay sila) ang 
palatal velar na ue ang ginagamit naman. 


Sa isang polyeto tungkol sa ponetika at mga senyas ng Pangasinan 
na isinulat ni Don Felizberto B. Viray at inilathala ni Propesor Otto Sheerer 
sa Maynila noong 1927, ang nasabing palatal velar ay sinusulat bilang oe. 


Tila baga naglalaho na mula sa ating ponema ang tunog na ito dahil 
sa impluwensiya ng bigkas Kastelyano. Ang pakuwari ko ay hindi na ito 
gaanong naririnig sa mga rehiyong kagaya ng Maynila at mga karapitbayan 
kung saan higit na ginagamit na salita ang wikang Espanyol. Halos kakaunti 
na lamang ang natitirang mga naiwang bakas ng tunog na ito sa ilang 
mga bayang Tagalog kagaya ng mga salitang aken (akin), baket (bakit), 
at malake (malaki) kung saan ang palatal velar ng mga huling pantig ay 
halata lamang sa pamamagitan ng pagpapalaki ng bibig at pag-angat ng dila 
habang binibigkas ang k na nauuna rito. 

Existe raz0n para creer que esta articulacidn es congenita a nuestra 
lengua primitiva, y que al disgregarse Esta en los actuales dialectos filipinos, 
el sonido evoluciond en unos y otros en diversas direcciones, asimilandose 
en unos con lai y en otros con la u como las voces tagalas bigay (don, 
presente), siga (hoguera), dilim (oscuridad), itim (negro), hiya (vergiienza), 
que son bugay, suga, dulim, itim, huya, en el bisayo leitefio o panayano. 
Y esta diversificacidn ocurre, no solo entre el tagalo y el bisayo, sino 
tambien entre otros dialectos. El nombre que en la Pampanga es Bakolor 
(terreno secano, elevado) y que se ha aplicado a la antigua cabecera de 
aquella provincia, es Bakoor en Cavite donde es tambien nombre de pueblo, 
y es Bakolod en Negros Occidental donde es el nombre de la capital de la 
provincia. Tal palabra, sin embargo, con el mismo significado es bakilid 
en el bisayo leyte-samarefio. El adverbio panayano gid (ciertamente) que 
escribo sin u porque nuestra g es siempre oclusiva sonora, es gud en Leyte 
y Samar. 


La ultima u de Burawun nombre de un pueblo de Leyte debid de 
pronunciarse tan palatovelar que la tomaron los esparfioles por e, y asi aquel 
nombre nativo Burawin lo convirtieron en Burauen. 


FI sufijo tagalo in es un en el bisayo. La voz tagala tawagin (sea 
Ilamado) es tawagun en el bisayo. 


Esta variedad tiene lugar en voces de un mismo dialecto, segun la 
localidad. Asi las voces leitefas luang (faltar) y y luya (travesear), son luang 
y liya en localidades del Norte de Samar. 


Debido a la disgregacion de nuestros dialectos y del aislamiento de 
los mismos entre si, distribuidos en nuestras islas, esta evoluciodn vocalica 
fue, hasta cierto extremo, acentudndose mas y mas bajo el influjo de la 
prosodia castellana que iba imprimiendo en nuestros sonidos vocales mayor 
fijeza y uniformidad. 


Articutacidn oclusiva absoluta.---Llamo asi una manera peculiar 
que tenemos de emitir nuestras vocales, ademas de la normal, comin a las 
lenguas. Aludo a ese sonido interrumpido por la oclusion de la faringe, que 
suspende toda espiracidn, como cuando pronunciamos la a, 45 la e, e5 la i, 1: 
la o, 6: la u, U. 


Buhay at Kulturang Filipino at Ibang mga Sanaysay 189 


May dahilan upang isipin na ang pagbigkas na ito ay likas sa ating 
sinaunang wika, at nang ito ay nahiwalay sa mga kasalukuyang wikang 
Filipino, ang tunog ay nagbago at naging iba't ibang tunog sa magkakaibang 
direksyon. Ang iba ay naging bahagi ng i at ang iba naman ay naging bahagi 
ng u gaya ng mga salitang Tagalog na bigay (handog), sigd (siga), dilim 
(dilim), itim (itim), hiyd (hiya). Sa Bisaya ng Leyte o Panay, ang mga ito 
ay katumbas ng bugdy, suga, duluim, itim, huyd. Ang pag-iiba't ibang ito 
ay nangyayari hindi lamang sa pagitan ng Tagalog at Bisaya kung hindi 
sa ibang mga wika rin. Ang pangalan na Bakolor (tigang at mataas na 
lupa) sa Pampanga, na ibinigay sa dating kabisera ng lalawigang iyon, 
ay Bakoor sa Cavite kung saan pangalan din nito ng bayan, at Bakolod sa 
Negros Occidental kung saan ito ang pangalan ng kabisera ng lalawigan. 
Gayunman, ang nasabing salita na ganoon din ang kahulugan ay bakilid sa 
Bisaya ng Leyte at Samar. Ang pang-abay ng wikang Panay na gid (tiyak) 
na sinusulat ko na walang u dahil ang ating g ay palaging pasara na may 
tinig, ay gud sa Leyte at Samar. 


Ang huling v ng Burawun, na pangalan ng isang bayan sa Leyte, ay 
marahil binibigkas sa paraang palatal velar. Ito ang dahilan kung bakit ang 
mga Espanyol ay itinuring ito bilang @, kaya yung katutubong pangalan na 
Burawiin ay ginawa nilang Burauen. 


Ang hulaping Tagalog na in ay un sa Bisaya. Ang salitang Tagalog 
na tawagin ay tawagun sa Bisaya. 


Ang pagkakaibang ito ay nagaganap sa mga salita mula sa iisang 
wika, sang ayon sa pook. Ang mga salitang Leyte na ludng (kulang) at luyd 
(maglikot) ay luang at liyd sa mga pook ng Hilagang Samar. 


Dahil sa pagkakawatak-watak ng ating mga wika at pagkakahiwalay 
ng mga ito mula sa isa't isa, ang pagbabagong ito ng patinig ay nagiging 
higit na kapuna-puna sa ilalim ng impluwensiya ng prosodiyang Kastelyano 
na nagtatatak ng higit na pagtatakda at pagkakapareho sa ating mga tunog 
ng patinig. 


Artikulasyon na ganap na pasard. Ganito ang tawag ko sa isang 
kakaibang paraan ng pagbigkas ng ating mga patinig, bukod sa normal na 
pagbigkas na karaniwan sa mga wika. Ang tinutukoy ko ay yung tunog na 
iyon na pinatigil ng pagtikom ng lalaugan, habang pinipigil pansamantala 
ang paghinga. Ang halimbawa nito ay kapag binibigkas natin ang a bilang 
d, ang e bilang E, ang i, f, ang o, O at ang u bilang #. 

No es una nueva vocal, sino mera modalidad en la pronunciacion de 
una vocal. Pero no es articulacion accidental, sino un valor f0nico individual 
en si mismo, trascendente al significado de la palabra. Baga (brasa) no es 
lo mismo que baga (pulmon) en el bisayo. Agi ( ay!, interjeccidn leitefia) 
no significa lo mismo que agi (marica, en Panay). Ni poto (tortita de arroz) 
es de igual acepcion que poto (pared divisoria) en el leitehio oriental. Este 
rasgo filipino es extrario a la fonctica espahola cuya influencia no ha logrado 
desterrarlo de nuestro vocalismo, por impedirlo su importancia etimologica. 


Hay que admitir, sin embargo, que en Filipinas, el castellano, lengua 
de estructura ritmica y sonoridad orquestal segiin expresidn de malogrado 
miembro de esta Academia Don Fernando Maria Guerrero, ha marcado en 
nuestra fonetica derroteros mas perfilados y precisos con su articulacidn 
variada, gradual y definida de los cinco sonidos representados por las vocales 
a, e,i, o, u. Los dialectos filipinos no vinculan su etimologia en tal variedad 
vocalica, casi puramente labial. En ellos no existe la necesidad trascendental 
de distinguir la e de la i ni la o de la u, a diferencia del castellano donde leo 
no significa lo mismo que lio, ni reo es igual a rio, ni pueden confundirse 
feo con fio, moro con muro, poro con puro, ni buena con boina. En cambio, 
en el tagalo, por ejemplo, se puede pronunciar hende en vez de hindi, kaen 
en vez de kain, sin que se altere el sentido del vocablo. Otro tanto ocurre en 
los demas dialectos. Desde luego, la articulacidn vocal demasiado abierta, 
o excesivamente cerrada, extremos a que son refractarios los dialectos 
vernaculos, puede ser censurable por afectada y hasta ridicula. 


No cabe duda que las vocales filipinas, desde el punto de vista 
occidental, adolecian, y, hasta cierto punto, aun adolecen de imprecisidn 
en sus rasgos fonicos, El sonido filipino original que, segiin los autores, se 
asemejaba a la e o a lai, no era e ni i, ni el que se parecia a la o o a la u era 
una u u otra vocal. 

Hindi ito bagong patinig, bagkus ito ay isang paraan lamang sa 
pagbigkas ng isang patinig. Subalit hindi ito di-sinasadyang pagbigkas, 
kung hindi isang tanging halagang ponetika sa sarili nito na nangingi- 
babaw sa kahulugan ng salita. Ang salitang baga (baga) ay hindi katulad 
ng salitang baga (baga) sa Bisaya. Ang salitang ag? (ay!, bulalas mula sa 
wikang Leyte) ay hindi kasingkahulugan ng ag7 (binabae, sa Panay). Ang 
poto (puto) ay hindi katumbas ng poto (dingding sa pagitan) sa Silangang 
Leyte. Ang katangiang Filipino na ito ay kakaiba sa ponetikang Espanyol na 
ang impluwensiya ay hindi nagawang iwaksi ito sa ating sistema ng patinig, 
sa pamamagitan ng pagpigil ng kahalagahang etimolohiko nito. 


Gayunman, aminin natin na sa Filipinas, ang Kastelyano, (wika na 
may balangkas ritmiko (o may ritmo) at tunog mala-orkestra) ayon sa pahayag 
ng maagang pumanaw na kasapi ng Akademiyang ito na si Don Fernando 
Maria Guerrero, ay nagtakda ng higit na malinaw at tiyak na mga daan sa 
ating ponetika sa pamamagitan ng kaniyang bigkas na iba't iba, banayad at 
malinaw ng limang tunog na kinakatawan ng mga patinig na a, e, i, o, u. 
Ang mga diyalektong Filipino ay hindi inuugnay ang kaniyang etimolohiya 
sa ganoong pagkakaiba ng mga patinig, na halos pawang binibigkas ng labi. 
Sa mga diyalektong ito, walang higit na pangangailangan na makilala ang 
pagkakaiba ng e sai, o ng o sa u, hindi kagaya sa Kastelyano kung saan 
ang salitang leo ay hindi kasingkahulugan ng lio, o ang reo ay hindi katulad 
ng ibig sabihin ng rio. Hindi rin maaaring magkamali sa pagitan ng feo 
at fio, moro at muro, poro at puro, buena at boina. Sa kabilang dako, sa 
Tagalog halimbawa, maaaring bigkasin ang hende sa halip na hindi, kaen 
sa halip na kain, nang hindi naiiba ang kahulugan ng salita. Ganoon din 
ang nagaganap sa iba pang mga diyalekto. Walang-duda, ang pagbigkas ng 
patinig na lubhang nakabuka o lubha namang nakatikom ang bibig---mga 
kasong sukdulan dahil baga ang mga katutubong wika ay may kasutilan--- 
ay hindi kanais-nais at lalo pang katawa-tawa. 


Tiyak na ang mga patinig na Filipino, mula sa paninging Kanluran, 
ay dumanas at hanggang sa isang punto, ay dumaranas pa rin ng kawalang- 
katiyakan sa kaniyang mga katangiang poniko. Ang orihinal na tunog 
Filipino na, ayon sa mga manunulat, ay kahawig ng e o ng i, ay hindi e o i: 
hindi rin kahawig ng u o ng ibang patinig ang o o ang u. 

Da cuenta de esta peculiaridad el escritor tagalo Don Pedro 
Serrano Laktaw, Maestro Superior por la Normal de Salamanca (Espata) 
y Profesor de Escuelas Normales por la Central de Madrid, en las “Breves 
Observaciones” que antepone al texto de su “Diccionario Tagalog-Hispano”, 
impreso en Manila el aho de 1914. 


FI Dr. Jose Rizal en su “Carta a mis paisanos”, publicada en la 
revista La Solidaridad de Madrid, del 15 de Abril de 1890, dijo que en las 
silabas de fin de diccion, la i y la u tagalas suenan mas abiertas. 


Efecto de esta vaguedad fonctica, y de la falta de costumbre en el uso 
de las vocales espafolas, indiscutiblemente claras y precisas, se observan 
alguna que otra vez en los no hiabituados al castellano, vulgarismos, como 
el confundir la e con Ia i, o la o con la u, y pronunciar Pidro por Pedro, 
boino por bueno. De esta deformacion no se libra el ingles, que ya se habla 
bastante en nuestro pais hoy dia, pues no es muy insolito, sobre todo en 
provincias, oir very will por very well. 


Pero no se puede negar que, debido al influjo del castellano, viene 
fijandose el timbre de las vocales filipinas y uniformAndose sus inflexiones 
desde el principio hasta el fin de cada articulacion. 


CONSONANTES. 


La B.- Los dos sonidos que esta consonante tiene en castellano, 
y que son el oclusivo, o sea el que se produce cerrando completamente 
los labios, y el fricativo, que se articula aproximAndolos sin enteramente 
Juntarlos, tambien existen en los dialectos filipinos. En Estos, sin embargo, 
Ta variacidn es meramente accidental, producto de tendencias dialectales. 
En Ia voz tagala, bisaya y batana de Basco bato (piedra) tenemos una b 
claramente oclusiva, pero esa b, en la misma palabra en el dialecto batan 
del pueblo de Mahatau es vatu, y en el maguindanao es tambien de emisidn 
fricativa, como en kutabat6 (muro de piedra), nombre castellanizado en 

Nagbigay ng ulat tungkol sa kakaibhang ito ang manunulat na 
Tagalog na si Don Pedro Serrano Laktaw, na nagtapos bilang Maestro 
Superior ng Escuela Normal de Salamanca (Espanya) at Propesor ng Escuelas 
Normales ng Universidad Central de Madrid, sa “Breves Observaciones” 
(Mga Maiikling Puna) na inilagay niya sa unahan ng teksto ng kaniyang 
Diccionario Tagalog-Hispano. Ito ay inilimbag sa Maynila noong taong 
1914. 


Sinabi ni Dr. Jose Rizal sa kaniyang Liham sa Aking mga Kababayan, 
na inilathala sa magasing La Solidaridad sa Madrid noong ika-15 ng Abril 
ng taong 1890 na sa mga pantig na nasa hulihan ng bigkas, ang i at u na 
Tagalog ay may tunog na higit na nakabuka. 


Ang kinalabasan ng kalabuang pagbigkas na ito, at ng pagiging 
hindi bihasa sa paggamit ng mga patinig na Espanyol, na walang-duda ay 
malinaw at tiyak, ay mga salitang lansangan na mapupuna minsan sa mga 
hindi sanay sa Kastelyano. Mga halimbawa nito ay ang pagkakamali ng e 
sai, o ng o sa u, at pagbigkas ng Pidro sa halip na Pedro, boino sa halip 
na bueno. Hindi naligtas sa pagbabagong anyo na ito ang wikang Ingles, 
na kalat na ang gamit sa ating bansa ngayon, kung kaya hindi pambihirang 
marinig ang katagang very wi// sa halip na very well, lalong lalo na sa mga 
lalawigan. 


Subalit hindi maitatanggi na dahil sa impluwensiya ng Kastelyano, 
naitatakda ang uri ng tunog ng mga patinig na Filipino, at ang mga pagbabago 
ng tono ng mga ito mula sa simula hanggang sa dulo ng bawat pagbigkas ay 
nailalagay sa itinakdang pamantayan. 


MGA KATINIG 


Ang B. Ang dalawang tunog na mayroon ang katinig na ito sa 
Kastelyano, ang pasara, o ang tunog na nalilikha sa pamamagitan ng ganap 
na pagtikom ng mga labi, at ang pasutsot, na binibigkas sa pamamagitan na 
paglalapit ng mga labi nang hindi sila ganap na magkadikit, ay mayroon din 
sa mga wikang Filipino. Gayunman, ang kaibhan sa Filipino ay di-sinasadya 
lamang, isa itong produkto ng mga pag-uugali ng mga diyalekto. Sa 
salitang Tagalog, Bisaya, at Ivatan ng Basco na bato (bat6) mayroon tayong 
isang b na malinaw ay pasara, ngunit ang b na iyon, sa kaparehong salita sa 
diyalektong Batan ng bayan ng Mahatau ay vatu. Sa Maguindanao, ito rin 
ay may bigkas na pasutsot, kagaya ng kutabato (pader na bat5), pangalang 

Cotabato, donde la b suena como un w: kutawato. Esta atenuacion tiene 
tambien lugar en el vocablo bisayo buraburun (abundante en manantiales) 
cuyas contracciones sucesivas son burabrun, y burabun, en que la ultima 
b se atentia en la forma definitiva que ahora tiene como nombre de un 
pueblo de Leyte, Burawun, transformado oficialmente en Burauen. Este 
rasgo fricativo de Ia b, no es, a mi juicio, efecto del contacto de la fonetica 
espafiola con la nuestra, sino mera modalidad local. 


La C interdental y la Z.---Desconocese en nuestros dialectos el 
sonido fricativo sordo de estas consonantes castellanas, presente en los 
vocablos Cecilia y z0zobra. El castellano no ha logrado introducirlo en 
nuestro sistema vocalico. Muchos seseamos pronunciando Sesilia, sosobra. 
Por lo demas, el seseo es practica aceptada en Castilla hasta en los circulos 
mas cultos, como asegura el distinguido filologo espahol, Don Tomas 
Navarro Tomas, en su “Compendio de Ortologia Espafiola” publicado en 
Madrid el afio 1927. 


Pronunciamios como los espafoles el sonido velar de la c, 
equivalente al de la k. Sin embargo, no se ha conseguido generalizar en 
nuestra fonetica la practica espafiola en Filipinas de ahadir una e al final de 
las palabras que terminan en la velar k, o en otras oclusivas sonoras, segin 
se nota en nombres de algunos de nuestros pueblos, como el de Palanyag, 
que se abrevid en Parahak y se trasformo en Parahaque. Caso semejante es 
el de Hamtik (hormiga bermeja), trocado en Antique. 


La CH.---No tenemos esta articulacidn compuesta castellana. Hay 
en nuestros dialectos una semejante, que no es sonido independiente en 
si, sino meramente casual, producido por la contigiiidad de la t y de la s. 
Tal ocurre en la voz tagala satsat (criticar) que no podemos escribir con 
ch, so pena de desnaturalizarla. Lo mismo acontece a la palabra leiteha 
putsa (envuelvelo), contraccidn do putoso, derivado de putos (envolver), 
que, por metatesis, algunos pronuncian pusta, cambiando el orden de lat y 
s. Este metaplasmo no podria tener lugar si, en vez de dos consonantes t, s, 
usaramos aqui una sola, la ch. 

kinastelyano na Cotabato, kung saan ang hb ay may tunog na katulad ng 
w: kutawato. Ang paghina na ito ng tindi ng tunog ay nagaganap din sa 
salitang Bisaya na buraburun (sagana sa batis) na ang mga magkakasunod 
na pagpapaikli ay burabrun, at burabun, kung saan ang huling b ay humina 
na nang tuluyan. Ngayon ito ay Burawiin, pangalan ng isang bayan sa 
Leyte, at ginawang opisyal na Burauen. Ang katangiang pasutsot ng bh, ay, 
sa palagay ko, hindi epekto ng pagtatagpo ng ponetikang Espanyol at ng 
ating ponetika, kundi ito lamang ay pagkakaibang lokal. 


Ang C na binibigkas na ang dulo ng dila ay nasa pagitan ng itaas 
at ibabang bahagi ng ngipin (interdental) at ang Z. Hindi kilala sa ating 
mga diyalekto ang tunog na pasutsot at walang tinig ng mga katinig na 
Kastelyanong ito, na mayroon ang mga salitang Cecilia at z0z0bra. Hindi 
nagawang ipakilala ito ng Kastelyano sa ating sistema ng patinig. Marami 
sa atin ang bumibigkas ng s sa halip na c o z bago ang mga patinig na e at 
i (seseo sa Espanyol) at sinasabi ay Sesilia, sosobra. Sa kabilang banda, 
ang seseo ay tanggap na ugali sa Castilla maski na sa mga grupo na pinaka- 
edukado, kagaya ng tinitiyak ng bantog na pilologong Espanyol na si Don 
Tomas Navarro Tomas, sa kaniyang “Compendio de Ortologia Espatiola” 
na nilathala sa Madrid noong 1927. 


Katulad ng mga Espanyol, binibigkas natin ang tunog na velar ng c 
na katumbas ng k. Subalit hindi nagawang maging pangkalahatan sa ating 
ponetika ang ugaling Espanyol sa Filipinas na magdagdag ng e sa dulo ng 
mga salitang nagtatapos sa k na velar, o sa ibang mga salitang pasara at may 
tinig, kagaya nang mahahalata sa mga pangalan ng ilang mga bayan sa atin. 
Halimbawa ay ang Palanyag, na pinaikli sa Pararak at naging Parariaque. 
Ganito rin ang kaso ng Harntik (pulang langgam), na ginawang Antique. 


Ang CH. Wala tayo nitong tambalang bigkas na ito ng Kastelyano. 
Mayroon sa ating diyalekto ng isang katulad nito na hindi nagsasariling 
tunog mismo, bagkus ay di-sinasadya lamang. Ito ay produkto ng pagtatabi 
ng t at ng s. Ganito ang nangyari sa salitang Tagalog na satsat (pulaan) na 
hindi natin maaaring isulat gamit ang ch, nang hindi binabago ang likas na 
katangian nito. Ito rin ang nagaganap sa salitang Leyte na putsa (balutin mo 
ito), na pagpapaikli ng putoso. Ito ay galing sa putos (balutin), na, dahil sa 
pagbabago ng lugar ng isa o higit pa sa isang tunog sa loob ng isang salita, 
ang iba ay binibigkas na pusta, pinagpapalit ang ayos ng ft at ng s. Ang 
pagpapalit ng ayos ng mga tunog na ito ay hindi mangyayari kung sa halip 
na dalawang katinig na f at s, ay gagamitin natin ay isa lamang, ang ch. 

LaD.--La nuestra tiene un sonido oclusivo peculiar que se pronuncia 
pegando la punta de la lengua, no contra la cara interior de los dientes 
incisivos superiores, como lo hacen los espafoles, sino contra el paladar. 
Esto hace que nuestra d sea una articulacidn mas bien linguopalatal, que no 
linguodental. No obstante, la peculiaridad va en muchos filipinos cediendo 
al influjo del idioma espahol. 


La fricacion de la d castellana no se practica en nuestros dialectos. 
Cuando algunos filipinos pronuncian Ia d final de voces que no son de su 
propio dialecto, la emiten como t. Asi, algunos tagalos, residentes en Leyte, 
cuando articulan las palabras bisayas butod (podrido), upod (compahero) 
dicen butot, upot. El vocablo panayano kapid (unidos,mellizos) que se 
castellaniz0 en Capiz, es kapit en el tagalo. Y esta atenuacion ocurre, no 
solo en consonantes dentales, sino en cualesquiera otras sonoras finales, 
como hemos visto en Palanyag, atenuado en Palanyak, que se carnbid en 
Parahaque. 


LaF.--Creo indiscutible que en el tagalo, bisayo, ilocano, pampango, 
pangasinan y bicolano, no existe el sonido de la f espahola. Si en alguno 
de estos dialectos se percibe fricacion labiodental algo similar, es ella mero 
accidente fonico producido por el contacto de la bilabial oclusiva sorda p 
en fin de silaba, con la aspirada h inicial de la silaba siguiente. Ejemplos 
de este fendmeno tenemos en Ia voz leyte-samarefia tipha. (quiebralo) y en 
la panayana tiphag (desmoronar), Tal aspiracidn se produce, no solo con 
la p sino con otras consonantes, como se ve en las voces leyte-samarefias 
dughan (pecho), labhag (equimosis), gamhanan (poderoso). El contacto de 
lapy h en las circunstancias dichas, no tiene, entre nosotros, valor f0nico 
igual al de la ph en algunas lenguas europeas, como en el latin que tiene, 
entre otras, la voz philosophia, en el ingles donde hay las palabras phrase 
(frase), Philippines (Filipinas) escritas con ph que suenan como una f. 

Ang D. Ang ating katinig na ito ay mayroong isang kakaibang tunog 
na pasara na binibigkas sa pamamagitan ng pagdikit ng dulo ng dila, hindi sa 
panloob na mukha ng mga itaas na ngiping pangagat, kagaya ng ginagawa 
ng mga Espanyol, kungdi sa ngalangala. Sa ganitong paraan ang ating d ay 
nagiging isang bigkas na malinaw ay linguopalatal, at hindi linguodental. 
Gayunman, ang kakaibhan ay sumusuko na sa impluwensiya ng wikang 
Espanyol sa maraming Filipino. 


Ang pagsutsot o prikasyon ng d na Kastelyano ay hindi ginagawa 
sa ating mga diyalekto. Kapag binibigkas ng ilang Filipino ang d na nasa 
dulo ng mga salitang hindi nagmumula sa kanilang sariling diyalekto, ang 
nasasambit nila ay ang ft. Kaya ang ibang mga Tagalog na naninirahan 
sa Leyte, kapag binibigkas ang mga salitang Bisaya na butod (bulok), 
upod (kasama) sinasabi nila ay butot, upot. Ang salitang Panay na kapid 
(magkakaisa, kambal) na kinastelyano at naging Capiz, ay kapit sa Tagalog. 
Ang paghina ng tindi ng tunog na ito ay nangyayari hindi lamang sa mga 
katinig na pangngipin, kundi sa anumang ibang katinig na may tinig at nasa 
hulihan, katulad ng nakita natin sa Palanyag, na humina ang tindi at naging 
Palanyak, at sa huli ay naging Parahaque. 


Ang F Sa aking palagay, hindi maitatanggi na sa Tagalog, Bisaya, 
Ilokano, Kapampangan, Pangasinan at Bikol, wala ang tunog na /ng mga 
Espanyol. Kung sa isa sa mga wikang ito ay mahahalata ang kaparehong 
prikasyon na panlabi-pangngipin, ito ay di-sinasadyang tunog lamang na 
bunga ng pagdidiit ng panlabi, pasara at walang tinig na p sa hulihan ng 
pantig, at ng h na may aspirasyon na nasa unahan ng susunod na pantig. 
Mayroon tayong mga halimbawa ng pangyayaring ito sa salitang Leyte- 
Samarnon na fipha (basagin mo ito) at sa Panay na tiphag (gumuho). Ang 
naturang pagsambit ay nagagawa hindi lamang sa katinig na p kundi sa 
iba pang mga katinig, kagaya ng makikita sa mga salitang Leyte-Samarnon 
na dughan (dibdib), labhag (pasa), gamhanan (makapangyarihan). Ang 
pagtatagpo ng p at ng h sa nasabing pagkakataon, ay walang halagang 
poniko sa atin na katulad ng ph sa ibang wikang Europeo, kagaya ng Latin 
na mayroong salitang philosophia, ng Ingles kung saan may mga salitang 
tulad ng phrase (parilala), Philippines (Filipinas) na nakasulat gamit ang ph 
na may tunog na gaya ng /f. 

Es verdad que en algunos dialectos del Norte y Sur de Filipinas se 
observa sonido algo semejante al de la f esparo!a, pero mucho me inclino a 
creer que tal articulacidn no es elemento fonico independiente, sino efecto 
casual muchas veces producido por el contacto de la p con la aspirada h. En 
el nombre Ifugaw, dado a una raza filipina, la primera consonante puede ser 
el resultado de Ia contigiiidad de Ia silaba ip (algun prefijo o contraccidn) 
con el tema hugaw que en bisayo leitefio significa suciedad. 


En el chamorro, dialecto hermano de los filipinos, donde abunda 
actualmente el sonido de f, vemos que, aparte las muchas voces castellanas 
incorporadas a su Iexico, en algunas de las nativas se nota que el sonido 
de f que Ilevan es mera peculiaridad dialectal. Las voces chamorras fatai 
(muerte), fuli (diez), nifen (diente), corresponden a las tagalas patay, pulo, 
ngipin, de identico o semejante significado, y que se pronuncian con p. 
(Vide “Diccionario Chamorro-Castellano por el P. Roman Maria de Vera, 
Capuchino de Guam, impreso en Manila el aho 1932). 


Tambien puede esta aspiracion ser solo un complemento enfatico 
de la p, como en el tagalo po (sefior) donde es a veces tanta la aspiracion, 
que la p queda totalmente absorbida, como en hindi p6 (no, sefior) que suele 
pronunciarse hindi ho. Esta evolucion de Ia p hasta su conversion total en 
aspirada, aparece clara en el vocablo tagalo punas (limpiar, fregar) que en 
el chamorro adguiere la aspiracion sin perder la p, phunas, pero que en el 
leiteio ya pierde la p, quedando sola la aspiracion, en esta forma: hunas. 


Es que la aspiracion es un refuerzo en muchos casos. E1 tagalo baket 
suele pronunciarse bakhet (por que), y puti (blanco) es puthi en el dialecto 
tiruray. Ingleses y americanos hay que hacen lo mismo con la t en talk, take, 
vitam, aeternam, que pronuncian t-h-alk, t-h-ake, vit-h-am, aet-h-ernam. 


La G. Tambien tenemos el sonido fricativo sonoro de esta 
consonante, pero, de igual modo que Ia j, lo articulamos con vibracion bien 
tenue, y lo representamos hoy dia con Ia h. 


Buhay at Kulturang Filipino at Ibang mga Sanaysay 199 


Totoo na sa ibang diyalekto ng Hilaga at Timog ng Filipinas 
mapapansin ang tunog na may pagkakahawig sa / na Espanyol, ngunit 
sa paniniwala ko ang ganitong bigkas ay hindi isang independiyenteng 
elementong poniko, kundi di-inaasahang epekto na sa maraming pagkakataon 
ay bunga ng pagtatagpo ng p at ng h na binibigkas nang may pagbuga ng 
hinga. Sa pangalang Ifugaw, na ibinigay sa isang lahing Filipino, ang unang 
katinig ay marahil bunga ng pagkakatabi ng pantig na ip (isang unlapi o 
pagpapaikli) at ng paksang hugaw na ang ibig sabihin sa Bisaya Leyte ay 
dumi. 


Sa Chamorro, wikang kapatid ng mga Filipino kung saan sagana ang 
tunog na /sa kasalukuyan, makikita natin na bukod sa maraming salitang 
Kastelyano na bahagi na ng kanilang bokabularyo, sa ilang mga katutubong 
salita mapapansin na ang tunog na /na mayroon ang mga ito ay kakaibhang 
pang diyalekto lamang. Ang mga salitang Chamorro na fatdi (kamatayan), 
jfulu (sampu), nifen (ngipin), ay katulad ng mga salitang Tagalog na patdy, 
pulo, ngipin, na katulad din ang kahulugan, at binibigkas gamit ang p. 
(Tingnan ang Diccionario Chamorro-Castellano ni Padre Roman Maria de 
Vera, Capuchino mula sa Guam, inilimbag sa Maynila noong 1932). 


Maaari rin na ang bigkas na ito ay isa lamang mariing karagdagan 
sa p, katulad sa katagang po sa Tagalog (ginoo) kung saan minsan dahil sa 
higit na pagbigkas, ang p ay lubusang nahigop, katulad sa hindi po (hindi, 
Ginoo) na karaniwang binibigkas na hindi ho. Ang pagbabagong ito ng p 
hanggang sa kaniyang lubusang pagpapalit sa tunog na may aspirasyon, ay 
malinaw na makikita sa salitang Tagalog na punas (linisin, hugasan). Sa 
wikang Chamorro nagkaroon ito ng aspirasyon nang hindi nawawala ang p, 
phunas, ngunit sa Leyte nawala na ang p at natira na lamang ang aspirasyon 
sa ganitong anyo: hunas. 


Ang aspirasyon ay isang pagpapalakas sa maraming pagkakataon. 
Ang Tagalog na baket ay karaniwang binibigkas na bakhet (bakit), at ang 
puti (puti) ay puthi sa diyalektong Tiruray. Ang mga Ingles at Amerikano ay 
ganito din ang ginagawa sa ft sa mga salitang talk, take, vitam, aeternam, na 
binibigkas nila bilang t-h-alk, t-h-ake, vit-h-am, aet-h-ernam. 


Ang G. Mayroon din tayong tunog na pasutsot at may tinig ng 
katinig na ito, ngunit kagaya ng 7, binibigkas natin ito nang may bahagyang 
taginting lamang, at kinakatawan ito ngayon ng h. 

La g oclusiva sonora es, igualmente, sonido de nuestros dialectos, y 
me parece que Ia pronunciamos como los espafioles. 


La NG.--Con esta combinacibn representamos generalmente 
nuestro sonido nasal. Hay, empero, algunos radicales que consideran 
adecuada Ia g sola con virgulilla encima, 


Mientras en el castellano la n solo es nasal cuando es final de silaba y 
la sigue immediatamente una velar de la silaba siguiente como en las voces 
banco, tengo, porque susnasalidad es meramente accidental, en la prosodia 
filipina, la articulacion nasal constituye una consonante independiente con 
propio valor fonetico. Por esto, si dichas palabras banco, tengo, significan lo 
mismo asi se pronuncien nasalizadas o no, las voces filipinas acompahadas 
de articulacidn nasal, no pueden despojarse de este matiz, sin cambiar 
su significado o sin perderlo totalmente. Asi la palabra panayana langaw 
(mosca), si se pronuncia sin nasalizacion y se articulan separadamente la n 
y la g, sonara lan-gaw (vinagre), en el mismo dialecto. 


Muestran los labios espanoles cierta aversion a los sonidos nasales, 
como en la transformacion de algunos nombres nativos de regiones y lugares 
del pais. El nombre actual de Pangasinan, era en su origen Pangasinan, 
derivado de asin (sal) por lo cual Pangasinan es el lugar donde se hace 
sal, el de Pampanga, era, y alin hey dia es, en el tagalo y en el pampango, 
Kapampangan, de pangpang (ribera), aplicAndose Kapampangan a la region 
donde abundan riberas, rios, Batangas, se Ilamaba y aun se llama entre los 
nativos Batangan, de batang (palo a madera flotante o que se halla en el 
agua) siendo batangan el paraje donde abundan tales trozos. El nombre 
vernaculo ilong ilong (semejante a nariz), de ilong (nariz), se castellaniz0 
transformandose en Iloilo con la supresion total de las dos articulaciones 
nasales. Algunos espafoles no podian producir ciertas nasales de fin de 
silaba, como la de bawang (ajo en tagalo), sawang (poblacion, en bisayo 
Teyte-samarefio), que articulaban bawan, sawan. A esto se de- be, sin duda, el 
cambio en Bauan, del antiguo nombre del pueblo de Bawang (Batangas). 

Ang g na pasara at may tinig ay gayon din, tunog ng ating mga 
diyalekto, at sa tingin ko ay binibigkas natin ito katulad ng pagbigkas ng 
mga Espanyol. 


Ang NG. Nilalarawan natin ang ating tunog na pailong sa 
pamamagitan ng kombinasyong ito. Gayunman, sa palagay ng ilang mga 
radikal, sapat na ang nag-iisang g na may kasamang bantas sa ibabaw. 


Sa Kastelyano ang n ay pailong kapag ito ay nasa hulihan ng pantig 
at sinusundan ng isang katinig na velar ng sumusunod na pantig kagaya 
sa mga salitang banco, tengo, dahil ang pagiging tunog nito na pailong ay 
di-sinasadya lamang. Sa prosodiyang Filipino, ang pagbigkas na pailong 
ay isang independiyenteng katinig na may sariling kahalagahang ponetiko. 
Kung kaya, kapag ang mga nasabing salita na banco, tengo, ay pareho din ang 
kahulugan kung bibigkasin nang pailong o hindi, ang mga salitang Filipino 
naman na may kasamang tunog na pailong ay hindi maaaring tanggalin ang 
bahagyang pagkakaiba na ito nang hindi naiiba ang kaniyang kahulugan 
o mawawala ito nang tuluyan. Sa ganitong dahilan, ang salitang Panay na 
langaw (langaw) ay maririnig bilang lan-gaw (suka) kung bibigkasin nang 
hindi pailong at binibigkas nang magkahiwalay ang n at ang g, sa mismong 
diyalekto. 


Ang mga bibig Espanyol ay tila ayaw sa mga tunog na nagmumula sa 
ilong, katulad ng makikita sa pagbabago ng ilang mga katutubong pangalan 
ng rehiyon at pook sa bansa. Ang kasalukuyang pangalan na Pangasinan, ay 
dating Pangasinan, mula sa salitang asin (asin) kung kaya ang Pangasinan 
ay ang pook kung saan ginagawa ang asin. Ang Pampanga ay dati, at 
hanggang ngayon sa Tagalog at Pampango ay Kapampangan, mula sa 
pangpang (tabing-ilog). Ginagamit ang Kapampangan sa rehiyon kung saan 
maraming pampang, ilog. Noong una, at hanggang ngayon sa mga taga-rito, 
ang tawag sa Batangas ay Batangan mula sa batang (kahoy na naaanod 
ng tubig o matatagpuan sa tubig) dahil ang batangan ay siyang pook kung 
saan marami ang mga naturang piraso ng kahoy. Ang katutubong pangalang 
ilong ilong (kahawig ng ilong), mula sa ilong (ilong), ay kinastelyano at 
naging Iloilo dahil sa tuluyang pagtanggal ng dalawang artikulasyon nito 
na pailong. Ang ilang mga Espanyol ay hindi kayang bigkasin ang ilang 
mga tunog na pailong na nasa dulo ng pantig, kagaya ng bawang (bawang 
sa Tagalog), sawang (bayan, sa Bisaya ng taga Leyte at Samar), kung kaya 
ang sambit nila ay bawan, sawan. Hindi maitatanggi na ito ang dahilan 
kung bakit nabago ang lumang pangalan ng bayan ng Bawang (Batangas) 

La influencia de la pronunciacidn espafola no ha desterrado do 
nuestros dialectos el sonido nasal que es en nuestro fonema un elemento 
importante. 


La H.---Tenemos una aspiracion laringea mucho mas tenue que la g 
fricativa sonora y la j espafola, y que venimos representando con Ia h. Esta 
letra entre nosotros es siempre aspirada. El uso del castellano en Filipinas 
no ha logrado vigorizarla por ser la suavidad su caracteristica. 


La J.---Por lo que se acaba de decir carecen los dialectos nativos del 
verdadero sonido castellano de la j. 


La K.--La pronunciamos lo mismo que los espafioles. No solo eso: 
Tas silabas que en castellano se escriben c, a:-- q, u, e:--q, U, 1:--c, 03--c, 
u, las escribimos k, ak, e3 k,1,-k,,0,3-y k,u. 


La L.-FI citado autor, Sr. Navarro Tomas, en su obra ya mentada, 
habla de Ia relajacidn y hasta desaparicion do Ia I en el lenguaje hablado 
de algunas regiones de Espaha, donde se dice igua, pape, en vez de igual, 
papel. Tenemos semejante atenuacion en ciertas comarcas de Filipinas, 
como Ia llamada de Aklan, que demora al Oeste de la Provincia de Capiz, 
donde Ia I se relaja al extremo de convertirse en una e. Asi, lo que en el 
panayano es lunsay (puro), sulat (carta, escrito), napulo (diez), en el dialecto 
aklan eunsay, sueat, napued (Vide “Sungkaan sa Pag Sueat, pag Basa ag pag 
Hambae it Inakeanon” por Manuel Laserna, Manila 1916). 


Esta e abierta del aklan, es una y en otras regiones. Las voces leitefias 
lumo (blandura), balay (casa), pula (rojo, recifEn nacido) son yumo en el 
Norte de Samar, bayAy en algunas partes del Oeste de Leyte y en Surigao, y 
puya en Samar y tambien en Leyte. 


La I es, ademas, h aspirada por modalidad dialectal. Las palabras 
tagalas y bisayas lusong (mortero.), walo (echo) son husong, waho en las 
islas Batanes, la voz bisaya balay (casa) es bahay en el tagalo. 

sa Bauan. Ang impluwensiya ng bigkas Espanyol ay hindi nagawang alisin 
mula sa ating mga diyalekto ang tunog na pailong na isang mahalagang 
elemento sa ating ponema. 


Ang H. Mayroon tayong tunog na galing sa lalamunan o glotal na 
higit na mahina kaysa sa g na pasutsot at may tinig at sa j na Espanyol, 
at sinusulat natin bilang /. Ang titik na ito para sa atin ay laging may 
aspirasyon ang bigkas. Ang paggamit ng Kastelyano sa Filipinas ay hindi 
nagawang palakasin ito dahil ang pagiging mahina ng tunog na ito ay siya 
nitong katangian. 


Ang J. Gaya ng nabanggit na, ang mga katutubong diyalekto ay 
walang tunay na tunog Kastelyano ng 7. 


Ang K. Ang bigkas nito ay gaya ng sa Espanyol. Hindi lamang iyon, 
ang mga pantig na sinusulat sa Kastelyano bilang c, a,-- q, u, e,--q, Uu, 
i,--C, 0,--c, u, ay sinsulat natin bilang k, a:--k, e,--k, i,--k,, o, atk, u. 


Ang L. Ang nabanggit na manunulat na si G. Navarro Tomas, sa 
kaniyang naturang akda, ay nagpahayag tungkol sa paghina at hanggang sa 
pagkawala ng / sa wikang pasalita ng ilang mga rehiyon ng Espanya, kung 
saan ang sinasabi ay igua, pape, sa halip na igual, papel. Mayroon tayong 
katulad na paghina sa ilang rehiyon ng Filipinas, kagaya sa Aklan na nasa 
kanluran ng lalawigan ng Capiz, kung saan humina ang / at naging isa nang 
e. Kaya naman, kung sa Panay ay lunsay (dalisay), sulat (liham, nakasulat), 
napulo (sampu), sa diyalektong Aklanon naman ay eunsay, sueat, napueo 
(tingnan ang Sungkaan sa Pag Sueat, pag Basa ag pag Hambae it Inakeanon 
ni Manuel Laserna, Manila 1916). 


Ang nakabukang e na ito ng Aklan ay isang y sa ibang rehiyon. Ang 
mga salitang Leyte na lumo (lambot), balay (bahay), pula (pula, bagong 
panganak) ay yumo sa Hilagang Samar, baydy sa ilang bahagi ng Kanlurang 
Leyte at ng Surigao, at puyd sa Samar at ganoon din sa Leyte. 


Bukod dito ang / ay isang h na may aspirasyon bunga ng kalakaran 
ng diyalekto. Ang mga salitang Tagalog at Bisaya na lusong (lusong), walo 
(walo) ay husong, waho sa mga isla ng Batanes, ang salitang Bisaya na 
balay (bahay) ay bahay sa Tagalog. 

A veces desaparece la I, como en la pronunciacidn del vocablo 
cebuano wala, que es waa. Pero esta desaparicidn no solo es prosddica, 
sino tambien ortografica en varios casos, como en el del nombre pampango 
Bakolor aludido en relacion con nuestra palatovelar, y que al pasar a Cavite 
perdio la I y result6 Bakoor. Lo propio ocurre a la voz leitefia aslum (agrura) 
que en el Norte de Samar es asum. Tambien las palabras leitefias bulan (luna, 
mes) alamag (moho) pierden su I al pasar al tagalo donde son buwan, amag. 
Por lo demas, tal supresion de Ia I, no es privativa del castellano ni de los 
dialectos filipinos. Tambien ocurre en ingles, siquiera en la pronunciacion, 
como en las palabras calm, talk, walk. 


La LIL.-.-Carecemos del sonido de Ia II espatiola. Tenemos uno que 
se la asemeja y es el resultante del contacto de Ia 1 con la y, como en la 
palabra leiteha balyo (cambio) y en Ia tagala alyamas (barniz). 


Pero escribir estas voces con Il, seria desfigurarlas, por no ser de 
Il los elementos componentes de la articulacidn. Nuestro sonido es ly, y lo 
demuestra el hecho de que en casos de transposicion, semejantes a los de t y 
s, a que aludimos al hablar de la ch, aparece claramente la descomposicidn 
del sonido. Asi el vocablo leiterio balyo arriba citado, sufre tal metatesis en 
el cebuano donde es baylo. 


Las consonantes M, N, P.- Sobre ellas solo he de observar que 
algunos espaholes se resisten a pronunciar la m final, como en Ia voz latina 
vobiscum (con vosotros) y en la bisaya samsam (masticar) que algunos 
espafioles pronuncian vobiscun, sansan. Esta tendencia no ha trascendido a 
nuestra fonetica. En cuanto a la p, ya hemos notado al tratar de la f, como 
suele nuestra p reforzarse con aspiracidn simulando una f espafola. 


La N.- Tenemos sonido parecido al de la fi castellana: pero, 
a semejanza de Ia ph, esa palatal nasal sonora es accidental en nuestros 
vocablos. Producto del contacto de n final de silaba con y inicial de la silaba 
siguiente, hallamos tal sonido nuestro en la voz tagala anyo (costumbre, 

Minsan nawawala ang /, kagaya sa pagbigkas ng salitang Cebuano 
na walad, na nagiging wad. Ngunit ang pagkawala na ito ay hindi lamang 
may kaugnayan sa prosodiya, kundi may kaugnayan din sa pagbaybay sa 
ilang mga kaso. Halimbawa ay ang pangalang Kapampangan na Bakolor 
na nabanggit kaugnay ng ating pang-ngalangalang velar, at nang napunta 
sa Cavite ay nawala ang / at naging Bakoor. Ganito din ang nangyari sa 
salitang Leyte na aslum (asim) na sa Hilagang Samar ay asum. Ang mga 
salitang Leyte din na bulan (buwan), aldmag (amag) ay nawala ang / nang 
mapunta sa Tagalog kung saan ito ay naging buwdn, amag. Dagdag pa rito, 
ang naturang pagkawala ng /, ay hindi lamang nangyayari sa Kastelyano 
o sa mga diyalektong Filipino. Ito rin ay makikita sa Ingles, bagaman sa 
pagbigkas, kagaya ng mga salitang calm, talk, walk. 


Ang LI. Wala tayong tunog Espanyol na II. Mayroon tayong isa na 
malapit dito at resulta ng pagtatagpo ng / at ng y, kagaya ng salitang Leyte 
na balyo (kapalit) at ng salitang Tagalog na alyamds (barnis). 


Subalit kapag isinulat ang mga salitang ito gamit ang //, masisira 
ang anyo ng mga ito dahil ang // ay hindi mga elementong bahagi ng 
artikulasyon. Ang ating tunog ay Iy, at ito ay ipinapakita ng katunayan na sa 
mga kaso ng pagpapalit ng lugar, katulad ng f at s na siya nating nabanggit 
tungkol sa ch, maliwanag na lumilitaw ang pagkasira ng tunog. Kung kaya 
ang salitang Leyte na balyo na binanggit sa itaas ay dumanas ng ganitong 
pagpapalit ng lugar sa Cebuano kung saan ito ay naging baylo. 


Ang mga katinig na M, N, P. Ang napansin ko lamang tungkol 
sa mga nasabing katinig ay ang ilang mga Espanyol ay nilalabanan ang 
pagbigkas ng m sa hulihan, kagaya ng salitang Latin na vobiscum (kasama 
kayo) at ng salitang Bisaya na samsam (nguyain) na binibigkas ng ilang 
Espanyol na vobiscun, sansan. Ang ugaling ito ay hindi nanaig sa ating 
ponetika. Tungkol naman sa p, nakita na natin noong tinalakay ang / kung 
paano kalimitan pinapalakas ang ating p ng aspirasyon at ginagaya ang fna 
Espanyol. 


Ang N. Mayroon tayong tunog na kahambing ng tunog ng 
Kastelyanong 7, ngunit katulad ng ph, ang pangngalangala, paildng at may 
tinig na iyon ay di-sinasadya sa ating mga salita. Bunga ng pagtatagpo ng n 
sa hulihan ng pantig at ng y sa unahan ng sumusunod na pantig, matatagpuan 
natin ang naturang tunog sa salitang Tagalog na anyo (kaugalian, 

traza, talle), y en la bisaya minyo (casado). Pronunciarla como fi espafiola 
es desnaturalizarla. En vez de un accidente, este sonido filipino, es, a veces 
un rasgo dialectal, como en el nombre tagalo ngipen (diente) que en el batan 
es hipen. 


FI contacto con Ia fonetica castellana ha conseguido, hasta cierto 
extremo, asimilar tal articulacidn nuastra a la h del espatol. 


La. Q,.--El sonido castellano de esta velar combinada con la u 
existe en nuestros dialectos, pero lo representamos con Ia k sola. 


La R.-Se articula esta consonante en nuestro sistema fonetico, 
donde creo que la pronunciacion castellana ha conseguido hacerla algo mas 
vibrante. 


Debe observarse que Ia r filipina, en muchos casos, es solo efecto 
de Ia relajacidn de la d, en derivaciones, coma en tagalo, de baklad (corral 
de pesca) se ha originado Baklaran (lugar de corrales de pesca) nombre 
del sitio que hay mas alla de Pasay (Rizal) , de palad (palma de la mano, 
fortuna) palaran. (afortunado) en el leiteho. En otros casos es tendencia 
dialectal, como en las palabras tagalas ulan (Iluvia), ilong (nariz). sulat 
(escrito, carta), bali (quebrar), lasa (sabor), donde la I se trueca en r en sus 
homonimas leitefas uran, irong, surat, bari, rasa. La voz lima que significa 
cinco en la mayor parte de los dialectos filipinos, se pronuncia rima en el 
sambal de Bolinao. Las palabras leyte-samarefas bado (camisa), hadi (rey) 
que en el panayano son bayo, hadi, se articulan baro, hari en el tagalo. El 
nombre castellano Padre (sacerdote), tagalizado es pare, v bisayizado es 
pade. Los espanoles trocaron en r la I de Palanyag y Palawan, de lo cual 
resultaron Paranaque, Paragua. 


Alguna que otra vez, un mero vulgarismo transforma la d en r, 
como en las voces tagalas sandok (cucharodn), kapatid (hermano), dingding 
(pared), que algunos pronuncian sanrok, kapatir, ringring. 


Tiene la r filipina otra modalidad, y es la de volverse en ciertos casos 
gutural, como acurre en la pronunciacion francesa. Por esto, tenemos las 
expresiones leyte-samarefas sarop (tapon, cierre), rabot (arrancar), de que 
son sindnimos sagop, gabot. 

bakas, tabas), at sa Bisaya na minyo (kasal). Ang pagbigkas dito gaya ng 7 
na Espanyol ay mangangahulugang pagsira sa anyo nito. Sa halip na isang 
aksidente, ang tunog Filipinong ito ay, minsan, isang katangian ng diyalekto, 
kagaya ng pangngalang Tagalog na ngipen (ngipin) na hipen sa Batan. 


Ang pagtatagpo ng ponetikang Filipino at ng Kastelyano ay 
nagawang lagumin ang bigkas nating ito sa 7 na Espanyol. 


Ang O. Sa ating mga diyalekto mayroon tayong tunog Kastelyanong 
pangngalangala na ito na kasama ang u, ngunit ito ay sinusulat gamit ang 
nag-iisang k. 


Ang R. Binibigkas ang katinig na ito sa ating sistemang ponetiko 
kung saan sa palagay ko ay nagawa itong higit na mataginting ng bigkas 
Kastelyano. 


Mapapansin na ang r natin, sa maraming pagkakataon, ay epekto 
lamang ng paghina o paglubay ng d. Sa mga salitang hango kagaya sa 
Tagalog na baklad (kural) ay nagmula ang Baklaran (pook na may mga 
kural) na pangalan ng pook na lampas ng Pasay (Rizal), mula sa palad 
(palad ng kamay, kapalaran) ay nagbuhat ang palaran (mapalad) sa salitang 
Leyte. Sa ibang kaso ito ay kaugalian ng diyalekto, kagaya sa mga salitang 
Tagalog na uldn (ulan), ilong (ilong), sulat (nakasulat, liham), bali (baliin), 
lasa (lasa), kung saan ang / ay naging r sa kaniyang mga kabigkas na salitang 
Leyte na urdn, irong, surdt, bari, rasa. Ang salitang lima na tumutukoy 
sa bilang na lima sa karamihan ng mga diyalektong Filipino ay binibigkas 
na rima sa Sambal Bolinao. Ang mga salitang Leyte-Samarnon na bado 
(baro), hadi (hari) na bayo, hadi sa Panay, ay binibigkas na baro, hari sa 
Tagalog. Ang pangngalang Kastelyano na padre (pari) ay tinagalog na pare, 
at binisaya na pade. Pinalitan ng mga Espanyol ng r ang / ng Palanyag at ng 
Palawan kaya naging Pararaque at Paragua. 


Minsan isang bulgarismo lamang ang dahilan sa pagiging r ng d, 
kagaya ng mga salitang Tagalog na sandok (sandok), kapatid (kapatid), 
dingding (dingding), na binibigkas ng ilan bilang sanrok, kapatir, ringring. 


May isa pang anyo ang ating 7, at ito ay ang pagiging glotal nito sa 
ilang pagkakataon katulad ng nagaganap sa bigkas Pranses. Kaya naman 
mayroon tayong mga salitang Leyte-Samarnon na sarop (tapon, saraduhan), 
rabot (pilasin), na kasingkahulugan ng sagop, gabot. 

Aunque incidentalmente, se presenta en nuestros dialectos el 
sonido de Ia r doble, como ocurre en asimilaciones, ejemplo de una de 
las cuales es la de la n del prefijo verbal in, asimilada con Ia r inicial de 
Ta palabra ilocana rikep (hoja de puerta), de la cual se deriva el preterito 
irrikep (cerro). Pero, generalmente, somos refractarios a la r vibrante. El 
nombre castellano viernes se pronuncia por algunos campesinos de Leyte 
byadnes. Los espatioles introdujeron fuerte vibracidn en el nombre Aparri, 
cuya verdadera etimologia desconozco. Acaso haya procedido de la palabra 
bisaya apari que es nombre de un tuberculo, y que por modalidad regional 
se transformara en apagi, forma que se espafioliz6 en Aparri. De modo 
analogo, la voz naga que significa un arbol de madera fina y dura, se ha 
castellanizado en narra, aunque su forma original, Naga es hoy el nombre 
de Ia capital de Camarines Sur. 


Con todo ello, nuestra resistencia a la r doble sigue inalterada y 
firme. No es enteramente insolito oir pronunciar. en vez de borrar, arroz, 
borar, aroz. 


La S. La nuestra es normalmente de tension media. Adquiere 
alguna sonoridad en el lenguaje oratorio y en las expresiones pateticas. 


Reficrome a su actual articulacidn. Porque, si bien carezco de dato 
cierto sobre cdmo la pronunciaban nuestros antepasados, indicios hay de 
pronunciacion nativa peculiar en epocas preteritas, especialmente cuando 
esta alveolar era inicial de diccion. 


Asi ocurrio quo el grupo de islas al Sur de Mindanao, Ilamado en 
el castellano moderno Jolo, y en el antiguo, Xola, es en ingles Sulu. En el 
dialecto correspondiente su nombre es Silug, que significa paso de corrientes. 
En Leyte se conoce cierto tuberculo colorante con el nombre descriptivo de 
dulaw ha Sulug (amarillo do Jolo). Tal debid de ser la pronunciacion nativa 
de este nombre, que los espafoles hubieron de percibir aspirada Ia s inicial, 
escribiendo Xolo, convertido mas tarde en Jolo segun la nueva ortografia. 

Gayon pa man, sa ating mga diyalekto ay naroon ang tunog na 
dobleng r, kagaya ng nangyayari sa mga asimilasyon. Ang isang halimbawa 
ay ang n ng unlaping makapandiwang in, na inasimila kasama ng unang r 
ng salitang Ilokano na rikep (ohas ng pintuan). Ito ang pinagbuhatan ng 
anyong pangnagdaan na irrikep (isinara). Ngunit sa pangkalahatan, tayo 
ay sumasalungat sa tumataginting na r. Ang pangngalang Kastelyano na 
viernes ay binibigkas na byadnes ng ilang taga-bukid ng Leyte. Ipinakilala 
ng mga Espanyol ang matinding taginting sa pangngalang Aparri, na hindi 
ko alam ang tunay na pinanggalingan. Marahil ito ay nanggaling sa salitang 
Bisayang apari na tawag sa isang lamang-lupa, at dahil sa ugaling rehiyonal 
ay naging apagi, na kinastelyano at naging Aparri. Sa ganito ding paraan, 
ang salitang Naga na ang kahulugan ay isang puno na may pino at matigas 
na kahoy ay kinastelyano at naging narra, bagaman ang kaniyang orihinal 
na anyo na Naga ay pangalan ngayon ng kabisera ng Camarines Sur. 


Sa kabila ng mga ito, ang ating pagsalungat sa dobleng r ay patuloy 
na mahigpit at hindi nababago. Hindi ganap na pambihirang marinig ang 
bigkas na borar, aroz sa halip na borrar, arroz. 


Ang S. Ang ating katinig ay karaniwang may katamtamang diin. 
Nagkaroon ito ng tunog sa wikang mananalumpati at sa mga pananalitang 
malungkot. 


Ang tinutukoy ko ay ang kasalukuyang bigkas nito. Kung wala 
man ako ng tiyak na impormasyon ukol sa paraan ng pagbigkas nito ng 
ating mga ninuno, may mga katibayan ng kakaiba at katutubong bigkas 
noong nagdaang panahon, lalo na noong nasa unahan ng bigkas dati ang 
panggilagid na ito. 


Ganito ang nangyari sa pangalan ng pulutong ng mga isla sa Timog 
Mindanao, na ang tawag sa modernong Kastelyano ay Jolo at noong 
unang panahon ay Xold, na sa Ingles ay Sulit. Sa kaugnay na diyalekto 
ang pangalan nito ay Silug, na ang ibig sabihin ay "lagusan ng alon." Sa 
Leyte ay kilala ang isang uri ng pangkulay na ang pangalang naglalarawan 
ay dulaw ha Sulug (dilaw ng Jol6). Marahil ito ang katutubong bigkas sa 
pangalang ito, na marahil ay narinig ng mga Espanyol na may aspirasyon 
ang s sa unahan at sinulat bilang Xo/0, na sa kalaunan ay naging Jolo ayon 
sa bagong palabaybayan. 

He aqui otro caso. Sabemos quo el nombre que dan los naturales a 
un pueblo limitrofe de Iloilo es Salog, que se castellaniz6 en Jaro. Identica 
a esta es la transformacion en Jaro de otro pueblo de Leyte, que tambien 
Haman los naturales Salog. 


Conste, sin embargo, que no es practica exclusiva de espaholes el 
convertir la s en sonido aspirado. La voz tagala suklay (peine) es huklay en 
el zambal negrito: los vocablos leyte-samarefios salang (travesafo) gisok 
(cierta madera dura) sigpit (estrechez, urgencia), son halang, giho y higpit 
en el tagalo. Y entre las voces de un mismo dialecto, tambien ocurre esta 
aspiracion de Ia s. En el tagalo hay los sindnimos sabit y habit. (enganchar), 
singaw, hinga (exhalacion, respiracidn). En el bisayo de Leyte y Samar, 
mientras en Ia ultima isla se usa la s en el articulo si y en la preposiciodn sa 
en Leyte oriental estas voces se pronuncian y escriben hi, ha. 


La T.-. La pronunciamos como los espatioles. Lo que puede notarse 
sobre este sonido es que, a semejanza de Ia velar k, nuestra t en fin de 
diccion ha sido por los espafioles prolongada con la adicidn de una e, es 
decir, convertida de sonora en sorda, en ciertos nombres nativos como 
Maalat (salado, salino) que se castellaniz6 en Malate, kawit (gancho), en 
Cavite, Dumaguit (arrebat6 al vuelo) en Dumaguete, Masibad (devorador), 
simplificado en la contracon Masbad, ensordecida la d en t, Masbat, 
espafiolizado en Masbate. La idea de devorar que entraha esta palabra, sin 
duda tiene relacidn con la abundancia de caimanes en alguno de los rios do 
aquella isla. 


La V.--Es alienigena en Filipinas esta articulacidn Iabiodental. 
Y a fe que Ia es tambien en el castellano. He aqui lo que el Sr. Navarro 
Tomas (obra citada) dice sobre el particular: “Es extrafo al espanol el 
sonido labiodental que la v tiene en frances y en otros idiomas. La mayor 
parte do los espafoles, aun aquellos que mas se distinguen en el dominio 
do la palabra hablada, pronuncian la v como b haciendola bilabial oclusiva 
o bilabial fricativa segin la regla indicada para la b”. En los dialectos 


filipinos usamos uno y otro sonido, pero nos basta para representar ambos 
Ta b bilabial. 

Mayroon akong isa pang kaso. Alam natin na ang pangalang ibinigay 
ng mga katutubong mamamayan sa isang bayan na karatig bayan ng Iloilo 
ay Sdlog, na kinastelyano at naging Jaro. Katulad nito ay ang pagiging Jaro 
ng isa pang bayan sa Leyte, na tinatawag ding Sdlog ng mga taga-roon. 


Gayunpaman, dapat maunawaan na hindi gawain lamang ng mga 
Espanyol ang gawing isang tunog na may pagbuga ng hinga ang s. Ang 
salitang Tagalog na suklay (suklay) ay huklay sa Sambal Negrito, ang mga 
salitang Leyte-Samarnon na salang (pahalang na barakilan), gisok (isang 
matigas na kahoy), sigpit (higpit, mahigpit na pangangailangan), ay halang, 
kahulugangiho at higpit sa Tagalog. Nangyayari din ang aspirasyon na ito ng 
s sa mga salita ng iisang diyalekto. Mayroong mga salitang singkahulugan 
sa Tagalog na sabit at habit (isabit), singaw, hinga (paghinga nang palabas, 
paghinga). Sa Bisaya ng Leyte at Samar, ginagamit ang s sa pantukoy na si 
at sa pang-ukol na sa, habang ang mga salitang ito ay binibigkas at sinusulat 
bilang hi, ha sa Silangang Leyte naman. 


Ang T. Binibigkas natin ito katulad ng bigkas ng mga Espanyol. Ang 
maaaring mapansin tungkol sa tunog na ito ay, katulad ng k na velar, ang 
ating f sa dulo ng salita ay pinahaba ng mga Espanyol sa pamamagitan ng 
pagdadagdag ng isang e. Samakatuwid, ito ay naging tunog na walang tinig 
mula sa pagiging may tinig. Ang mga halimbawa ay makikita sa ilang mga 
katutubong pangalan gaya ng Maalat (maalat, may-asin) na kinastelyano 
at naging Malate, kawit (kawit) naging Cavite, Dumaguit (dinagit) naging 
Dumaguete, Masibad (masiba), pinadali at naging Masbad, pinahina ang 
tunog ng d at naging f, kaya Masbat, at kinastelyano at naging Masbate. Ang 
idea ng lamunin na ipinahihiwatig ng salitang ito ay walang dudang may 
kinalalaman sa rami ng mga kayman sa isa sa mga ilog ng islang iyon. 


Ang V. Ang bigkas panlabi-pangngipin nito ay di-katutubo sa 
Filipinas. Sa katotohanan ganito rin sa Kastelyano. Ito ang sinabi ni G. 
Navarro Tomas (sa nabanggit niyang akda) tungkol sa bagay na ito: “Di- 
nakikilala ng isang Espanyol ang tunog panlabi-pangngipin na mayroon 
ang v sa Prans6s at sa iba pang wika. Karamihan ng mga Espanyol, maski na 
yung mga tanyag sa kahusayan sa pagsasalita, ay binibigkas ang v kagaya 
ng b at ginagawa itong panlabi pasara o panlabi pasutsot ayon sa panuntunan 
na nakatakda para sa b.” Sa mga diyalektong Filipino ginagamit natin ang 
alinmang tunog, ngunit sapat na sa atin ang panlabing b upang katawanin 
ang dalawa. 

La W.- Tenemos este sonido que en nuestra fonectica es siempre 
consonante. Hasta hace mas de un tercio de siglo, y por influjo de la ortografia 
castellana, habiamos venido representandola con la vocal u espafiola. Mas 
el Dr. Pardo de Tavera primero y despues el Dr. Jose Rizal recomendaron el 
uso de la w, y la emplean ahora muchos escritores vernaculos. 


La influencia castellana no ha alterado su sonido en forma alguna, 
pero la tendencia de los labios espafioles a reforzarlo con una g como 
en los vocablos arabes uazar y uallah castellanizados en guajar y guala, 
el sueco wuantee en guante, el antiguo alto aleman warten en guardar, se 
manifesto en algunos nombres filipinos, como el tagalo wawa (barra de rio) 
con que se denomina uno de los pueblos de la Pampanga, transformado en 
Guagua identica a la voz castellana guagua que significa cosa baladi. Otro 
tanto acontecio al nombre palawan (lugar donde hay palaws o carolinos), 
aplicado a una isla situada al Sudoeste de nuestro Archipiclago, y trocado 
en Paragua, forma singular del vocable castellano paraguas. 


La X.--Como sonido simple, individual, no existe la x en nuestro 
sistema fonctico. De igual suerte que en el castellano antiguo, la articulacidn 
dela x es, en nuestros dialectos, el resultado del contacto de Ia velar oclusiva 
sorda c o k, con Ia s. Las palabras tagalas y bisayas saksi (testigo) y lukso 
(salto), no pueden exactamente escribirse con x porque su silabeo es sak 
si, lukso, y no sa-ksi, lu-kso. Este sonido se produce incidentalmente en 
nuestros dialectos como el de ts en vez de ch, el de ly en vez de II, y el de 
ny en vez de h. 


La Y.--Esta articulacion, andloga a nuestra w en sus funciones, es 
tambien en todo tiempo consonante en nuestra fonetica, pero mas fricativa en 
nuestra primitiva prosodia. Hoy dia, cediendo al influjo de la pronunciacidn 
espafiola, es, generalmente, mas africada, mas suave. Asi la hallamos en las 
voces tagalas y bisayas bayad (pago), away (pelea). 

Ang W. Mayroon tayo ng tunog na ito, na sa ating ponetika ay laging 
katinig. Hanggang higit na isang-katlo ng isang siglo na ang nagdaan, at 
bunga ng impluwensiya ng ortograpiyang Kastelyano, sinusulat natin ito 
gamit ang patinig na Espanyol na u. Subalit si Dr. Pardo de Tavera noong 
una, at pagkatapos ay si Dr. Jose Rizal naman, ay iminungkahi ang paggamit 
ng w, at ngayon maraming manunulat sa katutubong wika ang gumagamit 
na dito. 


Ang impluwensiya ng Kastelyano ay hindi nagawang ibahin ang 
tunog nito sa anumang paraan. Ganun pa man, ang ugali ng mga bibig ng 
mga Espanyol na palakasin ito gamit ang g, kagaya sa mga salitang Arabe 
na uazar at uallah na kinastelyano at naging guajar at guala, ang salitang 
Sueko na wuantee na naging guante, ang sinaunang salitang Aleman na 
warten na naging guardar, ay makikita sa ilang pangalang Filipino, kagaya 
ng salitang Tagalog na wawd (mababang dako sa isang ilog) na tawag sa isa 
sa mga bayan ng Pampanga. Ito ay naging Guagua na katulad ng salitang 
Kastelyano na guagua na ang ibig sabihin ay "bagay na walang gaanong 
halaga." Ganito rin ang nangyari sa pangalang palawan (pook kung saan 
mayroong mga palaw o isang uri ng malalaking halaman na may malaking 
punong matatagpuan sa tagaytay at sa gilid ng batis) na siyang tawag sa 
isang isla na nasa Timog Kanluran ng ating kapuluan. Ito ay ginawang 
Paragua na anyong pang-isa ng salitang Kastelyano na paraguas. 


Ang X. Bilang simple at nag-iisang tunog, wala ang katinig na x 
sa ating sistemang ponetiko. Sa parehong kapalaran na sa sinaunang 
Kastelyano, ang bigkas ng x ay, sa ating mga diyalekto, bunga ng pagtatagpo 
ng co k na velar, pasara at walang tinig, at ng s. Ang mga salitang Tagalog 
at Bisaya na saksi (saksi) at lukso (lundag) ay hindi maaaring isulat gamit 
ang x dahil ang kaniyang pagkakapantig ay sak-si, luk so, at hindi sa-ksi, 
lu-kso. Nagkataon na ang tunog na ito ay ginagawa sa ating mga diyalekto 
katulad ng tunog na ts sa halip na ch, Iy sa halip na //, at ny sa halip na A. 


Ang Y. Ang bigkas na ito, kahawig ng ating w sa kaniyang mga gamit, 
ay katinig din sa lahat ng pagkakataon sa ating ponetika, ngunit higit na 
pasutsot sa ating katutubong prosodiya. Sa ngayon, ito ay higit na pasutsot, 
higit na malambot dahil sa impluwensiya ng bigkas Espanyol. Makikita 
natin ito sa mga salitang Tagalog at Bisaya na bdyad (bayad), away (away). 

Pero queda todavia en nuestros dialectos la y antigua, de fricacidn 
reforzada con una d inicial. La palabra bisasaya yawa (diablo) suena dyawa 
en algunas regiones de Mindanao. La voz panayana maayo (bueno) se 
percibe maadyo en Bohol. El vocablo tagalo saya (alegria) es sadya en el 
panayano. 


Esta antigua fricacion es, creo yo, la que ha inducido a algunos 
extranjeros a creer que tenemos en nuestros dialectos el sonido de la j 
inglesa. Pareceme infundada tal creencia. No tenemos el sonido anglo de la 
j,y se puede asegurar que el nuestro que se la asemeje serdA mera modalidad 
dialectal. 


La Z.---AI hablar de la c interdentaL ya se ha dado razon de nuestra 
carencia del sonido de la z castellana. Solo podria contarse la z como 
elemento de nuestra fonologia actual, si se incluyeran en nuestro lexico 
nombres y apellidos castellanos adoptados en Filipinas, o aplicados a 
regiones y localidades del pais. Hay tambien nombres nativos quo ya Ilevan 
la z gracias a su castellanizacidn, como Zambales, Zamboanga, C4piz, tal 
vez por su parecido a los vocablos castellanos zambo, zamboa, zambomba, 
lapiz. Mas es lo cierto que a nuestra fonGtica es ajeno el sonido espafol 
de la z. El nombre nativo Zambales es Sambal, que significa encuentro o 
bifurcacidn de caminos o rios. Y el de Zamboanga es, en su forma vernacula, 
Samboangan, como aparece en el mapa del Padre Murillo Velarde, S. J., 
publicado en Manila el aho 1734. Samboangan es voz compuesta de Sam 
(contraccidn de isa o usa nga) y buang (barra, boca o entrada), tomando 
por tal la que hay entre la isleta de Santa Cruz y la tierra firme donde se 
halla Zamboanga, o bien Ia barra del Rio Hondo de aquella poblacion. La 
desinencia an es un sufijo que, en es” caso, indica lugar. En Capiz, cuyo 
origen indigena es, como queda indicado, kapid, la d original se eonvirtid 
en la interdental z. 

Sa kabilang dako, natitira pa rin sa ating mga diyalekto ang sinaunang 
y, na may prikasyon na pinalakas ng isang d sa unahan. Ang salitang Bisaya 
na yawd (diyablo) ay maririnig bilang dyawa sa ilang rehiyon ng Mindanao. 
Ang salitang Panay na maayo (mabuti) ay mapapakinggan bilang maadyo 
sa Bohol. Ang salitang Tagalog na sayd (saya) ay sadya sa Panayanon. 


Sa tingin ko, ang sinaunang prikasyon na ito ang siyang nag-udyok 
sa ilang mga banyaga na isipin na mayroon tayo sa ating mga diyalekto ng 
tunog Ingles na j. Sa aking palagay, ang ganitong paniniwala ay walang 
batayan. Wala tayo ng tunog Ingles na 7, at maaaring tiyakin na ang tunog 
natin na kahawig nito ay kaugalian lamang ng diyalekto. 


Ang Z. Nang pinag-usapan ang c na interdental, nasabi na ang ating 
kawalan ng tunog Kastelyano na z. Maibibilang lamang ang z bilang bahagi 
ng ating kasalakuyang ponolohiya, kung isasama sa ating bokabularyo 
ang mga pangalan at apelyidong Kastelyano na ginagamit sa Filipinas o 
ginagamit sa mga rehiyon at pook ng bansa. Mayroon ding mga katutubong 
pangalan na mayroong z dahil sa pagka-kastelyano dito, gaya ng Zambales, 
Zamboanga, Capiz. Marahil ito ay dahil sa pagkakatulad nila sa mga salitang 
Kastelyano na zambo, zamboa, zambomba, lapiz. Ngunit tiyak na dayuhan 
sa ating ponetika ang tunog Espanyol na z. Ang katutubong pangalan ng 
Zambales ay Sambal, na ang kahulugan ay "pagtatagpo o pinAagsangahan 
ng mga daan o ilog." Ang Zamboanga naman ay Samboangan, katulad 
ng makikita sa mapa ni Padre Murillo Velarde, S. J., na nilathala sa 
Maynila noong 1734. Ang Samboangan ay salitang tambalan na binubuo 
ng Sam (pagpapaikli ng isa o usa nga) at buang (baras, bibig o pasukan), 
na tumutukoy sa yoong nasa pagitan ng maliit na pulo ng Santa Cruz at 
ng lupain kung saan matatagpuan ang Zamboanga, o di kaya naman ang 
mababang dako ng ilog Rio Hondo ng bayang iyon. Ang nasa dulo ng salita 
na an ay isang hulapi na tumutukoy sa pook. Sa Capiz, na ang katutubong 
pinagmulan kagaya nang nabanggit na ay kapid, ang orihinal na d ay naging 
interdental na z. 

SONIDOS CONTINUOS. 


Vocales juntas. -Los espafioles, ai articular vocales contiguas, 
generalmente pasan de una a otra sin interrupcion de sonoridad y enlazando 
los sonidos. Los filipinos propendemos, en tales casos, a pronunciar las 
vocales por separado, especialmente las agrupadas dentro de una misma 
palabra. Nos resistimos hasta ahora a seguir la prosodia castellana en este 
particular. En las voces tagalas sa-an (donde), do-o6n. (alla), ba-on (avio), 
laro-an (juguete), las vocales seguidas se emiten independientes unas 
de otras. El nombre bisilabo castellano Paula, se pronuncia trisilabo por 
algunos filipinos que dicen Pa-u-la. 


Esta peculiar propension nos impide tengamos diptongos o sineresis. 
En las palabras tagalas y bisayas paksiw (escabeche), atay (higado), asawa 
(consorte), sabaw (caldo), no hay diptongos ni sineresis, porque no hay en 
ellas vocales Juntas. En sus articulaciones parecidas a vocales enlazadas, no 
hay dos vocales, sino una vocal precedida o seguida de w o y, que en nuestra 
fonologia son consonantes en todos los casos. 


No se crea por esto que somos refractarios a la sinalefa. Esta es 
ingenita en nuestros dialectos, bien que la ha venido afirmado y extendiendo 
en ellos la influencia del castellano. Ya temamos de antiguo sinalefas que 
hasta se trocaron en contracciones, como en esta expresion tagala ako”y aalis 
na (voy a marcharme ya) y en estotra bisaya cebuana napulo'g usa (once), 
que, en su forma original son ako ay aalis na, napulo ug usa. Ya no es raro 
percibir sinalefas como Estas: sino ako frase tagala que significa quien soy 
yo, y la bisaya imo ini que quiere decir este es tuyo, y que pronuncidbanse 
antiguamente si-no---a-ko, i-mo---i-ni, y ahora sulen percibirse si-noa-ko, 
i-moi-ini. 


Consonantes finales. Inclinados al aislamiento de silabas, tampoco 
enlazamos la consonante final de una silaba o palabra con la vocal 
inicial de la silaba a palabra siguiente. No hacemos lo que los espafoles 
en las frases el hado, el hecho, que las pronuncian e-lha-do, e-lhe- 
cho, dando lugar a que las tomen por helado (muy frio), helecho (una 

MGA TUNOG NA TULUY-TULOY 


Mga Magkakatambal na Patinig. Kapag binibigkas ng mga Espanyol 
ang mga magkakatabing patinig, karaniwan ay sinasambit nila ang bawat 
isa nang walang paghinto at tuluy-tuloy ang mga tunog nito. Tayong mga 
Filipino naman ay mahilig tayong bigkasin ang mga patinig nang isa isa, 
lalong lalo na yung mga magkakasama sa iisang salita. Hanggang ngayon, 
nilalabanan natin ang pagsunod sa prosodiyang Kastelyano sa bagay na ito. 
Sa mga salitang Tagalog na sa-an (saan), do-6n, (doon), ba-on (baon), laro- 
an (laruan), ang mga magkakasunod na patinig ay binibigkas nang isa-isa. 
Ang pangalang Kastelyano na Paula na may dalawang pantig, ay binibigkas 
nang may tatlong pantig ng ilang mga Filipino at sinasabi nilang Pa-u-la. 


Ang kakaibang hilig na ito ay pumipigil sa atin na magkaroon 
ng mga kambalpatinig o sineresis. Sa mga salitang Tagalog at Bisaya na 
paksiw (binuro), atdy (atay), asawa (asawa), sabaw (sabaw), walang 
kambal patinig o sineresis dahil walang magkakatabing patinig sa mga 
salitang ito. Sa kaniyang mga bigkas na kahawig ng mga magkakadugtong 
na patinig, walang dalawang patinig, bagkus ay iisang patinig na inunahan o 
sinundan ng w o y na pawang mga katinig sa lahat ng pagkakataon sa ating 
ponolohiya. 


Sa puntong ito, huwag isipin na tayo ay salungat sa sinalepa. Ito 
ay likas sa ating mga diyalekto maski na laganap ang impluwensiya ng 
Kastelyano sa mga ito. Mayroon tayong mga sinaunang sinalepa na naging 
mga katagang pinaikli. Mga halimbawa nito ay ang pangungusap sa Tagalog 
na ako 'y aalis na (ako ay aalis na), at isa pa sa Bisaya ng Cebu na napulo 'g 
usa (minsan), na sa kaniyang dating anyo ay ako ay aalis na, napulo ug usa. 
Hindi na pambihirang marinig ang mga sinalepa gaya ng mga sumusunod: 
sino ako, isang parilalang Tagalog at ang Bisayang parilala na imo ini na 
ang ibig sabihin ay ito ay sa iyo.” Dati rati ang mga ito ay binibigkas na 
si-no---a-ko, i-mo---i-ni, ngunit ngayon ang mapapakinggan ay si-noa-ko, 
i-moi-ini. 


Mga Katinig Sa Hulihan ng Salita. Dahil mahilig tayong pagbukod- 
bukurin ang mga pantig, hindi rin natin inuugnay ang huling katinig ng 
isang pantig o salita, sa unang patinig ng susunod na pantig o salita. Hindi 
natin gawain ang ginagawa ng mga Espanyol sa mga parilalang el hado, el 
hecho, na binibigkas nila bilang e-Iha-do, e-Ihe-cho, na nagiging dahilan 
upang ang mga ito ay ituring na helado (higit na malamig), helecho (isang 

planta). Tenemos en el tagalo el nombre pag-itan (medianero) y en el bisayo 
leyte-samarefio el verbo bul-iw (soltar) que se desfigurarian sin el consabido 
aislamiento silabico. 


No obstante, parece que en las regiones donde ha llegado a penetrar 
mas la influencia del castellano, esta propensibn se va amortiguando. 
Observese como se decia y aun se dice en ciertas regiones tagalas gab-i 
(noche), big-at (peso), tam-is (dulzura), kataw-an (cuerpo) vocablos que 
muchos pronuncian gabi , bigat, tamis, katawan. 


Cumpleme hacer constar aqui que, en estas investigaciones, no 
incluyo como dialecto filipino el donairoso espatiol chabacano de In Ermita, 
Cavite, Ternate y Zamboanga, so pena de ampliar mi tema poniendole por 
titulo adicional “influencia de la pronunciacion filipina sobre la fonetica 
espafiola”. Digo esto, porque nuestros labios pecadores, en el seno, 
digamoslo asi, de la confianza, deformaron voces espafiolas como sefor, 
ellos, nosotros, convirtiendolas en fiol, ilos, nisos. 


Me imagino Zamboanga, Ternate, Cavite y in Ermita como hoyuelos 
en tierra desigual donde el reflujo dejara porciones enturbiadas de aquella 
agua cristalina que cubriera el paraje por largas generaciones. Pero os 
declaro que ese graciosisimo calo, con todas sus riisticas peculiaridades, 
nos arrebata el corazon y lo queremos conservar con entera predileccidn y 
carifio, porque en El, ba 10 las tosquedades de la forma, el alma filipina y la 
espafiola se abrazan y se confunden. 


RESUMEN. 


He aqui, en recapitulacion de lo dicho, los efectos del influjo de la 
pronunciacion castellana sobre la fonetica filipina: 


Primero, el uso general de las cinco vocales espanolas que nuestra 
etimologia, en rigor, no necesita, por tener bastantes con sus tres ordinarias, 
normal y oclusivamente articuladas. mas su palatovelar. 

halaman). Mayroon tayo sa Tagalog ng pangngalang pag-itan (pagitan) at 
sa Bisaya Samarnon ng pandiwang bul-iw (lumundag) na masisira ang anyo 
kung hindi sa nasabing pagbubukod-bukod ng mga pantig. 


Gayunman, mukhang sa mga rehiyon kung saan higit na nakapasok 
ang impluwensiya ng Kastelyano, ang likas na hilig na ito ay napapawi na. 
Masdan kung paano dating sinasabi at patuloy na sinasabi sa ilang mga 
rehiyong Tagalog ang gab-i (gabi), big-at (bigat), tam-is (tamis), kataw-an 
(katawan), mga salitang binibigkas ng marami bilang gabi, bigat, tamis, 
katawan. 


Ibig kong ipahayag dito na, sa mga pagsasaliksik na ito, hindi ko 
isinama bilang diyalektong Filipino ang maringal na Espanyol Chabacano 
ng Ermita, Cavite, Ternate at Zamboanga. Kung isasama ko ito kailangan 
kong palawigin ang aking paksa at ilagay ang karagdagang pamagat na 
Impluwensiya ng Bigkas Filipino sa Ponetikang Espanyol. Sinasabi ko ito 
dahil ang ating mga labing makasalanan, sa atin atin lamang kung baga, ay 
sinira ang anyo ng mga salitang Espanyol tulad ng serior, ellos, nosotros, na 
naging fiol, ilos, nisos. 


Isinasaisip ko ang Zamboanga, Ternate, Cavite at Ermita bilang mga 
biloy sa hindi pantay na lupa kung saan ang pagkati ay nag-iwan ng mga 
bahaging pinalabo ng mala-kristal na tubig na yoon na bumalot sa pook 
sa loob ng mahahabang henerasyon. Subalit sinasabi ko sa inyo na yoong 
kalugud-lugod na wikang lansangan na iyon, kasama ng lahat ng kaniyang 
mga sariling kakaibhan, ay nakakatangay ng ating damdamin at ibig nating 
panatilihin ito nang buong puso dahil, sa kabila ng kagaspangan ng anyo, 
dito magkayakap at magkasanib ang diwang Filipino at Espanyol. 


BUOD 


Narito bilang buod ng aking mga nailahad, ang mga bunga ng 
impluwensiya ng bigkas Kastelyano sa ponetikang Filipino: 


Una sa lahat, ang pangkalahatang gamit ng limang patinig na 
Espanyol na hindi talaga kailangan ng ating etimolohiya, dahil sapat na ang 
tatlong patinig nito na may bigkas na karaniwan, normal at pasara kasama 
ang isang patinig nitong palatal velar. 

Segundo, la desaparicion gradual de esta palatovelar, a medida de su 
mas resuelta desintegracion en la i o u espaholas. 


Tercero, la atenuacion de la dy y filipinas y su cuasi asimilacion a 
las castellanas correspondientes. 


Cuarto, la aproximacion de los sonidos incidentales filipinos ts, ph, 
ly, ny , y ks, a las consonantes espafiolas ch, f, Il, Ai y x, respectivamente. 


Quinto y Ultimo, la consolidacidn de nuestras sinalefas, y el enlace 
de silabas aisladas. 


Consolaos, sehores academicos, porque se avecina el momento 
do reposo para vuestra atencion sufrida e indulgente. Estoy Ilegando 
al termino de este discurso, vacuo de ornato y gallardias, y ciertamente 
desagradable, tanto por la aspereza de la materia, de suyo inamena, como 
por su exposicion deficiente, plenamente imputable a la impericia de este 
humilde recipiendario. 


Salveme el sincero proposito de contribuir con mi tema a proclamar 
una vez mas que, por encima de las preocupacione sociales, en medio de 
las estridencias de la lucha de ideas discrepantes, y sobre las eventualidades 
de soberania material, aun fulguran en las exteriorizaciones del espiritu 
filipino, destellos inconfundibles de la cultura espatola. 

Ikalawa, ang unti-unting paglaho ng palatal velar na ito hanggang 
sa kaniyang lubhang matibay na pagkalusaw sa i o u na Espanyol. 


Ikatlo, ang paghina ng mga katinig Filipino na d at y, at ang kanilang 
tila pagiging bahagi ng mga kaugnay na tunog Kastelyano. 


Ika-apat, ang pagkakalapit ng mga di-sinasadyang tunog Filipino na 
ts, ph, ly, ny , at ks, sa mga katinig na Espanyol na ch, f, [, fi y x, alinsunod 
sa pagkakasunod. 


Ika-lima at panghuli, ang pagsasama-sama ng ating mga sinalepa, at 
ang pag-uugnay ng mga magkakahiwalay na pantig. 


Mga ginoong akademiko, huwag kayong malumbay dahil malapit 
nang dumating ang sandali ng pahinga para sa inyong nagdurusa at 
mapagparayang pakikinig. Ako ay patapos na sa aking talumpating ito na 
salat sa palamuti at karingalan, at tunay na hindi kaaya-aya hindi lamang 
dahil sa kagaspangan ng paksa kung hindi dahil rin sa kapos na paglalahad 
nito. Mga dahilang tunay na maisisisi sa kawalang-kakayahan ng hamak na 
bagong kasapi ng korporasyong ito. 


Tinubos ako ng taos-pusong layunin na mag-ambag, sa pamamagitan 
ng aking paksa, upang ipahayag sa sandaling muli na, sa ibabaw ng mga 
suliraning panlipunan, sa gitna ng mga ingay mula sa tunggalian ng mga 
magkakasalungat na paniniwala, at sa mga pagkakataon ng materyal na 
kapangyarihan, nagniningning pa rin sa mga patunay ng diwang Filipino, 
ang mga maliwanag na kislap ng kulturang Espanyol. 

